
Cuvînt înainte 


Prima parte a dipticului din care este format acest 
mic studiu prezintă un grup de mituri, rituri și simbo- 
luri specifice meseriilor de miner, de metalurgist, de 
făurar, privite din punctul de vedere al unui istoric al 
religiilor. Cercetările și concluziile istoricilor tehni- 
cilor și științelor ne-au fost prețioase, mărturisim, dar 
scopul nostru este altul. Am încercat să înțelegem 
comportamentul omului din societăţile arhaice faţă de 
Materie, să urmărim aventurile spirituale în care aces- 
ta s-a angajat din clipa în care și-a descoperit puterea 
de a schimba modul de a fi al Substanţelor. Ar fi tre- 
buit să studiem, în chip deosebit, experiența demiur- 
gică a olarului primordial, cel dintîi care a modificat 
starea Materiei. Dar amintirea mitologică a acestei ex- 
perienţe n-a lăsat aproape nici o urmă. Am reţinut 
deci, ca punct de plecare, studiul raporturilor omului 
arhaic cu substanţele minerale și, îndeosebi, compor- 
tamentul ritual de miner, metalurgist și făurar. 

Să ne înţelegem bine: nu vă așteptați să găsiţi aici 
o istorie culturală a metalurgiei, care să analizeze căile 
de răspîndire a metalurgiei în întreaga lume, plecînd 
din centrele ei cele mai vechi, să claseze valurile de 
cultură care au propagat-o și să descrie mitologiile 
metalurgiste care o însoțeau. O asemenea istorie, chiar 
dacă ar fi posibilă, ar necesita cîteva mii de pagini. Și 

e, de altfel, îndoielnic că ea ar putea fi scrisă. Abia 
dacă am început să aflăm cîte ceva despre istoria cul- 
turală și mitologiile metalurgiei africane; nu știm decît 
puţine lucruri despre ritualurile metalurgice indone- 
ziene și siberiene — și tocmai aici se găsesc princi- 
palele surse ale miturilor, riturilor și simbolurilor 
legate de metale. În ceea ce priveşte istoria universală 
a difuzării tehnicilor metalurgice, aceasta prezintă încă 
serioase lacune. 

Fără îndoială, n-am neglijat, de fiecare dată cînd a 
fost cu putinţă, contextul istoric-cultural al diferitelor 
complexe metalurgice, dar ne-am străduit mai ales să 
pătrundem în universul lor mental. Substanțele mine- 
rale participă la sacralitatea Pămîntului- Mamă. Vom 
întîlni foarte devreme ideea că mineralele „cresc“, nici 
mai mult nici mai puţin, ca niște embrioni, în 
pîntecul pămîntului. Metalurgia dobîndește astfel un 
caracter obstetric. Minerul și metalurgistul intervin în 
dezvoltarea embriologiei subterane : grăbesc ritmurile 
de creștere ale mineralelor, colaborează la „opera“ 
Naturii, o ajută să „nască mai repede“. Pe scurt, prin 
tehnicile sale, omul se substituie încetul cu încetul 
Timpului, Munca lui înlocuiește lucrarea Timpului. 

A colabora cu Natura, a o ajuta să producă într-un 
tempo din ce în ce mai rapid, a schimba modalitățile 
materiei — credem că aici am decelat una din sursele 
ideologiei alchimice. Firește, nu pretindem că ar exis- 
ta o continuitate perfectă între universul mental al 
minerului, metalurgistului, făurarului și cel al alchi- 
mistului — cu toate că ritualurile iniţiatice și misterele 
făurarilor chinezi fac foarte probabil parte integrantă 
din tradiţiile moștenite mai tîrziu de daoism și alchi- 
mia Chineză. Dar ceea ce îi apropie pe topitor, făurar 

și alchimist este faptul că toţi trei revendică o expe- 
riență magico-religioasă specifică în raport cu sub- 
stanța; această experienţă este monopolul lor, iar 
secretul se transmite prin rituri de inițiere ale meseri- 
ilor; toți trei lucrează asupra unei Materii pe care o 
consideră vie și sacră, munca lor avînd drept scop 
transformarea Materiei, „perfecţionarea“, „trans- 
mutarea“ ei. Aceste formule prea sumare vor fi pre- 
cizate și corectate la timpul potrivit. Dar, repetăm, 
asemenea comportamente rituale privitoare la materie 
implică, sub o formă sau alta, intervenţia omului în rit- 
mul temporal propriu Substanţelor minerale „vii“. 
Aici se află punctul de contact între artizanul meta- 
lurgist al societăţilor arhaice şi alchimist. 

Ideologia și tehnicile alchimiei constituie tema esen- 
țială a celei de a doua părți a dipticului nostru. Dacă 
am insistat asupra alchimiilor chineză și indiană, am 
făcut-o pentru că ele sînt mai puțin cunoscute, dar și 
pentru că prezintă într-o formă mai clară acel carac- 
ter de tehnică experimentală și „mistică“ în același 
timp. Dar trebuie s-o spunem din capul locului: al- 
chimia n-a fost la origine o știință empirică, o chimie 
embrionară; ea n-a devenit astfel decît mai tîrziu, cînd 
universul ei mental propriu și-a pierdut, pentru ma- 
joritatea experimentatorilor, validitatea și raţiunea de 
a fi. Istoria științelor nu recunoaște o ruptură absolută 
între alchimie și chimie: și una și cealaltă lucrează cu 
aceleași substanțe minerale, utilizează aceleași aparate 
ȘI, în general, fac aceleași experienţe. În măsura în 
care se recunoaște validitatea cercetărilor asupra „orl- 
ginii““ tehnicilor și a științelor, perspectiva istoricului 
chimiei este perfect justificată: chimia s-a născut din 
alchimie; mai exact: s-a născut din descompunerea 

ideologiei alchimiei. Dar, în viziunea unei istorii a 
spiritului, procesul se prezintă altfel: alchimia se eri- 
Ja în știință sacră, în timp ce chimia s-a constituit după 
vidarea Substanţelor de sacralitate. Or, între planul 
sacrului și planul experienţei profane există în mod 
necesar o ruptură. 

Un exemplu ne va face să realizăm mai bine dife- 
renţa. „Originea“ dramei (a tragediei grecești ca şi a 
scenariilor dramatice din Orientul Apropiat antic și 
Europa) se lasă descoperită în anumite ritualuri se- 
zoniere, desfășurînd secvenţa următoare: lupta între 
două principii antagonice (Viaţa și Moartea, Dum- 
nezeu și Dragonul etc.), patimile unui zeu, bocetul 
care-l însoţeşte ,„,moartea“ și bucuria care-i salută „,în- 
vierea““. Gilbert Murray a reușit chiar să demonstreze 
că structura anumitor tragedii ale lui Euripide (nu nu- 
mai Bacantele, ci şi Hipolit şi Andromaca) conserva 
încă schema unor vechi scenarii rituale. Dacă e ade- 
vărat că drama derivă din asemenea scenarii rituale, 
că ea s-a constituit ca fenomen autonom utilizînd ma- 
teria ritului sezonier, sîntem îndreptățiți să vorbim 
despre „originile“ sacre ale teatrului profan. Dar dife- 
renţa calitativă între cele două categorii de fapte nu 
este mai puțin evidentă: scenariul ritual aparţine eco- 
nomiei sacrului, declanșînd experienţe religioase și an- 
gajînd „salvarea“ comunităţii considerate în întregul 
ei; drama profană, după ce și-a definit propriul univers 
spiritual și sistemul de valori, provoacă experienţe de 
o cu totul altă natură (emoţiile estetice“), urmărind 
un ideal de perfecţiune formală, absolut străin valo- 
rilor experienţei religioase. Există deci o ruptură între 
cele două planuri, chiar dacă, de-a lungul multor se- 
cole, teatrul s-a menţinut într-o atmosferă sacră. Nu 

putem decît constata distanţa incomensurabilă între cel 
care participă religios la misterul sacru al unei litur- 
ghii şi cel care se bucură ca un estet de frumuseţea 
spectaculară și acompaniamentul lui muzical. 

În mod sigur, operaţiile alchimice nu erau simboli- 
ce: erau operaţii materiale, practicate în laboratoare, 
urmărind însă un alt scop decît chimia. Chimistul 
practică observaţia exactă a fenomenelor fizico-chi- 
mice și experienţe sistematice pentru a pătrunde struc- 
tura materiei — alchimistul este preocupat de 
„pătimirea“, „moartea“ şi „nunta“ substanțelor cerute 
de transmutaţia materiei (Piatra Filozofală) și a vieţii 
umane (Elixir Vitae). C. G. Jung a demonstrat că sim- 
bolismul proceselor alchimice se reactualizează în 
anumite vise și fabulaţii ale unor subiecţi care ignoră 
total alchimia; observaţiile sale nu interesează numai 
psihologia profunzimilor: ele confirmă indirect funcţia 
soteriologică, funcţie constitutivă a alchimiei, după 
cum se pare. 

Ar fi imprudent să judecăm originalitatea alchimiei 
prin implicarea ei în originea și triumful chimiei. Din 
punctul de vedere al alchimistului, chimia era o „că- 
dere““, chiar prin faptul că reprezenta secularizarea 
unei științe sacre. Nu vom întreprinde aici o para- 
doxală apologie a alchimiei: ar însemna să ne con- 
 formăm celor mai elementare metode ale istoriei 
culturii și nimic mai mult. Nu există decît un mijloc 
dacă vrem să înțelegem un fenomen cultural străin 
conjuncturii ideologice actuale: să-i descoperim „cen- 
trul““, să ne instalăm în el pentru a accede de aici la 
toate valorile pe care le impune. Plasîndu-ne în per- 
spectiva alchimistului vom reuși să înțelegem mai 
bine universul alchimiei și să-i măsurăm originalitatea. 

Același demers metodologic se impune pentru toate 
fenomenele exotice sau arhaice: înainte de a le judeca, 
este important să le înțelegem bine, să le asimilăm ide- 
ologia, oricare ar fi mijloacele lor de expresie: mituri, 
simboluri, ritualuri, comportamente sociale... 
Printr-un ciudat complex de inferioritate al culturii 
europene, a vorbi în „termeni onorabili““ despre o cul- 
tură arhaică, a prezenta coerenţa ideologică, noblețea 
umanismului €i, evitînd să insiști asupra acelor părţi 
secundare sau aberante ale ideologiei, economiei și 
igienei sale înseamnă a risca să fii suspectat de es- 
chivare sau chiar de obscurantism. Complexul de in- 
ferioritate este, istoric vorbind, de înţeles. De aproape 
două secole, spiritul științific european depune un efort 
fără precedent pentru a explica lumea, cu scopul de 
a o cuceri și de a o transforma. În plan ideologic, tri- 
umful spiritului științific s-a tradus nu numai prin 
credinţa într-un progres infinit, dar și prin certitudinea 
că, în mod sigur, cu cît ești „„mai modern“ cu atît ești 
mai aproape de adevărul absolut și participi mai deplin 
la demnitatea umană. Or, de cîtva timp, cercetările ori- 
entaliștilor și etnologilor au demonstrat că existau, că 
mai există încă, societăți și civilizaţii de o remarca- 
bilă valoare care, deși nu-și revendică vreun merit 
științific (în sensul modern al termenului), nici vreo 
predispoziţie deosebită pentru creații industriale, ela- 
borează totuși sisteme metafizice, morale și chiar eco- 
nomice perfect valabile. Este însă firesc ca o cultură 
ca a noastră, angajată eroic pe o cale considerată nu 
numai cea mai bună, dar și singura demnă de un om 
inteligent și cinstit, o cultură care, pentru a hrăni 
uriașul efort intelectual cerut de progresul științei și 
al industriei, a fost obligată să sacrifice partea cea mai 

bună a sufletului ei — este firesc ca o asemenea cul- 
tură să devină excesiv de geloasă pe propriile ei va- 
lori, iar reprezentanţii ei cei mai calificaţi să privească 
cu suspiciune orice încercare de validare a creațiilor 
altor culturi exotice sau primitive. Realitatea și măreţia 
unor asemenea valori culturale excentrice sînt sus- 
ceptibile de a isca îndoiala în mințile reprezentanţilor 
civilizaţiei europene: aceștia pot ajunge să se întrebe 
dacă opera lor, prin chiar faptul că s-ar putea să nu fie 
considerată culmea spirituală a umanității și singura 
posibilă în secolul al XX-lea, menită eforturile și sacri- 
ficiile pe care le-a cerut. 

Dar acest complex de inferioritate e acum pe cale 
de a fi depășit prin cursul însuși al Istoriei. Astfel, 
putem spera că, așa cum civilizațiile extraeuropene 
au început să fie studiate și înţelese din interiorul pro- 
priei lor viziuni, tot așa anumite momente ale: istoriei 
spirituale europene, apropiate mai degrabă de culturile 
tradiționale și despărțite ferm de tot ceea ce a creat Oc- 
cidentul după triumful spiritului științific, nu vor mai 
fi judecate cu prejudecățile polemice ale secolelor al 
XVIII-lea și al XIX-lea. Alchimia face parte din aceste 
creaţii ale spiritului preștiințific, iar istoriograful și-ar 
asuma un mare risc prezentînd-o ca pe o etapă rudi- 
mentară a chimiei, adică, într-un cuvînt, ca pe o ştiinţă 
profană. Perspectiva era viciată prin faptul că istorio- 
graful, doritor să dezvăluie cît mai amplu rudimentele 
de observație și experiment atestate în operele al- 
chimice, acorda o importanţă exagerată anumitor texte 
care trădau un început de spirit științific, neglijind sau 
chiar ignorînd alte texte care, în perspectivă alchimică, 
erau vizibil mai prețioase. Cu alte cuvinte, valorizarea 
scrierilor alchimice ținea mai puțin cont de universul 

teoretic la care ele participau decît de scara de valori 
proprie istoriografului chimist din secolul al XIX-lea 
sau al XX-lea, adică, în ultimă instanță, proprie uni- 
versului științei experimentale. 


Am dedicat acest studiu memoriei celor trei mari is- 
torici al ştiinţei: Sir Praphulla Chandra Ray, Edmund 
von Lippmann și Aldo Mieli care, între 1925 și 1932, 
ne-au încurajat și ne-au călăuzit cercetările. Două 
studii mici publicate în limba română, A/chimia asi- 
atică (Bucureşti, 1935) şi Cosmologie și alchimie ba- 
biloniană (București, 1937) prezentau deja esenţialul 
dosarului despre alchimiile indiene, chineze și ba- 
biloniene. Cîteva fragmente din primul studiu au fost 
traduse în franceză și publicate într-o monografie de- 
spre Yoga (cf. Yoga. Essai sur les origines de la mys- 
tique indienne, Paris-Bucureşti, 1936, pp. 254-275; să 
cercetăm apoi Yoga. Immortalite et liberte, Paris 1954, 
pp. 274-291); o parte, remaniată și augmentată, din 
Cosmologie și alchimie babiloniană, a fost publicată în 
engleză, în 1938, sub titlul Metal/lurgy, Magic and Al- 
chemy (= Zalmoxis, |, pp. 85-—129 şi, separat, în primul 
dintre Cahiers de Zalmoxis). Am reluat în lucrarea de 
față majoritatea materialelor folosite deja în studiile 
precedente, ținînd însă cont de lucrările apărute înce- 
pînd cu anul 1937, mai ales de traducerile din textele 
alchimice chineze, de articolele din revista Ambix și 
de lucrările profesorului Jung. Am adăugat cîteva ca- 
pitole și am rescris aproape în întregime cartea pentru 
a o adapta opiniilor noastre actuale asupra subiectu- 
lui. Pentru a-l face accesibil, am redus la minimum 
referinţele din josul paginii. Bibliografiile esenţiale, 
stadiul problemelor și, în general, discuţiile asupra 

anumitor aspecte mai speciale au fost grupate la sfîr- 
șitul lucrării sub forma unor scurte apendice. 

Am putut duce la bun sfîrșit acest studiu grație unei 
burse de cercetări oferite de Bollingen Foundation, 
New York: Trustului Fundaţiei îi datorăm toată re- 
cunoștința noastră. Sîntem de asemenea îndatorați 
prietenei noastre, domna Olga Froebe-Kapteyn, care 
cu multă amabilitate ne-a pus la dispoziţie bogatele 
colecții din Archiv fiir Symbolforschung, fondată de ea 
la Ascona, și, de asemenea, prietenilor noștri dr Henri 
Hunwald, Marcel Leibovici şi Nicolas Morcovescou. 
Toţi ne-au înlesnit cercetările și au contribuit la com- 
pletarea documentaţiei: îi rog aici să primească cele 
mai sincere mulțumiri. Graţie prieteniei dr Renc La- 
forgue și a Deliei Laforgue, a dr Roger Godel și a 
Alicei Godel, am putut lucra în casele lor din Paris și 
Val d'Or. Avem marea plăcere de a le exprima tuturor 
gratitudinea noastră. În sfîrşit, dragul nostru prieten, 
dr Jean Gouillard, a avut încă o dată amabilitatea de 
a citi și corecta manuscrisul francez al acestei cărți; 
nu găsim Cuvinte pentru a-i exprima recunoştinţa 
noastră pentru truda considerabilă pe care o consacră, 
de atîția ani, corectării și ameliorării textelor noastre. 
Lui i se datorește, în mare parte, faptul că lucrările 
noastre au putut să apară în franceză. 


Val d'Or, ianuarie 1956 

Post-scriptum la ediția a doua 


De mult timp doream să revedem și să actualizăm 
această carte. Dar un autor nu este întotdeauna stăpîn 
pe opera lui. În lipsă de ceva mai bun, ne-am mulţu- 
mit să completăm informaţia și să analizăm bibliogra- 
fia recentă în mai multe studii (cf. History of Religions, 
VIII, 1968, pp. 74-88; X, 1970, pp. 178-182; „The 
Myth of Alchemy“, în curs de apariţie) și în două 
Seminarii ținute la Universitatea din Chicago în 1970 
și 1975. Rezultatele acestor cercetări au fost integrate 
în prezenta ediţie. 

Cu toate că n-am abordat subiectul din perspectiva 
istoriei tehnicilor și științelor, un mare număr de spe- 
cialiști ne-au apreciat favorabil demersul. Satisfacția 
noastră este cu atît mai mare cu cît este vorba de sa- 
vanţi cu preocupări diferite: istorici ai vechii chimii, 
R. P. Multhauf și A. G. Debus, istorici ai științei chi- 
neze, J. Needham și N. Sivin, un istoric al alchimiei și 
farmaciei occidentale, W. Schneider, un istoric al 
științei islamice, S. H. Nasr și un specialist în pansofie, 
W. E. Peuckert. 


Universitatea din Chicago, noiembrie 1976 


l 
METEORIȚI ȘI METALURGIE 


Meteoriţii nu puteau trece fără să lase o putemică 
impresie: veniţi „de sus“, din Cer, aceștia participau 
la sacralitatea celestă. La un moment dat, în anumite 
culturi, cerul a fost imaginat ca fiind de piatră.! În 
zilele noastre încă, australienii cred că bolta e făcută 
din cristal de stîncă sau că tronul zeului uranian e con- 
struit din cuarț. Considerate fragmente desprinse din 
tronul celest, cristalele de stîncă jucau un rol esenţial 
în iniţierile șamanice, la negritoșii din Malacca, în 
America de Nord etc.2 Aceste „pietre de lumină“, cum 
le considerau daiakii, oameni ai mării din Sarawak, re- 
flectau tot ceea ce se întîmpla pe pămînt; ele revelau 
șamanului tot ceea ce făcea sufletul bolnavului și locul 
unde acesta se ascundea. Mai trebuie să amintim că 
șamanul era cel care „vedea“ pentru că el dispunea de 
o vedere supranaturală: el „vedea“ departe la fel de 
bine în spațiu ca și în timp; percepea ceea ce rămînea 
invizibil profanilor (,„,sufletul“, spiritele, zeii). În tim- 
pul inițierii, viitorul șaman era îndopat cu cristale de 
cuarţ. Cu alte cuvinte, capacităţile sale vizionare și 


1 Se vor găsi cîteva indicaţii la sfîrşitul cărții, în Nota A, unde 
am grupat esenţialul bibliografiei privitoare la meteoriți şi începu- 
turile metalurgiei. 

2 A se vedea materialele și discuţiile acestui complex mitico-ri- 
tual în cartea noastră Le Chamanisme et les techniques archaiques 
de l'extase, pp. 135 şi urm. 

„Ştiinţa“ îi veneau, cel puţin în parte, din mistica soli- 
darizare cu Cerul.3 

Să reținem această primă valorizare religioasă a 
aeroliților: aceștia cad pe pămînt încărcaţi de sacrali- 
tate celestă și, prin urmare, reprezintă Cerul. De aici 
s-a născut, foarte probabil, cultul atîtor meteoriți sau 
chiar identificarea lor cu o divinitate: oamenii vedeau 
în ei „forma dintâi““, manifestarea imediată a divinității. 
Palladion-ul de la Troia era considerat ca venit din cer, 
lar autorii antici recunoșteau în el statuia zeiței Atena. 
Se acordă o origine celestă statuii Artemidei din Efes 
precum și conului lui Elagabal de la Emesa (Herodian, 
V, 3, 5). În Frigia, meteoritul Pessinonte era venerat 
ca o imagine a Cybelei și, în urma unei profeţii a ora- 
colului de la Delphi, a fost transportat la Roma, la 
puţin timp după cel de al doilea război punic. Un bloc 
de piatră dură, reprezentarea cea mai veche a lui Eros, 
se învecinează, la Thespiae, cu imaginea zeului sculp- 
tat de Praxiteles (Pausanias, IX, 27, 1). Se pot găsi ușor 
Și alte exemple (cel mai cunoscut fiind Ka'aba de la 
Mecca). Este remarcabil că un anumit număr de meteo- 
riţi sînt asociaţi zeiţelor, mai ales zeiţelor fertilității (de 
tip Cybela). Avem de a face în acest caz cu un transfer 
de sacralitate: originea uraniană este uitată în favoa- 
rea ideii religioase de petra genitrix; asupra motivului 
fertilității pietrelor ne vom opri puţin mai departe. 


Esenţa uraniană și deci masculină a meteoriţilor nu 
este însă mai puțin incontestabilă, căci anumite silexuri 
și unelte neolitice au fost numite de oameni în epoci 


3 Vom vedea mai departe că, la un alt nivel cultural, nu cristalul 
de stîncă, ci metalul conferă şamanului virtuțile sale. În timpul 
iniţierii, oasele șamanului siberian sînt legate în fiare și chiar i se 
confecționează oase de fier (cf. p. 69). 

mai tîrzii „piatră fulgerată“, „dinte fulgerat“ sau „to- 
porul lui Dumnezeu“ (God's axes): locurile în care se 
aflau erau considerate a fi fost lovite de fulger.4 
Fulgerul este arma zeului cerului. Cînd acesta a fost 
înlocuit cu zeul furtunii, fulgerul a devenit semnul hi- 
erogamiei între zeul uraganului și zeiţa Pămînt. Așa se 
explică numărul mare de topoare duble pe care le 
întîlnim prin prăpăstiile și peșterile Cretei. Asemenea 
fulgerului și meteoriţilor, topoarele „crăpau“ Pămîntul : 
ele simbolizau altădată unirea Cerului cu Pămîntul. 
Delphes, cea mai cunoscută dintre prăpăstiile Greciei 
antice, își datorește numele acestei imagini mitice: 
delphi înseamnă, într-adevăr, organul generator femi- 
nin. Cum vom vedea mai departe, un număr de alte 
simboluri asimilau Pămîntul unei femei. Dar omologa- 
rea avea o valoare exemplară, prioritatea revenea deci 
Cosmosului: Platon amintește în Menex (238 a) că fe- 
meia imita pămîntul concepînd, și nu invers. 
„Primitivii““ lucrau fierul meteoritic cu mult timp 
înainte de a învăţa să folosească minereurile fieroase 
de suprafață. Se ştie, pe de altă parte, că înainte de a 
descoperi fuziunea, popoarele preistorice tratau anu- 
mite minereuri ca piatra, adică le considerau materi- 
ale brute pentru fabricarea uneltelor litice. O tehnică 
similară era aplicată pînă într-o epocă foarte recentă de 
anumite popoare care nu cunoșteau metalurgia: lucrau 


4 Cf. cîteva indicaţii bibliografice în Nota A. 

5 Cf. G. F. Zimmer, „Ihe Use of Meteoric Iron by Primitive 
Man“, Journal of the Iron and Steel Institute, 1916, pp. 306 şi urm. 
Discuţia cu privire la întrebuințarea fierului meteoritic de către 
primitivi şi popoarele antice, începută în 1907 în Zeizrschrift fiir 
Ethnologie şi continuată cîţiva ani, a fost rezumată de Montelius, 
Prăhistorische Zeitung, 1913, pp. 289 şi urm. Cf. R.J. Forbes, 
Metallurgy in Antiquity, Leiden, 1950, pp. 401 și urm. 

fierul meteoritic cu ciocanul de silex, fasonînd obiec- 
tele ale căror forme reproduceau punct cu punct mo- 
delele litice. Astfel, eschimoșii din Groenlanda își 
fabricau cuţitele din fierul meteoritic. Cînd Cortez i-a 
întrebat pe șefii azteci de unde-și procurau cuțitele, 
aceştia i-au arătat cerul.7 Asemenea maiașilor din Yu- 
catân și incașilor din Peru, aztecii foloseau numai fierul 
meteoritic. Ei nu cunoșteau fuziunea minereurilor. 
Arheologii n-au descoperit nici o urmă de fier terestru 
în zăcămintele preistorice din Lumea Nouă.8 Meta- 
lurgia propriu-zisă a Americii meridionale și centrale 
era, foarte probabil, de origine asiatică: ultimele cer- 
cetări tind s-o lege de cultura sud-chineză a Epocii Chu 
(medie și tîrzie, secolele VIII—IV înainte de Cristos); 
ea ar fi deci, pe scurt, de origine danubiană pentru că 
metalurgia danubiană s-a răspîndit în secolele IX-VIII 
înainte de Cristos prin Caucaz, pînă în China.” 
Popoarele Antichității orientale au împărtășit foarte 
probabil idei analoage. Cuvîntul sumerian AN-BAR, 
cea mai veche vocabulă desemniînd fierul, este alcătuit 
din semnele pictografice „cer“ și „foc“. Cuvîntul e tra- 
dus în general prin „metal ceresc“ sau ,„,metal-stea“. 
Campbell Thompson îl traduce prin „fulger ceresc (al 
meteoritului)““. Etimologia celuilalt nume mesopota- 
mian al fierului, asirianul parzillu, rămîne contro- 
versată. Anumiți savanți îl derivă din sumerianul 
BAR. GAL, ,„„marele metal““10, dar majoritatea îl bă- 
nuiesc de origine asiată, din cauza terminației în -il/ 


6 Richard Andree, Die Metalle bei den Naturvâlkern, pp. 129-131. 

7'T. A. Rickard, Man and Metals, vol. |, pp. 148— 149. 

8 R. G. Forbes, Merallurgy in Antiquity, p. 401. 

9 R. Heine-Geldem, Die asiatische Herkunft der siidamerika- 
nischen Metalltechnik“, Peideuma, V, 1954, spec. pp. 415-416. 

10 Cf.p. LX, Axel W. Persson, „Eisen und Eisenbereitung in 
ăltester Zeit“, p. 113. 

(Forbes, p. 463, Bork și Gaertz au propus o origine 
caucaziană; a se vedea Forbes, ibid.).!! 

Nu vom aborda aici problema, foarte complexă, a 
metalurgiei fierului în Egiptul antic. Vreme îndelun- 
gată, egiptenii n-au cunoscut decît fierul meteoritic. 
Fierul zăcămintelor nu pare să fi fost utilizat în Egipt 
înaintea celei de a XVIII-a dinastii și a Noului Imperiu 
(Forbes, p. 429). Este adevărat că s-au găsit obiecte de 
fier terestru între blocurile Marii Piramide (2900 
înainte de Cristos) și într-o piramidă a dinastiei a VI-a, 
la Abydos, dar proveniența egipteană a acestor obiecte 
n-a fost definitiv stabilită. Termenul biz-n. pt, „fier 
ceresc“, sau mai exact ,,metal ceresc“, indică în mod 
clar originea meteoritică. (Este, de altfel, posibil ca ter- 
menul să fi fost mai întîi aplicat aramei; cf. Forbes, 
p. 428) Aceeași situaţie și la hitiți: un text din secolul 
al XIV-lea precizează că regii hitiţi foloseau „fierul ne- 
gru ceresc“ (Rickard, Man and Metals, I, p. 149). Fierul 
meteoritic este cunoscut în Creta din epoca minoică 
(2000 înainte de Cristos), şi s-au găsit obiecte din fier 
în mormintele din Knossos.!2 Originea „celestă“ a fie- 
rului este poate atestată în vocabula grecească sideros 
care a fost pusă în legătură cu sidus, -eris, „stea“ şi litu- 
anianul svidu, ,,a străluci“, svideti, „strălucitor“. 

Utilizarea meteoriţilor nu era totuși în măsură să pro- 
moveze 0 „vîrstă a fierului“ propriu-zisă. De-a lungul 
acestei vîrste, metalul a fost rar (era la fel de preţios 
ca aurul) și întrebuinţarea lui era mai degrabă rituală. 


Il Pentru toate acestea și pentru începuturile metalurgiei în 
Egipt, a se vedea Nota A. 

12 Cf. Nota A. Dar industria fierului n-a fost niciodată impor- 
tantă în Creta. Miturile și legendele grecești cu privire la lucrarea 
fierului în Creta se datoresc probabil confuziei între muntele cre- 
tan Ida și muntele frigian cu același nume, unde exista într-adevăr 
o foarte veche industrie a fierului; cf. Forbes, op. cit., p. 385. 


22 / FĂURARI ŞI ALCHIMIŞTI 


A fost necesară descoperirea fuziunii minereurilor pen- 
tru a inaugura o nouă etapă în viața omenirii, vîrsta me- 
talelor. Aceasta este una cu adevărat a fierului. Spre 
deosebire de metalurgia aramei și a bronzului, meta- 
lurgia fierului devine foarte repede industrială. O dată 
descoperit sau învăţat secretul topirii magnetitului sau 
hematitului, nu era greu de procurat mari cantități de 
metal, pentru că zăcămintele erau foarte bogate și re- 
lativ ușor de exploatat. Dar tratarea minereului terestru 
nu semăna cu cea a fierului meteoritic și se deosebea 
Și de fuziunea aramei sau a bronzului. Numai după des- 
coperirea cuptoarelor și mai ales după punerea la punct 
a tehnicii de „întărire“ a metalului adus la punctul de 
roșu, fierul își cîştigă poziţia sa predominantă. Începu- 
turile acestei metalurgii pe scară industrială se pot fixa 
în jurul anilor 1200— 1000 înainte de Cristos, în mun- 
ţii Armeniei. De acolo secretul fuziunii se răspîndește 
străbătînd Orientul Apropiat, Mediterana și Europa Cen- 
trală, cu toate că, așa cum am văzut, fierul, fie de origi- 
ne meteoritică, fie extras din zăcăminte de suprafață, a 
fost cunoscut începînd cu mileniul al III-lea în Meso- 
potamia (Tell Asmar, Tell Chagar Bazar, Mani), în 
Asia Mică (Alaca Hiiyiik) și probabil chiar în Egipt 
(Forbes, pp. 417 și urm.). Pînă tîrziu, lucrarea fierului 
va rămîne credincioasă modelelor și stilurilor vîrstei 
bronzului (tot așa cum vîrsta bronzului va prelungi mai 
întîi morfologia stilistică a vîrstei pietrei). Fierul apare 
sub formă de omamente, amulete și statuete, păstrînd 
mult timp o valoare sacră care supraviețuiește, de alt- 
fel, la multe popoare „primitive“. 

Nu ne vom ocupa de etapele metalurgiei antice, nici 
de influenţa ei de-a lungul istoriei. Scopul nostru este 
numai să desprindem simbolismele și complexele ma- 
gico-religioase actualizate și răspîndite în vîrsta me- 
talelor, mai ales după triumful industrial al fierului. 


METEORIȚI ŞI METALURGIE / 23 


Căci, înainte de a se impune în istoria militară și poli- 
tică a umanităţii, „vîrsta de fier“ a prilejuit creaţii spi- 
rituale. Cum se întîmplă adesea, simbolul, imaginea, 
ritualul anticipează și uneori chiar fac posibile aplica- 
țiile utilitare ale unei descoperiri. 

Înainte de a fi un mi jloc de transport, carul a fost ve- 
hiculul procesiunilor rituale: el plimba simbolul Soa- 
relui sau imaginea zeului solar. De altfel, nu s-a putut 
„descoperi““ carul decît după ce a fost înţeles simbolul 
roții solare. Înainte de a schimba faţa lumii, „vîrsta 
fierului““ a dat naștere unui mare număr de rituri, mi- 
turi și simboluri care n-au rămas fără răsunet în istoria 
spirituală a umanității. Așa cum am mai spus, numai 
după succesul industrial al fierului s-a putut vorbi de 
etapa metalurgică a umanității. Descoperirea și progre- 
sele ulterioare ale fuziunii fierului au revalorizat toate 
tehnicile metalurgice tradiționale. Metalurgia fierului 
terestru l-a făcut să devină apt pentru întrebuințările 
cotidiene. 

Or, acest fapt a avut consecinţe importante. Alături 
de sacralitatea celestă, imanentă meteoriţților, ne aflăm 
acum în prezenţa sacralităţii telurice, la care participă 
minele și minereurile. Metalurgia fierului a profitat de 
descoperirile tehnice ale metalurgiei aramei și bronzu- 
lui. Se ştie că încă din neolitic (mileniile V-VI) omul 
folosea sporadic arama pe care o găsea la suprafaţa pă- 
miîntului, dar o trata ca pe piatră sau os, adică ignora 
calităţile specifice ale metalului. Abia mult mai târziu 
s-a început lucrarea aramei prin încălzire, dar fuziu- 
nea propriu-zisă a aramei nu datează decît din anii 
4000 — 3500 înainte de Cristos (în perioada Al Ubeid 
și Uruk), și nu se poate vorbi despre o „„vîrstă a ara- 
mei“ cît timp nu se obțin decît mici cantităţi de metal. 

Apariția tardivă a fierului, urmată de triumful său in- 
dustrial, a influențat putemic riturile și simbolurile 

metalurgice. O serie întreagă de tabuuri sau de între- 
buințăni magice ale fierului derivă din victoria lui și din 
faptul că a eliminat bronzul și arama, reprezentînd alte 
vîrste și alte metalurgii. Făurarul este înainte de toate 
un meșter al fierului și condiţia lui de nomad — el se 
deplasează continuu în căutarea metalului brut și a co- 
menzilor — îl pune în contact cu populaţii diferite. 
Făurarul este principalul agent de difuzare a mitolo- 
giilor, riturilor și misterelor metalurgice. Acest ansam- 
blu de fapte ne introduce într-un prodigios univers 
spiritual pe care ne propunem să-l prezentăm în pagi- 
nile care urmeză. 

Ar fi anevoios și în același timp imprudent să înce- 
pem printr-o privire de ansamblu; să ne apropiem pas 
cu pas de universul metalurgiei. Vom întîlni un număr 
de rituri și mistere legate de concepțiile magico-reli- 
gioase solidare, paralele sau chiar antagonice. Să încer- 
căm să le enumerăm pe scurt, pentru a degaja liniile 
generale ale anchetei noastre. Vom prezenta o serie de 
documente privind funcția rituală a fierăriei, caracterul 
ambivalent al făurarului și raporturile existente între ma- 
gie (stăpînirea focului), făurari și societățile secrete. Pe 
de altă parte, munca în mină și metalurgia ne orientează 
spre concepţiile specifice legate de Pămîntul-Mamă, de 
sexualizarea lumii minerale și a uneltelor, de solidari- 
tatea între metalurgie, ginecologie și obstetrică. Vom 
începe prin expunerea unora dintre aceste concepţii, pen- 
tru a înțelege mai bine universul metalurgistului și al 
făurarului. Cu privire la miturile despre originea meta- 
lelor, vom întîlni complexe mitico-rituale cuprinzînd 
noțiunea de geneză prin sacrificiul sau autosacrificiul 
unui zeu, raporturile între mistica agricolă, metalurgie 
și alchimie, în sfîrșit, ideile de creștere naturală, creș- 
tere precipitată și „perfecţie““. Vom măsura, apoi, im- 
portanţța acestor idei în constituirea alchimiei. 


2 
MITOLOGIA VÎRSTELOR DE FIER 


Nu vom insista asupra sacralității fierului. Fie că este 
privit ca venit din cer, fie că se extrage din măruntaiele 
Pămîntului, acesta este încărcat de o putere sacră. Res- 
pectul faţă de metal se menţine chiar și la populaţiile 
de o înaltă cultură. Regii malaiezi păstrau pînă nu de 
mult un ,„bulgăr sacru de fier“ care făcea parte din re- 
galitatea lor și pe care-l înconjurau cu o extraordinară 
„venerație amestecată cu o teroare superstițioasă“ 1. Pen- 
tru „primitivii““ care nu cunoșteau prelucrarea metale- 
lor, uneltele de fier erau încă și mai venerate: populaţia 
bhil, o populație arhaică din India, făcea ofrande de 
fructe virfurilor de săgeți pe care și le procura de la 
triburile vecine.2 Să precizăm că nu era vorba de „,feti- 
șism““, de adorarea unui obiect în sine și pentru sine, 
într-un cuvînt, de „,superstiție““* — ci de respectul sacru 
privind un obiect ciudat care nu aparţinea universului 
familiar, care venea din altă parte, fiind deci un semn 
din lumea cealaltă, o imagine aproximativă a trans- 
cendenţei. Toate acestea sînt evidente în culturile care 
cunosc de foarte multă vreme întrebuinţarea fierului te- 
restru: ele mai păstrează încă amintirea fabuloasă a 
„metalului ceresc“, credința în puterile lui oculte. 


1 A. C. Kruyt, citat de W. Perry, The Children of the Sun, Londra, 
1927, p. 391. 
2 R. Andree, Die Metalle bei den Naturvolkern, p. 42. 


26 / FĂURARI ŞI ALCHIMIŞTI 


Beduinii din Sinai sînt convinși că acela care reușește 
să-și fabrice o spadă din fier meteoritic devine invulne- 
rabil în luptă şi convins că-și va bate toţi adversarii.3 
„Metalul ceresc“, fiind străin de pămînt, este deci „trans- 
cendent““, vine de „sus“: iată de ce, pentru un arab din 
zilele noastre, fierul este o minune, fiind capabil să 
facă miracole. Poate este vorba de amintirea mitologică 
a epocii în care oamenii nu foloseau decît fierul me- 
teoritic. Ne aflăm și în acest caz în faţa unei imagini 
a transcendenţei: pentru că miturile păstrează amintirea 
acelei epoci fabuloase în care oamenii erau dotați cu 
virtuți și puteri extraordinare, fiind considerați ca niște 
semizei. Or, există o ruptură între „acel timp“ mitic 
(illud tempus) şi timpurile istorice — și orice ruptură 
indică, la nivelul spiritualităţii tradiționale, o transcen- 
denţă anulată de „cădere“. 

Fierul își mai păstrează încă extraordinara lui virtute 
magico-religioasă chiar la popoarele cu o istorie cul- 
turală destul de avansată și complexă. Pliniu scria că 
fierul poate fi folosit împotriva acelor noxia medicamen- 
ta şi, de asemenea, împotriva acelor adversus nocturnas 
limphationes (Nat. Hist., XXXIV, 44). Credinţe similare 
sînt răspîndite în Turcia, Persia, India, la populația 
dayak etc. În 1907, J. Goldziher adunase deja un mare 
număr de documente privind folosirea fierului împotri- 
va demonilor. Douăzeci de ani mai tîrziu, S. Seligmann 
înzecise numărul referinţelor; dosarul este practic ne- 
limitat. Mai ales cuțitul este cel care îndepărtează de- 
monii. În nord-estul Europei, obiectele de fier apără 


3 W. E. Jennings-Bramley, The Beduins of the Sinai-Peninsula, 
Palestine Exploration Fund, 1906, p. 27, citat de R. Eisler, „„Das 
Qainzeichen““, Le Monde oriental, 29, 1929, pp. 48—1 12, spec. p. 55. 

recoltele de intemperii și de deochi. Aceasta este amin- 
tirea fabuloasă a ultimei, ca dată, dintre ,„vîrstele meta- 
lului““, vîrsta fierului victorios a cărei mitologie, în 
mare parte pierdută, mai supraviețuiește încă în obice- 
1uri, tabuuri și „superstiţii“* încă nebănuite. Dar aseme- 
nea făurarilor, fierul își păstrează caracterul ambivalent: 
el poate încarmna și spiritul diabolic. În foarte multe 
locuri, persistă amintirea obscură că fierul nu repre- 
zintă numai o victorie prin civilizaţie (adică prin agri- 
cultură), ci este victorios și prin război. Triumful 
militar va fi omologat uneori cu triumful demoniac. 
Pentru populația wa chagga, fierul conţine în sine o 
forţă magică, dușmană vieţii și păcii.” 

Uneltele făurarului participă și ele la sacralitate. 
Barosul, foalele, nicovala se revelează ca fiinţe ani- 
mate și miraculoase: li se atribuie puterea, prin forța 
lor magico-religioasă, de a opera fără ajutorul făuraru- 
lui. Făurarul din Togo vorbește, amintind de uneltele 
sale, de „baros și familia lui“. În Angola, barosul este 
venerat pentru că el făurește instrumentele necesare 
agriculturii: este tratat ca un prinț și răsfățat ca un 
copil. Populaţia ogowe, care nu cunoaște fierul și deci 
nu-l prelucrează, adoră foalele făurarilor din triburile 
învecinate. Populaţiile mossengere și ba sakate cred că 
demnitatea meșterului-făurar se concentrează în foale.S 
În privinţa cuptoarelor, construcţia acestora este încon- 
jurată de mistere, constituind un ritual propriu-zis. 
(A se vedea mai departe, pp. 58 și urm.) 


4 Pentru rolul fierului în magie, agricultură, medicină populară 
etc., a se vedea cîteva indicaţii în Nota B. 

5 Walter Cline, Mining and Metallurgy in Negro Africa, Paris, 
1937, p. 117. 

6 R. Andree, op. cit., p. 42; W. Cline, Mining and Metallurgy in 
Negro Africa, p. 124; R. J]. Forbes, Metallurgy in Antiquity, p. 83. 

Toate aceste credinţe nu se opresc numai la puterea 
sacră a metalelor, ele se extind și la magia instrumen- 
telor. Arta de a face unelte este de esență supraumană, 
fie divină, fie demoniacă (făurarul fabrică și arme uci- 
gașe). Resturi de vechi mitologii din epocile litice s-au 
adăugat, integrîndu-se, mitologiei metalelor. Unealta 
de piatră, boxul erau încărcate de o forță misterioasă: 
loveau, răneau, făceau ţăndări, scoteau scîntei — exact 
ca trăznetul. Magia ambivalentă a armelor de piatră, 
ucigașe sau binefăcătoare, asemenea trăznetului, s-a 
transmis, amplificată, noilor instrumente fabricate din 
metal. Barosul, moștenitorul toporului din timpurile 
litice, devine însemnul zeilor puternici, al zeilor fur- 
tunii. Înţelegem acum de ce zeii furtunii şi ai fecun- 
dităţii agrare sînt uneori imaginați ca niște zei făurari. 
Populația t'u-jen din Kuang-si sacrifică zeului Dânt- 
sien San capre pentru că acesta le folosește capetele 
drept nicovale. În timpul furtunilor, Dăntsien San își 
lucrează fierul între coamele animalului sacrificat; ful- 
gerele și grindina înstelată cad pe pămînt alungînd 
demonii. Zeul, în calitatea lui de făurar, îi apără pe 
oameni și recoltele lor. Dântsien San este un zeu al 
furtunii, corespunzător tibetanului dam-can, deci lui 
rDorje-legs(pa) care călărea o capră, părînd să fie o 
veche divinitate benefică. Or, rDorje-legs(pa) este un 
zeu-făurar; cultul lui este în legătură cu furtuna, agri- 
cultura și capra”; o situaţie asemănătoare se întîlnește 
și la populația dogon. Făurarul ceresc îndeplinește 
funcţia de erou civilizator: acesta aduce din cer se- 
minţe de cultivat și-i învață pe oameni agricultura. 


7 Dominik Schrâder, „Zur Religion der Tujen“, Anthropos, 
1952, pp. 828 şi urm. H. Hoffmann, Quellen zur Geschichte der ti- 
betischen Bon Religion, Mainz, 1951, p. 164. 

Să reținem o clipă această secvenţă de imagini miti- 
ce: zeii furtunii lovesc pămîntul cu „pietre fulgerate“; 
ei au drept însemn securea cu două tăișuri și barosul; 
furtuna este semnalul hierogamiei Cer-Pămînt. Bătînd 
în nicovale, făurarii imită gestul exemplar al zeului 
putemic; ei sînt ajutoarele lui. Toată această mitolo- 
gie elaborată în jurul fecundității agrare, al metalurgiei 
Și al prelucrării este, de altfel, de dată recentă. De dată 
mai recentă decît olăria și agricultura, metalurgia se 
încadrează într-un univers spiritual în care zeul din cer, 
încă prezent în fazele etnologice ale culesului și vînatu- 
lui Mic, este definitiv eliminat de zeul puternic, Mascu- 
lul fecundator, soţul Marii Mame terestre. Or, se știe 
că la acest nivel religios, ideea creației operate de o 
ființă supremă uraniană păleşte pentru a ceda locul 
ideii de creaţie prin hierogamie și sacrificiu sîngeros; 
asistăm chiar la trecerea de la noţiunea de creație la cea 
de procreație. Aceasta este una din rațiunile pentru care 
întîlnim în mitologia metalurgică motivele nunţii ri- 
tuale și ale sacrificiului sîngeros. 

Este important să înțelegem bine „noutatea“ repre- 
zentată de ideea creației prin imolare sau autoimolare. 
Mitologiile precedente cunoșteau mai ales tipul de 
creaţie plecînd de la o substanţă primordială făurită de 
un zeu. Promovarea sacrificiului sîngeros ca o condiţie 
a creaţiei — atît cosmogonică, cît și antropogonică — 
susține, pe de o parte, analogiile între om și cosmos 
(căci universul însuși derivă dintr-un uriaș primordial, 
un Macrantrop), dar, mai ales, introduce ideea că viaţa 
nu se poate naște decît plecînd de la o altă viaţă imo- 
lată. Aceste tipuri de cosmogonii și antropogonii vor 
avea consecinţe considerabile: se va ajunge să nu se 
mai conceapă Nici „o creaţie“ sau „fabricaţie“ fără un 

sacrificiu prealabil. Să ne raportăm numai la riturile de 
construcție, prin intermediul cărora se transferă „viaţa“ 
sau „,sufletul“* victimei chiar zidului clădirii care ar de- 
veni, prin Chiar acest fapt, noul trup, arhitectonic, al 
vicitimei sacrificate. 

Din trupul monstrului marin Tiamat pe care l-a 
doborît, Marduk a creat Universul. Motive analoage 
întîlnim Și în alte locuri: în mitologia germanică, uriașul 
Y mir constituie materia primă, asemenea lui P'anku și 
Purusha din mitologiile chineze și indiene. Purusha 
înseamnă „bărbat“, ceea ce dovedește din plin că „,sa- 
crificiul uman“ îndeplinea o funcţie cosmogonică în 
anumite tradiţii indiene. Dar un asemenea sacrificiu era 
exemplar: victima umană încarmna Macrantropul divin 
primordial. Se sacrifica întotdeauna un zeu, un zeu 
reprezentat printr-un bărbat. Acest simbolism reiese 
clar atît din tradițiile mitologice legate de creaţia omu- 
lui, cît și din miturile despre originea plantelor ali- 
mentare. Pentru a-l crea pe om, Marduk se jertfeşște pe 
sine: „Îmi voi închega sîngele și voi face din el oase. 
Îl voi ridica pe om în picioare şi cu adevărat omul va 
fi... Îl voi făuri pe om, locuitorul pămîntului...“ King, 
primul traducător al acestui text, îl apropia de tradiția 
mesopotamiană a creaţiei, transmisă prin Berosus (se- 
colul al IV-lea înainte de Cristos, autor al unei preţi- 
oase istorii chaldeene, scrisă în greacă, astăzi pierdută) : 
„ȘI BGl, văzînd că pămîntul era pustiu dar fertil, porunci 


8 Cf. M. Eliade, „Meşterul Manole și Mînăstirea Argeșului“, 
în De la Zalmoxis la Genghis-Han, Humanitas, București, 1995, 
pp. 171 şi urm. 

Ideea se prelungește pînă în zilele noastre în concepția generală 
că nu se poate crea nimic fără a sacrifica ceva foarte important, 
cel mai adesea propria existență. Orice vocație implică supremul 
sacrificiu de sine. 

unuia dintre zei să-i taie capul [capul lui B&l], să-i 
amestece sîngele care curge cu pămînt și să făurească 
oameni și animale capabile să suporte aerul.“? Idei 
cosmologice analoage se găsesc și în Egipt. Sensul 
profund al tuturor acestor mituri este destul de clar: 
creaţia este un sacrificiu. Nu reușești să însuflețești 
decît transmițînd propria-ţi viață (sînge, lacrimi, sper- 
mă, „suflet“ etc.). 

O altă serie de mituri dependente morfologic de 
acest motiv ne vorbește despre originea plantelor ali- 
mentare născute din autosacrnificiul unui zeu sau al unei 
zeițe. Pentru a asigura existența omului, o fiinţă divină 
— o Femeie, o Fată, un Bărbat sau un Copil — este 
imolată: din trupul ei răsar diversele specii de plante 
hrănitoare. Mitul constituie modelul exemplar al ritu- 
rilor celebrate periodic. Acesta este sensul sacrificiu- 
lui uman în beneficiul recoltelor: victima este omoriîtă, 
făcută bucăți și împrăștiată pe suprafața pămîntului 
pentru a-i spori fecunditatea.!0 Or, vom vedea imediat, 
conform anumitor tradiții metalele sînt și ele conside- 
rate ca născute din sîngele sau carnea unei fiinţe pri- 
mordiale semidivine imolate. 

Asemenea concepții cosmologice întăresc omologa- 
rea om-Univers și cîteva linii de gîndire prelungesc și 


2 King, The Seven Tablets of Creation, p. 86, citat de S. Langdom, 
Le Poeme sumerien du Paradis, du Deluge et de la Chute de l' homme, 
pp. 33-34; a se vedea, de asemenea, Edouard Dhorme, Les 
Religions de Babylonie et d'Assyrie, Paris, 1945, col. „Mana“, 
pp. 302, 307. Despre aceste tradiţii cosmologice şi paralelele lor, 
a se vedea Nota C. 

10 Pentru aceste motive mitice și riturile care derivă din ele, a 
se vedea Tratatul de istorie a religiilor, Humanitas, București, 1995, 
pp. 269 şi urm., și studiul nostru „La Terre-Mere et les Hicrogamies 
cosmiques“, Eranos-Jahrbuch, XXII, 1954, pp. 87 şi urm. (republi- 
cat în Mythes, reves et mysteres, Paris, 1957). 

dezvoltă această omologare în direcţii diferite. Rezultă 
de aici, pe de o parte, „sexualizarea“ regnului vegetal 
și mineral și, în general, a uneltelor și obiectelor lu- 
mii înconjurătoare. În relaţie directă cu acest simbolism 
sexual, trebuie să reamintim multiplele imagini ale 
pîntecului Pămîntului, ale minei asimilate cu uterul și 
ale mineralelor cu embrionii — tot atîtea imagini care 
conferă o semnificație ginecologică și obstetrică ritu- 
alurilor însoţind munca în mină și metalurgie. 


3 
LUMEA SEXUALIZATĂ 


Cînd vorbim despre „,sexualizarea“ lumii vegetale, 
trebuie să ne înţelegem asupra sensului termenului: nu 
este vorba de fenomene reale de fertilizare a plantelor, 
ci de o clasificare morfologică „calitativă“, semnifi- 
cînd desăvîrșirea și expresia unei experienţe de sim- 
patie mistică față de lume. Ideea Vieţii, proiectată 
asupra Cosmosului, îl „sexualizează““. Nu este vorba 
de observaţii corecte, „obiective“, „științifice“, ci de 
o valorizare a lumii înconjurătoare în termeni de Viaţă, 
deci de destin antropocosmic, comportînd sexualitatea, 
fecunditatea, moartea și renașterea. Și aceasta nu pen- 
tru că oamenii societăţilor arhaice ar fi fost incapabili 
să observe „obiectiv“ viaţa plantelor. Dovadă, desco- 
perirea fecundaţiei artificiale și altoirea curmalilor și 
a smochinilor în Mesopotamia, operaţii cunoscute de 
foarte multă vreme, pentru că cel puţin două paragrafe 
din codul lui Hammurabi legiferează deja asupra aces- 
tui punct. Cunoșştinţele practice s-au transmis mai apoi 
evreilor și arabilor.! Dar fertilizarea artificială a arbo- 
rilor fructiferi nu era concepută ca o tehnică horticolă, 
ținînd de eficacitatea ei în sine: ea constituia un ritual 
ȘI, prin faptul că angaja fertilitatea vegetală, partici- 
parea sexuală a omului era și ea implicată. Practicile 
orgiastice legate de fecunditatea terestră și mai ales de 


1 A se vedea bibliografia esenţială în Nota D. 

agricultură sînt atestate din abundență în istoria re- 
ligiilor. (A se vedea Tratatul de istorie a religiilor, 
pp. 245 și urm., 279 și urm.) 

Va fi de ajuns un exemplu, raportîndu-se exact la al- 
toirea lămiilor și portocalilor, pentru a ilustra caracterul 
ritual al acestei operații. Ibn Washya ne-a transmis în 
Livre Sur l'agriculture nabeenne obiceiurile ţăranilor din 
Mesopotamia, Persia și Egipt. Cartea s-a pierdut, dar, 
după fragmentele păstrate de Maimonide, se poate Ju- 
deca natura „„superstițiilor“* care încon jurau fertilizarea 
și altoirea arborilor fructiferi în Orientul Apropiat. 
Maimonide explica interdicţia, pentru evrei, de a folosi 
lămiîlile arborilor altoiți, grijulii să evite practicile or- 
giastice care însoțeau în mod necesar altoirea la po- 
poarele învecinate. Ibn Washya — și nu e singurul 
autor oriental care se lasă antrenat de asemenea ima- 
gini — vorbea chiar de altoiri fantastice și „împotriva 
naturii“ între diverse specii vegetale (amintea, de 
exemplu, de altoirea unei crengi de lămiîi pe un laur sau 
pe un măslin, prin care se obțineau niște lămîi mici ca 
măslinele). Dar tot el precizează că grefa n-ar fi reușit 
dacă n-ar fi fost efectuată ritual într-un moment de 
conjuncţție a lunii cu soarele. El explica ritul astfel: 
„creanga de altoit trebuia ținută în mînă de o fată foarte 
frumoasă, în timp ce un bărbat întreținea cu ea rapor- 
turi sexuale rușinoase și împotriva nâturii; în momen- 
tul coitului, fata altoia ramura în copac“.2 Sensul era 
clar: pentru a se asigura o uniune „împotriva naturii“ 
în lumea vegetală, se cerea o uniune sexuală umană 
„împotriva naturii“. 

Un asemenea univers mental, trebuie să mărturisim, 
diferă radical de cel care permite și încurajează ob- 


2 Texte reproduse și comentate de S. Tolkowsky, Hesperides. 
A History of the Culture and Use of Citrus Fruits, pp. 56, 129-130. 

servarea obiectivă a vieţii plantelor. Ca și alte popoare 
din Orientul antic, mesopotamienii utilizau termenii de 
„mascul“ și „femelă“ cu privire la aceste specii vege- 
tale, dar clasificarea ținea seama de criteriile morfologi- 
ce aparente (asemănarea cu organele genitale umane) 
sau de rolul cutărei sau cutărei plante în operaţiile ma- 
gice. Astfel, chiparosul sau mătrăguna (NAMTAR ) erau 
„masculi“, în timp ce arbustul nikibtu (Liquidambar 
orientalis) era considerat „mascul“ sau „femelă“ după 
forma sau funcţia rituală care i se atribuia.* Concep- 
ţii analoage se găsesc și în India antică; de exem- 
plu, Caraka (Kalpasthâna, V, 3) cunoștea sexualitatea 
plantelor, dar terminologia sanscrită ne indică exact in- 
tuiția primordială care a dus la această descoperire; 
asimilarea speciilor vegetale cu organele generatoare 
umane. 

Este vorba deci de o concepţie generală a realității 
cosmice percepută ca Viaţă și, în consecinţă, sexuată, 
sexualitatea fiind un semn particular al oricărei realități 
vii. Plecînd de la un anumit nivel cultural, lumea în- 
treagă, atît lumea „naturală“ cît şi cea a obiectelor și 
uneltelor fabricate de om, este sexuată. Exemplele care 
urmează sînt intenționat alese din medii culturale di- 
ferite pentru a demonstra difuziunea și persistența unor 
asemenea concepţii. Populaţia kitara împarte minera- 
lele în „masculi“ și „femele“*: primele, dure și negre, 
se află la suprafaţa pămîntului; mineralele „femele“, 
Moi Și roșii, sînt extrase din adîncurile minelor; 
amestecul celor două „sexe“ era indispensabil pentru 


3 R. Campbell Thompson, The Assyrian Herbal, Londra, 1934, 
pp. XIX-XX. 

4 Cf. studiul nostru ,,Cunoșştinţele botanice în vechea Indie“, 
Buletinul Societății de Știinte din Cluj, VI, 1931, pp. 221-237, spec. 
pp. 234-235. 

a se obţine un aliaj valabil.5 Este vorba, fără îndoială, 
de o clasificare obiectiv arbitrară, căci nici culoarea, 
NICI duritatea mineralelor nu corespundea niciodată 
calificării lor „sexuale““. Dar importantă era viziunea 
globală a realității, căci ea justifică ritul, adică „nunta 
metalelor““, aceasta făcînd posibilă „nașterea“. Idei 
similare sînt atestate și în China antică: Yu cel Mare, 
Fondatorul primordial, știa să distingă metalele mas- 
culi de metalele femele. Iată motivul pentru care el își 
asocia cazanele cu cele două principii cosmologice 
Yang și Yin.€ Vom reveni asupra tradiţiilor metalur- 
gice chineze, pentru că nunta metalelor este o foarte 
veche intuiţie prelungită și desăvîrșită în mysterium 
conjunctionis al alchimiei. 

În afara mineralelor şi a metalelor, pietrele şi pietrele 
preţioase erau şi ele „sexuate““. Mesopotamienii le îm- 
părțeau în „masculi“ și „femele“, după formă, culoare 
și strălucire. Un text asirian, tradus de Boson, amin- 
tește de „piatra musa (de formă) masculină și de pia- 
tra de aramă (de formă) feminină“. Boson precizează 
că „pietrele masculine““ aveau o culoare mai vie; „pie- 
trele feminine ““ erau mai degrabă palide.” (Și astăzi încă, 
bijutierii disting „sexul“ diamantelor după strălucire.) 

Întîlnim aceeaşi diviziune pentru săruri şi minerale, 
începînd cu epoca literaturii rituale babiloniene con- 
servate în textele medicale.8 Clasificarea „sexuală“ a 
mineralelor și a pietrelor s-a menţinut în scrierile 


5 Cline, Mining and Metallurgy in Negro Africa, p. 117. 

6 Marcel Granet, Danses et Legendes de la Chine ancienne, Paris, 
1926, p. 496. 

7 G. Boson, Les metaux et les pierres dans les inscriptions assyro- 
babyloniennes, Miinchen, 1914, p. 73. 

8 R. Eisler, Die chemische Terminologie der Babylonier, p. 116. Kunz, 
The Magic of Jewels and Charms, Philadelphia-Londra, 1915, p. 188. 

alchimice și în lapidariile Evului Mediu”: lapis judaicus 
este, de exemplu, „mascul“ sau „femelă“ etc. 

Misticul și exegetul evreu Bahya ben Asher (m. 1340) 
scria: „Nu numai printre palmieri există « masculi » și 
« femele », ci în toate speciile vegetale, tot așa cum 
această diviziune naturală între « mascul » și « feme- 
lă » există și la minerale.“ Sexualitatea mineralelor este 
menţionată și de Sabattai Donnolo (secolul al X-lea). 
Savantul și misticul arab Ibn Sîna (9850-1037) afirma 
că „dragostea romantică (al'-ishaq) nu este specifică 
numai speciei umane, aceasta pătrunde toate lucrurile 
existente (la nivelul) celest, elemental, vegetal, mineral 
Și sensul ei nu este nici perceput, nici cunoscut, de- 
venind și mai obscur prin explicaţiile care se dau de- 
spre ea““.10 Noţiunea de „dragoste romantică“ aplicată 
metalelor completează magnific „animismul“ lor deja 
stabilit de ideile de sexualitate și nuntă. 

Uneltele sînt și ele sexualizate. „Care este arma cea 
mai bună? exclamă poetul Ibn Errâmi. O sabie bine 
ascuțită, cu tăișul bărbat și lama femelă.“!! Arabu 


2 Textele alchimice siriene vorbesc, de exemplu, de un ,„,„mag- 
neziu femelă“ (ed. von Lippmann), Entstehung und Ausbreitung der 
Alchemie, |, p. 3934. „Sexualitatea pietrelor“ în lapidarii: Julius 
Ruska, Das Steinbuch des Aristoteles, Heidelberg, 1912, pp. 18, 165. 
Sexualitatea mineralelor în concepţiile Antichității clasice: Nonnos, 
Dionysiaca (ed. Loeb, Classical Library), 1, p. 81. Despre „piatra 
vie““ în concepțiile Antichității și ale creștinismului, cf. J. C. Plumpe, 
„Vivum Saxum, vivi Lapides*, Traditio, 1, 1943, pp. 1-14. 

10 A se vedea Salomon Gandz, Artificial Fertilization of Date 
Palms in Palestine and Arabia, p. 246. 

11 F. W. Schwartzlose, Die Waffen der alten Araber aus ihren 
Dichtern dargestellt, p. 142; cf. E. von Lippmann, Entstehung und 
Ausbreitung der Alchemie, 1, p. 403. Despre săbiile sexuate din 
China, a se vedea Granet, Danses et Legendes, p. 496. Tobele, clo- 
potele sînt de asemenea sexuate; cf. Max Kaltenmark, „Le domp- 
teur des flots““, Han-Hiue. Bulletin du centre d' Etudes Sinologiques 
de Pekin, III, 1948, pp. 1-113, spec. p. 39, n. 141. 

numeau, de altfel, fierul dur „bărbat“ (dzakar) și fierul 
moale „femeie“ (ânit).12 Făurarii din Tanganica prac- 
tică mai multe ferăstruici în hom. Cea mai largă se 
numește „mama“ (nyina); „pe aici, la sfîrșitul forjării, 
vor ieși zgura, cenușa, mineralul ars etc. Ferăstruica 
din faţă este isi (tatăl): aici va fi instalat cel mai bun 
sistem de foale: intermediarii sînt aana (copiii) “13. În 
terminologia metalurgică europeană, cuptorul în care 
se topea emailul (Schmelzofen) era desemnat cu numele 
de „„matrice““, „sînul matem“ (Mutterschoss). Asimila- 
rea muncii umane utilizînd focul (metalurgie, forjă, 
bucătărie etc.) creșterii embrionului la sînul matem 
supraviețuiește obscur în vocabularul european (cf. 
Mutterkuchen, „placenta“; Kuchen, „prăjitura“).14 
Într-un asemenea univers mental s-au cristalizat cre- 
dințele cu privire la pietrele fecundatoare și ginecologi- 
ce precum și la pietrele ploii.!5 O credință mai 
arhaică le-a precedat: perra genitri:. 

Cînd plouă vijelios, daiyakii ştiu că ploaia este mas- 
culină.16 În privinţa Apelor Cosmice, Cartea lui Enoch 


12 Leo Wiener, Africa and the Discovery of America, Philadel- 
phia, 1922, vol. III, pp. 11-12. 

13 R. P. Wyckaert, ,„Forgerons paiens et forgerons chrâtiens au 
Tanganyka“, Anthropos, 9, 1914, pp. 371-380, spec. p. 372. 
Cuptoarele populațiilor mashona și alunda sînt ginecomorfe ; cf. 
Cline, op. cit., p. 41. 

14 Cf. R. Eisler, Die chemische Terminologie der Babylonier, p. 115. 

15 A se vedea cîteva indicaţii bibliografice în lucrarea noastră 
Tratat de istorie a religiilor, pp. 191-194. Cu privire la pietrele 
ginecologice, cf. G. Boson, „| metalli e le pietre nelle inscrizioni 
sumero-assiro-babilonesi“, Rivista di Studi Orientali, Il, 378—420, 
spec. pp. 413-414; B. Laufer, The Diamond, Chicago, 1915, pp.9 
ȘI urm. 

16 A. Bertholet, Das Geschlecht der Gottheit, Tiibingen, 1934, 
p. 23. Vom găsi în acest mic studiu, extrem de bogat, un mare 
număr de documente privind „sexualizarea“ lumii înconjurătoare. 

(LIII, 9-10) le împarte astfel: „Cursul superior va 
îndeplini rolul bărbatului; cursul inferior pe cel al fe- 
meii.““ Un puț care primește apă de la un rîu sim- 
bolizează uniunea bărbatului cu femeia (Zohar, fol. 
14b, II, 152). În India vedică, altarul sacrificial (vedi) 
era considerat „femelă“ iar focul ritual (agni) „„mas- 
cul““* — „uniunea lor dînd naștere progeniturii“. Ne 
aflăm în prezenţa unui simbolism foarte complex care 
nu poate fi redus la un singur plan de referinţă, căci, 
pe de o parte, vedi era asimilat buricului (nzbhi) Pămîn- 
tului, simbolism al „Centrului“ prin excelenţă. Dar 
năbhi era valorizat şi ca matrice a Zeiţei (cf. Cara- 
patha-Brâăhmana, |, 9, 2, 21). Pe de altă parte, chiar 
focul era considerat rezultatul (,,progenitura“”) unei 
uniuni sexuale : el se aprindea ca urmare a unei mișcări 
dus-întors (asimilată copulaţției) a unei baghete (re- 
prezentînd elementul masculin) într-o crăpătură prac- 
ticată în lemn (elementul feminin; cf. Rig Veda, III, 29, 
2 și urm.; V, II, 6; VI, 48, 5). Același simbolism sexual 
al focului se întîlnește în multe societăţi arhaice.!/ Dar 
toți acești termeni sexuali traduc o concepție cosmo- 
logică întemeiată pe hierogamie. Creaţia Lumii începe 
din „Centru“ (= „,buric“) și, imitînd solemn acest 
model exemplar, orice „construcţie“ și orice „,fabri- 
caţie“* se operează plecînd din „,centru““. Producerea 
rituală a focului repetă nașterea lumii. lată de ce la 
sfîrșitul Anului toate focurile se sting (= reactualiza- 
rea Nopţii cosmice) și se aprind în prima zi a Anului 
(= repetarea Cosmogoniei, reînceputul Lumii). Focul 
nu-și pierde însă caracterul lui ambivalent: acesta este 
fie de origine divină, fie „demoniacă“ (fiindcă, după 
unele credinţe arhaice, el ia naștere magic în organul 


17 A se vedea cîteva indicaţii în Nota E. 

genital al vrăjitoarelor) ; vom reveni asupra acestei ambi- 
valenţe înainte de a prezenta virtuțile făurarului. 

Așa cum e de așteptat, simbolismul sexual și gine- 
cologic cel mai transparent se întîlnește în imaginile 
Pămîntului-Mamă. Nu e locul aici să reamintim mi- 
turile și legendele cu privire la nașterea oamenilor din 
Pămînt (a se vedea Tratatul de istorie a religiilor, 
pp. 195 și urm.). Uneori antropogonia este descrisă în 
termenii embriologiei și obstetricii. Urmînd miturile 
zuiii, de exemplu, umanitatea primordială ia naștere (ca 
rezultat al hierogamiei Cer-Pămînt) în cea mai adîncă 
din cele patru ,„caveme-matrice““ chtoniene. Călăuziţi 
de Gemenii mitici, oamenii urcă dintr-o cavernă-ma- 
trice în alta pînă cînd ajung la suprafaţa Pămîntului. În 
acest tip de mituri, imaginea Pămîntului acoperă per- 
fect pe cea a mamei și antropogonia este prezentată ca 
ontogenie. Formarea embrionului și nașterea repetă 
actul exemplar al nașterii umanității, concepută ca o 
emersiune din cea mai profundă cavernă-matrice 
chtoniană.!8 Sub formă de legendă, de superstiție sau 
simplu de metaforă, credinţe similare supraviețuiesc 
încă în Europa. Fiecare regiune, aproape fiecare oraş 
sau sat, cunoaște o stîncă sau un izvor care „aduce co- 
piii“ : acestea sînt Kinderbrunnen, Kinderteiche, Buben- 
quellen etc. 

Dar pentru noi este important să scoatem în evidență 
credinţele care se referă la nașterea ginecomorfică a 
mineralelor şi, deci, asimilarea cavemelor și a minelor 
cu matricea Pămîntului-Mamă. Fluviile sacre ale Meso- 
potamiei își aveau izvoarele în organul generator al 


18 Despre mitul zufi şi versiunile paralele, cf. Eliade, La 
Terre-Mere et les hicrogamies cosmiques, pp. 60 şi urm. 

marii Zeiţe. Izvorul rîurilor era de altfel considerat ca 
vagina pămîntului. În babiloniană, termenul pă în- 
semna în același timp „izvorul unui rîu“ și vagin. Sume- 
rianul buru înseamnă „vagin“ și „rîu“. Babilonianul 
nagbu, „izvor“, se înrudeşte cu ebraicul negebă, 
„perforaţie“. În ebraică, cuvîntul „puț“ este. folosit cu 
sensul de „femeie“, „soţie“. În egipteană, vocabula bi 
înseamnă „uterus“ și „galerie de mină“.!? Să mai 
amintim de asemenea că grotele și cavernele erau asi- 
milate matricei Pămîntului-Mamă. Rolul ritual al ca- 
vernelor, atestat încă din preistorie, s-ar putea interpreta 
ȘI ca o întoarcere mistică la sînul „mamei“, ceea ce 
explică atît înmormîntările în caverne cît și riturile ini- 
țiatice practicate în aceleași locuri. Asemenea intuiţii ar- 
haice au o mare rezistență. Am văzut că termenul delph 
(= uterus) s-a conservat în numele unuia dintre cele mai 
sacre sanctuare ale elenismului, Delfi. W. F. Jackson 
Knight remarca (Cumaean Gates, p. 56) că în trei zone 
locuite de Sybile pămîntul era roşu: în apropiere de 
Cumae, Mapessos și în Epir. Or, Sybilele erau intim 
legate de cultul cavernelor. Pămîntul roșu simboliza 
sîngele Zeiţei. 

Un simbolism analog era legat de triunghi. Pausa- 
nias (II, 21, 1) amintește de un loc din Argos numit 
delta şi considerat sanctuarul Demetrei. Fick și Fisler 
au interpretat „triunghiul“ (dela) în sens de „vulvă“: 
interpretarea este valabilă cu condiţia să i se păstreze 
acestui termen valoarea lui inițială de „,matrice“ și 
„Izvor“. Se ştie că delta simboliza la greci femeia; 
pitagoreicii priveau triunghiul ca archE geneseoas, 
datorită formei lui perfecte, dar și pentru că reprezenta 


19 W.F. Albright, „Some Cruces in the Langdon Epic“, Journ. 
Americ. Orient. Soc., 39, 1919, pp. 65—90, spec. pp. 69-70. 

arhetipul fecundității universale. Un simbolism similar 
al trunghiului se afla şi în India.20 

Pentru moment să reținem următoarele: dacă 
izvoarele, galeriile minelor și cavernelor sînt asimilate 
uterului Pămîntului-Mamă, tot ceea ce zace în „,pîn- 
tecul“* Pămîntului este viu, încă din stadiul de gestație. 
Altfel spus, mineralele extrase din mine sînt într-un 
anumit fel embrioni: cresc încet, ca şi cum ar asculta 
de un alt ritm temporal decît viaţa organismelor vege- 
tale sau animale — ei nu numai Cresc, Ci se și „coc“ 
în întunericul teluric. Extracţia lor din sînul pămîntu- 
lui este deci o operaţie practicată înainte de termen. 
Dacă li s-ar lăsa timp să se dezvolte (adică ritmul geo- 
logic al timpului), mineralele ar deveni metale mature 
„perfecte“. Vom da imediat exemple concrete privi- 
toare la concepţia embriologică a mineralelor. Dar pu- 
tem măsura de pe acum responsabilitatea asumată de 
minerii și metalurgiștii care intervin în obscurul pro- 
ces al creșterii minerale. Aceștia aveau nevoie cu orice 
„preţ“ să-și justifice intervenţia și, pentru ca s-o facă, 
pretindeau să se substituie, prin procedee metalurgice, 
operei Naturii. Accelerînd procesul de creștere a me- 
talelor, metalurgistul precipita ritmul temporal: un 
tempo geologic era schimbat în tempo vital. Această 
îndrăzneață concepţie, în care omul își asumă deplina 
responsabilitate în faţa naturii, creează presentimentul 
operei alchimice. 


20 A se vedea Nota F. 

Din imensa mitologie litică, două tipuri de credinţe 
interesează cercetarea noastră: miturile oamenilor năs- 
cuți din pietre și credințele despre apariţia și „coacerea“ 
pietrelor și a mineralelor în măruntaiele Pămîntului. Și 
unele și celelalte implică ideea că piatra este izvorul 
vieții și al fertilităţii, că ea trăiește și procreează fiinţe 
umane în același fel în care ea însăși s-a născut din 
Pămînt. 

Un mare număr de mituri consideră că oamenii s-au 
născut din pietre. Motivul este atestat în marile ci- 
vilizații ale Americii Centrale (Inca, Maya) ca și în 
anumite tradiţii ale triburilor din America de Sud, la 
greci, la semiţi, în Caucaz și, în general, din Asia Mică 
pînă în Oceania.! Deucalion arunca „oasele mamei 
sale“* peste umăr pentru a repopula lumea. Aceste 
„oase“ ale Pămîntului-Mamă erau pietre : ele reprezen- 
tau Urgrund-ul, realitatea indestructibilă, matricea din 
care se va naște o nouă lume. Că piatra ar fi o imagi- 
ne arhetipală care exprimă în același timp realitatea 
absolută, Viaţa și sacrul, stau mărtune numeroasele mi- 
turi ale zeilor născuţi din petra genitrix, asimilată Marii 
Zeiţe, matrix mundi. Vechiul Testament conservă tra- 
diția paleosemită a nașterii oamenilor din pietre, dar 
și mai uimitor este să vedem cum folclorul religios 
creștin reia această imagine într-un sens și mai înalt, 


1 A se vedea Nota G. 

aplicînd-o Mîntuitorului: anumite colinde românești 
vorbesc despre Cristos cel născut din piatră.2 

Dar merită să ne oprim mai ales la al doilea grup de 
credințe, cele privitoare la pietrele și mineralele din 
„pîntecul“* Pămîntului. Stînca dă naștere pietrelor 
prețioase. Cuvîntul sanscrit pentru smarald este acma- 
garbhaja, „născut din stîncă“, iar în tratatele mine- 
ralogice indiene, stînca adăpostește smaraldul ca o 
„matrice“.3 Autorul lucrării Jawzhirnămeh (,,Cartea 
pietrelor preţioase“) distinge diamantul de cristal prin 
diferenţa de vîrstă, exprimată în termeni embriologici: 
diamantul este pakka, „copt“, în timp ce cristalul este 
kaccha, „necopt“, „crud“, insuficient dezvoltat.+ O 
concepţie similară s-a conservat în Europa pînă în se- 
colul al XVII-lea. De Rosnel scria în Le mercure indien 
(1672, p. 12): „Rubinul, mai ales, ia naștere încetul cu 
încetul în mine; întîi e alb și prin « coacere » devine din 
ce în ce mai roșu; din pricina aceasta unele rubine sînt 
albe, altele jumătate albe, jumătate roșii... Tot așa cum 
pruncul se hrănește cu sînge în pîntecul mamei sale, 
tot aşa se formează și se hrănește rubinul.“ Bemard 
Palissy însuși credea în maturaţia mineralelor. „Ca 
toate roadele pămîntului“, scria el, „mineralele au altă 
culoare la maturitate decît la începuturile lor““.6 


2 A se vedea Nota G. Este inutil pentru studiul nostru să amintim 
credințele privitoare la pietrele fertilizante și riturile „lunecării“. 
Sensul lor clar: forța, realitatea, fecunditatea, sacralitatea sînt în- 
carnate în ceea ce, în jurul omului, se arată real și existent prin ex- 
celență. Invulnerabilă, ireductibilă, piatra a devenit imaginea și 
simbolul ființei. 

3 R. Garbe, Die indischen Mineralien, Leipzig, 1882, p. 76. 

4 G.F. Kunz, The Magic of Jewels and Charms, p. 134. 

5 Citat de P. Sâbillot, Les travaux publics et les Mines dans les 
traditions et les superstitions de tous les peuples, Paris, 1894, p. 395. 

6 Citat de Gaston Bachelard, La Terre et les reveries de la 
volonte, Paris, 1948, p. 247. 

Comparaţia imaginată de de Rosnel, între copilul 
care „se hrănește cu sînge în pîntecul mamei sale“ și 
rubinul care se coace în mine, este surprinzător con- 
furmată, deși aberantă, în anumite credinţe și ritualuri 
șamanice. Șamanii cheroki, de exemplu, au un cristal 
care cere să fie hrănit de două ori pe an cu sîngele unui 
animal. Dacă nu, cristalul zboară prin aer și atacă 
ființele umane. După ce a băut „sînge“, cristalul adoar- 
me liniștit.” 

Ideea că metalele „cresc“ în sînul minei, concepție 
atestată deja în Antichitate, se va menţine mult timp 
în speculațiile mineralogice ale autorilor contemporani. 

„» Materialele metalice“, scria Cardan, „nu sînt pen- 
tru munţi nimic altceva decît arbori, cu rădăcini, 
trunchi, crengi și mai multe frunze. Ce este o mină 
dacă nu o plantă ascunsă în pămînt ?“” La rîndul său, 
Bacon scria: „,Cîţiva autori vechi ne informează că se 
găsește în insula Cipru un anume fel de fier care, tăiat 
în bucăţi mici și semănat într-un pămînt bine udat, 
prinde viaţă, în așa fel încît acele bucățele cresc foarte 
mult.“ 10 Nu e lipsit de interes să constatăm persistenţa 
concepţiilor arhaice despre creșterea metalelor: aces- 


7 Cf. J. Mooney, Myths of the Cherokees, citat de Derry, The 
Children of the Sun, p. 401. Avem de a face aici cu o coalescență 
a mai multor credinţe: la ideea spiritelor auxiliare ale șamanilor 
s-a adăugat noțiunea de piatră magică și de „piatră vie“, cu care 
e îndopat trupul șamanului; cf. Eliade, Le Chamanisme, pp. 133 şi 
urm. Și passim. 

8 Cf., în ultimă instanță, Robert Halleux, „Fecondite des mines 
et sexualit€ des pierres dans l'antiquite€ grâco-romaine““, Revue 
belge de Philologie et d'Histoire, 48, 1970, pp. 16-25. 

9 Les livres de Hierome Cardanus, trad. 1556, pp. 106, 108, citat 
de G. Bachelard, pp. 224, 245. 

10 Bacon, Sylva sylvarum, III, p. 153, citat de G. Bachelard, 
p. 244. 

tea rezistă la secole de experienţă tehnică și gîndire 
rațională (să ne amintim doar noţiunile mineralogice 
acceptate de ştiinţa greacă). Explicaţia ar fi că aseme- 
nea imagini tradiționale se revelează pînă la urmă a fi 
mai reale decît rezultatul observațiilor precise și exacte 
asupra regnului mineral; mai adevărate, pentru că erau 
vehiculate și valorizate de nobila mitologie a timpurilor 
litice. Pentru o rațiune analoagă minele sînt lăsate să 
se odihnească după o perioadă de exploatare activă. 
Mina, această matrice a Pămîntului, cere timp pentru 
a naște din nou. Pliniu (Nat. Hist., XXXIV, 49) scria că 
minele de galeniu din Spania „renășteau““ după cîtva 
timp. Găsim indicaţii similare în Strabon (Geografia, 
V, 2), și Barba, autor spaniol din secolul al XVII-lea, 
le reia la rîndul său: o mină epuizată este capabilă să-și 
refacă zăcămintele, cu condiţia să fie închisă și lăsată 
în repaus timp de zece-cincisprezece ani. Căci, adaugă 
Barba, cei care cred că metalele au fost create la 
începuturile lumii se înșală foarte tare: metalele 
„cresc“* în mine.!l Foarte probabil, aceeași idee era 
împărtășită și de metalurgiștii africani, ceea ce explică 
obstrucţția vechilor mine din Transvaal.!2 

Mineralele „cresc“, „se coc“ și această imagine a 
vieții subterane împrumută uneori o valență vegetală. 
Un chimist ca Glauber crede că „dacă un metal ajunge 
în ultimul stadiu de perfecțiune și nu este extras din 
pămîntul care nu-l mai hrănește, el poate fi comparat 
în această stare cu un om bătrîn decrepit [...] Natura 
păstrează aceeași circulație de la naștere pînă la moarte 
în metale, în vegetale și în animale “.!3 Căci, așa cum 


1! Citat de P. Sâbillot, Les Travaux publics et les Mines, p. 398. 
12 Cline, African Mining and Metallurgy, p. 59. 
«13 Citat de G. Bachelard, p. 247. 

scrie Bernard Palissy în Recepte veritable par laquelle 
tous le hommes de la France pourraient apprendre A 
multiplier et augmenter leurs tresors (La Rochelle, 1563) 
„Dumnezeu n-a creat toate aceste lucruri pentru a le 
lăsa să lenevească [...] Astrele și planetele nu sînt lene- 
șe... marea se mișcă dintr-o parte în alta [...] pămîntul, 
la fel, nu lenevește niciodată [...] Ceea ce se consumă 
în mod natural în interiorul lui, el reînnoiește și re- 
formează fără zăbavă; dacă nu într-un fel, în altul [...] 
Așa cum la suprafața pămîntului totul se trudește să 
creeze mereu, tot așa lăuntrul și matricea lui trudesc 
să producă. “14 

Or, metalurgia, ca și agricultura — care implică, de 
asemenea, fecunditatea Pămîntului-Mamă — a creat în 
cele din urmă în om un sentiment de încredere și chiar 
de orgoliu: omul se simte capabil să colaboreze cu 
opera Naturii, capabil să ajute procesul de creștere care 
are loc în sînul Pămîntului. Omul tulbură și precipită 
ritmul lentelor maturaţii chtoniene; într-un anume fel, 
el se substituie Timpului. Ceea ce incită pe un autor 
din secolul al XVIII-lea să scrie: „Ceea ce natura a 
făcut la începuturi, putem și noi să facem urmînd pro- 
cedeul pe care ea l-a folosit. Ceea ce ea face de-a lun- 
gul cîtorva secole, în singurătăţile ei subterane, noi 
putem s-o determinăm să facă într-o clipă, ajutînd-o și 
oferindu-i condiții mai bune. Cum facem pîinea, putem 
face şi metalele. Fără noi, griul nu s-ar coace pe cîmp, 
nu s-ar transforma în făină fără morile noastre, nici 


14 Fragmente reproduse în A. Daubrâe, „La genâration des 
mincraux mâtalliques dans la pratique des mineurs du Moyen 
Age“, Journal des Savants, 1890, 379-392; 441 —452, spec. p. 382. 
Despre mitologia și folclorul minelor, a se vedea Georg Schreiber, 
Der Bergbau in Geschichte, Ethos und Sakralkultur, K5ln şi 
Opladen, 1962. 

făina în pîine fără frămîntat și copt. Să ne punem deci 
de acord cu natura pentru opera minerală, așa cum o 
facem pentru opera agricolă, și comorile se vor 1vi în 
faţa ochilor noștri.“ 15 

Alchimia, după cum vom vedea, se înscrie în același 
orizont spiritual: alchimistul reia și perfecţionează 
opera naturii Și, în același timp, se „recreează“ pe el. 
Este interesant de urmărit simbioza tradițiilor meta- 
lurgice și alchimice la sfîrșitul Evului Mediu. Pose- 
dăm în privinţa acestui subiect un document extrem 
de prețios: Bergbiichlein, prima carte germană în 
chestiune, imprimată și publicată la Augsburg în 1505. 
În prefața lucrării De re metallica (1530), Agricola 
atribuie această carte lui Colbus Fribergius, distins 
medic — non ignobilis medicus — care trăia la Frei- 
burg, printre mineri, ale căror credinţe și practici le 
interpretează prin lumina alchimiei. Acest mic studiu, 
rarisim şi deosebit de încîlcit (liber admodum confusus, 
zicea Agricola), a fost tradus de A. Daubree în colabo- 
rare cu un inginer de mine din Coblence și publicat 
în Journal des Savants în 1890. Studiul se constituie 
ca un dialog între Daniel, cunoscător al tradiţiilor 
mineralogice (der Bergverstanding), şi un tînăr ucenic 
miner (Knappius der Jung). Daniel îi explică secretul 
nașterii mineralelor, amplasarea minelor și tehnica ex- 
ploatării. „E de remarcat că, pentru creșterea sau 
generarea unui minereu metalic, este nevoie de un cre- 
ator și un lucru supus sau o materie care să fie capa- 
bil să recepteze acţiunea generatoare.“1€ Autorul 


15 Jean Reynand, Etudes encyclopediques, vol. IV. p. 487, citat 
de Daubree, La gentration des mineraux metalliques, p. 383. 

16 A. Daubree, op. cit., p. 387. Cf. W. Pieper, Ulrich Riilein von 
Calnn und sein Bergbiichlein, Berlin, 1955. 

amintește credinţa, foarte răspîndită în Evul: Mediu, că 
mineralele se nasc în urma unirii a două principii, sul- 
ful și mercurul. „Mai sînt și alții care pretind că meta- 
lele nu sînt create de mercur, pentru că găsim foarte 
multe locuri cu minerale metalice, dar unde nu se află 
NICI un pic de mercur; în locul mercurului, ei pre- 
supun o matrice umedă, rece şi mucoasă, fără sulf, 
extrasă din pămînt cu un fel de sudoare a acestuia, și 
care, prin combinaţie cu sulful, dă naștere tuturor 
metalelor“ (ibid., p. 387). „Mai mult, în combinarea 
mercurului cu sulful în mineral, sulful se comportă ca 
o sămînţă masculină, iar mercurul ca o sămînţă femi- 
nină în conceperea și nașterea unui copil“ (ibid. p. 388). 
Nașterea lesnicioasă a minereului cere „o înaltă ca- 
litate a vasului natural, cum sînt filoanele, în care să 
se nască minereul“ (ibid., p. 388). ,„„Mai sînt necesare, 
de asemenea, căi de acces comode prin care puterea 
metalică sau minerală să ajungă în vasul natural, 
asemenea fibrelor vegetale“ (ibid., p. 388). Orientarea 
și înclinarea filoanelor sînt în legătură cu punctele car- 
dinale. Bergbiichlein amintește acele tradiții conform 
cărora astrele călăuzesc formarea metalelor. Argintul 
„crește“ sub influenţa lunii. Filoanele sînt mai mult 
sau mai puţin bogate în argint, urmînd situarea lor în 
raport cu „direcția perfectă“, marcată de poziţia lunii 
(ibid., p. 422). Minereul de aur crește, bineînțeles, sub 
influenţa soarelui: „După părerea înțelepţilor, aurul 
se naște din sulful cel mai limpede posibil, purificat 
și rectificat în pămînt, sub acţiunea cerului, în prin- 
cipal a soarelui, în așa fel încît el nu conține nici o 
umoare care ar putea fi distrusă sau arsă de foc, nici 
un fel de umiditate care ar putea fi evaporată prin 
foc...“ (p. 443). În Bergbiichlein se explică şi nașterea 
minereului de cupru prin influenţa planetei Venus, a 

minereului de fier prin influenţa lui Marte, și a 
minereului de plumb prin influenţa lui Saturn. 
Textul este important. El atestă, în plin secol al 
XV-lea, un complex de tradiţii miniere derivînd, pe de 
o parte, din concepția arhaică a embnologiei minerale, 
iar pe de alta, din speculaţiile astrologice babiloniene. 
Acestea din urmă sînt, evident, ulterioare credinţei în 
generarea metalelor în sînul Pămîntului-Mamă, ca, de 
altfel, și ideea alchimică, reluată de Bergbiichlein, a 
formării mineralelor prin unirea sulfului cu mercurul. 
Se distinge clar în Bergbiichlein partea de tradiţie ar- 
haică și „populară“ — fertilitatea Pămîntului-Mamă — 
Și partea de tradiție erudită, izvorîtă din doctrinele cos- 
mologice și astrologice babiloniene. Or, coalescența 
acestor două tradiții este atestată aproape pretutindeni 
în alchimia alexandrină și occidentală. Altfel spus, cel 
puțin o parte a „,preistoriei“ alchimiei trebuie căutată 
nu numai în tradițiile erudite provenind din Mesopo- 
tamia, ci chiar în mitologiile și ideologiile arhaice. 
Această moștenire venerabilă cuprinde, așa cum am 
mai amintit, concepția embriologică a mineralelor. Este 
remarcabil că tradiții pe cît de numeroase pe atît de dis- 
persate în spațiu atestă credinţa într-o finalitate a Natu- 
rii. Dacă nimic nu împiedică procesul de gestație, toate 
mineralele devin cu timpul aur. „Dacă nici o piedică 
din afară nu s-ar opune îndeplinirii scopurilor sale, 
Natura și-ar desăvîrși toate produsele sale [...] Iată de 
ce trebuie să considerăm nașterea metalelor imperfecte 
asemenea celei a avortonilor sau monștrilor, care nu 


17 A. Daubrâe, pp. 445—446. A se vedea și alte texte alchimice 
privitoare la influența astrelor asupra formării şi creșterii metalelor, 
în John Read, Prelude to Chemistry, Londra, 1939, pp. 96 şi urm. 
și Albert-Marie Schmidt, La Poesie scientifique en France au XVI-e 
siecle, Paris, 1938, pp. 321 şi urm. 

izbîndește pentru că natura este împiedicată în acțiu- 
nile sale, întîmpinînd o rezistenţă care o leagă de mâini 
și obstacole care n-o lasă să acționeze regulat așa cum 
e obișnuită s-o facă [...] De aceea se întîmplă că ea, 
care nu vrea să producă decît un singur metal, e con- 
strînsă să creeze mai multe.“ Dar numai aurul este 
„copilul năzuinţelor ei“. Aurul e „fiul ei legitim, pen- 
tru că numai aurul este veritabila ei producție “.18 
Credința în metamorfoza naturală a metalelor este 
destul de veche în China!” şi o găsim în Annam, în 
India, în Insulinde. Ţăranii din Tonkin spun: „Bronzul 
negru este mama aurului.“ Aurul se naște natural din 
bronz. Dar transmutarea nu se poate efectua decît dacă 
bronzul a stat mult timp în sînul pămîntului. „Astfel, 
annamiții sînt convinși că aurul găsit în mine s-a for- 
mat lent în acel loc de-a lungul multor secole și, dacă 
solul ar fi fost răscolit la început, s-ar fi descoperit 
bronz acolo unde se află astăzi aur.““20 Ideea unei 
metamorfoze precipitate a metalelor este atestată în 
China într-un text din anul 122 înainte de Cristos, 
Huai-nan-tzu.?! Alchimia nu făcea decît să accele- 
reze creșterea metalelor: ca și colegul lui occidental, 
alchimistul chinez contribuie la opera naturii pre- 


18 Bibliotheque des Philosophies chimiques, de M.J.M.D.R. Noua 
ediţie, Paris, 1741. Prefaţa, pp. XXVIII și XXIX, text citat de G. Ba- 
chelard, La Terre et les reveries de la volonte, p. 247. 

19 A se vedea mai ales Joseph Needham, Science and Civilisation 
in China, vol. III, Cambridge, 1968, pp. 636 și urm. 

2% Jean Przyluski, „L'Or, son origine et ses pouvoirs magiques“, 
Bull.Ec.Fr.Ex.-Or., 14, 1914, pp. 1-16, spec.p. 3. In Annam este 
foarte frecventă credinţa că pietrele cresc din pămînt și se măresc; 
cf. R. Stein, Jardin en miniature d'Extreme-Orient, p. 76. 

21 A se vedea fragmentele traduse de Homer H. Dubs, The 
Beginnings of Alchemy, pp. 711—73. Este posibil ca textul să provină 
din școala lui Tsu Yen, dacă nu chiar de la maestru însuși (con- 
temporan cu Mencius, sec. IV); cf. Dubs, p. 74. 

cipitînd ritmul timpului. Lăsate în matricea lor chto- 
niană, toate mineralele s-ar fi transformat în aur, dar 
după zeci sau chiar sute de secole. Asemenea meta- 
lurgistului care transformă „embrionii“ (= minereul) în 
metale, accelerînd creșterea începută în adîncurile 
Pămîntului- Mamă, alchimistul visează să prelungească 
această acceleraţie și s-o încoroneze prin transmutarea 
finală a tuturor metalelor „ordinare“ în metalul ,,no- 
bil“ care este aurul. 

Să amintim în trecere că importanţa excepţională a 
aurului se explică prin motive religioase. Aurul a fost 
primul metal descoperit și folosit de om, cu toate că nu 
putea fi întrebuințat nici ca unealtă, nici ca armă. În is- 
toria revoluțiilor tehnologice — adică în trecerea de la 
tehnologia litică la producerea bronzului, apoi de la in- 
dustria fierului la aceea a oţelului — aurul nu juca nici 
un rol. Mai mult încă, exploatarea lui era extrem de di- 
ficilă : pentru a extrage dintr-un filon șase pînă la două- 
sprezece grame de aur, trebuia să se aducă la suprafață 
o tonă de piatră. Firește, exploatarea aluviunilor flu- 
viale este mai ușoară, dar considerabil mai puţin pro- 
ductivă: cîteva centigrame pe metru cub de pietriș. 
Comparată cu efortul depus pentru obţinerea cîtorva 
uncii de aur, exploatarea unui zăcămînt de petrol este 
infinit mai simplă și mai ușoară. Și totuși, încă din 
timpul faraonilor, oamenii se ocupau cu înverșunare de 
căutarea aurului. Valoarea lui simbolică, în cele din 
urmă religioasă, n-a putut fi abolită, în ciuda desacra- 
lizării accelerate a naturii și a existenţei umane. 

In Summa Perfectionis, operă alchimică din secolul 
al XIV-lea22, citim: „Ceea ce Natura nu poate per- 


22 Cartea a fost mult timp atribuită lui Geber, dar Julius Ruska 
a dovedit inautenticitatea acestei tradiții. Cf. John Read, Prelude to 
Chemistry, p. 48. 

fecţiona într-un interval de timp foarte lung, noi putem 
desăvîrși într-un timp foarte scurt, prin arta noastră.“ 
Aceeași idee este foarte clar expusă de Ben Jonson în 
piesa sa The Alchemist (actul II, scena 2). Unul dintre 
personaje, Surly, ezită să împărtășească opinia al- 
chimică după care creșterea metalelor ar fi compara- 
bilă cu embriologia animală și, asemenea puiului care 
răsare din ou, orice metal se transformă în aur datorită 
lentei maturaţii din măruntaiele Pămîntului. Căci, spu- 
ne Surly, „oul este destinat de natură în acest scop și 
este un pui in potentia“. Subtle replică: „Tot așa spu- 
nem și despre plumb și alte metale, că ar deveni aur 
dacă li s-ar lăsa timp s-o facă.“ Un alt personaj, Mam- 
mon, adăugă: „lată ce realizează Arta noastră.“ 23 
„Nobleţea“ aurului este deci fructul ajuns la „matu- 
ritate“: celelalte metale sînt comune pentru că sînt „cru- 
de““, „„necoapte“. Or, finalitatea Naturii este desăvîrşirea 
regnului mineral, „,maturația“ sa ultimă. Transmutaţia 
„naturală“ a metalelor în aur este înscrisă în propriul 
lor destin. Cu alte cuvinte, Natura tinde spre perfecţie. 
Dar din faptul că Aurul este purtătorul unui simbolism 
înalt spiritual (,,aurul înseamnă nemurire“, repetă tex- 
tele indiene)2%, reiese clar că, pregătită de anumite 
speculații alchimico-soteriologice (a se vedea mai Jos), 
o nouă idee își face drum: aceea a rolului asumat de 


23 SURLY: The egg's ordained by nature to that end, 
And is a chicken in potentia. 
SUBTLE: The same we say of lead, and other metals, 
Which would be gold, if they had time. 
MAMMON: And that 
Cf. Nota H. Our art doth further. 


2A Maitrâyani-samhită, II, 2, 2; Catapatha Brâhmana, Il, 8, 2, 27; 
Aitareya-Brâhmana, VII, 4, 6 etc. 

alchimist, de Salvator fratem al naturii; acesta ajută 
Natura să-și atingă scopurile, „idealul“ constînd în 
desăvîrşirea progeniturii sale — minerală, animală, 
umană — pînă la „maturizarea“ supremă, adică pînă 
la nemurire și libertate absolută (aurul fiind simbolul 
Suveranităţții și autonomiei). 

Aceste speculaţii soteriologice abundă în literatura 
alchimică occidentală și C. G. Jung a demonstrat ma- 
gistral importanţa şi amploarea lor. În ceea ce ne pri- 
vește, preferăm să insistăm asupra extremei antichități 
a premiselor acestei soteriologii alchimice. Imaginea 
Pămîntului-Mamă purtător a tot felul de embrioni a 
precedat imaginea „naturii“, tot așa cum imaginea 
Pămiîntului-Mamă precedă pe cea a Sophiei. Este deci 
important să revenim la acel simbolism extrem de 
vechi în care Pămîntul-Mamă era asimilat pîntecului 
Mamei, minele matricei sale și mineralele „embrioni- 
lor““. O serie întreagă de rituri miniere și metalurgice 
depind de acest simbolism. 


5 
RITURI ȘI MISIERE METALURGICE 


O mină sau un filon nu se lasă ușor descoperite: 
amplasările lor sînt revelate numai de zei sau fiinţe di- 
vine care-i învață pe oameni cum să le exploateze 
conținutul. Aceste credinţe au rezistat în Europa pînă 
la o dată destul de recentă. Călătorul grec Nucius NIi- 
cander, care a vizitat orașul Li€ge în secolul al XVI-lea, 
relatează legenda descoperirii minelor de cărbuni din 
nordul Franţei și Belgiei: un înger a apărut sub înfăți- 
șarea unui venerabil bătrîn dezvăluind intrarea galeriei 
unui făurar care-și alimentase pînă atunci cuptorul cu 
lemne. În Finistăre, o zînă (groac'k) a dezvăluit oa- 
menilor existența plumbului argintifer. Sfîntul Peran, 
patronul minelor, a fost primul inventator al fuziunii 
metalelor.! 

Nu vom insista asupra celor mai adînci straturi mi- 
tologice asimilate și revalorizate în hagiografia sfîntu- 
lui Peran. În alte tradiţii, la originea mineritului și a 
metalurgiei se află un semizeu sau un erou civilizator, 
așa cum reiese foarte limpede din legendele chineze ale 
lui Yu cel Mare, „sfredelul munţilor“. Yu „a fost un 
miner fericit care nu otrăvea pămîntul, ci-l curăța, 
cunoscînd riturile Meseriei“.2 Nu ne vom opri nici la 


1 Paul S&billot, Les Travaux publics et les Mines dans les tradi- 
lions et les superstitions de tous les pays, pp. 406, 410 şi urm. 

2 Marcel Granet, Danses et Legendes de la Chine ancienne, 
p.496. Cf. pp. 610 şi urm. 

bogatul folclor minier, încă viu în Europa, privitor la 
fiinţe misterioase ca ,, Meșterul Hoemmerling“, cunos- 
cut și sub numele de „Călugărul muntelui“, ca „Doamna 
Albă““, ale cărei apariţii anunțau prăbușirile, sau ca acei 
numeroși spiriduși, fantome și spirite subterane. 

Va fi de ajuns să amintim că deschiderea unei mine 
sau construirea unui cuptor sînt operaţii rituale adese- 
ori de un surprinzător arhaism. Riturile miniere s-au 
menţinut în Europa pînă la sfîrșitul Evului Mediu : des- 
chiderea unei mine noi comportă întotdeauna ceremo- 
nii religioase (Sebillot, op. cit., p. 421). Pentru a cerceta 
vechimea și complexitatea acestor tradiţii trebuie să 
privim însă în altă parte. Articulația riturilor, scopul, 
ideologia pe care o implică diferă de la un nivel cultu- 
ral la altul. Observăm, în primul rînd, dorința de a pa- 
cifica spiritele protectoare sau locuitoare ale minelor. 
„Minerul malaiez“, scria A. Hale, „are idei ciudate de- 
spre cositor şi proprietățile acestuia: înainte de toate, 
cositorul, crede el, se află sub protecția și la ordinele 
anumitor spirite pe care trebuie să le domolească; cosi- 
torul, mai crede el, este viu şi posedă multe proprietăți 
ale materiei vii: se poate mișca dintr-un loc în altul, 
se poate reproduce și are simpatii speciale, sau poate 
afinități, pentru anumiţi oameni și anumite lucruri. De 
aceea, este recomandabil să fie tratat cu respect, să se 
țină seama de mofturile lui şi, ceea ce este și mai 
curios, munca de exploatare în mină să fie dirijată în 
așa fel încît minereul să poată fi extras fără ştirea lui.““4 


3P. Sâbillot, op. cir., pp. 479-493 şi passim. Cu privire la mito- 
logiile literare şi basmele minelor, a se vedea G. Bachelard, La 
Terre et les reveries de la volonte, pp. 183 şi urm. și passim. 

4 A. Hale, citat de W. W. Skeat, Malay Magic, Londra, 1920, 
pp. 259-260. 

Să subliniem în trecere comportamentul „animal“ al 
minereu lui : e viu, se mișcă după voinţa lui, se ascunde, 
manifestă simpatii sau antipatii față de oameni — com- 
portament apropiat de cel al vînatului faţă de vînător. 
Cu toate că islamismul s-a implantat puternic în Mala- 
lezia, această religie „străină“ se dovedește neputincioa- 
să în asigurarea succesului muncilor miniere. Vechile 
divinități ale ținutului veghează asupra minelor și dis- 
pun de minereuri. Este deci absolut necesar să se recurgă 
la asistenţa unui preot al vechii religii, cea care a fost 
înlocuită de islamism. Pentru a dirija ceremoniile mi- 
niere, este chemat un pawang malaiezian, uneori chiar 
un șaman sakai (adică unul din cei care aparţin celei 
mai vechi populaţii, premalaieziană). Păstrînd cele 
mai arhaice tradiții religioase, acești pawang sînt ca- 
pabili să-i calmeze pe zeii protectori ai minereului și 
să înduplece spiritele care bîntuie prin mine.5 Ajutorul 
acestora este indispensabil, mai ales cînd e vorba de 
minereul aurifer (care, alături de minereul de cositor, 
constituie principala bogăție minieră din Malaiezia). 
Muncitorii musulmani se feresc să-și lase recunoscută 
religia prin semne exterioare sau rugăciuni. „Se con- 
sideră că aurul se află sub jurisdicţia și în posesia unui 
dewa, adică a unui zeu, iar căutarea lui este, în conse- 
cință, nelegiuită, căci minerii trebuie să-i înduplece mai 
întîi pe zei prin rugăciuni și ofrande, păzindu-se să pro- 
nunţe numele lui Dumnezeu (= Allah) sau să practice 
acte cultuale (islamice). Orice proclamare a suverani- 
tăţii lui Allah jigneşte dewa care « ascunde imediat 
aurul » sau îl face invizibil.“*S Această tensiune între 
credințele importate și vechea religie a ținutului este un 


5 Id., p. 253. 
6 W. W. Skeat, Malay Magic, pp. 271-272. 

fenomen bine cunoscut în istoria religiilor. Ca pre- 
tutindeni în lume, „meșterii locului““ din Malaiezia sînt 
prezenți în cultele legate de Pămînt. Comorile Pămîntu- 
lui — operele, „copiii“ săi — aparțin autohtonilor și nu- 
mai religia lor permite apropierea de aceștia. 

În Africa, la populaţia bayeka, în momentul deschi- 
derii unei noi galerii, șeful, înconjurat de un preot și 
de muncitori, recită o rugăciune, închinată „spiritelor 
de aramă““ ancestrale care domnesc peste mină. Șeful 
este cel care decide întotdeauna unde se începe forarea, 
pentru a nu deranja și irita spiritele Muntelui. Asemenea 
lor, minerii bakitara trebuie să domolească „spiritele 
locului“ și în timpul lucrului sînt obligaţi să păstreze 
numeroase tabuuri, mai ales sexuale.” Purificarea ri- 
tuală joacă un rol considerabil. Aborigenii din Haiti 
cred că pentru a găsi aurul trebuie să fii cast și nu încep 
căutarea minereului decît după lungi posturi și cîteva 
zile de abstinenţă sexuală. Dacă cercetarea rămîne za- 
damică, ei sînt convinși că e numai din cauza necurăţe- 
niei lor.8 Vom discuta imediat importanţa tabuurilor 
sexuale în perioada fuziunii metalului. 

Constatăm la mineri rituri privitoare la starea de pu- 
ritate, post, meditație, rugăciuni și acte cultuale. Toate 
aceste condiţii sînt impuse de natura operației propuse 
pentru că se intră într-o zonă sacră, cunoscută ca in- 
violabilă ; se tulbură viaţa subterană și spiritele care o 
reglează: se intră în contact cu o sacralitate care nu 
participă la un univers religios familiar, sacralitate mai 
profundă și tot atît de periculoasă. Există sentimentul 
aventurării într-un domeniu care nu aparţine de drept 
omului, în lumea subterană cu misterele lentei sale ges- 


7 Cline, Mining and Metallurgy in Negro Africa, pp. 117, 119. 
8 P. Sebillot, Les Travaux publics et les Mines, p. 421. 

taţii mineralogice care se desfășoară în măruntaiele Pă- 
mîntului-Mamă. Există mai ales sentimentul ingerin- 
ţei într-o ordine naturală regizată de o lege superioară, 
al intervenţiei într-un proces secret și sacru. De aceea 
se iau toate precauțiile necesare riturilor de trecere. Se 
simte confuz că e vorba de un mister care angajează 
existenţa umană, căci omul a fost, într-adevăr, marcat 
de descoperirea metalelor: lăsîndu-se antrenat în ope- 
ra minieră și metalurgică, aproape că și-a schimbat 
modul de a fi. Toate mitologiile minelor și ale mun- 
ților, nenumăratele zîne, spirite, elfi, fantome, spiriduși 
sînt epifaniile multiple ale unei prezenţe sacre pe care 
el o înfruntă pătrunzînd la nivelurile geologice ale Vieţii. 

Încărcate de această sacralitate tenebroasă, minera- 
lele sînt dirijate spre cuptoare. Atunci începe operaţia 
cea mai dificilă și mai aventuroasă. Artizanul se sub- 
stituie Pămîntului-Mamă pentru a accelera și perfec- 
iona „creșterea“. Cuptoarele sînt, într-un fel, noua 
matrice în care minereul își desăvîrșește gestaţia. De 
aici, numărul infinit de precauţii, tabuuri și ritualuri 
care însoțesc fuziunea. Se instalează tabere în apropiere 
de mină, unde se trăiește într-o virtuală puritate pe 
toată perioada sezonului (în Africa, în general, mai 
multe luni, între mai și noiembrie).” Topitorii achewa 
păstrează abstinenţa cea mai riguroasă de-a lungul în- 
tregului sezon (Cline, op. cit., p. 119). Populaţia bayeka 
nu acceptă prezența femeilor lîngă cuptoare (:bid., 
p. 120). Populaţia baila, care trăiește izolată în timpul 
lucrărilor metalurgice, este și mai severă: un munci- 
tor care a avut o poluţție noctumă trebuie să fie pu- 
rificat (ibid., p. 121). Întâlnim aceleaşi tabuuri sexuale 
și la populația bakitara: dacă fabricantul de foale a avut 


9 Cline, Mining and Metallurey, p. 4. 

raporturi sexuale în timpul cît a lucrat la ele, acestea 
se vor umple de apă şi vor refuza să-și îndeplinească 
misiunea.!0 La populaţia pangwe se practică abstinența 
cu două luni înainte și în toată perioada lucrărilor de 
fuziune (Cline, p. 125). Credinţa că actul sexual poate 
compromite reușita lucrărilor este generală în toată 
Africa neagră. Interdicţia raporturilor sexuale apare 
chiar în cîntecele rituale care însoțesc munca. Astfel, 
cei din triburile baila cîntă: „Kongwe (clitoris) şi 
Malaba cea Neagră (/abiae feminae) mă înspăimâîntă ! 
Am găsit-o pe Kongwe suflînd în foc! Kongwe mă 
înspăimîntă! Îndepărtează-te de mine, îndepărtează-te, 
tu, cea cu care m-am culcat adesea, îndepărtează-te de 
mine!“ (Cline, p. 121.) 

Aceste cîntece păstrează poate urmele obscure ale 
unei asimilări a focului și a fuziunii cu actul sexual. 
În acest caz, anumite tabuuri sexuale metalurgice s-ar 
explica chiar prin faptul că fuziunea reprezintă o uni- 
une sexuală sacră, o hierogamie (cf. amestecul de mi- 
nereu „mascul“ și „femelă“), și atunci toate energiile 
sexuale sînt păstrate pentru a asigura succesul uniunii 
care se desfășoară în cuptoare. Toate aceste tradiţii sînt 
extrem de complexe și se află la confluenţa unor sim- 
bolisme diferițe. La ideea minereului-embrion care-și 
desăvîrșește gestația în cuptoare se adaugă ideea că 
fuziunea, fiind „o creație“, implică obligatoriu uniunea 
prealabilă între elementele mascul și femelă. Vom 
întîlni puțin mai jos un simbolism similar în China. 


10 Şi totuși, la populaţia bakitara, „făurarul care-și fabrică pro- 
priile-i foale trebuie să coabiteze cu soția imediat ce le-a terminat 
pentru ca acestea să fie solide și să funcționeze“ (Cline, op. cit., 
p. 117). La populaţia ba nyankole, făurarul coabitează cu soţia ime- 
diat ce un ciocan nou este adus în fierărie (ibid., p. 118). Aici avem 
de-a face cu un simbolism diferit: unealta devine „vie“ prin se- 
Xualizare şi prin asimilarea funcției sale cu actul generator uman. 

În aceeași ordine de idei, ceremoniile metalurgice 
africane prezintă anumite elemente de simbolism 
nupţial. Făurarul bakitara tratează nicovala ca pe o mi- 
reasă. Cînd bărbaţii o aduc acasă, o însoțesc cu cîntece 
ca într-o procesiune nupțială. Primind-o, făurarul o stro- 
peşte cu apă „pentru ca ea să nască mulți copii“ și-și 
anunţă soţia că şi-a adus o a doua soţie în casă (Cline, 
p. 118). La populaţia baila, în timp ce se construiește 
cuptorul, un băiat și o fată pătrund în interior și zdro- 
besc bob; sunetul produs simbolizează zgomotul pe 
care-l face focul. Tinerii care au îndeplinit acest rol im- 
portant sînt obligați mai tîrziu să se căsătorească (ibid. 
p. 120). 

Dacă dispunem de observaţii mai precise şi mai ela- 
borate, ne dăm și mai bine seama de caracterul ritual 
al operei metalurgice în Africa. R. P. Wyckaert, care a 
studiat de aproape pe făurarii din Tanganica, ne oferă 
detalii semnificative. Înainte de a se instala în tabără, 
meșterul făurar invocă protecția divinităților. „Voi, stră- 
moşilor, care ne-ați învățat aceste munci, luaţi-o înain- 
tea noastră (adică: « mergeţi înaintea noastră pentru a 
ne arăta cum să procedăm »). Tu, milostivule, care lo- 
cuiești nu se știe unde, iartă-ne. Tu, soarele meu, lumina 
mea, ai grijă de mine. Eu vă mulţumesc tuturor. “|! În 
ajunul plecării spre furnalele cele înalte, toată lumea tre- 
buie să practice abstinenţa. Dimineaţa, meșterul făurar 
scoate cutia cu leacuri, 1 se închină, după care toți 
ceilalţi trec prin faţa cutiei, îngenunchează, în timp ce 
sînt unși pe frunte cu un strat subțire de pămînt alb. 
Cînd convoiul se îndreaptă spre cuptoare, un copil 
merge în frunte ducînd cutia cu leacuri; un alt copil 


1! R.P. Wyckaert, Forgerons paiens et forgerons chretiens au 
Tanganyka, p. 373. 

duce o pereche de pui. În tabără, o operaţie foarte im- 
portantă constă în introducerea leacurilor în cuptor cu 
sacrificiul de rigoare. Copiii aduc puii, îi taie în faţa 
meșterului făurar stropind cu sînge focul, minereul, 
cărbunele. Apoi, unul dintre ei intră în cuptor, celălalt 
rămîne afară, continuînd să stropească și rostind de mai 
multe ori: „Aprinde tu însuţi focul, să ardă bine!“ 
(op. cit., p. 375). La indicaţiile șefului, copilul care se 
află în interior așază leacurile într-o adîncitură săpată 
în fundul cuptorului, unde mai așază și cele două ca- 
pete de pui, acoperind totul cu pămînt. Fierăria este 
sfințită și prin sacrificiul unui cocoș. Făurarul intră în 
interiorul cuptorului, ucide victima și-i risipește sînge- 
le pe piatra-nicovală, rostind: „Fie ca această fierărie 
să nu-mi strice fierul! Să-mi aducă bogăţie și noroc!“ 
(ibid., p. 378). 

Să reținem rolul ritual al copiilor și sacrificiul oferit 
cuptoarelor. Capetele de pui îngropate în cuptor pot 
reprezenta un sacrificiu de substituție. Tradițiile chine- 
ze ne aduc în această privinţă lămuriri importante. Să 
ne amintim că Yu cel Mare, minerul fericit, era faimos 
pentru că fabricase fonta pentru nouă cazane ale lui 
Hia, care asigurau uniunea a ceea ce era sus cu ceea 
ce era Jos.12 Cazanele erau miraculoase : se deplasau 
singure, fierbeau fără foc și știau să recunoască virtutea 
(unul dintre marile suplicii consta în a fierbe vinovatul; 
Granet, p. 491, n. 2). Cinci dintre cazanele lui Yu cores- 
pundeau lui Yang, patru lui Yin (;bid., p. 496). Ele consti- 
tuiau deci un cuplu, o uniune a contranilor (Cer-Pămînt, 
Mascul-Femelă etc.) și în același timp imaginea to- 
talității cosmice. Așa cum am văzut, mineralele și me- 


12 Marcel Granet, Danses et Legendes de la Chine ancienne, 
pp. 489-490. 

talele erau și ele clasate în masculi și femela La fu- 
ziune participau băieţi și fete virgini: ei stropeau cu 
apă metalul încins (ibid., p. 497). Or, dacă introduce- 
rea sabiei în apă era considerată ca o uniune a apei cu 
focul (ibid., p. 498), dacă aliajul era un ritual de nuntă 
(p. 499), același simbolism era obligatoriu implicat în 
operaţia de fuziune a metalului. 

În relaţie directă cu simbolismul sexual și marital, 
întîlnim și sacrificiul sîngeros. „„Mo-ye şi Kan-tsiang, 
bărbat și femeie, sînt un cuplu de săbii; dar sînt și soţ 
ȘI soţie, un menaj de făurari. Kan-tsiang, soţul, primind 
porunca să făurească două săbii, începe lucrul dar nu 
reușește după trei luni de efort să obțină fuziunea me- 
talului. Soţiei sale Mo-ye, care-i cere explicaţii privind 
cauza insuccesului, el îi răspunde evaziv. Ea insistă, 
aducîndu-i aminte că principiul transformării materiei 
sfinte (metalul) cere pentru a se înfăptui sacrificiul unei 
persoane. Kan-tsiang îi povestește că meșterul lui nu 
reușise fuziunea decît aruncîndu-și soţia și pe sine în 
cuptor. Mo-ye se declară gata să-şi ofere trupul dacă 
soţul ei dorea să-l topească și pe al lui (Granet, p. 500). 
Își tăiară părul şi-şi roaseră unghiile. Împreună arun- 
cară în cuptor rosătura și părul. Ei dădură o parte pentru 
un întreg“ (ibid., p. 501). După o altă versiune, Mo-ye 
întrebîndu-și soțul de ce metalul nu intră în fuziune, 
acesta îi răspunde : „Ngeou topitorul, meșterul meu de- 
funct (sau Vechiul Meșter), dorind să toamne o sabie 
și fuziunea neproducîndu-se, s-a folosit de o fată pe 
care a măritat-o cu spiritul Cuptorului. Mo-ye, auzind 
aceste vorbe, se aruncă în cuptor, unde se produce to- 
pirea pe loc“ (ibid., p. 501, n. 3). Wu Yue tch'uen ts'ieu 
(capitolul 4), descriind procesul de fabricare a două 
„Ccîrlige sau săbii în formă de seceră“, relatează că 
meșterul le-a sfinţit cu sîngele celor doi băieţi ai lui 

(ibid., p. 502, n. 2). „„Cînd Keu-tsien; regele din Yuc, și-a 
comandat șapte săbii minunate, înainte de turnarea me- 
talului, a sacrificat boi și cai albi spiritului lui Kuen-wu. 
Kuen-wu este un nume de sabie“ (ibid., p. 493).15 

Tema unui sacrificiu sau a sacrificiului personal cu 
ocazia topirii, motiv mitico-ritual mai mult sau mai 
puțin în legătură cu ideea nunţii mistice între o ființă 
umană (sau un cuplu) și metale, este foarte importantă. 
Morfologic, tema se înscrie în marea clasă a sacrifi- 
ciilor de „creație“, al cărei model exemplar l-am evi- 
denţiat în mitul cosmogonic. Pentru a asigura fuziunea, 
„nunta metalelor“, trebuie ca o fiinţă vie să „,însufle- 
țească““ operaţia și calea cea mai indicată rămîne sacri- 
ficiul, transferul unei vieţi. Sufletul victimei își schimbă 
învelișul camal cu un alt corp — un edificiu, un obiect, 
chiar o operaţie — pe care-l face „viu“, pe care-l „,în- 
suflețește““. Mărturiile chineze pe care le-am citat par 
să păstreze amintirea unui sacrificiu uman pentru a 
asigura succesul operei metalurgice. Să continuăm an- 
cheta în alte zone culturale. Vom vedea în ce măsură 
sacrificiul adus cuptoarelor constituie o aplicaţie a mi- 
tului cosmogonic, precum și noile valori pe care acesta 
le dezvoltă. 


13 A se vedea și alte variante ale legendei lui Mo-ye și Kan-tsiang 
în Lionello Lanciotti, „Sword Casting and Related Legends in 
China,“ East and West, IV, 1955, 106-114, spec. pp. 110 şi urm. 
și „The Transformation of Ch'ih Pi's Legend“, ibid., pp. 316-322. 
Cu privire la mitologiile și riturile metalurgice chineze, a se vedea 
Max Kaltenmark, Le Lie-sien tchouan, pp. 45 şi urm., 170 şi urm. 

SACRIFICIILE UMANE ADUSE 
CUPTOARELOR 


Un grup de mituri aparţinînd unor triburi de abori- 
geni din India centrală ne relatează istoria făurarilor din 
tribul Asâr. După opinia tribului Birhor, tribul Asâr a 
fost primul trib de pe pămînt care a învăţat să topească 
fierul. Dar fumul cuptoarelor incomoda Fiinţa Supre- 
mă, Sing-bonga, care trimise păsările mesageri pentru 
a-l ruga să înceteze lucrul. Făuranii asâr îi răspunseră 
că metalurgia este ocupaţia lor favorită și mutilară 
mesagerii. Sing-bonga cobori el însuși pe Pămînt. Se 
apropie de tribul Asâr fără să fie recunoscut și, con- 
vingîndu-i să intre în cuptoare, îi arse. În urma acestui 
eveniment, văduvele lor deveniră spirite ale Naturii.! 

Mitul este mai complet la tribul Munda. La început, 
oamenii munceau în cer pentru Sing-bonga. Dar oglin- 
dindu-și faţa în apă și descoperind că-i seamănă, se 
crezură egali cu zeul și refuzară să-l mai slujească. 
Sing-bonga îi aruncă atunci pe Pămînt. Căzînd într-un 
loc în care se găsea minereu de fier, își construiră șapte 
cuptoare. Fumul îl incomoda pe Sing-bonga și, după 
ce și-a trimis inutil mesagerii-păsări, zeul cobori el 
însuși pe Pămînt sub înfățișarea unui bătrîn bolnav. 
Cuptoarele se prăbușiră imediat. Făurarii, nerecunos- 
cîndu-l pe Sing-bonga, îi cerură sfatul. „Va trebui să 
oferiţi un sacrificiu uman“, le-a zis el. Și cum nu găsiră 


1! Sarat Chandra Roy, The Birhors, Ranchi, 1925, pp. 402 şi urm. 

o victimă voluntară, Sing-bonga se oferi chiar el. Pă- 
trunse în cuptorul încins pînă la alb, de unde ieși după 
trei zile aducînd aur, argint și pietre preţioase. La in- 
stigarea zeului, făurarii îl imitară. Soțuile lor manevrau 
foalele și făurarii, arzînd de vii, urlau în cuptoare. 
Sing-bonga le linişti pe soții: bărbaţii lor ţipau pentru 
că-și împărțeau comorile. Femeile își continuară mun- 
ca pînă cînd din făurari nu mai rămase decît cenușa. 
Și cum îl întrebară ce se va întîmpla acum cu ele, 
Sing-bonega le transformă în bhut, spirite ale colinelor 
și stîncilor.2 

În sfîrșit, un mit analog a fost atestat la oraoni. Cei 
doisprezece frați asâr și cei treisprezece frați lodha, 
toţi făurani faimoși, îl supăraseră pe Bhagwan (= Dum- 
nezeu) cu fumul cuptoarelor lor. Sub înfățișarea unui 
bătrîn bolnav, Bhagwan cobori pe Pămînt, unde fu 
găzduit de o văduvă. Făurarii îl consultară cu privire 
la posibilitatea de a-și repara cuptoarele și, în cele din 
urmă, fură arşi de vii. 

Asirii constituiau un trib de făurari care trăia, foarte 
probabil, în nordul ținutului Penjab, de unde au fost 
alungați de invadatorii arieni spre așezarea lor actuală, 
în munții Chota Nagpur. Walter Ruben a arătat legăturile 
posibile între acești asâri și populația asăra din imnurile 
vedice, dușmanii zeilor (deva), cu care dăduseră nenumă- 


2 E. T. Dalton, Descriptive Ethnology of Bengal, Calcutta, 1872, 
pp. 186 şi urm. 

3 Rev. P. Dehon, „Religion and Customs of the Uraons“ (Me- 
mMoirs of the Asiatic Society of Bengal, Calcutta, 1906, pp. 121-181), 
pp. 128-131; cf. şi R. Rahmann, „Gottheiten der Primitivstimme 
im nordâstlichen Vorderindien““, Anfhropos, 31, 1936, pp. 37-96, 
spec. pp. 52 şi urm. Cu privire la cei doisprezece asâr și cei trei- 
sprezece lodha, a se vedea Walter Ruben, E:isenschmiede und 
Dăâmonen in Indien, Leiden, 1939, pp. 102 şi urm. cf. și: Anthropos, 
56, 1961, pp. 96 şi urm. 

rate bătălii. Putem măsura acum interesul tradiţiilor mi- 
tologice legate de făurarii asâri și păstrate de popoarele 
vecine munda și dravidieni (Oraon). În studiul de care 
ne ocupăm, este important să subliniem mai ales mo- 
tivul sacrificiului uman asociat metalurgiei, motiv abia 
ascuns în miturile pe care le-am rezumat. În forma lor 
actuală, aceste mituri ne uimesc prin ura împotriva fie- 
rului și a metalurgiei. După părerea populațiilor vecine, 
făurarii asâni și-au găsit în jarul cuptoarelor lor o moarte 
meritată, pentru că-l înfruntaseră și-l supăraseră pe zeul 
lor suprem. Se ghicește în această ură împotriva muncii 
făurarului aceeași atitudine negativă şi pesimistă pre- 
zentă, de exemplu, în teoriile despre Vîrstele lumii, în 
care Viîrsta fierului este considerată tragică și primitivă. 
Nu este exclus ca o asemenea atitudine să aibă un fun- 
dament istoric. Vîrsta de fier a fost caracterizată printr-o 
succesiune neîntreruptă de războaie și masacre, prin 
sclavia în masă și printr-o sărăcie aproape generală.5 În 
India, ca și în alte locuri, o întreagă mitologie solida- 
rizează pe muncitorii fierului cu diversele categorii de 
uriași și demoni: toți sînt dușmani ai zeilor care repre- 
zintă alte „vîrste“ și alte tradiţii. 

Dar, dincolo de această „ură împotriva fierului“, mi- 
tologia asârilor afirmă necesitatea de a oferi sacrificii 
umane cuptoarelor. Poate chiar sacrificiul uman sub- 
liniază, în miturile citate, caracterul demoniac al mun- 
cilor metalurgice. Fuziunea metalului este considerată 
o operă sinistră care cere sacrificiul unei vieți umane.6 
Urme ale sacrificiilor umane în scopuri metalurgice se 


4 Cf. Eisenschmiede und Dămonen, pp. 302-303 şi passim. 

5 Walter Ruben, Eisenschmiede und Dămonen, pp. 153 şi urm. 

6 Aceleiași sfere de credinţe îi aparține ideea că, omorînd o 
ființă umană cu metal topit, poţi deveni stăpînul sufletului său, 
dobîndești un fel de „suflet-sclav“, un „robot spiritual“; a se vedea 
exemplul vrăjitorilor batak în Chamanisme, p. 313. 


68 / FĂURARI ŞI ALCHIMIȘTI 


găsesc și în Africa. La tribul Achewa din Nyasaland, cel 
care vrea să construiască un cuptor se adresează unui ma- 
gician (sing-anga). Acesta pregătește „ierburi“, le pune 
într-o tulpină de porumb și-l învață pe un copil cum să 
le arunce peste o femeie însărcinată care, drept urma- 
re, va avorta. Magicianul caută foetusul și-l arde, cu alte 
„„lerburi“, într-o groapă săpată în pămînt. Cuptorul se va 
construi peste această groapă.” Cei din tribul Antonga 
au obiceiul să arunce în cuptoare o parte din placentă, 
pentru a asigura fuziunea.8 Lăsînd deocamdată deoparte 
simbolismul avortului, aceste două exemple africane 
reprezintă o formă intermediară între sacrificiul uman 
concret sau simbolic (unghii și păr) și sacrificiul de sub- 
stituție (de exemplu sacrificiul găinilor la făurani din Tan- 
ganica, a se vedea mai sus pp. 61—62 ). Ideea legătunlor 
mistice între corpul uman și minerale contaminează, de 
asemenea, și alte obiceiuri. Astfel, după un accident, 
populația mandigo din Senegambia abandonează cîțiva 
ani mina de aur: se crede că trupul, putrezind, va pro- 
duce un bogat zăcămînt aurifer (Cline, op. cit., p. 12). 

Aceste mituri, rituri și tradiții presupun o temă mi- 
tică originară care le precedă și le justifică”: metalele 


7 A.G. O. Hodgson, „Notes on the Achewa and Angoni of the 
Dowa District of the Nyasaland Protectorate““, Jour. Roy. Anthr. 
Inst., 63, 1933, pp. 123-164, spec. p. 163. 

8 Cline, Mining and Metallurgy in Negro Africa, p. 119. 

9 Nu este întotdeauna vorba despre o anterioritate cronologică, 
istorică, ci de o anterioritate ideală, implicită în fiecare „variantă“ 
a temei mitice centrale. Este posibil ca o tradiţie să nu fi avut nici- 
odată „conștiinţa““* ansamblului mitic din care derivă, cu atît mai 
mult cu cît ideologiile circulă, vehiculate de istorie, și, în majori- 
tatea timpului, un popor primește sau păstrează numai cîteva frag- 
mente dintr-un „sistem“. lată de ce sensul unui simbol nu se degajă 
deplin decît după ce s-au examinat un mare număr de „variante“. 
Or, acestea sînt adeseori fără nici o contiguitate istorică — ceea ce 
face munca de interpretare și mai dificilă. 

provin din trupul unui zeu sau al unei fiinţe supranatu- 
rale jertfite. Și cum riturile nu sînt decît reiterarea mai 
mult sau, mai puțin simbolică a unui eveniment care, 
in illo tempore, a inaugurat un comportament sau le-a 
dezvăluit fazele lucrului — opera metalurgică cere imi- 
tarea sacrificiului primordial. După tot ce am spus 
despre mitul cosmogonic (lumea, omul sau plantele 
născute din trupul unui Uriaș primordial), tema meta- 
lelor provenite din membrele unei fiinţe divine apare 
ca o variantă a aceluiaşi motiv central. În acelaşi fel 
în care sacrificiile în folosul recoltelor reiterează sim- 
bolic jertfa Fiinţei primordiale care, ab origine, a făcut 
posibilă apariţia semințelor, sacrificiul (concret sau 
simbolic) al unei ființe umane cu ocazia operei meta- 
lurgice are drept scop imitarea unui model mitic. 
Există, într-adevăr, mai multe tradiții mitice asupra 
originii metalelor: acestea „cresc“ din trupul unui zeu 
sau al unei fiinţe semidivine.19 În mitul „„dezmembră- 
rii““ lui Indra, ni se spune că, îmbătat de un exces de 
somma, trupul zeului a început „să curgă“, dînd naștere 
la tot felul de creaturi, plante și metale. „Din bunc, via- 
ța-suflu se scurse devenind plumb, nu fier, nu argint; 
din sămînţa lui s-a scurs forma, devenind aur“ (Carta- 
patha Brâhmana, XI, 7, 1, 7). Un mit similar este ates- 
tat și la iranieni. Cînd GayGmart, Omul Primordial, a 


10 Pentru studiul nostru, faptul că miturile asupra originii meta- 
lelor sînt atestate în alte zone culturale decît cele în care am întîlnit 
sacrificiile umane pentru obţinerea fuziunii nu constituie o dificul- 
tate; în acest stadiu al anchetei, ne interesează mai ales să dega jăm 
structura universurilor spirituale în mare parte înecate sau dislocate 
Și nu să reconstituim cutare sau cutare scenariu mitico-ritual. De 
altfel, această a doua operaţie nu poate fi întreprinsă nici în cîteva 
pagini, nici fără o erudiție tehnică pe care am încercat s-o evităm 
în prezentul eseu. 

fost asasinat de corupător, „și-a lăsat sămînţa să curgă 
pe pămînt [...] Cum trupul lui GayGmart era făcut din 
metale, cele șapte specii de metale apărură din trupul 
său.“ 1! După Zath-sparam, X, 2, „cînd își dădu su- 
fletul, opt specii de minerale de natură metalică pro- 
vin din membrele sale, adică: aurul, argintul, fierul, 
arama, alama, plumbul, argintul-viu și diamantul; au- 
rul, dată fiind perfecțiunea lui, își are originea în viața 
propriu-zisă și în sămînţă .12 Să remarcăm în trecere 
că din sămînţța lui GayOmart, purificată în prealabil 
prin rotația cerului, se va naște mai tîrziu primul cu- 
plu uman sub forma unei plante de rivâs, motiv care 
așază această tradiție iraniană într-un complex mitic 
extrem de răspîndit și foarte vechi. 

Un mit asemănător se găsește și la greci. P. Roussel 
ne-a atras deja atenţia asupra unei tradiţii grecești, 
transmise de Zenobius care ne permite să reconstituim 
o legendă despre originea fierului: „Doi fraţi ucid pe 
cel de al treilea frate, îngropîndu-l sub munte; trupul 
lui s-a transformat în fier.“ 13 


Il! Le Grand Bundahishn, trad. A. Christensen, Le premier 
Homme et le premier Roi dans L'histoire legendaire des Iraniens, 
Uppsala, 1918, 1, p. 22. Cf. şi H. H. Schaeder, în R. Reitzenstein și 
H. H. Schaeder, Srudien zum antiken Synkretismus aus Iran und 
Griechenland, Leipzig-Berlin, 1926, pp. 225-229 şi, mai ales, nota 
de la paginile 228-229, unde autorul discută omologiile so- 
mato-metalice în tradiţiile iraniene. 

12 A. Christensen, ibid., p. 25. Diamantul, nefiind un metal, nu 
aparţine seriei originare de șapte metale (care reprezintă, fără 
îndoială, o influență babiloniană; cf. Christensen, p. 52). 

13 P. Roussel, keAuic Ev o5upo, Revue de Philologie, 1905, p. 294. 
Despre sacrificiile umane necesare metalurgiei, cf. Plutarh, 
Parall., 5, 306 şi urm. Legăturile între metale și trupul unui zeu 
mai pot fi descifrate în tradițiile egiptene. Plutarh și Diodor ne re- 
latează că egiptenii urăsc fierul, pe care-l numesc „oasele lui Seth“. 
În De /side, cap. 62, Plutarh vorbeşte despre „fierul care a ieșit din 

Morfologic, toate aceste tradiţii sînt tributare mitu- 
lui cosmogonic care constituie modelul lor exemplar. 
Dar nu trebuie să uităm că, la anumite niveluri religioa- 
se, cosmogonia apare solidară cu un simbolism em- 
briologic: crearea lumii plecînd de la trupul unei ființe 
primordiale este uneori concepută și descrisă ca mo- 
delarea unui „,foetus“. Cosmosul ia o formă, într-o pri- 
mă instanţă, embrionară, pentru că e inform, „haotic“. 
Se ajunge astfel la o serie de imagini echivalente sau 
complementare, în care corpul sacrificat este asimilat 
materiei dintîi și, prin urmare, masei germinale și „,foe- 
tusului““. O stare de lucruri analoagă pare să fie ates- 
tată și în anumite tradiții mesopotamiene. Faptele pe 
care le vom analiza ne vor permite poate să sesizăm 
legăturile existente între valorizarea mineralelor ca em- 
brioni şi sacrificiile oferite cuptoarelor. 


Seth*“. Hematita reprezenta „oasele lui Horus“; cf. Forbes, Metal- 
lurgy in Antiquity, p. 427. Pe de altă parte, egiptenii credeau că zeii 
erau făcuţi din aur. Dar aici avem de a face cu un alt simbolism, 
acela al imortalităţii. lată de ce, după modelul zeilor, ei cred că 
Faraonul este făcut din aur. 

SIMBOLISME ȘI RITUALURI 
METALURGICE BABILONIENE 


În anul 1925, ca urmare a publicării textelor chimi- 
ce asiriene de către R. Campbell Thompson, R. Eisler 
a avansat ipoteza existenţei unei alchimii babiloniene. 
El se sprijinea pe existența termenului ku-bu (,em- 
brion““, „foetus*) prin care el înțelegea mineralele dis- 
puse în cuptor, simbolic asimilat matricei. Așa cum 
am văzut, o asemenea concepţie este atestată în nume- 
roase tradiții. Dar pentru R. Eisler e vorba de ceva mai 
mult: el identifica în această credinţă babiloniană 
primul document istoric conținînd ideea maturizării și 
perfecţionării metalelor și, în consecinţă, stabilea origi- 
nea mesopotamiană a alchimiei. Ipoteza lui Eisler pare 
să fi fost acceptată de Abel Rey, dar a fost respinsă de 
asirologul H. Zimmem și de istoricii chimiei Emest 
Darnostaedter și Julius Ruska. Nestorul istoriei alchi- 
mici, E. von Lippmann, și-a menţinut o poziţie neutră. 

Iată textul capital aparținînd bibliotecii lui Assurba- 
nipal, pe care-l reproducem după traducerea engleză a 
lui Campbell Thompson, comparată cu versiunea ger- 
mană a lui Zimmer și cu cea franceză a lui R. Eisler: 

„Cînd vei pune în aplicare planul cuptorului de 
minereu (ku-bu), vei căuta o zi favorabilă într-o lună 


! A se vedea bibliografia controversei în Nota I. Documentele 
au fost analizate și interpretate de Martin Lewey, Chemistry and 
Chemical Terminology in Ancient Mesopotamia, Amsterdam, 1959. 

favorabilă şi atunci îţi vei construi cuptorul. În timp ce 
ei vor construi cuptorul, tu (îi) vei privi și vei munci 
tu însuți (?) (în casa cuptorului): vei aduce embrionii 
(născuţi înainte de soroc...)2, un altul, străin, nu are 
voie să intre, precum o ființă impură nu are voie să 
treacă prin faţa lor: în ziua în care vei depune « mine- 
reul » în cuptor, vei face în faţa embrionului un sa- 
crificiu3; vei așeza o cădelniţă cu tămîlie de pin și vei 
vărsa bere kurunna în faţa lor. 

Vei aprinde focul sub cuptor și vei depune « mine- 
reul » în cuptor. Oamenii pe care i-ai dus ca să aibă 
grijă de cuptor trebuie mai întîi să se purifice și de abia 
după aceea îi vei angaja să aibă grijă de cuptor. Lemnul 
care arde sub cuptor va fi din styrax (sarbaru), esenţă 
tare, despicat în butuci decojiți, care n-au fost (expuși) 
în mănunchiuri, Ci păstraţi în învelitori de piele, tăiați 
în luna lui Ab. Acesta este lemnul pe care-l vei așeza 
sub cuptorul tău.“ 

În ciuda variantelor şi a eventualelor ameliorări de 
care sînt susceptibile traducerile lui Thompson și Meis- 
sner, caracterul ritual al textului nu poate fi contestat. 
Cum era de așteptat, opera metalurgică din Mesopo- 
tamia comportă şi ea o serie de acte liturgice. Se ale- 
geau o lună și o zi faste, se sfinţea locul în care se afla 
cuptorul, interzicîndu-se intrarea profanilor; în timp ce 
muncitorii se purificau, se ofereau mineralelor lbaţii, 
urmate de sacrificii, se căuta un lemn special pentru 


2 Textul este obscur. Am folosit traducerea lui Thompson. 
Meissner traduce textul cu semne de întrebare: „În timp ce privești 
(?) cuptorul și-l construieşti, tu trebuie să numeri (?) embrionii 
(divini).““ In versiunea franceză, Eisler a evitat dificultățile: „De 
îndată ce cuptorul a fost orientat şi ai început lucrul, plasează « em- 
brionii » divini în incinta cuptorului.“ 

3 „Un sacrificiu obișnuit“ (Eisler); „sacrificiu“ (Meissner). 

foc. (detaliile : lemnul decojit și conservat în învelitori 
de piele ne-ar putea dezvălui ideea unei „simpatii 
magice“ cu „embrionii“?) N-avem decît să ne gîndim 
la făurarii africani (v. pp. 57 și urm.) pentru a măsura 
pînă la ce punct opera metalurgică se scaldă într-o 
atmosferă sacră. Se pot face chiar paralele între texte- 
le africane și textele mesopotamiene pe care le-am ci- 
tat. Făurarii ushi sacnfică găini“; bakitara jertfesc o oaie 
ȘI O găină pe nicovală (Cline, op. cit., p. 118). Obiceiul 
de a așeza „ierburi“ în cuptoare este foarte răspîndit 
(ibid., p. 125). Se practică, de asemenea, libaţii cu bere: 
la populaţia baila, primul ritual pentru fuziune constă 
în tumarea în patru găuri practicate sub cuptor a unui 
amestec de bere și plante medicinale (;b:d., p. 120). 
Controversa s-a purtat asupra sensului de embrion 
al termenului ku-bu. Un alt text, publicat și tradus tot 
de Campbell Thompson, ne transmite următoarea reţe- 
tă: „Scoate embrionii, oferă un sacrificiu, fă sacrifi- 
Cii (pentru morți), pentru muncitori; adună restul (?) 
într-un mulaj, așază-l în cuptor“: Robert Eisler traduce 
ku-bu prin „embrioni divini““, Thureau-Dangin prin „un 
fel de demon“, Zimmem prin „avorton“.6 Julius 
Ruska susţine că termenul nu se referă la „embrioni“, 
ci la „,fetiși“* sau „„protectori ai muncii la cuptor“.7 
Problema este deci să aflăm dacă ku-bu se referă la 
mineralele depuse în cuptoare sau dacă desemnează 
anumite spirite sau chiar pe avortonii indispensabili 


4 Cline, Mining and Metallurgy in Negro Africa, p. 119. 

5 Thureau-Dangin, „Notes assyriologiques“, XXXV, Revue 
d Assyriologie, 19, 1922, p. 81. 

56 H. Zimmerm, Assyrische chemisch-technische Rezepte, p. 180: 
„Fehlgeburt, Missgeburt“. 

7 J. Ruska, Kritisches zu R. Eislers chemisch-geschichtlicher 
Methode, p. 275 : „„Fetische oder Schutzpatrone der Schmelzarbeit““. 

operei metalurgice prin puterea lor magică. Nu vrem 
să luăm parte la această controversă de filologie me- 
sopotamiană. Ni se pare totuși că, oricare ar fi sensul 
traducerii propuse pentru ku-bu, o semnificație ,„em- 
briologică“ este întotdeauna implicată. Thureau-Dangin 
amintește că în legenda despre creaţie (Enuma elish, 
IV, 136, 1. 3), „„ku-bu desemnează trupul monstruos al 
lui Tiamat asimilat unui foetus din care demiurgul se 
ostenește să creeze lumea“ (op. cit., p. 82). În textele 
metalurgice, ku-bu poate deci desemna mineralele, 
materia primă, „embrionară““, care se va forma în cup- 
tor. Echivalentele paleoorientale semnalate mai sus 
(p. 41), între mină și uter, confirmă această inter- 
pretare. Dacă R. Eisler avea dreptate să traducă ku-bu 
prin (minerale =) embrioni, cuptorul era simțit ca o 
matrice substituită celei a Pămîntului-Mamă în care 
mineralele își desăvîrșesc maturizarea. Sacrificiile efec- 
tuate cu această ocazie ar fi comparabile cu sacrificiile 
obstetrice. 

Cealaltă interpretare (ku-bu se referă la embrionii 
umani) își găsește și ea pandant în ritualurile meta- 
lurgice. Am văzut că în Africa neagră contemporană 
vrăjitorul provoacă avortul pentru a folosi foetusul în 
asigurarea fuziunii (p. 68). Acest comportament impli- 
că şi el asimilarea magică a minereului cu embrionii. 
Iar acest ritual crud nu poate avea decît două „,Jus- 
tificări teoretice“: 1. foetusul transferă rezerva sa in- 
tactă de viaţă operaţiei metalurgice pentru a-i asigura 
succesul; 2. precipită „nașterea“ metalului în cuptoare, 
îl face să se nască înainte de termen, asemenea lui 
însuși. În primul caz, alegerea unui ,embrion““* mai de- 
grabă decît a unui adult (sau, prin substituție, a unei 
victime animale) lasă să se înțeleagă că făurarii achewa 
simțeau, într-o manieră nu prea clară, echivalenţa între 

minereul nematurizat și foetus. În al doilea caz, func- 
iunea obstetrică a metalurgiei este evidentă: fuziunea 
— deci maturizarea metalului — este o naștere înainte de 
termen a metalului, de unde rolul magic al embrionilor. 
În ambele ipoteze, metalurgiștii erau mai mult sau 
mai puțin conștienți că arta lor accelera „creșterea“ 
metalelor. Ideea, așa cum am văzut, era universal răs- 
pîndită. Metalele „cresc“ în pîntecul Pămîntului și, 
cum mai cred și astăzi țăranii din Tonkin, dacă bronzul 
ar rămîne sub pămînt atît timp cât e nevoie, el s-ar trans- 
forma în aur. Rezumînd, în simbolurile și riturile care 
însoțesc munca metalurgică se evidenţiază ideea unei 
colaborări active a omului cu Natura, poate chiar cre- 
dința că omul este capabil să substituie prin munca lui 
procesele Naturii. Actul exemplar al cosmogoniei ple- 
cînd de la o materie primă vie era adesea conceput ca 
o embriologie cosmică: trupul lui Tiamat era, în mîli- 
nile lui Marduk, ca „un foetus“. Și cum orice creație 
Și orice construcţie reproduceau modelul cosmogonic, 
construind, fabricînd ceva, omul imita opera Demiur= 
gului. Dar acolo unde simbolurile cosmogonice se pre- 
zentau într-un context embriologic, fabricarea obiectelor 
echivala cu o naștere ; orice fabricare, plecînd de la ma- 
teria vie chtoniană (în exemplul nostru, mineralele) 
dobîndea o valență obstetrică: se intervenea într-un 
proces de creștere, se accelera maturizarea sau se pro- 
voca expulzarea embrionului. lată de ce opera meta- 
lurgică putea fi simțită ca o operaţie obstetrică înainte 
de termen, devenind echivalentul unui avort. 
Plecîndu-se de la asemenea experienţe rituale legate 
de tehnicile metalurgice și agricole, s-a precizat, puțin 
cîte puţin, ideea că omul poate interveni în ritmul tem- 
poral cosmic, că poate anticipa un rezultat natural și 
precipita creșterea. Nu este vorba, bineînțeles, de idei 

clare, precis formulate, ci mai degrabă de presentimen- 
te, de presupuneri, de „simpatie“. Totuși, aici se află 
punctul de plecare al acelei mari descoperiri că omul 
își poate asuma opera Timpului, idee pe care am 
găsit-o clar exprimată în textele occidentale tîrzii 
(v. pp. 47 și urm.). Și tot aici se află, repetăm, fundamen- 
tul și justificarea operei alchimice, opus a/chymicum, 
care a obsedat imaginaţia filozofică aproape două mii 
de ani: ideea transmutaţiei omului și a Cosmosului prin 
Piatra Filozofală. La nivelul mineral al existenţei, Piatra 
realiza acest miracol: suprima intervalul temporal care 
separa condiţia actuală a unui metal „imperfect“ 
(„crud“) de condiţia sa finală (cînd va fi devenit aur). 
Piatra realiza transmutaţia aproape instantaneu: ea se 
substituia Timpului. 


8 
„STĂPÎNII FOCULUI“ 


Alchimistul, ca și făurarul, ca și, înaintea lui, olarul, 
este „,stăpînul focului“. Prin foc el operează trecerea 
materiei de la o stare la alta. Olarul, care, primul, a reu- 
Șit, datorită jarului, să-şi întărească în mod considerabil 
„formele“ pe care le dădea argilei, a simţit cu siguranță 
beţia demiurgică: descoperise un agent al transmuta- 
ției. Ceea ce căldura „naturală““ — aceea a Soarelui sau 
aceea din Pîntecul Pămîntului-Mamă — cocea încet, 
focul o făcea într-un tempo neobișnuit. Entuziasmul 
demiurgic ţîșnea din acel obscut? presentiment că marele 
secret consta în a învăţa cum să „faci mai repede“ decît 
Natura, adică — trebuie să traducem întotdeauna în ter- 
menii experienţei spirituale a omului arhaic — cum să 
intervii fără riscuri în procesele vieții cosmice încon- 
jurătoare. Focul s-a dovedit a fi mijlocul de „a face mai 
repede“, dar şi de a face altceva decît ceea ce există în 
Natură: el era manifestarea unei forțe magico-religioase 
care ar fi putut modifica lumea și care, în consecinţă, 
nu aparține lumii terestre. Aceasta este rațiunea pentru 
care cele mai vechi culturi îl imaginau pe specialistul 
sacrului — șamanul, vraciul, magicianul — ca pe un 
„Stăpîn al focului“. Magia primitivă și șamanismul im- 
plicau „stăpînirea focului“, fie că vraciul putea atinge 
focul fără să 1 se întîmple nimic, fie că producea cu pro- 
priul trup o „căldură interioară“ care îl făcea „arzător“, 
permițîndu-i să reziste la cel mai aspru fnig. 

Nu putem atinge aici decît în treacăt o problemă atât 
de complexă, pe care de fapt am abordat-o în altă 
parte.! Să notăm totuși că „a produce focul“ în propriul 
corp este un semn al transcendenţei condiţiei umane. 
După miturile anumitor popoare arhaice, femeile 
ailleule posedau „natural“ focul în organele lor geni- 
tale ; ele îl foloseau pentru a fierbe mîncarea, dar îl as- 
cundeau de ochii bărbaţilor. Aceștia reușesc totuși să-l 
dobîndească prin viclenie.2 Miturile reflectă atît re- 
miniscenţele unei ideologii matriarhale cît și faptul că, 
produs prin frecarea a două lemne, adică prin „uniunea 
lor sexuală“, focul se afla deci, după concepţia lor, în 
bucata care reprezenta femela. Datorită acestui sim- 
bolism, femeia este, la acest nivel cultural, „natural“ 
vrăjitoare. Dar bărbaţii au devenit stăpînii focului și 
vrăjitorii au ajuns în cele din urmă să fie mai numeroși 
ȘI mai putemici decît vrăjitoarele. La Dobu, autohtonii 
spun că vrăjitorii și vrăjitoarele zboară noaptea și că 
urmele lor se pot vedea după dîrele de foc pe care le 
lasă în urma lor.3 

În mod universal, primitivii își reprezentau puterea 
magico-religioasă „fierbinte“ și o exprimau prin ter- 
meni Care însemnau „căldură“, „arsură“, „foarte 
cald“ etc. Iată de ce, de altfel, magicienii și vrăjitorii 
beau apă sărată sau piperată și mănîncă plante ex- 
trem de picante; așa-și sporesc ei „căldura“ interioară. 


1! A se vedea cartea noastră, Le Chamanisme et les techniques ar- 
chaiques de l extase, din care împrumutăm majoritatea exemplelor 
care urmează. | 

2 Cf. Sir James Frazer, Mythes sur l'origine du feu, Paris, 1931, 
pp. 36 şi urm. (Australia), 59 şi urm. (Noua Guinee), 66 (Tro- 
briand), 108 (Insulele Marchize), 161 și urm. (America de Sud) etc. 

3 Le Chamanisme, p. 327, după R. F. Fortune, Sorcerers of Dobu, 
Londra, 1932, pp. 150 şi urm. 

„Stăpînu focului“, șamani și vrăjitori, înghit cărbuni 
încinși, prind cu mîna fierul înroșit, calcă pe foc. Pe 
de altă parte, ei au o mare rezistenţă la frig: șamanii 
din regiunile arctice, ca și asceţii din Himalaya, dau 
dovadă, datorită „căldurii lor magice“, de o rezistenţă 
care depășește imaginația.+ Adevărata semnificație a 
„căldurii“ magice și a „stăpînirii focului“ nu e greu de 
ghicit: aceste puteri indică accesul la o anumită stare 
extatică sau, pe alte planuri culturale (în India, de exem- 
plu), la o stare necondiționată, de perfectă libertate 
spirituală. „Stăpînirea focului“ și rezistenţa atât la frigul 
cel mai cumplit, cît și la căldura unui rug traduc în ter- 
meni sensibili faptul că șamanul sau yoginul au depășit 
condiţia umană, participînd la condiţia „spiritelor“. 
Asemenea șamanilor, făurarii sînt cunoscuţi ca „,stă- 
pîni ai focului“. În anumite zone, făurarul este con- 
siderat egalul, dacă nu chiar superiorul șamanului. 
„Făurarii și șamanii fac parte din același cuib“, spune 
un proverb yacut. „Soţia unui șaman este respectabilă, 
dar soţia unui făurar este venerabilă“, spune un alt 
proverb.5 Și un al treilea: „Pnmul făurar, primul șaman 
Și primul olar au fost fraţi de sînge. Făurarul era cel 
mai mare, iar șamanul la mijloc, între cei doi. Așa se 
explică faptul că șamanul nu poate provoca moartea 
făurarului.““S După credinţa dolganilor, șamanii nu pot 
„înghiți“ sufletele făuranilor, pentru că aceștia își călesc 
sufletele în foc; dimpotrivă, un făurar poate cuceri și 
arde sufletul unui șaman.” Urmînd miturile yacuţilor, 


4 Le Chamanisme, pp. 233, 327, 386 şi urm., 412 şi urm. 

5 Ibid., p. 408. 

6 A. Popov, ,„,„Consecration Ritual for a Blacksmith Novice among 
the Yakuts““, Journal of American Folklore, 46, 1933, pp. 257-271, 


spec. p. 257. 
7 A. Popov, ibid., p. 258; Eliade, Le Chamanisme, p. 4009. 

făurarul ar fi învăţat meseria de la o divinitate „rea“, 
K'daai Magsin, meșterul-făurar din Infern. Acesta 
locuiește într-o casă de fier, înconjurată de așchii de 
fier. K"'daai Magsin este un meșter renumit; el vindecă 
membrele zdrobite sau amputate ale eroilor. 1 se în- 
tîmplă să participe la inițierea șamanilor renumiţi din 
lumea cealaltă: el le călește sufletele cum își călește 
fierul.8 

Urmiînd o altă tradiţie, străbunul yacuţilor, Elliei, a 
fost și primul făurar. Un alt făurar mitic, Chucky, a fost 
monitorul războinicilor: el le făurea armele și le dădea 
sfaturi înțelepte. Yacuţii atribuie făurarilor puterea de 
a vindeca prin mijloace naturale și nu cu ajutorul 
spiritelor, cum o fac șamanii. La a noua generaţie, un 
făurar dispune de puteri supranaturale; nu-i mai este 
frică de spirite și de aceea el îndrăzneşte să confecţio- 
neze obiecte din fier care împodobesc costumul şama- 
nului (zgomotul fierului alungă spiritele).? 

La toate populaţiile siberiene, făurarul ocupă un rang 
social destul de înalt; meseria lui nu e considerată a 
fi una comercială: este vorba de o vocaţie sau de o 
transmisie ereditară, implicînd prin urmare secrete 
inițiatice. Făurarii sînt protejaţi de spirite speciale. În 
Sugnan și în alte regiuni ale Pamirului, arta făuraru- 
lui este privită ca un dar al „profetului David“ şi de 
aceea făurarul se bucură de mai mult respect decît mul- 
lahul. Dar el trebuie să fie pur, fizic şi spiritual. Fău- 
răria este venerată ca un loc de cult și acolo unde nu 
există o casă specială pentru rugăciuni și adunări, oa- 
menii se întîlnesc în făurărie.10 


8 A. Popov, pp. 260-261; Eliade, op. cit., p. 409. 
9 W. Jochelson, The Yakut, 1931, pp. 172 şi urm. 
10 Jochelson, ibid., după J. Sarubin. 

„Profetul David“ s-a substituit în mod evident unui 
zeu celest sau unui Erou Civilizator aborigen, așa cum 
se poate vedea din credinţele buriate. Altădată, poves- 
tesc buriaţii, cînd oamenii nu cunoșteau întrebuinţarea 
fierului, doborau animalele cu pietre, carea o mîncau 
sfîșiind-o cu dinţii, iar în piei se îmbrăcau cum dădea 
Dumnezeu. Atunci Tăngri albi (zeii cei buni) l-au 
trimis pe pămînt pe Boshintoj, făurarul, cu fiica și cei 
nouă fii ai lui pentru a-i învăţa pe oameni binefacerile 
metalurgiei: primii lor elevi au fost strămoșii famili- 
ilor de făurari. După cum relatează o altă legendă, fiii 
lui Boshintoj s-au căsătorit cu fiicele pămîntenilor, de- 
venind astfel strămoșii făurarilor: nimeni nu poate de- 
veni făurar dacă nu coboară dintr-o asemenea familie. 
Buriaţii cunoșteau de asemenea pe „făurarii negri“, tot 
așa cum își împărțeau Panteonul între „zeii albi“ și 
„Zeii negri“; șamanii lor se împart în „albi“ și „negri“ 
(buni și răi). „Făurarii negri“, protejați de spiritele rele, 
sînt în mod deosebit temuţi de oameni; aceștia sînt ca- 
pabili să le mănînce sufletele. În timpul ceremoniilor 
își mînjesc faţa cu funingine. 

Zeii și spiritele protectoare ale făurarilor buriaţi nu 
se mulțumesc numai să-i ajute în munca lor, ci îi apă- 
ră și împotriva spiritelor rele. Făurarii își au riturile 
lor speciale: se sacrifică un cal prin spintecare şi 1 se 
smulge inima, rit specific șamanic. Sufletul calului se 
va duce la făurarul ceresc Boshintoj. Nouă tineri joacă 
rolul celor nouă fii ai lui Boshintoj, iar un bărbat care-l 
imită chiar pe făurarul ceresc cade în extaz, recitînd un 
monolog destul de lung în care relatează cum și-a 
trimis, in illo tempore, fiii pe Pămînt pentru a-i civiliza 
pe oameni. Apoi, atinge fierul cu limba; în vechea tra- 
diție, personajul care-l reprezintă pe Boshintoj apucă 

fierul încins cu mînall — așa cum mai fac și astăzi 
șamanii siberieni și nord-americani. 

Solidaritatea între șamanism și arta făurarului apare 
și în scenariile anumitor inițieri șamanice. În visele sau 
halucinaţiile inițiatice, viitorii șamani asistă la sfîșierea 
lor în bucăţi de către „demonii“ — stăpîni ai iniţierii. 
Or, aceste scenarii tradiţionale implică mai mult sau 
mai puţin direct gesturi, unelte și simboluri aparținînd 
domeniului făurarului. Un șaman yacut a văzut, în tim- 
pul bolii sale iniţiatice, cum demonii i-au secţionat 
membrele cu un cîrlig de fier; după tot felul de operații 
(curățarea oaselor de came, spălarea oaselor) demonii 
1-au adunat oasele și i le-au prins la loc cu fiare. Unui 
alt șaman, Pasărea-de-Pradă-Mamă, cu ciocul, ghearele 
și aripile de fier, i-a făcut trupul bucățele. Altul a fost 
legănat în timpul halucinaţiilor inițiatice într-un leagăn 
de fier. În sfîrșit, dintr-o lungă relatare autobiografică 
a unui șaman avam-samoyed, desprindem următorul 
episod: viitorul șaman visează în timpul bolii inițiati- 
ce că pătrunde într-un munte unde zărește un om gol 
manevrînd foalele. Pe foc se află un cazan. Omul gol 
îl prinde cu un cleşte enorm, îi taie capul, îi face trupul 
bucățele și-l aruncă în cazan, unde-l lasă să fiarbă trei 
ani. În peşteră se mai aflau şi trei nicovale; pe cea de 
a treia, cea care-i folosea pentru prelucrarea celor mai 
buni șamani, făurarul gol îi prelucrează capul. Apoi, 
îi adună oasele și i le acoperă din nou cu came. După 
o altă informaţie, unui șaman tongus, în timpul iniţierii, 
i se taie capul care e apoi refăcut cu piese metalice.12 
Să mai amintim că șamanul purta un costum încărcat 


I! Eliade, Le Chamanisme, pp. 409—410, după Sandschejew. 
12 Eliade, Le Chamanisme, pp. 48 şi urm., după G. W. Kseno- 
fontov şi A. Popov. 

de obiecte din fier, unele imitînd oasele, oferindu-i ast- 
fel un aspect de schelet. (A se vedea lucrarea noastră, 
Le chamanisme, pp. 143 şi urm., 152 și urm.) 

Din tot ceea ce am spus pînă acum, pare să rezulte 
că prezenţa fierului în trupul șamanului joacă, pînă la 
un anumit punct, un rol similar cu cel al cristalelor sau 
al altor pietre magice la vracii australieni, oceanieni 
sau sud-americani. Cristalele de stîncă, hrana șama- 
nului australian sau oceanian, îi permit acestuia să vadă 
spiritele și sufletele, să zboare în aer etc., pentru că a 
asimilat sacralitatea uraniană a cristalelor căzute din 
cer (v., mai sus, pp. 17 și urm.). O solidaritate analoagă 
poate fi descifrată între fier și anumite șamanisme 
siberiene.!3 Faptul nu este lipsit de consecinţe ; fierul 
fiind rezervat făurarului, acesta îi sporește prestigiul 
magico-religios. Am văzut că originile comune ale 
sacralității șamanilor și făurarilor au fost probate în 
„stăpînirea focului“. Tradusă în termeni teoretici, 
această „,stăpînire““* semnifică obţinerea unei stări su- 
perioare condiției umane. Mai mult, făurarul este cel 
care fabrică armele eroului. Nu este vorba numai de 
fabricarea lor materială, ci și de „magia“ cu care sînt 
învestite ; arta misterioasă a făurarului le transformă în 
instrumente magice. De aici și legăturile, atestate în 
epopei, între făurari și eroi. F. Altheim observă că 
aproape în toate cîntecele epice ale tuturor triburilor 
mongole, precum și ale turcilor, vocabula „,făurar“ 
(darkhan) mai înseamnă „erou“ și „cavaler franc“ 
(liber).14 Același autor scoate în evidenţă importanța 
militară a tobei și a costumului șamanic, acesta din 


13 Nu este vorba neapărat de raporturi primitive, pentru că în 
alte șamanisme (oceaniene, americane) fierul nu joacă un rol 
important. 

14 F. Altheim, Attila (trad. franceză), Paris, 1952, p. 33. 

urmă fiind un fel de cuirasă metalică. Făurarii se ridică 
uneori pînă la ranguri regale. Conform anumitor re- 
latări, Genghis-Han a fost la origine un simplu făurar, 
iar legenda tribală a mongolilor leagă meseria de făurar 
de casa suverană.!5 În tradiția iraniană, făurarul Kavi 
era strămoșul dinastiei Kavya; într-o zi, „el și-a agăţat 
șorțul de piele în vîrful unei lănci, ridicînd astfel stin- 
dardul revoltei împotriva regelui-dragon. Un simplu 
șorţ de piele devine flamura regală a Iranului “.16 

Să reținem acest ansamblu de solidarități: „stăpînii 
focului“, șamanii, făurarii, eroii, regii mitici (fondatori 
de dinastii). Asupra anumitor raporturi între „căldura 
magică“, iniţierea eroică (militară) și făurar vom 
reveni. Pentru moment, să examinăm statutul religios 
și social al făurarului în alte zone culturale. 


15 F. Altheim, ibid., p. 128, după Ohsson și Sandschejew. Cu 
privire la funcţiile religioase ale făurarilor tibetani, la ritualurile și 
mitologiile lor, la raporturile lor cu șamanii, a se vedea Ren€ de 
Nebesky-Wojkowitz, Oracles and Demons of Tibet, Haga, 1956, 
pp. 153 și urm., 337 şi urm., 467, 539; R.-A. Stein, Recherches sur 
l'Epopee et le barde au Tibet, Paris, 1959, pp. 81, 150-151, 189, 
361 şi urm. etc.; Siegbert Hummel, „Der gâtliche Schmied in 
Tibet“, Folklore Studies, XIX, 1960, 251-272. F. Altheim, 
Geschichte der Hunen, |, Berlin 1959, 195-215. 

16 Altheim, Attila. Cuvîntul avestic kavay are şi sensul de „în- 
țelept““; ibid., p. 126. Snorri povesteşte că regele Inge se trăgea din- 
tr-o „colibă de făurar“; cf. H. Ohlhaver, Der germanische Schmied, 
Leipzig, 1939, p. 13. A se vedea, de asemenea, Karl Jettmar, 
„Schmiedebrauchtum im Sstlichen Hindukush““, Mizteilungen der 
Anthropologischen Gesellschaft in Wien, LXXXVII, 1957, pp. 22—31. 

Făurarul din Java este astăzi sărac, dar anumite semne 
arată că el se bucură încă de o poziţie privilegiată. E 
supranumit pande (expert) cînd e făurar și empu sau kyai 
cînd este armurier (stăpîn, meșter). Dar în vechime fu- 
ziunea metalelor era considerată o muncă misterioasă și 
despre făurarul de kris, adesea onorat ca un prinţ, s-a 
scris multă literatură. Făurarul ocupa odinioară la curte 
o poziție onorifică și putea reprezenta, în anumite îm- 
prejurări, chiar întreaga comunitate. În vechea Java, 
legăturile între făurar și prinț erau comparabille cu ace- 
lea dintre frații de sînge. Genealogia făurarilor, ca și 
aceea a prinților, urca pînă la zei. Și astăzi, cînd ar- 
murierul se pregătește să făurească un kris, atelierul este 
decorat ca un kayon, adică o incintă sacră; ofrandele 
aduse înainte de începerea lucrului sînt asemănătoare cu 
cele aduse în ceremoniile de circumcizie sau de nuntă.! 
La populaţia din Bal există rituri de inițiere pentru uce- 
NICII făurari, iar în timpul lucrului se pronunţă mantre, 
înaintea utilizării fiecărei unelte. Pande-wesi din Bali 
posedă chiar o tradiție scrisă care acreditează crearea lor 


1! R. J. Forbes, Metallurgy in Antiquity, pp. 79—80, după W. H. Ras- 
sers. A se vedea, de asemenea, R. Goris, „The Position of the 
Blacksmith“, Bali, Studies in Life, Thought and Ritual, Haga, 1960, 
pp. 289-300; D. Veerkamp, „Stummer Handel in Schmiedesagen 
Europas und Siidasiens“, Zeitschrift fiir Ethnologie, vol. LXXX, 1955; 
O'Connor, „Iron Working as Spiritual Inquiry in the Indonesian 
Archipelago““, History of Religions, 14, 1975. 

prin intercesiunea lui Brahma care le-a dat, între altele, 
și forța mistică (cakti) necesară meseriei lor.? 

Este ușor, eliminînd influenţele recente, hinduiste 
(mantra, Brahma, cakti» să degajăm complexul origi- 
nar al făurarului indonezian: mitul descendenţei divine 
ȘI transmisia tradiţională sau scrisă a genealogiilor (un 
fel de poeme epice în germene), caracterul sacru al me- 
seriei și riturile de iniţiere, mistica fraternitate cu suve- 
ranii și poziţia socială privilegiată. Majoritatea acestor 
note specifice ne-au atras atenţia și în complexul mi- 
tico-ritual al făurarului siberian și central-asiatic. Să 
subliniem în trecere informaţia privitoare la genea- 
logiile scrise care presupun existenţa unei îndelungate 
tradiţii orale. Or, a cunoaște și a recita genealogiile în- 
seamnă a face operă de preot-șaman și de poet. Rapor- 
turile între șamani, eroi şi făurari sînt atestate în poezia 
epică central-asiatică, iar Karl Meuli, după ce a de- 
monstrat structura șamanică a anumitor teme epice gre- 
cești, a scos foarte oportun în evidență solidaritatea între 
făurar și eroii-șamani în Kalevala finlandeză.3 Anumite 
aspecte ale acestei simpatii între meseria de făurar și 
poezia epică mai sînt perceptibile în zilele noastre în 
Orientul Apropiat și Europa orientală, unde făurarii și 
căldărarii țigani sînt în general genealogiști, barzi și 
cîntăreţi.+ Nu putem insista aici asupra acestei pro- 
bleme complexe și pasionante, care ar cere multe in- 
cursiuni, dar este important să semnalăm că făurarul, 
prin caracterul sacru al meseriei sale, prin mitologiile 


2 Forbes, op. cit., după R. Goris și P. de Kat Angelino. Majo- 
ritatea făurarilor din Bali au venit în secolul al XV-lea din Java. 

3 Karl Meuli, „Scythica“, Hermes, 70, 1935, 121-176, p. 175. 
Cu privire la raporturile între făurari, vrăjitori și poeţi a se vedea, 
de asemenea, H. Ohlhaver, Der germanische Schmied und seine 
Werkzeuge, pp. 95 şi urm. 

4 Cf. R. Eisler, Das Qainzeichen, p. 11]. 

ȘI genealogiile al căror conservator este, prin solidari- 
tatea cu șamanii și războinicii, joacă un rol important 
în crearea și difuzarea poeziei epice. 

Încă din anul 1880, cu documentaţia de care putea 
dispune la acea vreme, Richard Andree evidenţiase 
faptul că muncitorii metalurgiști formează aproape pre- 
tutindeni grupuri aparte: ei sînt fiinţe misterioase pe 
care comunitatea este obligată să le izoleze. Se cu- 
noaște încă destul de puţin poziția socială și funcţia 
magico-religioasă a făurarilor din America precolum- 
biană (cf. Forbes, op. cit. p. 68). La tnibunile din America 
de nord-vest, aceștia se bucurau de o situație privile- 
giată, iar tradiţiile secrete ale meseriei se transmiteau 
numai membrilor familiei.5 Chestiunea este mult mai 
bine cunoscută în Africa, datorită lucrărilor lui Walter 
Cline şi Misiunii Griaule.” În 1936, Cline degaja din 
cercetările sale următoarele concluzii: 


SR. Andree, Ethnographische Parallelen und Vergleiche, p. 153; 
id., Die Metalle bei den Naturvolkern, pp. 42 și urm. A se vedea, de 
asemenea, Frederick W. Robin, The Smith. The Traditions and Lore 
of an Ancient Craft, Londra, 1953; R. ]. Forbes, Merallurgy in 
Antiquity, pp. 62— 104, „The Evolution of the Smith, His Social and 
Sacred Status“; republicat î în Studies in Ancient Technology, vol. 8, 
Leiden, 1964, pp. 54-104. 

SR. Andree, Die Metalle bei den Naturvolkern; pp. 136 şi urm. 

7 A se vedea lucrările indicate mai jos, notele 14-17. Cf., de 
asemenea, M.D. W. Jeffreys, „,Stone-age Smiths“ (Archiv f. 
Volkerkunde, III, 1948, pp. 1-8); Luc de Heusch, „Le symbolisme 
du forgeron en Afrique“, Reflets du monde, nr. 10, iulie 1956, 
pp. 57-70. Germaine Dieterlen, „Contribution ă l'6tude des for- 
gerons en Afrique occidentale“, Ecole pratique des hautes Etudes, 
Section des Sciences elierzusasi Annuaires 1964-1965, LXXIII, 
Paris, 1965, 3-28, sp. pp. 16-18. Cu privire la iniţierea făuraru- 
lui african, a se vedea Emnesta Cerulli, „L'iniziazione al mestiero 
di fabro in Africa“, Studi e materiali di storia delle religioni, XXVII, 
1956, 87-101; E. C. Lanning, „,Genital Symbols on Smiths' 
Bellows in Uganda“, Man, LIV, nr. 262; 167-169. 

1) în cîmpiile cu ierburi înalte din nordul Africii orien- 
tale, făurarii constituie o castă destul de dispreţuită, 
iar munca lor nu prezintă un caracter ritual accentuat; 
2) dimpotrivă, în Africa occidentală, făurarii sînt în 
legătură cu societăţile secrete de bărbaţi, se bucură de 
faima de mari magicieni şi se întîlnesc în cluburi în- 
chise; 3) în Congo și regiunile învecinate, făurarii sînt 
grupaţi în societăţi, asociaţi cu preoții și cu șefii, une- 
ori sînt unii și aceiași, iar munca în fierărie constituie 
un ritual cu un mare aport de spirite și plante medici- 
nale. Urmîndu-l tot pe Cline, trebuie să adăugăm la 
acest tablou faptul că tot continentul negru cunoaște 
complexul magico-religios al făurarului, cu secretele 
inițiatice, tabuurile sexuale, personificarea barosului și 
a nicovalei și transmiterea ereditară a profesiunii. 

În afară de societățile făurarilor stabili, mai există și 
făurari itineranți care au reputaţia unor redutabili ma- 
gicieni (cf. Forbes, p. 64). Și dacă populația bari de pe 
Nilul Alb îi tratează pe făurarii itineranți ca pe niște pa- 
ria8, populația ba lolo din Congo le poartă un mare res- 
pect și crede în descendența lor regală sau aristocratică.” 

Această ambivalenţă a profesiunii făurarului negru 
se explică în bună parte prin istoria culturală a Afri- 
cii. Cum a arătat Herman Baumann!0, civilizația paleo- 
negroidă (înglobînd nordul Congo-ului, Nilul de Sus 
pînă în Abisinia, centrul și sudul Africii orientale) re- 
prezintă adevărata civilizaţie a fierului african, și în 
sînul ei făurarul a fost respectat și a jucat un rol impor- 
tant: Făurarul mitic, cred ei, a adus uneltele necesare 
culturii solului și a devenit de fapt Eroul Civilizator, 


8 R. Andree, Die Metalle, pp. 9, 42. 

? Cline, op. cit., p. 22. 

10 H. Baumann și D. Westermann, Les Peuples et les Civilisations 
de l' Afrique (trad. de L. Homburger), Paris, 1948. 

colaborator la opera divină a creaţiei. Făurarul este 
legat de pămîntul sfînt, cum sînt olarii și femeile care 
sapă pămîntul în căutarea aurului; în mai multe locuri 
(de exemplu, în Cercul cultural al Nigerului de Sus) 
soțiile făurarilor sînt olarii tnbului (Baumann, op. ciz., 
p. 498). 

În schimb, în civilizația vînătorilor de stepă, în ci- 
vilizațiile hamitice pastorale, făurarii sînt dispreţuiţi, 
formînd caste separate. Fierul și uneltele fabricate de 
făurari nu au rolul civilizator din culturile paleonegro- 
ide. Acesta este cazul, între altele, al abisinienilor, al 
somalezilor (făurarii tumalși constituie o castă de paria), 
al populației teda (în nordul Chadului, în special în 
Sahara centrală) unde făurarii sînt, de asemenea, dis- 
preţuiți, formînd o castă de paria endogami (Baumann, 
pp. 283, 431). Populația wa-ndorobo (niloţii hamitici, 
vînători) îi disprețuiește și ea pe făurari: aceștia nu se 
bucură de nici un fel de drepturi legale în comunitate 
Și pot fi oricînd omorîţi de șefii lor (Cline, p. 114). Ve- 
cinii lor, massai (niloţi hamitici, nomazi, mari crescă- 
tori de vite) lasă fuziunea metalului și munca în fierărie 
pe seama unei caste numite Il-Konnonos, foarte dis- 
preţuită (Baumann, p. 259). În credinţa massailor, ,,ve- 
cinătatea unui kraal de făurar riscă să aducă moartea, 
boala sau alte nenorociri într-un kraa! normal. Coabi- 
tarea cu o femeie aparținînd castei făurarilor face ca 
bărbatul să-și piardă minţile, să dea naștere unor copii 
infirmi sau să fie ucis în viitorul raid. Termenul O! 
kononi (« făurar »), aplicat unui nefăurar este injurios; 
a pronunţa acest cuvînt după apusul soarelui înseamnă 
a chema năvala nocturnă a leilor sau a dușmanilor. Me- 
seria făurarului în sine este impură“ (Cline, p. 114). 

Să revenim la populațiile africane unde făurarul este 
onorat. La populația wa tchagga (bantu hamitizată, 

agricultori), făurarii sînt în același timp temuţi și ono- 
raţi. Reversul medaliei este evident cînd e vorba de o 
căsătorie. „Oamenilor nu le place să-și mărite fetele cu 
un făurar pentru că acestea se expun unui mare peri- 
col dacă vor să divorțeze. Dacă divorţul se dovedește 
inevitabil, făurarul își poate decontamina soţia fre- 
cîndu-i trupul cu unt, în prezența mamei sale sau a altei 
femei martor — ceea ce amintește metoda utilizată de 
massai pentru îndepărtarea contaminării cu un făurar 
cu un obiect nou din fier — și prezentîndu-i un ciomag 
înainte de pronunţarea divorțului.!! Dintre unelte, ba- 
rosul conţine o putere foarte specială. Înainte de a se 
începe fabricarea unui baros, făurarul primește de la 
clientul său un ţap și o anumită Cantitate de bere. Cu 
acest baros el poate să lovească magic hoţul sau duș- 
manul personal.!2 Făurarii nu-și pun, în general, pu- 
terile în slujba magiei negre și mulți sînt renumiţi ca 
șamani binefăcători. Fierul oferă eficacitatea amulete- 
lor și e considerat, între altele, ca un excelent medica- 
ment. Femeile din tribul Wa Tchagga occidental poartă 
inele de fier în jurul gâtului și brațelor, aceste obiecte 
avînd reputaţia de a spori fertilitatea și de a vindeca 
bolile copiilor (Clne, p. 116). 

La populaţia din Katanga (cercul cultural congolez 
de sud), cei care lucrează metalele constituie o soci- 
etate religioasă secretă (bwanga), comportînd o iniţiere 
și un cult specifice (Cline, p. 119). Meșterul fondator 
al populației ba yeke (tribul Nyamwezi, cercul congo- 
lez de sud) colaborează cu șamanii; la balla (agricul- 
tori, cercul congolez de sud) iron doctor supraveghează 


I! Cline, op. cit., p. 115; B. Guttmann, „Der Schmied und seine 
Kunst im animistischen Denken“, Zeitsch. f. Ethnologie, 44, 1912, 
pp. 81-93, spec. p. 89. 

12 B. Guttmann, op. cit., pp. 83 şi urm. 

operația fuziunii (Cline, p 120). În Congo meridional, 
făurarii formează o castă ereditară „ai cărei membri se 
bucură de un statut social aproape egal cu cel al șama- 
nilor, conduși fiind de un meșter numit, în general, atît 
ocim banda, vrăjitor (witch-doctor), cît şi ocivinda, fău- 
rar (Clne, p. 122). La populațiile mosengere și ba saka- 
ta (cercul congolez de sud), meșterul făurar este în 
general fondatorul satului, iar meseria lui este eredi- 
tară (ibid., p. 124). „„Cumulul de funcţii de făurar și de 
șef este atestat la un mare număr de grupuri din regiu- 
nea Congo și în special în Ogowa de Sus, unde făurarii 
sînt întotdeauna vrăjitori și adesea șefi; în Loango, 
focul sacru naţional este păzit de un preot-făurar; la ba- 
songue, locul făurarilor vine imediat după șefi; la ba 
holoholo, imediat după șefi și vînători, dar înaintea lo- 
cotenenților șefului și a șamanilor“ etc. (Cline, p. 125). 
Tivii din Nigeria de nord atribuie fierului virtutea de 
a asigura comuniunea între morți și vii; ei cred, între 
altele, că uneltele din fier participă la forţa magică de 
care este impregnată fierăria și care se manifestă mai 
ales în fulger (ibid., p. 126). 

Miturile cosmogonice și miturile de origine ne expli- 
că situaţia privilegiată a făurarului african și a funcţiei 
religioase. Datorită lui Marcel Griaule și colaborato- 
rilor lui, dispunem astăzi de o amplă documentare cu 
privire la mitologia Primului Făurar la dogoni (cercul 
cultural din Volta) și la bambara (cercul Nigerului de 
Sus). La dogoni, profesiunea de făurar este foarte res- 
pectată iar uneltele acestuia joacă un rol important în 
cult. Primul Făurar ocupă un loc esenţial în mitologie. 
EI a primit de la zeul suprem, Amma, eșantioanele prin- 
cipalelor seminţe cultivabile, le-a ascuns în interiorul 
barosului, apoi, suspendat de un lanţ de fier, Zeul l-a 
coborit pe pămînt. După o altă variantă, făurarii trăiau 

la început în cer, muncind pentru Amma.!5 Dar unul 
dintre făurari, pentru că furase meiul Zeului, ascun- 
zîndu-l în baros, fu coborit de Amma pe Pămînt: atin- 
gînd solul, deveni impur și, în consecinţă, incapabil să 
mai urce la cer. După o a treia variantă, cea mai com- 
pletă, Strămoșul Făurar construise în cer un hambar 
împărțit în opt compartimente reprezentînd organele 
principale ale trupului uman: în fiecare compartiment, 
el așezase opt seminţe cultivabile. Hambarul construit 
din pămînt celest a fost adus apoi pe pămînt de Primul 
Făurar, unde, risipindu-se, deveni cîmpul primordial 
pur, în jurul căruia s-a organizat mai tîrziu umanitatea.!4 
Tot Primul Făurar celest este cel care a inventat focul, 
1-a învăţat pe oameni agricultura și domesticirea ani- 
malelor.!5 Urmînd alte mituri, Eroul Civilizator al do- 
gonilor, Geniul Monitor Nommo, s-a preschimbat în 
Făurar și a coborit pe Pămînt pentru a le dezvălui oa- 
menilor civilizaţia. În cer acţiunea lui Nornmo era vizi- 
bilă în timpul furtunilor: asemenea lui Dâăntsien Sân 


5 Să remarcăm simetria între mitul dogon, miturile munda și 
buriate privitoare la Primii Făurari celești; a se vedea mai sus, 
pp. 65 şi urm., 82. 

14 Pentru diferitele versiuni ale mitului, a se vedea Marcel 
Griaule, Masques Dogons, Paris, 1938, p. 48; id., Dieu d'eau, 1949, 
pp. 52 şi urm.; id., „„Descente du troisisme verbe“, Psyche, 13—14, 
1947, pp. 1336 şi urm.; G. Dieterlen și S. de Ganay, „Le genie des 
eaux chez les Dogons“, Miscellanea Africana, V, Paris, 1942, pp. 6 
și urm.; M. Griaule și G. Dieterlen, Le Renard pâle, Vol. 1: Le mythe 
cosmogonique, Paris, 1965; Genevieve Calame-Griaule, Ethnologie 
et langage : La parole chez les Dogons, Paris, 1965, pp. 275 şi urm. 
etc.; Harry Tegnacus, Le Heros Civilisateur. Contribution ă l'Etude 
ethnologique de la religion et de la sociologie africaines, Uppsala, 
1950, pp. 16 şi urm. 

15 Griaule, Masques Dogons, p. 49; id., „„Descente du troisieme 
verbe“, pp. 1335 și urm.; Dieterlen și de Ganay, „Le Genie des 
eaux“, p. 7; H. Tegnaeus, op. cit., pp. 18 şi urm. 

de la T'u-jen (vezi mai sus, p. 28), el scapără trăzne- 
tul și lovește pămîntul cu pietre de tunet.!6 
Înlănţuirea Făurar celest-Erou Civilizator-agricul- 
tor-rol religios al făurarului nu este monopolul dogo- 
nilor. O găsim, sub o formă mai mult sau mai puţin 
completă, la sawadogo (Tegnaeus, p. 35), la gurunsi 
(Primul Făurar = Erou Civilizator; făurarul are funcţia 
de preot al focului și al trăznetului; ibid., p. 40); la 
bolo, una din populaţiile cele mai arhaice din Volta 
(conform miturilor lor, Primul Făurar, fiul Zeului 
suprem, a coborit pe Pămînt și a dezvăluit oamenilor 
focul, domesticirea și agricultura; aurarul joacă un rol 
important în viața religioasă și socială, el este meșterul 
instructor în ceremoniile de iniţiere, este ghicitor și pro- 
fet etc.; Tegnacus, pp. 42 și urm.); la somoni, la pes- 
carii bambara (un mit cosmogonic atribuie Făurarului 
Primordial rolul de colaborator al creației; „,sacrificato- 
rul în cinstea cultului Geniului apei trebuie să aparțină 
unei familii ai cărei strămoși erau făurari coborîţi din 
cer““ (Tegnacus, p. 47). La populația bambara, marele 
preot era aproape întotdeauna un făurar iar societăţile 
secrete erau, în general, controlate de făurari. Tauxier 
a demonstrat că aceeași situație se întîlnește și la 
triburile Mande, Malinke, Uassulonke etc.!7 După un 
mit achanti, Făurarul coboară pe pămînt cu misiu- 
nea de a fabrica două duzini de oameni și de animale 
(Tegnaeus, p. 55). La tribul Ewe, făurarul și uneltele 
din fierărie ocupă un loc considerabil în viața reli- 
gioasă. Barosul și nicovala au căzut din cer și în faţa 


16 Griaule, Masques Dogohs, p. 157; id., Dieu d'eau, pp. 130 şi 
urm.; H. Tegnaeus, pp. 20 și urm. 

17 Tegnaeus, p.47; L. Tauxier, Histoire des Bambara, Paris, 
1942, pp. 276 şi urm.; G. Dieterlen, Essai sur la religion Bambara, 
Paris, 1951, pp. 143 şi urm. 

lor se prestează jurămâîntul ; Făurarul aduce ploaia și 
poate cîștiga un război. Conform miţurilor, Primul 
Făurar — considerat uneori ca Fiul Zeului suprem — 
a fost trimis de acesta pentru a desăvîrși creaţia şi a co- 
munica oamenilor secretul meseriilor.!8 La populaţia 
yoruba, Ogun, primul făurar și primul făurar de arme, 
1-a învățat vinătoarea și a fondat societatea secretă 
Ogboni (Iegnaeus, pp. 82 și urm.). Nzeanzo, Eroul 
Civilizator al populaţiei mbula, era în același timp 
făurar, medic și monitor: el i-a învăţat toate tehnicile 
utile și a instituit confreriile de făurari (ibid., p. 102). 
La triburile Tchaba, Daka, Durru și la triburile înve- 
cinate, mitologia Făurar-Erou Civilizator este extrem 
de bogată: Primul Făurar le dezvăluie nu numai focul 
și mijlocul de a-și fierbe hrana, ci și arta de a-şi con- 
strui casele, comportamentul sexual pentru a face cît 
mai mulți copii, tehnica nașterii, circumcizia, ceremonia 
înmormâîntării etc. (ibid., p. 104). Altfel spus, făurarul 
din tribul Durru și din triburile învecinate are un rol 
socio-religios mai important decît cel al regelui (:bid., 
p. 105). Mitologia kikuyu narează faptele a trei fraţi, 
Eroi Civilizatori; primul i-a învăţat domesticirea ani- 
malelor, al doilea agricultura, al treilea arta de a pre- 
lucra metalele (:bid., pp. 142 și urm.). Pentru a încheia 
această rapidă trecere în revistă a faptelor africane, să 
amintim că primul rege al Angolei a fost, conform tra- 
dițiilor, Rege Făurar (Tegnaeus, p. 172). 

Întreaga arie a culturii paleonegroide atestă un com- 
plex religios al făurarului, avîndu-și fundamentul ideo- 
logic în mitul Făurarului celest-Erou Civilizator. Ne-am 


18 Există o multitudine de mituri comportînd inevitabile vari- 
ante, mai ales în tradițiile populației ewe occidentale și cele ale 
populației ewe din est. Am rezumat esențialul după Tegnaeus, Le 
Heros Civilisateur, pp. 61-63. 

înșela totuși dacă am pretinde să explicăm această va- 
lorizare rituală a făurarului numai prin rolul său în fa- 
bricarea uneltelor agricole. Făurarul și fierul nu sînt 
neapărat exaltaţi în civilizațiile agricole. O civilizație 
prin excelenţă agricolă, cum sînt slavii, nu întrebu- 
ințează fierul decît în scopuri apotropaice. În ciuda 
vecinătăţii cu două dintre cele mai vechi centre meta- 
lurgice de pe Pămînt (tauric și ieniseean), slavii au o 
cultură materială în care fierul nu joacă nici un rol.!? 

Trebuie, așadar, să ne adresăm mitologiilor și ideo- 
logiilor religioase pentru a înţelege funcţia făurarului. 
Or, așa cum am văzut, Făurarul celest este fiul, mesa- 
gerul sau colaboratorul Zeului suprem: desăvîrșește 
opera acestuia și, în majoritatea cazurilor, o face în nu- 
mele său. „Civilizaţia“ adusă de Făurarul celest nu se 
reduce numai la organizarea lumii (ea însăși fiind aproa- 
pe o cosmologie), ea este și de ordin spiritual: Făura- 
rul-Monitor continuă și perfecționează lucrarea Zeului, 
oferindu-i omului posibilitatea de a-i înțelege misterele. 
De aici rolul pe care-l joacă în inițierile de pubertate 
Și în societăţile secrete și importanţa sa în viaţa reli- 
gioasă a comunității. Chiar legăturile lui cu suveranii 
și cu şefii, cu care se confundă în anumite ţinuturi, sînt 
de origine religioasă. 

În privinţa dispreţului faţă de făurar la massai și la 
alte populații hamitice, trebuie să ţinem cont nu numai 
de faptul că aceste populaţii nu practică agricultura, dar 
și de ambivalenţa magico-religioasă a fierului; ca orice 
obiect sacru, metalul este în același timp periculos și 
benefic. Atitudinea ambivalentă în privinţa metalelor 
ȘI a făurarului este atestată aproape pretutindeni în lume. 


19 Evel Gasparini, L'Ergologia degli Slavi, Veneţia, 1951, pp. 172 
și urm., 179. 

Nu ne vom ocupa decît în trecere de un alt grup de 
mituri în care legăturile între Făurarii divini și Zei se 
situează într-un plan diferit: celebra temă mitologică 
a luptei între Zeul celest (mai exact Zeul uraganului) 
Și dragonul acvatic. Lupta are ca miză esenţială suve- 
ranitatea lumii, dar ea implică întotdeauna și o dimen- 
siune cosmică: după ce l-a învins pe monstru, Zeul 
creează lumea din trupul acestuia (tema Marduk-Tia- 
mat) sau, în alte variante, el organizează lumea, îi 
asigură un fundament solid „legînd““ monstrul și arun- 
cîndu-l în adîncurile pămîntului.! Or, în majoritatea ver- 
siunilor acestui mit, Zeul primește armele lui minunate, 
cu care învinge în război, de la un zeu-făurar. În tex- 
tul cananeean Poemul lui Baal, zeul KSshar-wa-Hasis 
(lt. „abil și viclean“) făurește pentru Baal două mă- 
Ciuci cu care acesta îl va dobori pe Yam, Domnul 
mărilor şi al apelor subterane.? În mitologia ugaritică, 
K6shar are rang de făurar divin. După tradiția trans- 
misă prin Sanchoniaton, Chus6r a fost primul care a 
descoperit fierul (Gaster, Thespis, p. 154, comentariu). 


1! Cu privire la.acest mit, a se vedea în ultimă instanță M. Eliade, 
Istoria credințelor și ideilor religioase, Editura Ştiinţifică şi 
Enciclopedică, București, vol. I, 1981, pp. 74 şi urm. 

2 A se vedea textul tradus și bogat comentat în Theodor H. Gas- 
ter, Thespis, Ritual, Myth and Drama in the Ancient Near East, New 
York, 1950, pp. 154 şi urm. 

Într-o versiune egipteană, Ptah (Zeul-Olar) făureşte 
armele care-i vor permite lui Horus să-l învingă pe Set. 
Și, tot la fel, făurarul divin 'Tvashitri va făuri armele 
lui Indra pentru bătălia sa cu Dragonul Vrtra; Hefaistos 
făurește fulgerul grație căruia Zeus îl va învinge pe 
Typhon; Thor ucide șarpele Midhgardhsormr cu baro- 
sul său Mjălnir, făurit de pitici, replică scandinavă a 
Ciclopilor. 

Dar cooperarea între Făurarul divin şi Zei nu se limi- 
tează la ajutorul oferit în bătălia pentru suveranitatea 
lumii. Făurarul este și arhitectul și meseriașul Zeilor. 
K6shar făureşte arce pentru Zei, dirijează construcţia 
palatului lui Baal și ornamentează sanctuarele altor di- 
vinități. Theodor Gaster remarca, între altele, că acest 
Zeu-Făurar are legătură cu muzica și cîntecul. Sancho- 
niaton spune că Chus6r a inventat, de asemenea, arta 
„de a vorbi bine“ și arta de a compune incantații și Cîn- 
tece. În textele ugaritice, cîntăreţii sînt numiţi kGtarât. 
Solidaritatea între meseria de făurar și cîntec este lim- 
pede marcată în vocabularul semitic: arabul g-y-n, 
„a făuri“, „a fi făurar“* este înrudit cu termenul ebraic 
siriac și etiopian care desemnează acţiunea de „a cînta, 
de a intona o lamentaţie funebră“.3 Este inutil să reamin- 
tim etimologia cuvîntului „poet“, din grecul poigres, 
„fabricant“, „cel care face“ şi vecinătatea semantică 
a cuvîntului „artizan“ (meseriaș) și „artist“. Sanscritul 
taksh, „a fabrica“, este întrebuințat pentru a exprima 
compoziţia cîntecelor din Rig Veda (|, 62, 13; V; 211). 
Vechiul scandinav /otha-smithr, „cîntec-făurar“ și ter- 
menul renan reimschmied, „poetaster“, subliniază și 
mai clar legăturile intime între profesia făurarului și 
arta poetului și a muzicianului (Gaster, ibid.). După 


3 Ginsgberg, citat de Th. H. Gaster, Thespis, p. 155. 

opinia lui Snorri, Odin și preoţii lui se numesc „,făurani 
de cîntec““ (Ohlhaver, Die germanische Schmiede, p. 11). 
S-au remarcat aceleași raporturi la turco-tătari și mon- 
goli, unde făurarul este asociat eroilor, cîntăreților și 
poeţilor (a se vedea mai sus, p. 85). Trebuie să-i amin- 
tim şi pe ţiganii nomazi, făurari, căldărari, muzicieni, 
războinici și ghicitori. Numele pe care şi-l dau ei înșiși 
este în Europa rom, în Armenia lom, în Persia dom, în 
Siria dom sau dum. „Or“, scrie Jules Bloch, ,,dom este 
în India numele unui trib sau, mai degrabă, al unui con- 
glomerat de triburi, foarte răspîndite și cunoscute din 
Antichitate. ““4 În textele sanscrite, ei sînt asociaţi mu- 
zicienilor, neprihăniților, dar sînt cunoscuţi mai ales ca 
muzicieni și făurari. Nu e lipsit de interes să constatăm 
că anumite raporturi între topitori și făurarii asâr — la 
care ne-am mai referit (pp. 05 și urm.) şi domi: înain- 
tea dinastiei actuale, domnea la asiri o dinastie Dom, 
venită poate din nord.5 

Se pare deci că există, la niveluri culturale diferite 
(indiciu al unei mari vechimi), o legătură intimă între 
arta făurarului, științele oculte (șamanism, magie, vin- 
decare etc.) și arta cîntecului, a dansului și poeziei. 
Aceste tehnici solidare par, pe deasupra, transmise 
într-o atmosferă impregnată de sacru și mister, com- 
portînd inițieri, ritualuri specifice, „secrete ale mese- 
riei““. Sîntem departe de a descifra toate articulațiile și 
toate aspectele acestui complex ritual, iar unele ne vor 
rămîne pentru totdeauna inabordabile. Cîteva grupuri 
de mituri și ritualuri metalurgice pe care le-am trecut 
în revistă sînt suficiente pentru a ne da o idee asupra 


4 Jules Bloch, Les Tsiganes, Paris, 1953, p. 28. 
5 W. Ruben, Eisenschmiede und Dămonen in Indien, p. 9; Jules 
Bloch, Les Tsiganes, p. 30. 

extremei lor complexități, pentru a ne face să bănuim 
variatele concepţii ale lumii pe care le implică. Un ele- 
ment se arată totuși constant: sacralitatea metalului și, 
prin urmare, caracterul ambivalent, excentric, misterios 
al muncii minerului și metalurgistului. Așa cum am 
mai amintit (pp. 27 și urm.), anumite teme mitologice 
ale vîrstelor litice anterioare au fost integrate în vîrsta 
metalelor. Este, mai ales, semnificativ faptul că sim- 
bolismul „pietrei fulgerate“ care asimila proiectilele, 
praștiile, cu trăznetul s-a dezvoltat intens în mitologi- 
ile metalurgice. Armele pe care zeii-făurari sau făurarii 
divini le făuresc pentru zeii uranieni sînt trăznetul și 
fulgerul. Acesta este cazul, de exemplu, al armelor 
prezentate de Tvashtri lui Indra. Măciucile lui Ninurta 
se numeau ,,zdrobește oameni“ și „sfărimă oameni“, 
fiind asimilate cu trăznetul și fulgerul. În același fel în 
care măznetul și fulgerul erau „armele“ lui Zeus, iar 
barosul (Mj5lnir) lui Thor era trăznetul. Măciucile 
„săreau“* din mîna lui Baal, K6shar făurindu-i arme 
care pot fi proiectate la distanţe foarte mari (Gaster, 
op. cit., p. 158). Zeus își trimite trăznetul foarte departe. 

Sesizăm înlănţuirea imaginilor: trăznet, „piată ful- 
gerată““, amintire mitologică a vîrstei litice, magica armă 
care lovește departe (și uneori revine în mîna stăpînului 
ca un bumerang; cf. barosul lui Thor). Se pot descifra 
aici urmele unei mitologii a lui homo faber, se poate 
ghici aura magică a uneltei fabricate, prestigiul ex- 
cepțional al artizanului și muncitorului, și, mai ales, în 
epoca metalelor, al făurarului. Este semnificativ, în orice 
caz, că, spre deosebire de mitologiile preagricole și 
premetalurgice în care zeul celest stăpiînește ca pe o 
prerogativă naturală trăznetul și toate celelalte epifanii 
meteorologice, în mitologiile popoarelor istorice (Egipt, 
Orientul Apropiat, indo-europenii), zeul uraganului 

primește arme —fulgerul și trăznetul — de la un făurar 
divin. Se poate constata aici victoria mitologizată a lui 
homo faber, victorie care anunţă deja supremaţia vîrste- 
lor industriale viitoare. Din miturile Făurarilor care-i 
ajută pe zeii „supremi““ să-și asigure supremaţia reiese 
importanţa extraordinară acordată fabricării uneltei. 
Bineînţeles, o asemenea fabricație păstrează foarte mult 
timp un Caracter magic sau divin, Căci orice „creaţie“, 
orice „construcţie“ nu poate fi decît o lucrare supra- 
umană. Mai trebuie menţionat, în sfîrșit, un ultim aspect 
din această mitologie a făurarului de unelte: munci- 
torul se străduiește să imite modelele divine. Făurarul 
zeilor fabrică arme asimilate trăznetului și fulgerului 
(„arme““ pe care zeii celeşti ai mitologiilor premeta- 
lurgice le posedau în mod natural); la rîndul lor, făura- 
rii umani imită munca patronilor supraumani. Trebuie 
să subliniem însă că, pe plan mitologic, acţiunea de 
imitare a modelelor divine se vede înlăturată în favoa- 
rea unei noi teme: importanța muncii de fabricare, 
capacităţile demiurgice ale muncitorului și, în cele din 
urmă, apoteoza lui faber, a aceluia care „creează“ 
obiecte. 

Sîntem ispitiţi să căutăm în această categorie de expe- 
rienţe primordiale sursa tuturor complexelor mitico-ritu- 
ale în care făurarul și artizanul divin sau semidivin 
sînt în același timp arhitecţi, dansatori, muzicieni și 
vrăjitori-lecuitori. Fiecare din aceste haruri pune în lu- 
mină un aspect diferit al marii mitologii „a îndemi- 
nării““, adică a stăpînirii secretului ocult de „fabricare“, 
de „,construire““. Cuvintele unui cîntec au o forţă cre- 
atoare considerabilă: se creează obiecte cîntînd cu- 
vintele necesare. Văinămâinen „,cînta“* o barcă, adică 
o construia modulînd un cîntec compus din cuvinte 
magice; dar, cum îi lipsesc ultimele trei cuvinte, îl va 

întreba pe un magician celebru, Antero Vipunen. „A 
face“ ceva înseamnă a cunoaște formula magică pentru 
a-l „inventa“ sau „a-l face să apară“ spontan. Se vede 
de aici că artizanul este un magician cunoscător al unor 
secrete — în același fel în care orice meserie comportă 
o iniţiere transmisă printr-o tradiţie ocultă. Cel care 
face lucruri eficiente este cel care știe, cel care deţine 
secretul de a le face. 

Așa se explică în mare parte funcţia făurarului mitic 
african în calitatea sa de Erou Civilizator: a fost însăr- 
cinat de zeu să desăvîrșească creaţia, să organizeze 
lumea și, pe deasupra, să-i educe pe oameni, adică să 
le reveleze cultura. Este important să subliniem mai 
ales rolul făurarului african în inițierile de pubertate și 
în societățile secrete: şi într-un caz și în celălalt, este 
vorba de o revelaţie a misterelor, cu alte cuvinte, de 
cunoașterea realității ultime. Se presimte chiar în acest 
rol religios al făurarului o replică a misiunii de Erou 
Civilizator a făurarului divin: colaborează la formarea 
spirituală a tinerilor, îndeplinind funcția de monitor, fi- 
ind pandantul terestru al Primului Monitor coborit din 
cer in illo tempore. 

S-a remarcat că anumite grupe de personaje mitice 
— telcinii, cabirii, cureţii, dactylii — constituiau în 
același timp confrerii secrete legate de mistere și obști 
de lucrători în metal. Conform diverselor tradiţii, telci- 
nii au fost cei dintîi care au prelucrat fierul și bronzul, 
dactylii ideeni au descoperit fuziunea fierului iar cureţii 
prelucrarea bronzului; aceștia din urmă erau faimoși 
pentru un dans deosebit pe care-l executau ciocnindu-și 


6 L. Germnet și A. Boulanger, Le Genie grec dans la religion, Paris, 
1932, pp. 78 şi urm.; cf. Eliade, Istoria credințelor și ideilor reli- 
gioase, |, pp. 53 și urm. etc. 

armele. Cabirii, ca și cureţii, erau numiţi „meșterii cup- 
toarelor“, „putemici prin puterea focului“ și cultul lor 
s-a răspîndit în toate zonele Mediteranei orientale.” 
Dactylii erau preoți slujitori ai Cybelei, divinitate a 
munţilor, dar și a minelor și a cavemelor, avîndu-și 
sălașul în inima muntelui. „Conform anumitor opinii, 
dactylii erau împărțiți în două grupe, douăzeci de ființe 
bărbați la dreapta, treizeci și două de fiinţe femei în 
stînga. Sau: dactylii de stînga erau vrăjitori a căror 
operă era distrusă de dactylii de dreapta. « Jumătăţile 
de strană » repartizate în jurul vetrei [...] pentru sexe 
opuse evocă un rit al hierogamiei [...] sau al luptei 
sacre [...], curios de aproape de hierogamiile și sacri- 
ficiile chineze.“ Conform unei tradiţii transmise de 
Clement din Alexandria (Protrepticul, II, 20), cory- 
obanţii, cărora li se spunea tot cabiri, erau trei frați; al 
treilea a fost ucis de ceilalţi doi, care i-au îngropat ca- 
pul la poalele muntelui Olimp. Această legendă privind 
originile misterelor era legată, am văzut (p. 70), de mi- 
tul despre originea metalelor. 

Or, acest grup de metalurgiști mitici are legături cu 
magia (dactylii, telcinii etc.), cu dansul (coryobanţii, 


7 J.de Morgan, La Prehistoire orientale, Paris, 1927, III, 
pp. 173 şi urm. In legătură cu toate acestea, vezi articolele res- 
pective din Real-Enzyklopădie de Pauly şi Wissova. Înregistrarea 
exhaustivă a surselor textuale și epigrafice în volumul lui Bengt 
Hemberg, Die Kabiren, Uppsala, 1950. 

8 Cf. Radet, La Lydie et le monde grec au temps des Mermnades, 
Paris, 1892, p. 269 etc.; Hugo Gressmann, Die orientalischen Reli- 
gionen in hellenistisch-râmischer Zeit, Berlin, 1930, p. 59; Bengt 
Hemberg, „Die idaiischen Daktylen“, Eranos, 50, 1925, pp. 41-59. 
În privinţa relaţiilor între dactyli şi zeițele mediterane, a se vedea 
U. Pestalozza, Religione Mediterranea, Milano, 1951, pp. 188 și urm., 
202 şi urm. Cu privire la funcţiile obstetrice ale dactylilor, ibid., p. 204. 

2 Gabriel Germain, Genese de l'Odyssee, Paris, 1954, p. 164. 


104 / FĂURARI ŞI ALCHIMIŞTI 


cureţii), cu misterele (cabirii etc.) și iniţierea tinerilor 
cureţi.!0 Depistăm aici urmele mitologice ale unor vechi 
stări de lucruri în care confreriile jucau un rol impor- 
tant în misterele de inițiere. H. Jeanmaire a subliniat în 
mod oportun funcţia de ,„,monitori“ a cureţilor în ce- 
remoniile inițiatice legate de treptele de vîrstă: edu- 
Catori și maeștri în iniţiere, cureţii amintesc prin 
anumite caracteristici de misiunea Făurarilor-Eroi Ci- 
vilizatori africani. Or, e semnificativ faptul că, într-un 
stadiu ulterior de cultură, infinit mai complex, funcția 
iniţiatică a făurarului și a potcovarului se menţine 
destul de bine conturată. Potcovarul participă la faima 
meșteșugului făurarului și la simbolismele cristalizate 
în jurul calului. Nu e vorba de calul de tracțiune folosit 
pentru carul de război, ci de un cal de munte descoperit 
de nomazii cavaleri ai Asiei centrale. În acest ultim 
context cultural, calul a fost subiectul unor numeroase 
creaţii mitologice. Calul și călăreţul au ocupat un loc 
considerabil în ideologiile şi ritualurile „societăţilor de 
bărbaţi ““ (Mânnerbiinde), şi aici îl vom întâlni și pe pot- 
covar: calul-fantomă vine în atelierul lui, uneori cu 
Odin sau cu trupa „,vînătorii furioase“ (Wilde Heer), 
pentru a fi potcovit.!! În anumite regiuni din Germania 
Și Scandinavia, potcovarul participă, pînă într-o epocă 
foarte recentă, la scenarii inițiatice de tip Mânnerbiind: 
în Steiermark, el potcovește „calul de cursă“ (adică un 
cal-manechin), ucigîndu-l pentru a-l reînvia (Hofler, 
p. 54); în Scandinavia și în Germania de nord, pot- 


10 Cf. H. Jeanrnaire, Couroi et Couretes, Lille, 1939. R. Pettazzoni, 
I Misteri, Bologna, 1924, pp. 7] şi urm.; K. Kereny, ,„„Mysterien der 
Kabiren“, Eranos-Jahrbuch, XI, 1944, pp. 11—60. 

1! Otto Hăfler, Geheimbiinde der Germanen, Frankfurt pe Main, 
1934, pp. 53 şi urm. Cf. şi H. Ohlhaver, Der germanische Schmied, 
pp. 95 și urm. 

covirea este un rit inițiatic de intrare în societăţile se- 
crete de bărbaţi, dar și un rit de nuntă (:b:d., pp. 54-55). 
Așa cum a arătat Hofler (spec. p. 54), ritualul potco- 
virii, al morții și al reînvierii „calului“ (cu sau fără un 
sens cavaleresc) cu ocazia nunţii, marchează în același 
timp despărțirea mirelui de grupul de celibatari și in- 
trarea în Categoria oamenilor însurați. 

Făurarul și potcovarul joacă un rol analog în ritualu- 
rile „Societăților de bărbaţi“ japoneze.!2 Zeul făurar se 
numește Ame no ma-hitotsu no kami, „divinitatea chioară 
a cerului“. Mitologia japoneză prezintă un anumit nu- 
măr de divinități chioare, cu un singur picior, insepa- 
rabile de Mânnerbiinde: aceştia sînt zei ai trăznetului 
Și ai munților sau demoni antropofagi (Slawik, p. 698). 
Or, și Odin e reprezentat ca un bătrîn chior, sau cu ve- 
derea slabă, cînd nu e orb de-a binelea (Hâfler, p. 181, 
nota 56). Pe de altă parte, calul-fantomă care apare în 
atelierul unui potcovar e şi el chior. E vorba aici de un 
motiv mitico-ritual destul de complex, al cărui studiu 
nu-l putem întreprinde acum.!3 Ne interesează doar 
faptul că e vorba de un scenariu pentru Mânnerbiinde 
în care infirmitățile personajelor (lipsa unui ochi, a 
unui picior etc.) amintesc de epoca mutilărilor inițiati- 
ce sau vorbesc despre înfățișarea maeștrilor în iniţiere 
(scunzi, pitici etc.). Zeitățile marcate de o invaliditate 
erau puse în legătură cu „străinii“, „oamenii munților“, 
„piticii subterani““, cu acele populaţii de munte, ex- 
centrice, înconjurate de mister și, în general, faimoase 


12, Alexander Slawik, „Kultische Geheimbiinde der Japaner 
und Germanen““, Wiener Beitrăge zur Kulturgeschichte, IV, Salz- 
burg -Leipzig, 1936, pp. 697— 764, spec. pp. 697 şi urm. 

13 Despre mutilările inițiatice ale magicienilor și făurarilor, a se 
vedea Marie Delcourt, Hephaistos ou la legende du magicien, Paris, 
1957. 

pentru metalurgiștii lor neîntrecuţi. În mitologiile nor- 
dice, piticii erau cunoscuţi ca admirabili făurani; și cîte- 
va zeițe se bucurau de aceeași faimă.!4 Tradiţia unei 
populații scunde, dedicată în întregime muncilor me- 
talurgice și trăind în adîncurile pămîntului, este ates- 
tată și în alte părți. Dogonii credeau că primii locuitori 
al ținutului, mitici, fuseseră negrillos, astăzi dispăruţi 
sub pămînt: făurari neobosiţi, mai făceau și astăzi să 
se audă zgomotul baroaselor lor.15 „Societăţile de băr- 
baţi“ războinici, atît din Europa cît și din Asia centrală 
Și extrem-orientală (Japonia), comportau ritualuri ini- 
țiatice în care făurarul și potcovarul își aveau locul lor. 
Se ştie că după creștinarea Europei nordice, Odin a fost 
asimilat Diavolului, iar „, Vînătoarea furioasă“* hoar- 
delor de damnaţi. S-a făcut un mare pas spre asimilarea 
făurarului și a potcovarului cu diavolul.!€ „Stăpînirea 
focului“, comună vrăjitorilor, șamanilor și făurarilor a 
fost considerată în creștinism ca o operă diabolică: una 
din cele mai frecvente imagini populare îl prezintă pe 
diavol scuipînd flăcări. Sîntem aici poate în prezența 
ultimei transformări mitologice a imaginii arhetipale a 
„Stăpînului focului“. 

Odin-Wotan era stăpînul wutr-ului, acel furor reli- 
giosus (Wotan, id est furor, scria Adam von Bremen). 
Or, wut, asemenea altor termeni ai vocabularului reli- 
gios indo-european (furor, ferg, menos), exprima 
„mînia“ ȘI „căldura extremă“ provocate de ingestia ex- 


14 Cf. referințele grupate de Stith Thompson, Subject-Index of 
Folk-Literature, Helsinki, 1932, vol. III, p. 87 (pitici-făurari), III, 39 
(zeițe metalurgiste). 

15 H. Tegnaeus, Le Heros Civilisateur, p. 16. 

16 Cf. Bachtold-Staubli, Handworterbuch des deutschen Aber- 
glaubens, s.v. Schmied, Teufel; Hedwig von Beit, Symbolik des 
Mărchens, Berna, 1952, p. 118 şi urm. 

cesivă de putere sacră. Războinicul se încălzește în 
timpul luptei inițiatice, producînd căldura care ne 
aduce aminte de „căldura magică“ a șamanilor și yogi- 
nilor (a se vedea pp. 79 şi urm.). În acest plan, război- 
nicul seamănă cu alți „stăpîni ai focului“ — magicieni, 
șamani, yogini, făurari. Astfel, raporturile precizate 
mal sus, între Zeii combatanți (Baal, Indra etc.) și 
făurarii divini (KOshar, Ivashtr etc.), se clarifică: fău- 
rarul divin lucrează cu focul, zeul războinic, prin furor, 
produce magic focul în propriul trup. Prin intimitatea, 
prin „simpatia“ cu focul, experiențe magico-reli- 
gioase atît de diferite devin convergente, solidarizînd 
vocaţii atît de disparate cum sînt cele ale șamanului, 
făurarului, războinicului și misticului. 

Semnalăm încă o temă folclorică europeană, compor- 
tînd motivul reîntineririi prin focul din cuptor.!” Isus 
Cristos (sau sfîntul Petru, sfîntul Nicolae, sfîntul Ilie) 
joacă rolul unui făurar potcovar vindecînd bolnavii și 
întinerindu-i pe bătrîni prin introducerea într-un cup- 
tor încins sau strunjindu-i pe o nicovală. Un soldat, un 
preot (sfîntul Petru etc.) sau un făurar încearcă să re- 
pete miracolul cu o bătrînă, o soacră etc.): eșuează la- 
mentabil. Dar Isus Cristos îl salvează pe imprudentul 
făurar reînviind victima din propriile-i oase sau ce- 
nușă. Într-un număr de basme, Isus Cristos apare într-o 
fierărie care poartă următoarea inscripţie : „Aici locu- 
iește « meșterul meșterilor ».“ Intră un om cu un cal 
de potcovit și Isus obține de la făurar permisiunea de 
a face el oficiul de potcovar; ridică unul după altul 
picioarele calului, le pune pe nicovală, încălzește fierul, 
potrivește potcoavele și le bate în cuie. Aruncă apoi în 


17 Tema a fost exhaustiv studiată de C. Manstrander, în 1912, 
și Carl-Martin Edsman în 1949 (/gnis Divinus, pp. 30 şi urm.). 

foc o bătrînă (pe soția fierarului, soacra acestuia etc.) 
pentru ca apoi, bătînd-o pe nicovală, să facă din ea o 
tînără foarte frumoasă. Făurarul încearcă și el, cu rezul- 
tatul pe care-l cunoaștem. (Edsman, Ignis Divinus, 
pp. 40, 82 și urm.) 

Aceste basme populare mai păstrează încă amintirea 
scenariului mitico-ritual în care focul joacă rolul unei 
probe iniţiatice, fiind în același timp și un agent de pu- 
rificare şi transmutație (botezul focului în creștinismul 
primitiv și în gnosticism constituie unul dintre exem- 
plele cele mai elaborate ale unui asemenea scenariu). 18 
Isus este prezent în aceste creaţii folclorice ca „,stăpîn 
al focului“ prin excelență și potcovar înzestrat cu 
virtuți magice, ceea ce dovedește, indirect, persistenţa 
credințelor unei netăgăduite antichități. „Stăpînul fo- 
cului“, ca și focul însuși, este susceptibil de diferite 
valorizări: poate fi divin sau demonic. Există un foc 
celest care arde în faţa tronului lui Dumnezeu și unul 
infemal care arde în gheenă. În folclorul religios şi 
laic al Evului Mediu, Isus, asemenea diavolului, se do- 
vedește „,stăpîn al focului“. Pentru studiul nostru este 
important de reţinut faptul că imaginile mitice ale fău- 
rarului și potcovarului și-au exercitat vreme îndelun- 
gată influenţa asupra imaginaţiei populare și că aceste 
povești continuă să fie încărcate de semnificaţii iniția- 
tice. (Firește, putem discuta despre semnificaţiile care 
sînt încă evidente sau accesibile la modul conștient 
auditoriului, dar a limita astfel problema înseamnă a 
păcătui printr-un exces de realism. Un basm nu se 
adresează unei conştiinţe treze, secularizate: acesta își 
exercită stăpînirea asupra celor mai profunde zone ale 


18 A se vedea C.-M. Edsman, Le Bapteme de feu, Uppsala, 1940, 
spec. pp. 93 şi urm., 134 şi urm., 185 şi urm. 

psyche-ului, hrănește și stimulează imaginaţia. Simbo- 
lsmele iniţiatice ale focului și ale făurăniei, ale morţii 
Și reînvierii prin foc, ale refăuririi pe nicovală etc. sînt 
clar atestate în miturile și ritualurile șamanice (cf. mai 
sus pp. 82 și urm.). Imagini similare, născute din 
basme, acţionează direct asupra psyche-ului auditoriu- 
lui, chiar dacă la modul conștient acesta nu-și dă seama 
de semnificația primară a unui simbol sau altuia.) 


11 
ALCHIMIA CHINEZĂ 


S-ar putea spune, într-o anumită măsură, că în China 
n-a existat soluţie de continuitate între mistica meta- 
lurgică și alchimie. Marcel Granet observase că origi- 
nile daoismului „urcă pînă la confreriile de făurani, cele 
mai prestigioase deţinătoare ale artelor magice și ale 
secretului primelor puteri“ 1. Or, tehnicile alchimice se 
propagă prin mediile daoiste și neodaoiste. După cum 
se știe, daoismul a integrat și a revalorizat un mare 
număr de tradiții spirituale din vremuri imemoriale. 
Pentru a nu da decît un exemplu, amintim doar me- 
todele arhaice pentru a recuceri spontaneitatea și 
beatitudinea „vieţii animale““, adoptate, și cu mare grijă 
conservate, de maeștrii daoiști; or, asemenea practici 
coboară în linie dreaptă din protoșamanismul popoare- 
lor de vînătorni, ceea ce înseamnă o vechime foarte mare 
(cf. lucrarea noastră Le chamanisme, pp. 402 și urm.). 

Să nu ne lăsăm însă înșelaţi: continuitatea nu înseam- 
nă identitate. „Situaţia“ alchimistului chinez nu poate 
fi aceeași cu a făurarului sau a misticilor arhaici. „La 
daoiști, al căror cuptor alchimic este moștenitorul anti- 
cei făurării. Nemurirea nu mai este (cel puțin din a doua 
dinastie Han) rezultatul făuririi unei ustensile magice 
(care cerea un sacrificiu), ea este dobîndită de către cel 


1 Marcel Granet, Danses et Legendes de la Chine ancienne, Paris, 
1928, p. 611. 

care ştie să producă « divinul cinabru ». Începînd din 
acest moment, s-a descoperit un nou mijloc de divini- 
zare : era de ajuns să se absoarbă aurul potabil sau cina- 
brul pentru a deveni asemenea zeilor.““2 Alchimistul, 
mai ales în epoca neodaoistă, se străduia să regăsească 
„vechea înțelepciune““, depășită, înșelată sau mutilată 
prin transformarea societăţii chineze. Alchimistul era un 
artizan Și în același timp un învăţat: predecesorii — vînă- 
tori, olari, făurari, dansatori, agricultori, extatici — trăiau 
în sînul tradiţiilor care se transmiteau oral, prin inițieri 
ȘI „secrete ale meseriei“. Chiar de la început, daoismul 
a privit cu simpatie, cu fervoare chiar, pe reprezentanţii 
acestor tradiţii ; de aici a izvorît aplecarea daoiștilor către 
„superstițiile populare“: tehnici dietetice, gimnice, co- 
regrafice, respiratorii, practici extatice, magice, șama- 
nice, spiritiste etc. Totul ne duce cu gîndul la faptul că, 
la nivel „popular“, unde sînt căutate, anumite practici 
tradiționale au suferit numeroase schimbări: să ne 
amintim numai varietățile aberante ale anumitor tehnici 
șamanice ale extazului (cf. lucrarea noastră Le chama- 
nisme, pp. 398 şi urm.). Daoiştii au presimţit totuși sub 
crusta acestor „superstiții“ existenţa unor fragmente au- 
tentice de „înţelepciune populară“ și, străduindu-se să 
le culeagă, şi le-au însușit. 

Din această zonă dificil de precizat, în care stră- 
băteau tradițiile unei netăgăduite antichități — deri- 
vînd din situaţii spirituale decisive : extaze și învățături 
legate de magia vînătorii, de descoperirea olăritului, de 
agricultură, de metalurgie etc. — din această zonă în 
care mal vieţuiau intuiții și comportamente arhaice, re- 
fractare la vicisitudinile istoriei culturale, daoiștii își 
recoltau rețetele, secretele, instrucţiunile. Astfel, se 


2 Max Kaltenmark, Le Lie-Sien Tchouan, Pekin, 1953, p. 18. 

poate spune că daoiștii, în ciuda inevitabilelor inova- 
ţii, reluau și prelungeau o tradiție protoistorică: Ideile 
lor asupra longevităţii și nemuririi aparţineau sferei 
mitologiilor şi folclorului cvasiuniversal. Noţiunile de 
„larba nemuririi“, de substanţe animale sau vegetale 
încărcate de „vitalitate“ și purtătoare ale elixirului tine- 
reţii, asemenea miturilor regiunilor inaccesibile locuite 
de nemuritori, fac parte dintr-o arhaică ideologie care 
depășește graniţele Chinei. Nu se pune problema de a 
le examina aici. (A se vedea cîteva exemple în Nota 
K.) Să semnalăm numai în ce sens intuiţiile întîlnite 
în stare elementară în mitologiile și riturile topitorilor 
și făurarilor au fost reluate și interpretate de alchimișşti. 
Va fi cu deosebire instructiv să punem în lumină dez- 
voltarea ulterioară a cîtorva idei fundamentale privi- 
toare la creșterea mineralelor; transformarea naturală 
a metalelor în aur, valoarea mistică a aurului. Cît de- 
spre complexul ritual ,„făurari — confrerii inițiatice — 
secrete ale meseriei““, ceva din structura lui s-a trans- 
mis alchimistului chinez și, de altfel, nu numai lui: ini- 
.țierea de către un maestru și comunicarea iniţiatică a 
secretelor au continuat mult timp să constituie o normă 
a învățăturii alchimice. 

Specialiștii nu sînt de acord asupra originilor alchi- 
miei chineze; se mai discută încă asupra datelor pri- 
melor texte care menționează operaţiile alchimice. 
După H. Dubs, primul document ar data din anul 144 
înainte de Cristos: în acel an un edict imperial ame- 
nința cu executarea publică pe toţi cei surprinși în fla- 
grant delict de contafacere a aurului.3 Dar, așa cum 


3 Textul este reprodus de H. Dubs, Beginnings of Alchemy, p. 63. 
Pentru o bibliografie esenţială a alchimiei chineze, a se vedea 
Nota J. 

foarte bine a arătat J. Needham?, contrafacerea aurului 
nu constituia propriu-zis o „metodă“ alchimică. În Chi- 
na, Ca și în alte zone, alchimia se definește printr-o 
dublă credinţă: 1) credinţa în tranşmutarea metalelor în 
aur și 2) credinţa în valoarea ,„,soteniologică“ a opera- 
țiilor săvîrșite pentru obținerea acestui rezultat. Refe- 
rinţele precise la aceste două credințe sînt atestate în 
China începînd cu secolul al IV-lea înainte de Cristos. 
S-a căzut de acord ca Tsu-Yen, un contemporan al 
lui Mencius, să fie considerat „fondatorul“ alchimiei 
(cf. Dubs, p. 77; ]. Needham, p. 12). În secolul al II-lea 
înainte de Cristos, raportul între pregătirea aurului al- 
chimic și obținerea longevității-nemuririi este clar re- 
cunoscut de Liu-An și alți autori (Needham, p. 13). 
Alchimia chineză se constituie, ca disciplină auto- 
nomă, folosind: 1) principiile cosmologice tradiționale ; 
2) miturile legate de elixirul nemuririi și Sfinţii Ne- 
muritori; 3) tehnicile care urmăreau în același timp pre- 
lungirea vieții, beatitudinea și spontaneitatea spirituală. 
Aceste trei elemente — principii, mituri și tehnici — 
aparțineau moștenirii culturale a protoistoriei și ar fi 
o greșeală să credem că data primelor documente care 
le atestă este și cea a vîrstei lor. Solidantatea între 
„pregătirea aurului“, obținerea „drogului nemuririi“ și 
„invocarea“* Nemuritorilor este evidentă: Luan Tai se 
prezintă în faţa împăratului Wu, asigurîndu-l că poate 
opera aceste trei miracole, dar nu reușește decît să ,„ma- 
terializeze“* pe Nemuritori.* Magicianul Li-Chao-kiun 
recomanda împăratului Wu Ti din dinastia Han: „Faceţi 


4 Science and Civilisation in China, vol. V, 2, pp. 47 şi urm. Opi- 
niile lui Joseph Needham despre alchimia chineză sînt prezentate 
în nota J. 

5 Edouart Chavannes, Les Memoires historiques de Sse-ma-Ts'ien, 
Paris, 1897, III, p. 479. 

sacrificii cuptorului (/sao) și veţi putea aduce fiinţele 
(supranaturale); cînd aceste ființe (supranaturale) se 
vor prezenta, pulberea de cinabru va putea fi trans- 
mutată în aur galben; cînd aurul galben se va ivi, veţi 
putea face din el ustensile din care să beți și să mîncaţi 
ȘI vă veţi bucura de o prelungită longevitate. Cînd lon- 
gevitatea vi se va prelungi, veți putea să-i vedeți pe 
preafericiții (hsien) din insula P'ong-lai care se află în 
mijlocul mărilor. După ce îi veți fi văzut și veţi fi făcut 
sacrificiile fong şi chan, atunci nu veţi mai muri Nici- 
odată“ (Sse-ma-Ts'ien, vol. III; p. 465). Un alt personaj 
celebru, Liu Hsiang (79 înainte de Cristos) a pretins 
că „face aur“, dar n-a reușit (textele în Dubs, p. 74). 
Cîteva secole mai tirziu, cel mai cunoscut alchimist 
chinez, Pao Pu'tzu (pseudonimul lui Ko Hung, 
254-334) încearcă să explice eșecul lui Liu Hsiang, 
afirmînd că acesta nu poseda „adevărata medicină“ 
(„piatra filozofală““), că nu era pregătit spiritual (al- 
chimistul trebuie să postească o sută de zile, să se 
purifice cu parfumuri etc.). Nu se poate efectua o trans- 
mutație într-un palat, adăuga Pao Pu'tzu; trebuie să 
trăiești în solitudine, despărțit de profani. Cărţile sînt 
insuficiente ; ceea ce se află în cărți nu e folositor decît 
pentru debutanţi, restul e secret și se transmite numai 
pe cale orală etc.6 

Căutarea elixirului era deci legată de căutarea insu- 
lelor depărtate și misterioase unde trăiau ,Nemurito- 
rii“: a-i întîlni pe Nemuritori înseamnă a-ți depăși 
condiția umană și a participa la o existență beatifică și 


S A se vedea rezumatul dat de Dubs, pp. 79—80 și indicațiile bi- 
bliografice suplimentare în lucrarea noastră Yoga. Nemurire și li- 
bertate, Humanitas, Bucureşti, 1993, p. 250, n. 12. Cu privire la 
traducerile din Pao Pu'tzu, a se vedea Nota J. 

atemporală. Căutarea Nemuritorilor din insulele înde- 
părtate i-a preocupat pe primii împărați din dinastia 
Tsin (219 înainte de Cristos; Sse-ma-Ts'ien, Memoires, 
II, 143, 152; III, 437) şi pe împăratul Wu din dinastia 
Han (110 înainte de Cristos; ibid., III, 499; Dubs, p. 66). 

Căutarea aurului implică, de asemenea, o căutare de 
esenţă spirituală. Aurul avea un caracter imperial: el 
se afla în „,centrul“* Pămîntului și era mistic legat de 
chiie (realgar sau sulfură), mercurul galben și Viaţa vii- 
toare („izvoarele galbene“). Așa este prezentat într-un 
text din anul 122 înainte de Cristos, Huai-nan-tzu, unde 
găsim, de asemenea, atestată credința în metamorfo- 
za precipitată a metalelor (fragment tradus de Dubs, 
pp. 71-73). E posibil ca acest text să provină din 
școala lui Tsu Yen, dacă nu chiar de la maestrul însuși 
(ibid., p. 74). Așa cum am văzut mai sus (p. 52), cre- 
dinţa în metamorfoza naturală a metalelor era foarte 
răspîndită în China. Alchimistul nu face decît să accele- 
reze creșterea metalelor: asemenea colegului său occi- 
dental, alchimistul chinez contribuie la opera naturii, 
precipitînd ritmul Timpului. Dar nu trebuie să uităm 
că transmutația metalelor în aur mai prezintă și un aspect 
„Spiritual“; aurul fiind metalul „perfect“, „eliberat“ de 
impurități — operația alchimică urmărește implicit „de- 
săvîrșirea““ Naturii, adică, în ultimă instanță, absoluţia 
Și libertatea ei. Gestaţia metalelor în sînul pămîntului 
se supune ritmurilor temporale care-l leagă pe om de 
condiţia lui carnală și decăzută: a grăbi creșterea meta- 
lelor prin opera alchimică echivalează cu o sustragere 
de la legea Timpului. 

Aurul și jadul, prin faptul că participă la principiul 
cosmologic Yang, feresc corpurile de alterare. „Dacă 
se toarnă aur şi jad în cele nouă găuri ale cadavrului, 
el va fi ferit de putrefacție“, scria alchimistul Ko Hung. 

Și T'ao Hung-Ching (secolul al V-lea) adaugă urmă- 
toarele precizări: „Dacă la deschiderea unui mormînt 
mai vechi cadavrul pare viu, să știți că are înlăuntrul 
Și în afara lui o mare cantitate de aur şi jad. După regu- 
lile dinastiei Han, prinții și seniorii erau îngropați cu 
veșmintele omate de perle și dulii de jad pentru a le 
feri trupurile de putrezire.““7 Din același motiv, vasele 
din aur alchimic au o virtute specifică: prelungesc viața 
la infinit. Ko Hung scrie: „Dacă din acest aur alchimic 
vă veţi face farfurii și veselă și veţi bea și veți mînca 
din ele, veţi trăi vreme îndelungată.““8 Același autor 
precizează cu o altă ocazie: „Omul adevărat obține aur 
pentru că el dorește, utilizîndu-l ca remediu (adică asi- 
milîndu-l ca pe un aliment), să devină nemuritor.“? 
Dar pentru a fi eficace, aurul trebuie „preparat“, „,fa- 
bricat“. Aurul obţinut prin procesul de sublimare și 
transmutaţie alchimică poseda o vitalitate superioară, 
cu ajutorul căreia se putea obține nemurirea. 


„Dacă iarba chii-sheng poate prelungi viaţa, 

Cine n-ar bea Elixirul? 

Aurul, prin natura lui, nu dăunează; 

Astfel, dintre toate obiectele, el e cel mai preţios. 
înd artistul (alchimistul) îl include în dieta sa 

Durata vieţii lui devine veșnică... 

Cînd pudra de aur intră în cele cinci măruntaie 


7 B. Laufer, Jade, a Study in Chinese Archaelogy and Religion, 
Chicago, 1912, p. 299. Cf. Ware, Nei Pien, p. 62. Tch'e-song tseu 
consuma jad lichid: putea intra în foc fără să se ardă și a obținut 
nemurirea; cf. M. Kaltenmark, Le Lie-sien Tchouan, pp. 35 şi urm.; 
ibid., p. 37, n. 2, alte referințe cu privire la absorbţia jadului. Cf., 
de asemenea, lucrarea noastră Yoga, p. 284, n. 1. 

8 Traducerea A. Waley, Notes on Chinese Alchemy, p. 4. 

” 'Trad. Johnson, A Study of Chinese Alchemy, p. 71. Despre „aurul 
potabil““, cf. Needham, op. cit., vol. V; 2, pp. 14, 68 și urm., 107 etc. 

Ceaţa se risipește precum norii de ploaie în bătaia 
vîntului... 

Părul alb se înnegrește; 

Dinţii căzuţi cresc la loc. 

Bătrînul vlăguit e din nou bărbatul verde plin de 

dorinţi; 

O bătrînă ruinată e din nou o vajnică fată. 

Cui i s-a schimbat forma, scăpînd de pericolele vieţii, 

I se dă numele de Omul Real.“ 10 


După o tradiţie păstrată în Lie Hsien Ch'iian chiuan, 
„Biografiile complete ale Nemuritorilor““, Wei Po-yang, 
autorul acestui elogiu al Elixirului, reușise să prepare 
„pilulele nemuririi“ : înghițind alături de discipolul și 
cîinele lui cîteva din aceste pilule, au părăsit pămîntul 
în carne și oase, alăturîndu-se celorlalți Nemuritori (cf. 
Lionel Giles, Chinese Immortals, pp. 67 și urm.). 

„„Imortalitatea corporală“, ținta supremă a maeștrilor 
daoiști, se obține în mod obișnuit prin absorbţia unor 
elixiruri preparate în laborator (cf. Needham, V, 2, 
pp. 93 și urm.). Un specialist al „alchimiei exteme“ (wa: 
tan), marele iatro-chimist din secolul al VII-lea, Sun 
Ssu-mo, nu punea la îndoială eficacitatea elixirurilor, 
nici posibilitatea de a le fabrica cu ajutorul rețetelor 
tradiţionale. În prefața cărții sale, Tan ching yao chueh 
(„Formule esenţiale ale alchimiștilor clasici“), Sun 
scria: „Am citit, una după alta, cărțile Antichității; toți 
erau de acord că apariția aripilor pe trupul adeptului 


10 Ts'an T'ung Ch'i, c. XXVII, trad. Waley, Notes on Chinese 
Alchemy, p. 11. Tratatul, consacrat în întregime alchimiei, a fost 
scris în anul 142 după Cristos de Wei Po-yang. A fost tradus în 
engleză de Lu-Ch'iang Wu, cu o introducere de Tenney L. Davis; 
a se vedea Nota J și lucrarea noastră Yoga. Nemurire și libertate, 
p. 250, n. Il. 

și înălțarea sa în aer sînt efectul elixirului.. Nu citeam 
niciodată despre asemenea lucruri fără să simt în inimă 
o dorință arzătoare. Singura mea părere de rău era că 
Divina Cale era atît de departe, iar Drumul dincolo de 
nori atît de inaccesibil. Priveam zadamic cerul, nu știam 
cum se ajunge la el. Am început să practic tehnicile 
preparării elixirurilor, prin transmutaţia ciclică și con- 
solidarea substanţelor prin foc și formule susceptibile 
de a obține jadul potabil și aurul lichid. Dar tehnicile sînt 
obscure și dificile, abstruse și imprevizibile. Cum ar fi 
putut cineva lipsit de virtutea ocultă să înțeleagă?“ 
(Traducere Sivin, Chinese Alchemy, pp. 146-148.) Dar 
mai departe, în prefaţă, Sun îl liniștește pe cititor: „Eu 
însumi am încercat numeroase formule alchimice com- 
pilate în această carte și întotdeauna cu cele mai bune 
rezultate. Am dat, între altele, toate indicaţiile necesare. 
Dacă le urmaţi întocmai, succesul este asigurat“ (p. 50). 
Pînă în ultimii ani, savanții europeni considerau „,al- 
chimia extemă“ sau iatro-chimia (wai-tan) ca fiind „exo- 
terică““, iar „alchimia intemă“ sau yogică (nei-ran) ca 
„ezoterică““. Dacă această dihotomie este adevărată pen- 
tru anumiţi autori târzii (cf. p. 102), la început wai-zan 
„era la fel de ezoterică precum pandantul său yogic“ 
(Sivin, p. 15,n. 18). Într-adevăr, așa cum am văzut, Sun 
Ssu-mo, ilustrul reprezentant al „alchimiei exteme“, se 
situează în întregime în tradiția ezoterică daoistă. 
Alchimistul își însușește omologarea tradițională 
între microcosmos şi macrocosmos, atît de familiară 
gîndirii chineze. Cvintetul universal, wu-hsing (apă, 
foc, lemn, aur, pămînt) este omologat organelor inteme 
ale omului; inima cu esenţa de foc, ficatul cu esența 
de lemn, plămînii cu esenţa de metal, rinichii cu esenţa 
de apă, stomacul cu esenţa de pămînt (textele în Johnson, 
p. 102). Microcosmosul care este trupul uman va fi, la 

rindul său, interpretat în termeni alchimici. „Focul ini- 
mii este roșu ca cinabrul și apa rinichilor neagră ca 
plumbul“, scrie un biograf al faimosului alchimist Lii 
Teu (secolul al VIII-lea după Cristos).!! Omologat 
macrocosmosului, omul posedă, în propriul lui trup, 
toate elementele care constituie Cosmosul și toate for- 
țele vitale care-i asigură reînnoirea periodică. E vorba 
numai de a spori puterea anumitor esențe. De aici de- 
curge și importanța cinabrului, datorită mai puțin 
culorii sale roșii (culoarea sîngelui, principiu vital), 
cît faptului că, ars în foc, cinabrul produce mercur, 
conținînd deci în el misterul regenerării prin moarte 
(combustia simbolizează moartea). Rezultă de aici că 
cinabrul ar putea asigura regenerarea perpetuă a trupu- 
lui uman și, în cele din urmă, nemurirea. Pao Pu'tzu 
scrie că dacă se amestecă trei livre de cinabru cu o 
livră de miere şi se usucă totul la soare, se obțin pilule 
de mărimea unei seminţe de cînepă; zece pilule luate 
timp de un an înnegresc părul cărunt, fac să crească 
dinții căzuți și, dacă se continuă mai mult de un an, se 
obţine nemurirea. (Texte în Johnson, p. 63; cf. Ware, 
The Nei P'ien, pp. 74 și urm.) 

Culegerea de biografii legendare ale Nemuritorilor 
daoiști, Lie-sien Tchouan — atribuită lui Lieu Hiang 
(77 — 6 înainte de Cristos), dar cu siguranţă remaniată 
în primul secol al erei noastre — este unul dintre cele 
mai vechi texte care menţionează cinabrul ca drog al 
longevităţii. „Sub primii împărații Han, alchimiștii 
foloseau cinabrul pentru a obține aurul (care nu era 
consumat, ci transformat în veselă magică: etapa inter- 
mediară). Dar, din primele secole ale erei noastre, 


1! Citat de W. A. Martin, The Love of Cathay, New York şi 
Chicago, 1901, p. 60. 

se credea că absorbția de cinabru putea să facă tot 
corpul roșu“ (Max Kaltenmark, Le Lie-sien Tchouan, 
pp. 18-19). Tch'e-fu „știa să prepare mercurul și să 
purifice cinabrul pe care-l înghiţea cu salpetru; după 
treizeci de ani (de regim), devenise asemenea unui 
adolescent, cu părul și barba roșii“ (;bid., p. 271). 

Dar cinabrul poate fi creat în interiorul trupului uman 
prin distilarea spermei. ,„Daoistul, imitînd animalele și 
vegetalele, stă agăţat cu capul în jos pentru a i se urca 
esența spermei la creier.“ 12 Tan-t'ien, celebrele cîmpuri 
de cinabru, se află în cele mai secrete părți ale creieru- 
lui și pîntecului: acolo se fabrică alchimic embrionul 
nemuririi. Un alt nume al acestor cîmpuri de cinabru 
este K'uen-luen, munte în Marea de Vest, reședință a 
nemuritorilor, dar și zonă secretă a creierului, com- 
portînd o „încăpere asemenea unei grote“ (rong-fang, 
termen desemnînd și camera nupțială) și „nirvâna““ 
(ni-wan). „Pentru a pătrunde în ea prin meditaţie misti- 
Că, se intră în starea « haotică » (huen), asemănătoare 
stării primordiale paradisiace, « inconștiente » a lumii 
increate.“ (R. Stein, op. cit., p. 54.) 

Două elemente merită să ne reţină mai ales atenţia: 
1) omologarea muntelui mitic K'uen-luen cu regiunile 
secrete ale creierului și ale pîntecului; 2) rolul acordat 
stării „haotice“ care, realizată prin meditație, permite 
pătrunderea în aceste regiuni secrete ale „,cîmpurilor 
de cinabru“ și face posibilă prepararea alchimică a 
embrionului nemuririi. Identificarea muntelui mitic 
K'uen-luen în trupul uman confirmă ceea ce am sub- 
liniat de nenumărate ori: alchimia daoistă își asumă și 
prelungește o tradiție imemorială, comportînd reţete de 
longevitate și tehnici de psihologie mistică. Într-adevăr, 
Muntele Mării de Vest, reședință a Nemuritorilor, este 


12 Rolf Stein, Jardins en miniature d'Extreme-Orient, p. 86. 

o imagine tradițională și foarte veche a „Lumii în mic“, 
a unui Univers în miniatură. Muntele K'uen-luen are 
două etaje: un con cu vîrful în sus peste care se ridică 
un con cu virful în josI3, asemenea cuptorului alchimis- 
tului. Dar și ţeasta se compune din două sfere supra- 
puse; or, ţeasta reprezintă Cosmosul în miniatură și 
joacă un rol considerabil în ideologia și folclorul 
daoiste. În acest Univers în formă de tigvă rezidă sursa 
Vieţii și a Tinereţii. Tema Universului în formă de 
ţeastă este de o incontestabilă antichitate.14 Este deci 
semnificativ că un text alchimic proclamă: „Cel care 
cultivă cinabru (adică pilula nemuririi) ia ca model 
cerul și figurează Pămîntul. El le caută întorcîndu-se 
spre sine însuși și descoperă brusc în trupul lui un cer 
în formă de Ţeastă.“ 15 Într-adevăr, cînd alchimistul 
obține starea ,,haotică“ a inconştientului, el pătrunde 
„în camera cea mai secretă a fiinţei, un spaţiu cît dege- 
tul mare de la mînă în pătrat și în cerc“ (R. Stein, p. 59). 
Or, acest spaţiu interior are formă de ţeastă. 


13 În privinţa protoistoriei acestui simbolism, cf. Carl Hentze, 
Tod, Auferstehung, Weltordnung, Ziirich, 1955, pp. 33 şi urm., 160 
ȘI urm. Și passim. 

14 Cf. R. Stein, Jardins en miniature, pp. 45 şi urm. Tema încă- 
perii paradisiace, preafericită şi magic eficientă, este asociată din 
cea mai timpurie Antichitate cu tema țestei sau a vasului cu gîtul 
strîmt; ibid., pp. 55. Magicienii, alchimiștii se retrag în fiecare seară 
într-o țeastă; ibid., pp. 57 şi urm. Modelul exemplar al țestei este 
grota, reședință a Nemuritorilor şi loc de retragere secret. In întu- 
nericul grotei se inițiază adeptul în mistere. „Temele inițierii sînt 
atît de strîns legate de grotă că rong (« grota ») a ajuns să însemne 
în cele din urmă « misterios, profund, transcendent »“ (R. Stein, 
p. 44). „Grotele (lume paradisiacă aparte) au intrările greu accesi- 
bile. Sînt vase închise, cu gîtul strîmt, în formă de țeastă“ (p. 45). 
In privinţa „grotei cer“, a se vedea Michel Soymi€, „Le Lo-Feou 
Chan“, pp. 88-96. 

15 Un comentariu citat de P'ei-wen yun-fu şi tradus de R. Stein, 
p. 59. 

În ceea ce privește starea „haotică“ realizată prin 
meditație, indispensabilă operaţiei alchimice, ea inte- 
resează cercetarea noastră sub multiple aspecte. Mai 
tîrziu vom insista, înainte de toate, asupra asemănării 
dintre această stare „inconștientă“ (comparabilă cu cea 
a embrionului sau a oului) și materia prima, massa con- 
fusa a alchimiei occidentale (pp. 130 și urm.). Materia 
prima nu trebuie înțeleasă numai ca situaţie primordială 
a substanţei, Ci și ca o experienţă interioară a alchimiei. 
Reducţia materiei la condiţia ei primă de absolută ne- 
diferenţiere corespunde, în planul experienţei interioare, 
regresiei la stadiul prenatal, embrionar. Tema reîntine- 
ririi Și a longevităţii prin regressus ad uterum constituie 
un /eitmotiv al daoismului. Metoda cea mai folosită este 
„respirația embrionară“ (/'ai-si). Dar alchimistul obține 
întoarcerea la stadiul de embrion prin fuziunea ingre- 
dientelor în “cuptorul său. Un text al daoismului mo- 
dem sincretist se exprimă în acești termeni: „lată de ce 
(Buddha) Ju-ai (= Tathâgata), în marea lui bunătate, a 
relevat metoda de lucru (alchimică) a Focului și i-a 
învăţat pe oameni să pătrundă din nou în matrice pentru 
a-și reface natura (veritabilă) și plenitudinea parcursu- 
lui vieţii“ (Citat de R. Stein, p. 97). 

Să adăugăm că această „întoarcere la matrice“, exal- 
tată atît de autorii daoiști cît și de alchimiștii occiden- 
tali (pp. 156 și urm.), nu este decît dezvoltarea unei 
concepții mai vechi și mai răspîndite, atestată deja la 
niveluri arhaice de cultură: vindecarea prin întoarcerea 
simbolică la originile Lumii, adică prin reactualizarea 
cosmogoniei.!$ Un mare număr de terapii arhaice com- 


16 Cf. M. Eliade, „„Kosmogonische Mythen und magische 
Heilung“, Paideuma, 6, 1956, pp. 194-204. Aspects du mythe, 
pp. 37 şi urm. Cu privire la regressus ad uterum în ritualul vedic 
și medicina indiană, a se vedea mai departe, p. 129. 


ALCHIMIA CHINEZĂ / 123 


portă o reiterare rituală a Creaţiei Lumii, Care-i permi- 
te bolnavului să se nască din nou și să reînceapă astfel 
existenţa cu o rezervă intactă de forţe vitale. Daoiștii 
și alchimiștii chinezi au reluat şi desăvîrșit această 
metodă tradiţională: în loc s-o folosească pentru vin- 
decarea diverselor boli particulare, au aplicat-o înainte 
de toate pentru a-l vindeca pe om de uzura Timpului, 
adică de bătrîneţe și moarte. 

Începînd dintr-o anumită epocă, alchimia extemă 
(wai-tan) este considerată „exoterică“ și opusă alchi- 
miei inteme de tip yogic (nei-tan), declarată „ezo- 
terică““. Nei-tan devine ezoterică pentru că elixirul e 
preparat chiar în corpul alchimistului, prin metode de 
fiziologie mistică, fără ajutorul substanțelor vegetale 
sau minerale. Pâng Hsiao, care a trăit la sfîrșitul seco- 
lului al IX-lea și în prima jumătate a secolului al X-lea, 
face, în comentariul său despre tratatul Ts'an Tung 
Ch'i, o distincţie netă între alchimia exoterică pre- 
ocupată de substanţele concrete și alchimia ezoterică 
folosind numai ,„,sufletele““ acestor substanţe (Waley, 
op. cit., p. 15). Distincția fusese făcută cu mult timp 
înainte de Hui-ssu (515-577 după Cristos). Alchimia 
„ezoterică“ este limpede expusă în Traite sur le Dra- 
gon et le Tigre de Su Tung-P'o, scris în anul 1110 
după Cristos. Metalele „pure“, transcendentale, sînt 
identificate cu anumite părți ale trupului, iar proce- 
sele alchimice, în loc să fie realizate în laborator, se 
desfășoară în trupul și conștiința experimentatorului. 
Su Tung-P'o ne spune: „Dragonul este mercurul. El 
este semen și sînge. Vine din rinichi și se conservă 
în ficat [...] Tigrul este plumbul, suflul și puterea cor- 
porală. Vine din spirit şi se păstrează în plămîni [...] 
Cînd spiritul se mișcă, suflul și forţa acţionează în 

același timp cu el. Cînd rinichii se umflă, semenul și 
sîngele curg în același ritm cu ei.“17 

Transpoziţia alchimiei în tehnică ascetică și con- 
templativă atinge plenitudinea în secolul al XIII-lea, 
cînd înfloresc școlile Zen. Principalul reprezentant al 
alchimiei daoiste zen este Ko Ch'ang KEng, cunoscut 
și sub numele de Po Yii-chuan. Iată cum definește el 
cele trei metode ale alchimiei ezoterice (Waley, Notes, 
pp. 16 şi urm.): în prima metodă, trupul joacă rolul ele- 
mentului plumb, inima pe cel al elementului mercur; 
„meditaţia“ (dhyâna) fumizează lichidul necesar ope- 
raţiei (alchimice), iar scînteile inteligenței, focul nece- 
sar. Ko Ch'ang-Kâng adaugă: „Prin această metodă, 
O gestație care durează în mod obișnuit zece luni, se 
poate consuma într-o clipă“; precizarea este revela- 
toare ; așa cum remarca Waley, alchimistul chinez consi- 
deră că procesul prin care se naște un copil este capabil 
să producă Piatra Filozofală. Analogia între naștere și 
fabricarea Pietrei este implicată în scrierile alchimiș- 
tilor occidentali (se spune, de exemplu, că focul trebuie 
să ardă permanent sub recipient timp de patruzeci de 
săptămîni, interval necesar gestației embnonului uman). 

Metoda preconizată de Ko Ch'ang-Kâng marchează 
întîlnirea mai multor concepţii tradiţionale dintre care 
unele de o mare vechime: prima dintre ele constă în 
omologarea minereului și a metalelor cu organisme 
care „cresc“ în Pămînt ca un embrion în pîntecul ma- 
term; urmează apoi ideea că Elixirul (= Piatra Filozo- 
fală) ține în același timp de natura unui metal și de 
natura unui embrion; şi, în sfîrșit, ideea că procesele 


17 Citat de Waley, Notes on Chinese Alchemy, p. 15; cf., de 
asemenea, Lu-Ch'iang Wu şi T.L. Davis, An Ancient Chinese 
Treatise on Alchemy, p. 255 (c. LIX din Ts'an T'ung Ch':). 

respective de creștere (a metalului și a embrionului) 
pot fi accelerate miraculos, realizîndu-se în felul acesta 
maturitatea și „perfectibilitatea“ nu numai la nivelul 
mineral al existenţei (adică producînd aur), ci, mai ales, 
la nivel uman, producînd Elixirul nemuririi; căci, am 
văzut, datorită omologării micro-macrocosmos, cele 
două niveluri — mineral și uman — își corespund. Din 
faptul că procesele alchimice se desfășoară chiar în 
trupul adeptului, „perfectibilitatea și transmutaţia me- 
talelor corespund, în realitate, perfecționării și trans- 
mutaţiei omului. Această aplicație practică a alchimiei 
ezoterice era de altfel subînţeleasă în sistemul tra- 
diţional chinez de omologare Om-Uhnivers: lucrînd la 
un anumit nivel, se obţin rezultate la toate nivelurile 
corespunzătoare. 

Celelalte două metode ale alchimiei ezoterice reco- 
mandate de Ko Ch'ang-K&âng reprezintă variante ale 
unui proces analog. Dacă în primul caz trupul era asi- 
milat plumbului și inima mercurului, principalele ele- 
mente alchimice fiind animate și activate la nivelul fizic 
și anatomic al fiinţei umane, în al doilea caz acestea 
sînt activate la nivelul psihologic și psihic: într-adevăr, 
acum suflul ține locul elementului plumb și sufletul 
locul elementului mercur. Ceea ce înseamnă că opera 
alchimică se efectuează lucriînd asupra respirației și a 
stărilor psihice, practicînd un fel de yoga (stoparea su- 
flului, controlul și imobilizarea fluxului psiho-mental). 
În sfîrșit, în metoda a treia, sperma corespunde ele- 
mentului plumb și sîngele elementului mercur, rinichii 
țin locul elementului apă și spiritul pe cel al focului. 

Cum am putea să nu recunoaștem în aceste din urmă 
metode ale alchimiei ezoterice chineze anumite ase- 
mănări frapante cu tehnicile indiene yogico-tantrice? 
Ko Ch'ang o recunoaște, de altfel, implicit: „Dacă ni 

se obiectează că metoda este exact cea a budiștilor zen, 
noi vom răspunde că sub cer nu există două Căi, iar 
înţelepţii ţin mereu de aceeaşi inimă“ (Waley, p. 16). 
Elementul sexual mai ales poate fi suspectat a fi de 
origine indiană. Să adăugăm că osmoza între metodele 
alchimice și tehnicile yogico-tantrice (comportînd atât 
oprirea respirației cît și „imobilizarea semenului“) s-a 
efectuat în două direcţii: dacă alchimiștii chinezi îm- 
prumută metodele specifice școlilor daoiste de nuanţă 
tantrică, acestea din urmă folosesc la rîndul lor sim- 
bolul alchimic (asimilînd, de exemplu, femeia creuze- 
tului alchimiștilor etc.).18 

Cît despre tehnicile ritmizării pentru a se ajunge la 
oprirea suflului, ele făceau parte din disciplina alchi- 
mistului chinez de foarte multe secole. Pao Pu'tzu scria 
că reîntinerirea se obține printr-o oprire a respirației pe 


18 Cf. lucrarea noastră Yoga. Nemurire și libertate, p. 353. 
R. H. Van Gulik, Erotic Color Prints, pp. 115 şi urm. Jong Tch'eng 
Kong cunoștea perfect metoda de a „repara şi conduce“ (expre- 
sie frecvent întrebuințată pentru a desemna tehnicile sexuale dao- 
iste, „practici de dormitor“). „El îşi trăgea esenţa din Femela 
misterioasă; principiul lui era că Spiritele vitale care se află în 
vîlcea nu mor pentru că prin ele se întreține viața şi se hrănește 
suflul. Părul alb redevine negru, dinții căzuți vor crește la loc. 
Practicile sale erau identice cu cele ale lui Lao-zi. Se spune că el 
ar fi fost maestrul lui Lao-zi“* (Max Kaltenmark, Le Lie-sien 
Tchouan, pp. 55-56). Pentru Lao-zi, Femela misterioasă desem- 
nează Valea din care a ieșit lumea; cf. R. Stein, op. cit., p. 98. Dar 
în textul pe care l-am citat, expresia se raporta la microcosmos și 
avea o semnificaţie fiziologică precisă (M. Kaltenmark, p. 56, n. 3). 
Metoda consta în absorbţia de energie vitală de la femeile de care 
te apropiai: „această energie, provenind din Chiar sursa vieții, 
procură o longevitate considerabilă“ (;bid., p. 57). Ko Hung afirmă 
că există mai mult de zece autori care tratau despre practicile se- 
Xuale daoiste şi că esențialul tuturor acestor metode constă în „a 
revigora esența pentru a repara creierul“ (;bid.). Cf., de asemenea, 
ibid., pp. 181-182. 

durata a o mie de bătăi ale inimii: „,Cînd un bătrîn a 
ajuns în acest stadiu, el se va transforma într-un om 
tînăr.““ 9 Sub influenţa indiană, anumite secte neodao- 
1ste, asemenea tantricilor de „mîna stîngă““, considerau 
oprirea suflului ca un mijloc de a imobiliza semenul 
și fluxul psiho-mental; pentru chinezi, reținerea su- 
flului şi a semenului asigura longevitatea.20 Dar, pen- 
tru că Lao-zi și Ichuang-zi cunoșteau „respiraţia 
metodică“, iar „respiraţia embrionară“ era exaltată și 
de alţi autori daoiști?!, avem dreptul să vorbim despre 
caracterul autohton al tehnicilor respiratorii: ele de- 
rivau, ca atîtea alte tehnici spirituale chineze, din 
tradiţia protoistorică pe care o amintim mai Jos 
(p. 37), şi care comportă, între altele, reţete și exerciții 
în vederea obţinerii perfectei spontaneităţi și a beati- 
tudinii vitale; scopul „respirației embrionare“ era de 
a imita respirația fătului în pîntecul matern. „Revenind 
la bază, întorcîndu-ne la origine, alungăm bătrîneţea, 
recuperăm starea de făt“, se scrie în prefața cărții Tai-si 
K'eu Kiue („Formulele orale ale respirației embri- 
onare““).22 Or, această „întoarcere la origini“, alchimis- 
tul încerca s-o obțină și prin alte mijloace, așa cum am 
văzut. 


19 'Trad. Johnson, A Study of Chinese Alchemy, p. 48. Cf. Ware, 
op. cit., pp. 59 şi urm. 

20 A se vedea lucrarea noastră Yoga. Nemurire și libertate, 
pp. 352 şi urm. 

21 A se vedea textele reunite în lucrarea noastră Yoga, pp. 62 şi 
urm. Vechimea practicilor respiratorii în China a fost recent con- 
firmată prin descoperirea unei inscripţii din epoca Chu ; cf. Hellmut 
Wilhelm, „Eine Chu-Inschrift iiber Atemtechnik““, Monumenta seri- 
ca, 12, 1948, pp. 385-388. 

22 Trad. H. Maspero, „Les procedâs de « Nourrir le Principe vi- 
tal » dans la religion taoiste ancienne“, Journal asiatique, 1937, 
pp. 177-252; 353-430, spec. p. 198. 

ALCHIMIA INDIANĂ 


Alchimia ca tehnică spirituală este, de asemenea, 
atestată în India. Am studiat în altă parte numeroasele 
ei afinități cu Hathayoga și tantrismul!: nu le vom 
aminti decît pe cele mai importante. E vorba mai întîi 
de tradiția „populară“, înregistrată și de călătorii arabi 
ȘI europeni, privitoare la yoginii-alchimiști : aceștia vor: 
reuși, prin intermediul ritmizării suflului (prznzyama) 
și folosirea remediilor vegetale și minerale, să-și pre- 
lungească la nesfîrșit tinereţea și să transmute metalele 
obișnuite în aur. Un mare număr de legende vorbesc de- 
spre miracolele yogico-fachirice ale alchimiștilor: zbu- 
rau prin aer, deveneau invizibili etc. (A se vedea Yoga. 
Nemurire și libertate, p. 238; cf. Nota L.) Să notăm în 
treacăt că „miracolele“ alchimiştilor sînt „puterile“ 
yogice prin excelență (siddhi). 

Simbioza între Yoga tantrică și alchimie este ates- 
tată și prin tradiţia scrisă pe care o alcătuiesc textele 
sanscrite și vernaculare. Nagarjuna, faimosul filozof 
madhyamaka, e considerat autorul a numeroase tratate 
alchimice ; printre aceste siddhi obținute de yogini figu- 
rează și transmutaţia metalelor în aur: cei mai faimoși 
siddha tantrici (Capari, Kamari, Vyali etc.) sînt în ace- 
lași timp și alchimiști reputați; somarasa, tehnica spe- 
cifică școlii Naâtha Siddha, prezintă și o semnificație 


1! Yoga. Nemurire și libertate, pp. 236 şi urm. 

alchimică; în sfîrșit, în Sarvadarcana-samgraha, Mad- 
hava face din alchimie (rasecvara darcana, lit. „ştiinţa 
mercurului““) o ramură aparținînd de Hathayoga: „„Sis- 
temul mercurial (raszyana) nu trebuie considerat un 
simplu elogiu adus metalului, căci el este un mijloc ime- 
diat — conservînd trupul — de a atinge scopul suprem 
care este eliberarea.“ Tratatul alchimic Rasasiddhanta, 
citat de Madhava, spune: „Eliberarea sufletului vital 
(jzva) se află expusă în sistemul mercurial. “2 
Istoria termenului raszyana, „alchimie“, este cu deo- 
sebire instructivă. Cuvîntul rasă, lit. „suc, must“, a ajuns 
în cele din urmă să desemneze mercurul (din greșeală, 
Alberuni îl traduce prin „aur“); raszyana înseamnă 
deci „calea (vehiculul) mercurului“. Or, în medicina 
tradițională indiană (Ayurveda), secţiunea consacrată 
reîntineririi se numește pe drept cuvînt raszyana. Mai 
mult, tratamentul vizînd cura bolnavilor și mai ales 
reîntinerirea bătrînilor constă esențialmente în izolarea 
pacientului într-o cameră întunecată timp de mai multe 
zile. În timpul acestei şederi în întuneric, pacientul se 
supune acelui regressus ad uterum care-i permite o 
„nouă naștere“. De fapt, acest ritual medical prelun- 
gește o ceremonie iniţiatică arhaică, în special dzkșa, 
„consacrare““). Sacrifiantul este închis într-un hangar 
special, unde „preoții îl transformă într-un embrion“ 
(Aitareya Brâhmana 1, 3) pentru a-i obţine o nouă naș- 
tere în lumea celestă (Satapatha Br., VII, 3, 1, 12) şi „a-l 
asimila zeilor“ (ibid., 1, 1, 8).3 Pe scurt, un vechi ritual 


2 A se vedea textele în Yoga. Nemurire și libertate, pp. 242—243. 

3 A se vedea lucrările noastre Nașteri mistice, pp. 72 şi urm. şi 
Istoria credințelor și ideilor religioase, 1, pp. 239 şi urm. Cf. Arion 
Roșu, ,„,Considerations sur une technique du rasâyana ayurvâ- 
dique““, Indo-Iranian Journal, 17, 1975, pp. 1—29, spec. pp. 4-5. Cu 
privire la regressus ad uterum în daoism și în alchimia chineză, a 
se vedea mai sus, p. 122. 

inițiatic, efectuînd o reîntoarcere simbolică la embrion, 
urmată de renașterea la un nivel spiritual superior 
(„divinizare““, „imortalizare““), a fost interpretat în me- 
dicina tradițională ca un mijloc de reîntinerire și de- 
semnat printr-un termen care pînă la urmă a ajuns să 
însemne alchimie. La fel ca și în China, alchimia in- 
diană este solidară cu ritualurile arhaice ale „imor- 
talizănii“ și „divinizării“ și cu metodele de reîntinerire 
cu ajutorul plantelor și substanţelor minerale. 
Anumite convergenţe între Yoga, mai ales între 
Hathayoga tantrică și alchimie, ni se impun în mod 
firesc. În primul rînd, analogia evidentă între yoginul 
care operează asupra propriului trup și asupra vieţii 
sale psiho-mentale, pe de o parte, și alchimistul care 
prelucrează substanţele, pe de altă parte. Și unul și 
celălalt vizează să „purifice“ aceste „materii impure“, 
să le perfecţioneze și, în final, să le wansmute în „aur“. 
Căci, aşa cum am văzut (p. 53), „aurul“ înseamnă „„ne- 
murire““: el este metalul perfect și simbolismul său 
întîlnește simbolismul Spiritului pur, liber și nemuri- 
tor, pe care yoginul se străduiește, prin asceză, să-l ex- 
tragă din viaţa psihomentală, „impură“ și aservită. Cu 
alte cuvinte, alchimistul speră să ajungă la aceleași 
rezultate ca yoginul, „proiectîndu-și““ asceza asupra 
materiei: în loc să-și supună trupul și viaţa psihomen- 
tală rigorilor yogine, pentru a separa Spiritul (purusa) 
de orice experienţă aparținînd sferei Substanţei (prakrti), 
alchimistul supune metalele operaţiilor chimice omolo- 
gabile „purificănilor“ și „torturilor“ ascetice. Căci ex1s- 
tă o perfectă solidaritate între materia fizică și corpul 
psihosomatic al omului: ambele sînt produsul Sub- 
stanţei primordiale (prakrti). Între cel mai impur ma- 
terial și cea mai rafinată experiență psihomentală 
nu există soluţie de continuitate. Și, din moment ce, 

începînd din epoca postvedică, se așteptau de la „inte- 
riorizarea““ riturilor și de la operațiile fiziologice (ali- 
mentaţie, sexualitate etc.) rezultate interesînd situația 
spirituală a omului, trebuia, logic, să se ajungă la rezul- 
tate analoage „„interiorizînd“ operaţiile practicate asu- 
pra materiei: asceza „,proiectată““ de alchimist asupra 
materiei echivala, pe scurt, cu o „,interiorizare“ a ope- 
rațiilor realizate în laborator. 

Această analogie între două metode se verifică în 
toate formele de Yoga, chiar în Yoga „clasică“ a lui 
Pataâjali. Cît despre diferitele specii de Yoga tantrică, 
asemănarea lor cu alchimia e și mai clară. Într-adevăr, 
hatha-yoginul și tantricul vizează să-și transmute 
corpul într-un corp incoruptibil, numit „corp divin“ 
(divya-deha), „corpul gnozei“ (jnanadeha), „corpul 
perfect“ (siddha-deha) sau, în alte contexte, corpul 
celui „eliberat în viață“ (jivanmukta). În privinţa alchi- 
mistului, acesta urmărește transmutaţia corpului și 
visează să-și prelungească la nesfîrșit tinereţea, forţa 
ȘI supleţea. În cele două cazuri — Tantra-Yoga şi al- 
chimie — procesul de transmutaţie a corpului comportă 
o experienţă a morţii Și a reînvierii inițiatice (cf. Yoga. 
Nemurire şi libertate, pp. 236 şi urm.). Între altele, 
tantricul, la fel ca alchimistul, se străduiește să domine 
„materia“: ei nu se retrag din lume ca ascetul sau 
metafizicianul, ci visează să cucerească lumea şi să-i 
schimbe regimul ontologic. Pe scurt, avem temei să ve- 
dem în szdhana tantrică şi în opera alchimistului efor- 
turile paralele pentru eliberarea de legile Timpului, 
pentru ,„,decondiţionarea“ existenţei lor și dobîndirea 
libertăţii absolute. 

Transmutaţia metalelor poate fi rînduită printre „„i- 
bertățile“* de care alchimistul ajunge să se bucure: el 
intervine activ în procesele naturii (prakrti) şi, dintr-un 

anumit punct de vedere, se poate spune că o ajută să-și 
dobîndească „mîntuirea““ (inutil să precizăm că acest 
termen nu comportă indicaţiile din teologia creștină). 
În perspectiva Samkhya-Yoga, orice spirit (purusa) 
care și-a cucerit autonomia, eliberează imediat un frag- 
ment de prakrti, permițînd materiei care-i constituie 
trupul, fiziologia și viața psihomentală să se resoarbă, 
să reintegreze modul primordial al Naturii, altfel spus, 
repausul absolut. Or, transmutaţia operată de alchimist 
precipită ritmul transformărilor lente ale Naturii (prakrti) 
și, făcînd aceasta, o ajută să se elibereze de propriul ei 
destin, tot așa cum un yogin, făurindu-și un „corp di- 
vin““, eliberează natura de propriile ei legi: într-adevăr, 
el reușește, modificîndu-i statutul ontologic, să trans- 
mute neobosita devenire a Naturii într-o stază paradoxa- 
lă și de neconceput (căci staza aparţine modului de a 
fi al Spiritului, nu și modalităților vieţii și materiei vii). 

Totul poate fi mai bine înţeles dacă se studiază ideo- 
logia, simbolismul și tehnicile alchimice în contextul 
lor yogino-tantiric și dacă se ţine cont de o anumită pre- 
istorie spirituală indiană, comportînd credințele în oa- 
menii-zei, magicieni și nemuritori. Yoga tantrică și 
alchimia au integrat și revalorizat aceste mitun și nos- 
talgii, cum au făcut, în China, daoismul și alchimia cu 
un mare număr de tradiții imemoriale. Am studiat în- 
tr-o lucrare precedentă solidaritatea între diferitele teh- 
NICI „mistice“ indiene (cf. Yoga. Nemurire și libertate, 
pp. 252 și urm. și passim), şi nu mai e nevoie să re- 
venim asupra ei. 

Problema originilor istorice ale alchimiei indiene n-a 
fost încă rezolvată definitiv. Dacă ar trebui să credem 
ce spun anumiţi orientaliști (A. B. Keith, Liiders) şi ma- 
joritatea istoricilor științelor (J. Ruska, Stapleton, Reinh, 
Miller, E. von Lippmann), alchimia a fost introdusă 
în India de către arabi: ei invocă mai ales importanţa 

mercurului în alchimie și apariţia lui tîrzie în texte.* 
Dar, după anumiţi autori (de exemplu, Hoemle), mer- 
curul este atestat în „Bover Manuscript““, datînd din 
secolul al IV-lea al erei noastre. Pe de altă parte, nume- 
roase texte budiste risipite din secolul al II-lea pînă în 
secolul al V-lea dau seama despre transmutaţia meta- 
lelor și a mineralelor în aur. Avatamsaka Saătra (seco- 
lul II-IV) spune: „Există un suc Hataka. Un liang din 
această soluţie poate transforma o mie de liangi de bronz 
în aur pur.“ Mahaprajfiapăramitopadeca (tradusă în 
chineză în anni 402-405) precizează: „Prin droguri și 
incantaţii, se poate schimba bronzul în aur. Prin folo- 
sirea cu pricepere a drogurilor, argintul poate fi trans- 
format în aur și aurul în argint. Prin forţa spiritului, un 
om poate schimba argila sau piatra în aur.“ În sfîrșit, 
Mahăprajhăpăramitacastra de Nagarjuna, tradusă în 
chineză de Kumârajivo din 397 pînă în 400, deci cu trei 
secole înainte de avîntul alchimiei arabe, care începe 
cu Jâbir ibn Hayyân, spre anul 760 după Cristos, so- 
cotește între siddhi („„puteri miraculoase“) transmutaţia 
„pietrei în aur și a aurului în piată“. Nagârjuna explica 
transformarea substanţelor, obținută atît cu ajutorul ier- 
burilor (osadhi) cât şi prin „forţa samadhi“, adică prin 
yoga (Eliade, Yoga. Nemurire și libertate, pp. 239—240). 

Pe scurt, credinţa în transmutaţie, la fel ca și credința 
în posibilitatea prelungirii la nesfîrșit a vieții, au pre- 
cedat, în India, influenţa alchimiștilor arabi. Tratatul 
lui Nagârjuna ne spune clar: transmutaţia se efectuează 
fie cu ajutorul drogurilor, fie prin yoga: alchimia se 
situează, firește, cum am văzut, printre tehnicile „mis- 
tice“* cele mai autentice. Dependenţa alchimiei indiene 


4 A se vedea bibliografia în lucrarea noastră Yoga. Nemurire și 
libertate, pp. 239 şi urm., 302 și urm. A se vedea, de asemenea, 
Nota L. 

de cultura arabă nu se impune; întîlnim ideologia și 
practicile alchimice în mediile asceţilor și yoginilor, 
foarte puțin contaminaţi de influența islamică în timpul 
invaziei Indiei de către musulmani. Se găsesc mai ales 
Tantre alchimice în regiuni în care islamismul a pătruns 
foarte puţin, în Nepal și în țara tamul. Chiar dacă pu- 
tem accepta că mercurul a fost introdus în India de alchi- 
miștii musulmani, acesta nu se afla la originea alchimiei 
indiene; ca tehnică și ideologie solidare cu yoga tan- 
trică, ea exista deja de mai multe secole. Mercurul n-a 
făcut decît să se așeze în seria substanţelor deja cunos- 
cute și folosite de alchimiștii indieni. Fapt e că expe- 
riențele efectuate cu mercur au condus la o prechimie 
rudimentară care s-a dezvoltat apoi alături de alchimia 
indiană tradiţională. 

Să examinăm cîteva texte alchimice propriu-zise: 
aparent mai puțin obscure decît operele alchimiștilor 
occidentali, ele nu revelează totuși adevăratele secrete 
ale operaţiilor. Dar pentru noi e suficient că luminează 
planul în care se situează experiențele alchimice și ne 
permit să desprindem scopurile pe care le urmăreau. 
Rasaratnăkara, tratat atribuit lui Nagârjuna, îl descrie 
astfel pe adept: „inteligent, devotat muncii sale, fără 
păcate și stăpînindu-și patimile““5. Rasaratnasamuccaya 
(VII, 30) este și mai precisă: „Numai cei care iubesc 
adevărul, numai cei care înving ispitele și se închină 
zeilor, fiind perfect stăpîni pe ei înșiși și urmînd o dietă 
adecvată, numai aceia se pot angaja în operaţii alchimi- 
ce“ (P. C. Ray, 1, p. 17). Laboratorul trebuie să fie in- 


5 Praphula Chandra Ray, A History of Hindu Chemistry, LI, p. 8. 
În paginile care urmează, ne vom referi la textele grupate și publicate 
de Sir P. C. Ray. Trebuie să ținem însă cont de faptul că, el însuși 
chimist renumit și discipol al lui Marcelin Berthelot, P. C. Ray pre- 
feră lucrările care i se păreau a avea afinități cu prechimia. 

stalat în pădure, departe de orice prezenţă necurată 
(Rasaratnasamuccaya, în Ray, 1, p. 115). Același text 
(cartea a VI-a) recomanda ca discipolul să-şi respecte 
maestrul și să-l venereze pe Siva, pentru că alchimia 
a fost revelată chiar de zeul Siva; între altele, el tre- 
buie să confecţioneze un falus mercurial pentru Siva 
și să participe la anumite ritualuri erotice (Ray, |, 
pp. 115-116), ceea ce ilustrează cum nu se poate mai 
limpede simbioza alchimico-tantrică. 

Rudrayamăla Tantra îl numește pe Siva „zeul mercu- 
rului“ (Ray, II, p. 19). In Kubika Tantra, Siva vorbeşte 
despre mercur ca despre principiul său generator și-l 
laudă eficacitatea după ce a fost „fixat“ de șase ori. 
Lexicul lui Mahegvara (secolul al XII-lea) folosește 
pentru mercur termenul de Harabiîja (lit. „„sămînţa lui 
Siva“.). De altfel, în anumite Tantre, mercurul este 
considerat „principiul generator“ al tuturor creaturilor. 
În privinţa falusului mercurial al lui Siva, mai multe 
Tantre descriu modul de fabricare al acestuia.S 

Alături de semnificația chimică a „fixării“ (sau a 
„morţii““) mercurului, există cu siguranță și un sens pur 
alchimic, adică, în India, yogic-tantric. A reduce fluidi- 
tatea mercurului echivalează cu paradoxala transmu- 
tație a fluxului psihomental într-o „conştiinţă imobilă“, 
fără nici o modificare și durată. In termenii alchimiei, 
„a fixa“ sau a „ucide“ mercurul înseamnă a obţine cit- 
tavrttinirodha (eliminarea stărilor de conștiință), scop 
ultim în yoga. De unde eficacitatea nelimitată a mercu- 
rului fixat. Suvarna Tantra afirmă că prin îngurgitarea 
„mercurului ucis“ (nasta-pista), omul devine nemuri- 
tor; o cantitate mică din acest „„mercur ucis“ poate 


6 P. C. Ray, 1, p. 79, din introducere. Cu privire la „purificare“ 
Și la „,fixația“* mercurului, cf. ibid., 1, pp. 130 şi urm.; cu privire 
la mijloacele de „ucidere“ a metalelor în general, a se vedea ibid., 
I, pp. 246 şi urm. 

transforma în aur o cantitate de mercur de 100 000 de 
ori mai mare. Pînă și urina şi excrementele alchimis- 
tului hrănit cu un asemenea mercur pot obține din 
aramă aur.” Urmînd Kzkacandecvarimata Tantra (1, 40) 
nasta-pista nu are strălucire și fluiditate, e mai ușor 
decît argintul-viu, colorat etc. Aceeași lucrare afirmă 
că procesul alchimic de „ucidere“ a mercurului a fost 
revelat de Siva, iar secretul transmis de la o generaţie 
de adepți la alta.5 Urmînd Rasaratnasamuccaya, |, 26, 
asimilînd mercurul, omul se poate feri de bolile cau- 
zate de păcatele existenţelor sale anterioare (Ray, |, 
p. 78). Rasaratnacara, III, 30— 32, menţionează un elixir 
extras din mercur pentru transmutarea corpului uman 
în corp divin (Ray, II, p. 6). În același text, Nagarjuna 
pretinde că poate oferi remedii pentru „ștergerea 
ridurilor și revenirea părului la culoarea sa inițială pre- 
cum Și pentru alte semne ale bătrîneţii“ (Ray, II, 7). 
„Preparatele minerale acționează cu o eficacitate ega- 
lă asupra metalelor și asupra trupului uman“ (ibid.). 
Această metaforă favorită a alchimiștilor indieni ilus- 
trează una din concepţiile lor fundamentale: asemenea 
trupului uman, metalele pot fi „purificate“ și „,divini- 
zate““ prin preparate mercuriale care le transmit virtu- 
țile salvatoare ale lui Siva; Căcl Siva, pentru toată 
lumea tantrică, este Dumnezeu și semnifică eliberarea. 
Rasarnava recomanda să se aplice mercurul întîi pe 


7 Textele publicate de Ray, II, pp. 28-29. Yogatattva Upanisad 
(73 şi urm.) citează printre acele siddhi yogice facultatea de a 
„transmuta“ fierul sau alte metale în aur, ungîndu-l cu „excre- 
mente“ ; cf. lucrarea noastră Yoga. Nemurire și libertate, p. 117. Cu 
privire la nasta-pista, cf., de asemenea Rasârnava, XI, 24, 197-198 
(Ray, I, pp. 74-75) şi Rasendracintâmani (ibid., II, p. 16). 

8 A se vedea fragmentul publicat de Ray, II, p. 21. Cf. mitul 
„transmisiei doctrinale“*“ în acele siddha tantrice, în lucrarea noastră 
Yoga. Nemurire și libertate, pp. 263 şi urm. 

metale și apoi pe corpul uman.” Dacă ar trebui să cre- 
dem în ceea ce afirma Rasahrdaya Tantra, alchimia 
vindeca lepra și reda bătrînilor prima tinereţe (textele 
în Ray, II, p. 12). 

Aceste cîteva citate, pe care ne-ar fi ușor să le în- 
mulţim, au evidenţiat suficient caracterul alchimiei in- 
diene: ea nu este o pre-chimie, ci o tehnică solidară cu 
alte metode ale „psihologiei subuile““, elaborate de Hatha- 
yoga şi tantrism, urmărind un scop analog: transmu- 
tația corpului și cucerirea libertăţii. Aceasta reiese chiar 
ȘI dintr-un tratat ca Rasendracintamani care oferă cele 
mai multe indicaţii despre prepararea și folosirea 
„mercurului ucis“. Iată pasajul esenţial: „Cînd mercu- 
rul este ucis printr-o cantitate egală de sulf purificat, el 
devine de o sută de ori mai eficace; cînd este ucis cu o 
cantitate dublă de sulf, el vindecă lepra; ucis cu o canti- 
tate triplă, vindecă oboseala mintală; ucis cu o cantitate 
cvadruplă, părul alb revine la culoarea lui inițială, iar 
ridurile dispar; ucis printr-o cantitate de cinci ori mai 
mare, vindecă ftizia; ucis printr-o cantitate de șase ori 
mai mare, devine un panaceu pentru toate suferinţele 
omului“ (text publicat de Ray, II, pp. 55-56). Ne dăm 
seama repede de valoarea „mistică“ a tuturor acestor 
operaţii. Valoarea științifică, chimică propriu-zis, este 
nulă; se știe că proporţia maximală a combinației de 
mercur cu sulf este 25/4. Peste această proporţie, exce- 
dentul de sulf sublimează, fără să se mai combine. În 
pasajul citat, autorul traduce în termenii operaţiilor 
chimice locurile comune din medicina magică și din 
Hathayoga privind panaceul universal și reîntinerirea. 

Ceea ce nu înseamnă deloc că hindușii au fost in- 
capabili de descoperiri „științifice““. Asemenea colegului 


2 Text citat de Madhava, în Sarva-dargana-samgraha (ediţie 
Anandashrama Series), p. 80. 


138 / FĂURARI ȘI ALCHIMIŞTI 


său occidental, alchimistul indian și-a constituit ele- 
mentele unei pre-chimii din clipa în care, abandonînd 
planul referinţei strict tradiționale, el s-a străduit să stu- 
dieze obiectiv fenomenele și să experimenteze în ve- 
derea cunoștințelor sale asupra proprietăţilor materiei. 
Savanţii hinduși au fost în stare să facă observaţii exac- 
te și științific gîndite, și multe din descoperirile lor 
le-au devansat pe cele din Occident. Pentru a nu da 
decît cîteva exemple, hindușii cunoșteau din secolul al 
XII-lea importanţa culorii flăcărilor pentru analiza me- 
talelor.10 După părerea lui P. C. Ray, procesele metalur- 
gice erau exact descrise de autorii hinduși, trei secole 
înainte de Agrippa şi Paracelsus. În farmacopeea lor, 
hindușii ajunseseră la rezultate impresionante: mult 
înaintea europenilor, ei recomandau folosirea metalelor 
calcinate. Paracelsus a fost primul care s-a străduit să 
impună folosirea intemă a sulfurii de mercur: or, acest 
remediu era utilizat în India încă din secolul al X-lea.!! 
Cît despre folosirea intemă a aurului și a altor metale, 
ea este amplu atestată în medicina indiană, începînd cu 
Vâgbhata.!? 

După opinia lui Ray, Vrinda și Cakaprâni inau- 
gurează perioada de tranziţie a medicinei indiene, în 
timpul căreia folosirea substanţelor minerale cucerește 
supremaţia în concurenţă cu substanţele vegetale ale 
epocii precedente. Influențe tantrice subzistă totuși în 
opera acestor doi autori: ei recomandă gesturi și for- 
mule proprii cultului tantric (Ray, 1, p. LVD). În epoca 


10 Cf. fragmentele din Rasârnava în P. C. Ray, op.cir., 1, 68. 
Textul integral din Rasârnava a fost editat de Ray în Bibliotheca 
Indica (Calcutta). 

11 Cf. Ray, op. cit., vol, 1, p. 59, textele din Siddha Yoga ale doc- 
torului Vrinda. 

12 Cf. textele citate de Ray, 1, p. 55. 

următoare perioadei tantrice, pe care Ray o numește 
1atro-chimică, apar preocupări mai „științifice“, adică 
mai empirice. Căutarea Elixirului și alte preocupări 
„„mistice““ dispar pentru a face loc altor reţete tehnice 
de laborator (Ray, I, p. XCI). Rasaratnasamuccaya (sec. 
XIII— XIV) este o producţie tipică pentru această epocă. 
Este cu atît mai semnificativ faptul că găsim într-o 
operă de acest gen urme ale alchimiei tradiționale. Ra- 
saratnasamuccaya se deschide cu o închinare adresată 
lui Dumnezeu, care-i salvează pe oameni de bătrinețe, 
boală și moarte (Ray, I, p. 76); urmează o listă de al- 
chimiști în care găsim nume ilustre de maeștri tantrici 
(ibid., p. 77); tratatul comunică formulele mistice prin 
care se „purifică“* metalele!5, pomenește de diaman- 
tul!4 care învinge „„moartea““, de folosirea intemă a 
aurului etc. (Ray, I, p. 105). Toate acestea probează 
persistenţa funcției spirituale a alchimiei, chiar într-o 
operă tardivă care, de altfel, conţine un mare număr de 
indicații precise și descrieri științifice exacte.15 

Din cînd în cînd, întîlnim în textele alchimice 
afirmaţii de felul acesta: „Nu voi expune decît proce- 
sele pe care le-am verificat prin propriile mele expe- 
riențe.““1€ Sîntem îndreptățiți să ne întrebăm dacă 


13 Recitarea unor asemenea formule constituie o operaţie al- 
chimică specială, pe care Rasaratnasamuccaya o trece printre 
subiectele propuse expunerii. 

14 Or, diametrul (vajra), asimilat cu „trăznetul“* și cu esenţa lui 
Buddha, joacă un rol considerabil în simbolismul tantric; cf. lu- 
crarea noastră Yoga. Nemurire și libertate, pp. 217 şi urm. şi passim. 

15 Se găsește, de exemplu, o bună descriere a amoniacului, sare 
pusă în circulaţie de alchimia iraniană și care, adoptată de marele 
Jâbir ibn Hâyyan, devine foarte repede populară în alchimia arabă; 
a se vedea Nota M. 

16 Cf. Rasendracintămani, în P. C. Ray, II, p. LXIV; şi alte texte, 
ibid. 

experiențele se raportează la operațiile pur chimice sau 
e vorba tot de experienţe tantrico-alchimice ; pentru că 
o întreagă tradiție ascetică și mistică indiană reclamă 
o origine experimentală ; în opoziţie cu ceea ce se poate 
numi calea metafizică și abstractă, importantul curent 
spiritual care cuprinde Yoga, tantrismul și mai ales 
școlile hathayogice acordă o valoare considerabilă „ex- 
perienţei“: „acţionînd“, „lucrînd“ asupra diverselor 
planuri ale vieţii sale fiziologice și psihomentale, yo- 
ginul obține rezultate concrete care-l duc încetul cu 
încetul spre eliberare. O parte importantă a elitei spi- 
rituale indiene s-a orientat, din cele mai îndepărtate 
vremuri, spre „expenment“, înțelegînd prin aceasta cu- 
noașterea directă, experimentală, a tot ceea ce consti- 
tuie fundamentele, procesele corpului uman și ale vieţii 
psihomentale. 

Or, aşa cum am văzut, alchimia se încadrează în 
această tradiție experimentală panindiană. Rezultă de 
aici că alchimistul care proclamă importanţa experienţei 
nu dovedește neapărat că are „spirit științific“ în sen- 
sul modem al cuvîntului: el nu face decît să se reclame 
de la o mare tradiţie, în opoziţie cu alte tradiţii scolas- 
tice sau speculative. Nu există nici o îndoială asupra re- 
alităţii operațiilor chimice : acestea nu sînt speculaţii, ci 
experienţe concrete, efectuate în laboratoare, cu diverse 
substanţe minerale și vegetale. Dar pentru a înțelege 
natura acestor experiențe, trebuie să ținem seama nu nu- 
mai de scopul alchimistului și de comportamentul lui, 
CI și de ceea ce puteau să reprezinte „substanţele“ în 
ochii indienilor: acestea nu erau inerte, ci reprezentau 
stadii ale inepuizabilelor manifestăn ale materiei primor- 
diale (prakrti). Plantele, pietrele și metalele, asemenea 
corpurilor umane, psihologiei și vieții lor psihomenta- 
le, nu erau decît momente diverse ale aceluiași proces 


ALCHIMIA INDIANĂ / 141 


cosmic. Este deci posibilă trecerea de la un stadiu la 
altul, transformarea unei forme în alta. 

Mai mult chiar: contactul operaţional cu „,substan- 
țele“ nu era lipsit de consecinţe de ordin spiritual, așa 
cum s-a întîmplat în Occident, din momentul consti- 
tuirii chimiei ştiinţifice. A lucra activ cu minerale și 
metale însemna a intra în legătură cu prakrti, a-l modi- 
fica formele, a interveni în procesele sale. Or, în uni- 
versul ideologic în care se mișcă alchimistul și care 
aparţine tantrismului, prakrti nu este numai principiul 
cosmologic din Sâmkhya și Yoga clasică; prakrti este 
modul primordial al Zeiței, al lui Cakti. Datorită sim- 
bolismului și tehnicilor elaborate de tantrism, prakrti 
devine imediat accesibilă: pentru tantric, orice femeie 
goală o încarnează revelînd-o pe prakrti. Nu e vorba, 
bineînţeles, de o exeperiență erotică sau estetică; cu pri- 
vire la asemenea experienţe, India posedă de foarte 
mult timp o întreagă literatură. Tantrismul consideră 
că, printr-un antrenament psihosomatic și spiritual 
apropriat, omul poate avea, contemplînd trupul unei fe- 
mei, revelația modului primordial al naturii. 

Putem concluziona că, pentru alchimistul indian, 
operațiile asupra substanţelor minerale nu erau, și nu 
puteau să fie, simple experienţe chimice : acestea anga- 
Jau, dimpotrivă, situaţia lui karmică, altfel spus, aveau 
consecinţe spirituale decisive. Numai cînd substanţele 
minerale vor fi golite de virtuțile lor cosmologice, de- 
venind obiecte inanimate, atunci va fi posibilă apariţia 
științei chimice propriu-zise. O asemenea schimbare 
radicală de perspectivă va permite constituirea unei noi 
scări de valori și va face posibilă apariția (adică ob- 
servația și înregistrarea) fenomenelor chimice. Pentru 
că, urmînd axioma foarte dragă savanților modermi, 
scara creează fenomenele. 

Nu vom aborda aici studiul principiilor şi al meto- 
delor alchimiei alexandrine, arabe sau occidentale. Su- 
biectul este imens. Ne vom referi la lucrările clasice 
ale lui Marcelin Berthelot și Edmund von Lippmann, 
la cercetările lui Julius Ruska, J. R. Parțington, W. Gun- 
del, A. J. Hopkins, F. Scherwood Taylor, John Read, 
W. Ganzenmiiller, R. P. Multhauf etc. — fără să pier- 
dem din vedere că acești autori concep alchimia ca pe 
o etapă embrionară a chimiei. Pe de altă parte, există 
destule lucrări în care alchimia este considerată ca 
tehnică în același timp operatorie și spirituală. Lectorul 
curios să afle punctul de vedere tradițional va citi cu in- 
teres cărţile lui Fulcanelli, Eugene Canseliet, J. Evola, 
Alexander von Bemnus, Ren€ Alleau, pentru a nu amin- 
ti decît lucrările ultimului sfert de veac, a căror origi- 
ne se reclamă de la doctrina alchimică tradițională. În 
privinţa interpretării psihologice a lui C. G. Jung, ea 
constituie un capitol special în istoriografia alchimiei.! 

Pentru studiul nostru e suficient să relevăm pe scurt 
anumite simbolisme și operaţii alchimice, dezvăluin- 
du-le solidaritatea cu simbolismele și tehnicile arhaice 
legate de procesele materiei. Una din cele mai impor- 
tante surse ale alchimiei trebuie căutată, credem noi, 


1! A se vedea esenţialul bibliografiei privind istoria alchimiei în 
Nota N. 

în concepţiile legate de Pămîntul- Mamă, de minereuri 
și metale, și mai ales în experiența omului arhaic angajat 
în muncile miniere, în topitul și prelucrarea fierului. 
„„ Cucerirea materiei““ a început foarte devreme, poate 
chiar din paleolitic, imediat ce omul a reușit nu numai 
să-și fabrice uneltele de silex, ci să utilizeze focul pen- 
tru a modifica starea materiei. În orice caz, anumite 
tehnici — în primul rînd agricultura și olăritul — s-au 
dezvoltat foarte mult în neolitic. Or, aceste tehnici erau 
în același timp mistere, pentru că pe de o parte impli- 
cau sacralitatea Cosmosului, iar pe de altă parte se trans- 
miteau prin inițiere (,,secrete ale meseriei“). Fasonarea 
sau arderea lutului, asemenea muncilor miniere și me- 
talurgice, plasau omul arhaic într-un univers saturat de 
sacralitate. Încercarea de a reconstitui aceste experienţe 
ar fi zadamică: o dată cu triumful științelor expe- 
rimentale, Cosmosul s-a desacralizat. Modemii sînt 
incapabili să experimenteze sacrul în relaţiile lor cu 
materia ; ei pot, cel mult, să aibă o experienţă de ordin 
ONIrIC sau estetic; ei sînt mai ales capabili să cunoască 
Materia ca „fenomen natural““. Dar e de ajuns să ima- 
ginăm o comuniune, și nu numai aceea a pîinii și vinu- 
lui, Ci extinsă asupra oricărui contact cu materia, ca să 
măsurăm distanţa care separă o asemenea experienţă 
religioasă arhaică de experienţa modemă a ,„fenome- 
nelor naturale“. 

Ș1 aceasta nu datorită faptului că omul societăților 
arhaice s-ar fi „îngropat în Natură“, neputincios să se 
despartă de nenumăratele lui „participări mistice“, pe 
scurt, incapabil de o gîndire logică sau de o muncă 
utilă, în sensul pe care-l dăm noi astăzi acestui cuvînt. 
Tot ceea ce știm despre contemporanii noștri „primi- 
tivi““ infirmă aceste imagini și judecăţi arbitrare. Dar 
este evident că o gîndire dominată de simbolismul cos- 


144 / FĂURARI ŞI ALCHIMIŞTI 


mologic a creat o cu totul altă „experienţă a lumii“ 
decît cea de care dispune astăzi omul modem. Pentru 
gîndirea simbolică, lumea nu este numai „vie“, ea este 
ȘI „deschisă“: un obiect nu este numai el însuși (cum 
este pentru conștiința modemă), ci și semnul sau recep- 
tacolul încă a ceva, al unei realități care transcende 
planul manifestării obiectului. Ne vom mulţumi cu un 
singur exemplu: cîmpul arat este ceva mai mult decît 
o fișie de pămînt, este trupul Pămîntului-Mamă; sapa 
este un falus, fără să înceteze să fie o unealtă agricolă; 
aratul este în același timp o muncă „mecanică“ (efec- 
tuată cu uneltele fabricate de om) şi o uniune sexuală 
ordonată pentru fecundarea hierogamică a Pămîntu- 
lui-Mamă. 

Dacă ne este imposibil să retrăim asemenea expe- 
rienţe, putem măcar să ne imaginăm răsunetul lor în 
viaţa celor care le încercau. Cosmosul fiind o hiero- 
fanie, existenţa umană fiind sacralizată, munca implica 
o valoare liturgică care supraviețuiește încă destul de 
confuz la populaţiile rurale ale Europei contemporane. 
Este deosebit de important să subliniem posibilitatea 
oferită omului societăților arhaice de a se insera în 
sacru chiar prin munca lui de homo faber, de autor și 
manipulator al uneltelor. Aceste experiențe primordiale 
s-au păstrat și s-au transmis de-a lungul multor gene- 
rații, datorită „secretelor meseriei“; cînd experienţa 
globală a lumii s-a modificat, ca urmare a inovaţiilor 
tehnice și culturale consecutive instaurării civilizației 
urbane, a ceea ce s-a convenit să se numească „,Isto- 
rie““ în sensul cel mai important al cuvîntuluiz, expe- 


2 Dintr-un anumit punct de vedere, omul — chiar cel mai „pri- 
mitiv““ — a fost dintotdeauna o „ființă istorică“, fie şi numai prin 
faptul că era condiționat de ideologia, sociologia și economia 

riențele primordiale legate de un Cosmos sacralizat au 
fost periodic reînviate prin intermediul iniţierilor și al 
riturilor meseriei. Am întîlnit exemple de transmisie 
iniţiatică la mineri, la topitori și făurari; comporta- 
mentul arhaic faţă de substanţele minerale și de me- 
tale s-a păstrat în Occident pînă în Evul Mediu, iar în 
unele regiuni ale lumii pînă-n zilele noastre. 

Există suficiente dovezi că omul culturilor arhaice 
a cunoscut și a stăpînit materia, nefiind străin de lu- 
crările de metalurgie și orfevrerie ale Orientului antic. 
S-au păstrat pînă azi numeroase reţete tehnice, unele 
datînd din secolul al XVI-lea înainte de Cristos (de 


specifice tradiţiei sale. Dar nu despre această istoricitate a omului 
vrem noi să vorbim acum, a omului în calitatea lui de om, de fiinţă 
condiționată de temporalitate și cultură, ci de fenomenul, mai re- 
cent și infinit mai complex, al solidarității obligatorii a umanității 
întregi, începînd dintr-un anumit moment, cu evenimentele istorice 
care se petreceau în cîteva regiuni foarte bine localizate ale glo- 
bului. Așa s-a întîmplat după descoperirea agriculturii și mai ales 
după cristalizarea primelor civilizații urbane în Orientul Apropiat 
antic. Chiar din acest moment, orice cultură umană, oricît de 
depărtată sau excentrică, a fost condamnată să suporte consecințele 
evenimentelor istorice derulate la „centru“. Aceste consecinţe se 
manifestau uneori cu mii de ani întîrziere, dar nu puteau fi în nici 
un caz evitate: ţineau de fatalitatea istorică. După descoperirea 
agriculturii, se poate spune că umanitatea a fost condamnată să 
devină agricolă sau, cel puțin, să suporte influențele tuturor des- 
coperirilor şi inovaţiilor ulterioare, devenite posibile prin agri- 
cultură: domesticirea animalelor și apariţia societăților pastorale, 
civilizațiile urbane, organizarea militară, imperiul, imperialismul, 
războiul de mase etc. Cu alte cuvinte, întreaga umanitate a devenit 
solidară, chiar dacă într-o manieră pasivă, cu activitatea cîtorva so- 
cietăți. Incepînd deci din acest moment — corespunzînd avîntului 
primelor civilizații urbane în Orientul Apropiat — putem vorbi de 
istorie în sensul cel mai important al cuvîntului, adică de modificări 
de dimensiuni universale efectuate prin voința creatoare a anumi- 
tor societăţi (mai exact, a anumitor elemente privilegiate ale aces- 
tor societăți). 

exemplu, Papyrus-ul Ebers): ele se referă la operaţii de 
aliaj, de colorare și de imitare a aurului (papirusurile 
din Leyden și Stockholm, datînd din secolul al III-lea 
înainte de Cristos). Istoricii științelor au subliniat, pe 
bună dreptate, că autorii acestor reţete utilizează canti- 
tăți și numere, ceea ce, după părerea lor, ar dovedi ca- 
racterul ştiinţific al operaţiilor. Firește, topitorii, făurarii 
și maiștrii orfevrieri ai Antichității orientale știau să 
calculeze cantităţile și să dirijeze procesele fizico-chi- 
mice ale topirii și aliajelor. Ceea ce trebuie să aflăm 
însă este dacă e vorba numai de o operaţie metalurgică 
sau chimică, de o tehnică sau de o ştiinţă în sensul rigu- 
ros al acestor cuvinte. Făurarii africani și asiatici care 
aplică reţete analoage cu rezultatele pracțice pe care le 
știm nu au în vedere numai dimensiunea practică a 
operațiilor: acestea sînt dublate de un ritual. Ar fi deci 
imprudent să fixăm la începuturile istorice ale alchimiei 
greco-egiptene rețetele de colorare a metalelor: nici o 
meserie, chiar în Antichitatea tîrzie, nu era o simplă 
tehnică. Oricît de avansată ar fi fost desacralizarea 
Cosmosului în această epocă, meseriile își mai păstrau 
caracterul ritual, fără indicarea obligatorie în reţete a 
contextului hicrurgic.? 


3 Papirusurile din Leyden și Stockholm, conținînd rețete pur 
„Chimice“ (a se vedea în ultimă instanță Multhauf, The Origins 
of Chemistry, pp. 96 şi urm., cu bibliografia recentă), au fost găsite 
într-un mormînt, la Teba, alături de papirusurile magice nr. XII și 
XIII (publicate de Preisendanz). R. G. Forbes a citat numeroase 
exemple de „limbaj secret“ folosit, în Mesopotamia, în redactarea 
rețetelor pentru fabricarea sticlei (încă din secolul al XVII-lea 
înainte de Cristos), a acelor lapis lazuli sintetice şi a reţetelor medi- 
cale; cf. Studies in Ancient Technology, |, p. 125. Avertismentul de 
o mie de ori repetat în textele medicale mesopotamiene din seco- 
lul al VII-lea înainte de Cristos: „Cel care știe poate arăta celui care 
știe, dar cel care știe nu trebuie să arate celui care nu ştie“ — se 

Fapt e că documentele istorice permit conturarea a 
trei epoci la începuturile alchimiei greco-egiptene: 
1) epoca reţetelor tehnice; 2) epoca filozofică, inau- 
gurată foarte probabil de Bolos din Mandeea (secolul 
al II-lea înainte de Cristos), manifestă în PhAysica kai 
Mystica, atribuită lui Demostene; 3) în sfîrșit, epoca 
literaturii alchimice propriu-zise, cea a lui Zosima 
(secolele III-IV, după Cristos). Cu toate că problema 
originii istorice a alchimiei alexandrine nu este încă 
rezolvată, ne-am putea explica brusca apariţie a texte- 
lor alchimice o dată cu era creștină, ca rezultat al întîl- 
nirii între curentul ezoteric, reprezentat de Mistere, 
neopitagorism, neoorfism, astrologie, „învăţăturile 
orientale revelate“, gnosticism etc. — curent ezoteric 
reprezentat mai ales de oamenii cultivați, de inteli- 
ghentia — și tradiţiile „populare“, păstrătoare ale se- 
cretelor meseriilor, magiilor și tehnicilor unei foarte 


găsește în rețetele pentru fabricarea sticlei din perioada cassită, cu 
zece secole mai devreme; cf. Forbes, op. cit., p. 127. In literatura 
alchimică alexandrină abundă objurgaţiile şi jurămintele interzicînd 
comunicarea adevărurilor ezoterice profanilor. Ostaneus „și-a păzit 
misterul ca pe lumina ochilor; el a ordonat să nu fie dezvăluit uce- 
nicilor nedemni de el etc.““; a se vedea şi-alte exemple în J. Bidez 
și F. Cumont, Les Mages hellenises, II, pp. 315 şi urm. Obligaţia se- 
cretului cu privire la opus alchymicus s-a menținut de la sfîrșitul 
lumii antice pînă în zilele noastre. De altfel, comunicarea „,se- 
cretelor meseriei““* pe calea scrisului este o iluzie a istoriografiei 
moderne. Dacă există o literatură care pretinde că „revelează se- 
crete““, aceasta este literatura tantrică. Or, în masa considerabilă de 
scrieri, nu se află niciodată vreo indicație practică indispensabilă 
pentru sâdhana : în momentele decisive, îţi trebuie un maestru, fie 
şi numai pentru a verifica autenticitatea experienţei. 

4 Se vor găsi stadiul chestiunii şi o culegere de texte în limpe- 
dele expozeu al lui R. P. Festugiere, La Revelation d' Hermes Trisme- 
giste, 1, pp. 217 și urm. A se vedea R. P. Multhauf, The Origins 
of Chemistry, pp. 103-116; H. E. Stapleton, „The Antiquity of 
Alchemy“ şi bibliografia înregistrată în Nota N. 

îndepărtate Antichităţi.5 Un fenomen analog se consta- 
tă în China cu privire la daoism și neodaoism, în India 
cu privire la tantrism şi Hathayoga. În lumea meditera- 
neană, aceste tradiţii „populare“ au prelungit pînă în 
epoca alexandrină un comportament spiritual de struc- 
tură arhaică. Interesul crescînd pentru „,înţelepciu- 
nea orientală“, tehnicile și științele tradiționale privind 
substanțele, pietrele preţioase, plantele, caracterizează 
toată această epocă din Antichitate, strălucit studiată 
de R. P. Festugitre. 

Căror cauze istorice ar trebui să atribuim practicile 
alchimice ? Nu vom ști, firește, niciodată. Dar e îndo- 
lelnic ca alchimia să se fi constituit ca disciplină auto- 
nomă plecînd de la rețetele pentru contrafacerea sau 
imitarea aurului. Orientul elenistic moștenise toate 
aceste tehnici metalurgice din Mesopotamia și Egipt 
ȘI se știe că, începînd din secolul al XIV-lea înaintea 
erei noastre, mesopotamienii puseseră la punct proba 
aurului. A încerca să legi o disciplină care a obsedat 
două mii de ani lumea occidentală de efortunle depuse 
pentru contrafacerea aurului înseamnă a uita extraordi- 
nara știință pe care o posedau anticii despre metale și 
aliaje; și mai înseamnă a subestima capacităţile lor 
intelectuale și spirituale. Transmutaţia, scop principal 


5 H. E. Stapleton considera că originea alchimiei alexandrine tre- 
buie căutată nu în Egiptul elenistic, ci în Siria, la Harran; acolo îl 
situează el pe autorul acelui Traite d'Agathodaimon, text scris pro- 
babil în anul 200 înainte de Cristos, deci, după Stapleton, înainte 
de Physica kai Mystica; cf. „The Antiquity of Alchemy“, Ambix, 
V, 1953, pp. 1—43. Această ipoteză care, între altele, explică avîntul 
alchimiei arabe este controversată. Într-o serie de studii recente, 
H. J. Shepard a identificat în gnosticism principala sursă a misticii 
alchimice; cf. „Gnosticism and Alchemy“, Ambix, VI, 1957, 
pp. 86-—101 și bibliografia înregistrată în Nota N. 

al alchimiei alexandrine, nu era, în starea de atunci a 
științei, o absurditate, pentru că unitatea materiei era 
de foarte mult timp una din dogmele filozofiei grecești. 
Dar e greu de crezut că alchimia s-a născut din expe- 
riențele întreprinse pentru a valida această dogmă prin 
demonstraţia experimentală a unităţii materiei. Nu prea 
se vede cum o tehnică spirituală și o soteriologie și-ar 
fi putut găsi sursele într-o teorie filozofică. 

Pe de altă parte, cînd spiritul grec se aplică științei, 
dă dovadă de un extraordinar simţ al observaţiei și 
raționamentului. Or, ceea ce ne uimește citind textele 
alchimiștilor greci este tocmai lipsa lor de interes pen- 
tru fenomenele fizico-chimice, adică exact absenţa spi- 
ritului științific. Așa cum observa şi Sherwood Taylor: 
„„ Toţi cei care foloseau sulful nu puteau să nu remarce 
fenomenele curioase care se produceau după topirea lui 
și încălzirea consecutivă a lichidului. Or, cu toate că 
sulful este menţionat de sute de ori, nu se face nici un 
fel de aluzie la vreuna dintre caracteristicile lui, în 
afară de acţiunea sa asupra metalelor. Există aici o ase- 
menea contradicție cu spiritul științei grecești clasice, 
că ar trebui să conchidem că alchimiștii nu erau inte- 
resaţi de fenomenele naturale care nu le slujeau scopu- 
rile. Totuși, ar fi o eroare să nu vedem în ei decît niște 
căutători de aur, căci tonul religios și mistic, mai ales 
în operele tîrzii, nu se potrivește spiritului căutătonlor 
de bogății [...] Nu se găsește în alchimie nici o urmă 
a vreunei ştiinţe [...] Niciodată alchimistul nu între- 
buinţează metode știinţifice.““* Textele vechilor alchi- 
miști arată că „acești oameni nu erau interesaţi să facă 
aur, ei nu vorbeau în realitate despre aurul obișnuit. 


6 F. Sherwood Taylor, A Survey of Greek Alchemy, p. 110. Cf. şi 
F. S. Taylor, Origins of Greek Alchemy, pp. 42 şi urm. 


150 / FĂURARI ȘI ALCHIMIŞTI 


Chimistul care cercetează aceste lucrări e stăpînit de 
aceeași impresie ca un zidar care ar vrea să tragă în- 
vățăminte practice dintr-o lucrare de francmasonerie““ 
(Sherwood Taylor, ibid., p. 138). 

Dacă alchimia nu putea să se nască din dorinţa de 
a contraface aurul (proba aurului era cunoscută de cel 
puțin douăsprezece secole), nici dintr-o tehnică știin- 
țifică greacă (am văzut lipsa de interes a alchimiștilor 
pentru fenomenele fizico-chimice în sine), sîntem obli- 
gați să căutăm în altă parte „originile“ acestei disci- 
pline sui generis. Cu toate că teoria filozofică a unității 
materiei reprezintă probabil vechea concepţie a Pămîn- 
tului-Mamă, purtătoare de minereuri-embrion, care a 
cristalizat credința într-o transmutaţie artificială, ope- 
rată în laborator. Întâlnirea cu simbolismele, mitologiile 
și tehnicile minerilor, topitorilor și făurarilor a prile- 
uit cu adevărat primele operaţii alchimice. Dar un rol 
decisiv a jucat mai ales descoperirea experimentală a 
Substanţei vii, așa cum o simțeau meșterii. Într-adevăr, 
concepția unei vieţi complexe și dramatice a Materiei 
constituie originalitatea alchimiei în raport cu știința 
greacă clasică. Avem motive să presupunem că expe- 
rienţa vieții dramatice a Materiei a făcut posibilă cu- 
noașterea Misterelor greco-orientale. 

Se ştie că esenţialul inițierii în Mistere consta în par- 
ticiparea la patimile, moartea și reînvierea unui zeu. Nu 
cunoaștem modalitățile acestei participări, dar putem 
conjectura că suferințele, moartea și reînvierea unui 
zeu, cunoscute de neofit ca mit, ca istorie exemplară, 
îi erau comunicate în timpul iniţierii pe o cale „expe- 
rimentală““. Sensul și finalitatea Misterelor erau trans- 
mutația omului: prin experienţa morții și a reînvierii 
iniţiatice, mitul îi schimba regimul ontologic (devenea 
„nemuritor““). 

Or, scenariul dramatic al „suferințelor“, „al morţii“ 
și al „reînvierii“* Materiei este atestat chiar de la în- 
ceputuri în literatura alchimică greco-egipteană. Trans- 
mutația, opus magnum, Care tinde spre găsirea Pietrei 
Filozofale, se obţine trecînd Materia prin patru faze, 
denumite, după culorile ingredientelor, melansis (ne- 
gru), leukosis (alb), xanthosis (galben) şi iosis (roşu). 
„Negrul“ (acel nigredo al autorilor medieviști) sim- 
bolizează „„moartea“ și asupra acestui mister alchimic 
vom mai reveni. Dar trebuie să subliniem: cele patru 
faze ale opusului sînt deja atestate în Physika și Mystika 
pseudo-democritiene (fragment păstrat de Zosima), 
deci chiar în prima scriere alchimică propriu-zisă 
(sec. II-I înainte de Cristos). Cu nenumărate variante, 
cele patru sau cinci faze ale operei (nigredo, albedo, ci- 
trinitas, rubedo, uneori viriditas, alteori cauda pavonis) 
se menţin în toată istoria alchimiei arabe și occidentale. 

Mai mult încă: drama mistică a zeului — patimile, 
moartea și reînvierea — este proiectată asupra materiei 
pentru a o transmuta. Pe scurt, alchimistul tratează 
Materia cum era tratată divinitatea în Mistere: sub- 
stanțele minerale „suferă“, „mor“, „renasc“ într-un alt 
mod de a fi, adică sînt transmutate; Jung a atras atenţia 
asupra unui text al lui Zosima (Traite sur L'Art, III, 1 
2-3), în care celebrul alchimist povestește o viziune 
care i s-a arătat în vis: un personaj cu numele de Ion 
1-a mărturisit că fusese străpuns, tăiat în bucăţi, de- 
capitat, jupuit și ars în foc şi că a îndurat toate aces- 
tea „pentru a-și putea transmuta corpul în spirit“. 
Trezindu-se, Zosima s-a întrebat dacă tot ceea ce văzu- 
se în vis nu se referea la un proces alchimic al combină- 
rii Apei, dacă nu este imaginea, imaginea exemplară 
a Apei. Așa cum a afirmat Jung, această Apă este aqua 

permanens a alchimiștilor şi torturile ei prin foc cores- 
pund operaţiei de separatio.” 

Să observăm că descrierea lui Zosima amintește nu 
numai dezmembrarea lui Dionysos și a altor „zei muri- 
bunzi““ ai Misterelor (a căror „patimă“ este, într-un 
anumit plan, omologabilă diverselor momente ale 
ciclului vegetal, mai ales torturile, moartea și reînvierea 
„Spiritului grîului“), ci prezintă, de asemenea, analogii 
frapante cu viziunile iniţiatice ale șamanilor și, în gene- 
ral, cu schema fundamentală a tuturor inițierilor arhaice. 
Se ştie că orice iniţiere comportă o serie de încercări 
rituale care simbolizează moartea și reînvierea neofi- 
tului. În iniţierile șamanice, aceste probe, deși supor- 
tate în „stări secunde“, sînt uneori de o mare cruzime: 
viitorul șaman asistă în vis la propria lui tăiere în 
bucăţi, decapitare și moarte.8 Dacă se ţine seama de 
universalitatea acestei scheme inițiatice și, pe de altă 
parte, de solidaritatea între muncitorii metalurgiști, 
făurari şi șamani, dacă ne gîndim că vechile confrerii 
mediteraneene de metalurgiști și făurari dispuneau, cu 
multă probabilitate, de Mistere proprii, reușim să situ- 
ăm viziunea lui Zosima într-un univers spiritual pe care 
în paginile precedente l-am descifrat și precizat și să 
măsurăm imediat marea inovaţie a alchimiștilor: ei au 


7 C. G. Jung, Die Visionen des Zosimos (în volumul Von den 
Wurzeln des Bewusstseins, pp. 137-216), pp. 153. şi urm. Textul 
„Viziunii““ se găsește în M. Berthelot, Collection des Alchimistes 
grecs (Textes), pp. 107-112, 115-118; cf. noua traducere engleză 
a lui F. Sherwood Taylor, Ambix, 1, pp. 88-92. Separatio se exprima 
în operele alchimice ca o dezmembrare a corpului uman: cf. Jung, 
op. cit., p. 154, n. 27. In legătură cu „tortura“ elementelor, a se 
vedea ibid., p. 211. 

8 Cf. M. Eliade, Le Chamanisme, pp. 52 şi urm. şi passim. 
C. G. Jung a făcut deja legătura între iniţierile şamanice și simbo- 
lismul alchimic; cf. Von den Wurzeln des Bewusstseins, p. 157, n. 38. 

proiectat asupra materiei funcţia inițiatică a suferinţei. 
Graţie operaţiilor alchimice, omologate cu „torturile“, 
cu ,„„moartea“ și „reînvierea“ iniţiatului, substanţa este 
transmutată, adică se obţine un mod de a fi transcen- 
dental: se face „Aur“. Aurul, trebuie să repetăm, este 
simbolul nemuririi. În Egipt se credea că trupul zeilor 
e din aur: devenind zeu, Faraonul obținea și el un trup 
de aur. Transmutaţia alchimică echivala deci cu per- 
fecţia materiei; în termeni creștini, cu mântuirea.” 
Am văzut că mineralele și metalele erau privite ca 
niște organisme vii: am vorbit de gestaţia, de creșterea 
și nașterea lor, am vorbit chiar de nunta lor (cf. pp. 35 
ȘI urm.). Alchimiștii greco-orientali au adoptat și re- 
valorizat toate aceste credinţe arhaice. Combinarea 
alchimică a sulfului cu mercurul este aproape întot- 
deauna exprimată în termenii „nunţii“. Dar această 
nuntă este și o uniune „mistică“ între două principii 
cosmologice. În aceasta constă noutatea perspectivei 
alchimice : viaţa materiei nu mai este exprimată numai 
în termenii hierofaniilor „vitale“, ca în gîndirea omu- 
lui arhaic, ci dobîndește și o dimensiune „spirituală “; 
altfel spus: asumîndu-și semnificația inițiatică a 
dramei și a suferinţei, Materia își asumă și destinul 
Spiritului. „Probele inițiatice“ care, în planul Spiritului, 
conduc spre libertate, iluminare și nemurire, în planul 
Materiei conduc la transmutaţie, la Piatra Filozofală. 


9 C. G. Jung, Psychologie und Alchemie, pp. 416 şi urm. vorbeşte 
de răscumpărarea prin opera alchimică a acelei anima mundi, cap- 
tivă în Materie (a se vedea Nota P). Concepţia aceasta, de origine 
și de structură gnostică, a fost împărtășită de anumiţi alchimiști: 
ea se integrează, de altfel, în tot acest curent de gîndire escatologic 
din care s-a născut apoi concepția apocatastazei Cosmosului. Dar, 
cel puțin la început, alchimia nu postula captivitatea acelei anima 
mundi în Materie: cu toate că era simțită, obscur, ca Terra Mater. 

Turba Philosophorum exprima foarte limpede sem- 
nificaţia spirituală a „torturii“ metalelor: „eo guod cru- 
ciata res, cum in corpore submergitur, vertit ipsum in 
naturam inalterabilem ac indelebilem“.!0 Ruska e de 
părere că, la alchimiștii greci, „tortura“ nu corespun- 
dea încă operaţiilor reale; ea era, mai degrabă, sim- 
bolică; „tortura“ nu începe să desemneze operații 
chimice decît începînd cu autorii arabi. Citim în 
Testament de Ga far Sâdiq că trupurile moarte trebuie 
supuse tortunlor prin Foc și prin toate Artele Suferinţei 
pentru a putea reînvia; fără suferinţă și fără moarte nu 
se poate obţine Viaţa etemă.!! „Tortura“ aduce întot- 
deauna „moartea“ — mortificatio, putrefactio, nigredo. 
Nu există nici o speranţă de „,reînviere“ într-un mod 
de a fi transcendent (adică nici o speranţă de a obţine 
transmutația), fără „moartea“ prealabilă. Simbolismul 
alchimic al torturii și al morţii este uneori echivoc: 
operația se poate referi la fel de bine la un om ca și la 
o substanţă minerală. În Al/legoriae super librum 
Turbae se spune: „la un om, tunde-l și trage-l pe 
Piatră... pînă cînd îi moare trupul“ (accipe hominern, 
tonde eum, et trahe super lapidem... donec corpus eius 
moriatur).12 Acest simbolism ambivalent impregnează 
întregul opus alchymicum. Este deci important să-l 
înțelegem bine. 


10 Julius Ruska, Turba Philosophorum, Ein Beitrag zur 
Geschischte der Alchemie, p. 168. 

II! Julius Ruska, Arabische Alchemisten II, p. 77. 

12 Artis Auriferae, Basilae, 1593, vol. 1, p. 139, citat de Jung, 
Psychologie und Alchemie, p. 455, n. 3. 

„Moartea“ corespunde în general — la nivel opera- 
tor — culorii negre pe care o iau ingredientele, acelui 
nigredo, ceea ce înseamnă reducţia substanţelor la ma- 
teria prima, massa confusal, masa fluidă, informă, 
corespunzînd — la nivel cosmologic — situaţiei pri- 
mordiale, Haosului. Moartea reprezintă regresia în 
amorf, reintegrarea în Haos. Iată de ce simbolismul ac- 
vatic joacă un rol atît de important. Una dintre maxi- 
mele alchimiștilor suna astfel: „Nu efectuaţi nici o 
operaţie, înainte de a reduce totul la Apă.“2 În plan 
operator, aceasta corespunde disoluţiei aurului purifi- 
cat în agua regia. Kirchweger, autorul presupus al lu- 
crării Aurea Catena Homeri (1723) — lucrare care, în 
treacăt fie spus, a avut o mare influenţă asupra lui 
Goethe — scrie: „E absolut sigur că Natura întreagă 
era la început Apă, și că prin Apă s-au născut toate lu- 
crurile şi tot prin Apă toate lucrurile trebuie distruse.““3 
Regresia alchimică la stadiul fluid al materiei cores- 
punde în cosmologii stării haotice primordiale, iar în 
ritualurile inițiatice „morţii“ neofitului. 


1 Cf. exemple în Jung, Psychologie und Alchemie, pp. 442 şi urm. 

2 Cf. John Read, Prelude to Chemistry, p. 132. Cu privire la 
aqua permanens, a se vedea textele citate de Jung, op. cit., pp. 320 
Și urm. 

3 Text citat de R. D. Gray, Goethe the Alchemist, Cambridge, 
1952, p. 14. 

Alchimistul obţine disoluția introducînd substanţele 
într-o baie de mercur. Așa cum scrie Starkey (= Eire- 
nacus Philalethes), „principalul temei al posibilității 
transmutaţiei este posibilitatea reducerii tuturor meta- 
lelor și a minereurilor de natură metalică la materia 
dintîi mercurială“. Un tratat atribuit lui „Alphons, 
rege al Portugaliei“, precizează că „disoluția noastră 
nu este altceva decît aducerea trupului la starea de 
umiditate [...] Primul rezultat al acestei operaţii este 
transformarea trupului în Apă, adică în Mercur, și 
aceasta este ceea ce Filozofii numesc soluţie și re- 
prezintă fundamentul întregii Opere.“5 După opinia 
unor autori, disoluția ar fi prima operaţie; după opi- 
nia altora, ar fi calcinarea, reducerea la amorf prin Foc. 
Oricum ar fi, rezultatul este același: „moartea“. 

Reducerea alchimică la materia prima este sus- 
ceptibilă de nenumărate interpretări și omologări: ea 
poate fi valorizată mai ales ca o regresie la un stadiu 
prenatal, un regressus ad uterum. Simbolismul semi- 
nal este atestat, de exemplu, într-un Codex studiat de 
Carbonelli care recomanda că, înainte de a folosi aurul 
în opus, „este necesară transformarea lui în spermă“.€ 
Acel vas mirabil, despre care Maria Profeteasa sus- 
ținea că închide în el însuși întregul secret alchimic, 
este „un fel de matrix sau uterus din care se va naște 
filius philosophorum, Piatra miraculoasă“ (Jung, 
Psychologie und Alchemie, p. 325). „Vasul este aseme- 
nea lucrării lui Dumnezeu în vasul divinei germinaţii“, 


4 G. Starkey, Ripley Reviv'd, Londra, 1678, p. 3, citat de Gray, 
Goethe the Alchemist, p. 16. 

5 Cf. John Read, Prelude to Chemistry, p. 137. 

6 Et in che l'oro si vogli mettere in opera € necessario che si 
riduchi in sperma; textul reprodus de G. Carbonelli, Sul//le fonti 
storiche della chimica e dell' alchimia in Italia, Roma, 1925, p. 7. 

scria Dom.” După opinia lui Paracelsus, „cel care vrea 
să intre în Regatul lui Dumnezeu trebuie să se întoarcă 
în pîntecul matem și acolo să moară“. Tot după pă- 
rerea lui Paracelsus, lumea întreagă trebuie să se în- 
toarcă în pîntecul matem care este prima materia, massa 
confusa, abyssus, pentru a putea recuceri etemitatea.8 
Urmîndu-l pe John Pordage, Bain Marie este „locul, 
matrix, centrul de unde divina culoare fîșneşte din izvo- 
rul şi originea sa“%. În versurile publicate în apendi- 
cele cărții Opus Mago-Cabbalisticum et Theosophicum 
(1735) de Georg von Welling, citim: „Pentru că nu pot 
atinge Regatul Ceresc dacă nu mă nasc a doua oară. 
Iată de ce doresc să mă întorc la sînul Maicii mele pen- 
tru a mă regenera, și o voi face în curînd.“ 10 Regressus 
ad uterum este prezentat uneori sub forma unui incest 
cu propria mamă. Michael Maier ne spune că „,Delphi- 
nas, un filozof anonim, vorbeşte foarte clar în tatatul 


7 Dom, „Physica Trismegisti““, Theatrum Chemicum, vol. 1, 
Ursellis, 1602, pp. 405-437, spec. p. 430, citat de Jung, Psychologie 
und Alchemie, p. 325, n. 1. 

8 Citat de Gray, Goethe the Alchemist, p. 31. 

? Cf. scrisoarea lui John Pordage (1601—1681), privitoare la 
opus Şi adresată acelei soror mystica, Jane Leade, reprodusă de 
C. G. Jung în Die Psychologie der Ubertragung (noi am folosit tra- 
ducerea engleză, Psychology of the Transference, în The Practice of 
Psychotherapy, New York, 1959; cf. pp. 295 şi urm.). 

10 Citat de Gray, Goethe the Alchemist, pp. 32, 268. Frăulein von 
Klettenburg îl îndemnase, în 1768, pe tînărul Goethe să citească 
Opus Mago-Cabbalisticum; Goethe găsi cartea „obscură și de ne- 
înțeles“; cf. Gray, p. 4. Dar a citit cu siguranţă apendicele (cf. ibid., 
p. 31) și simbolismul alchimic al „întoarcerii în pîntecul mamei“ 
se va arăta în producţia poetică ulterioară a lui Goethe; cf. Gray, 
pp. 202 și urm. A se vedea, de asemenea, Alexander von Bemus, 
Alchemie und Heilkunst, pp. 165 şi urm. Cu privire la simbolismul 
goethean din Gang zu den Miittern, a se vedea M. Eliade, Mitul rein- 
tegrării, București, 1942, pp. 16 şi urm. 

său Secretus Maximus de Mama care trebuie să se 
unească, din necesitate naturală, cu fiul ei“ (cum filio 
ex necessitate naturae conjungenda).!! Dar este evident 
că „Mama“ simbolizează în aceste diferite contexte 
Natura în starea ei primordială, acea prima materia a 
alchimiștilor ; reîntoarcerea în pîntecul ei traduce o ex- 
perienţă spirituală omologabilă oricărei „proiecții“ în 
afara Timpului, cu alte cuvinte, reintegrării într-o situ- 
ație originară. ,„Disoluţia“ în materia prima mai este 
simbolizată printr-o uniune sexuală care se încheie cu 
dispariţia în uterus. Citim în Rosarium Philosophorum: 
„Beya urcă pe Gabricus și-l închise în matricea ei în 
aşa fel încît nimic nu se mai văzu din el. Îl îmbrăţișă 
cu atîta dragoste că-l absorbi complet în propria ei 
natură. ..““ (Nam Beya ascendit super Gabricum, et inclu- 
dit eum in suo utero, quod nil penitus videri potest de eo. 
Tantoque amore amplexata est Gabricum, quod ipsum 
totum in Sui naturam concepit...).12 Un asemenea sim- 
bolism se pretează în mod firesc la nenumărate reva- 
lorizări și integrări. Bain Marie nu este numai „matrix 
a divinei culori“ (vezi mai sus). Ea este și imaginea 
matricei din care s-a născut Isus. Încamarea Domnului 
în adept poate începe deci chiar din clipa în care in- 
gredientele alchimice din Bain Marie intră în fuziune, 
reintegrînd starea primordială a materiei. Fenomenul 


1! Maier, Symbola aureae mensae duodecim nationum, Frankfurt, 
1617, p. 344, citat de Jung, Psychologie und Alchemie, pp. 453, n. 1; 
a se vedea, de asemenea, J]. Evola, La Tradizione ermetica, pp. 78 
Și urm. (/'incesto filosofale). 

12 Rosarium Philosophorum (Artis Auriferae, L, pp. 204-384), 
p. 246; citat de Jung, op. ciz., p. 459, n. 1. Beya fiind sora lui Ga- 
bricus, dispariţia în uter își păstrează aici valoarea simbolică de 
„incest filozofic“. Cu privire la acest motiv, a se vedea, de aseme- 
nea, C. H. Josten, William Backhouse of Swallowfield (Ambix, IV, 
1949, pp. 1-33), pp. 13—14. 

de regresiune este pus în legătură atît cu nașterea, cît 
și cu moartea lui Cristos.13 

Plasîndu-se în perspective diferite, J. Evola și C. G. Jung 
au comentat cu multă pertinenţă simbolismul Morţii 
iniţiatice, aşa cum se degajă el din nigredo, putrefactio, 
dissolutio.!+ Trebuie să adăugăm că disoluția și reinte- 
grarea haosului este o operaţie care, în orice context, 
prezintă cel puţin două semnificaţii solidare : cosmologic 
ȘI inițiatic. Orice „moarte“ este în același timp și o rein- 
tegrare în Noaptea Cosmică, în haosul precosmologic; 
la niveluri multiple, tenebrele exprimă întotdeauna di- 
soluţia Formelor, reîntoarcerea la stadiul seminal al exis- 
tenței. Orice „creaţie“, orice apariţie a Formelor sau, 
într-un alt context, orice acces la un nivel transcendent 
se exprimă printr-un simbol cosmologic. Am repetat-o 
de nenumărate ori: o naștere, o construcţie, o creaţie de 
ordin spiritual are întotdeauna același model exemplar: 
cosmogonia. Așa se explică deci importanţa recitării în 
atitea culturi diferite a mitului cosmogonic, nu numai cu 
prilejul zilei de Anul Nou (cînd lumea este simbolic 
creată din nou), al întronării unui rege, al unei nunți sau 
al unui război, ci și cînd se ivește necesitatea salvării 
unei culturi amenințate sau a vindecării unei boli. Sensul 
profund al tuturor acestor ritualuri ni se pare clar: pentru 
a face bine ceva sau pentru a reface o integritate vitală 
ameninţată de boală, e necesară întoarcerea ad originem, 
urmată de repetarea cosmogoniei.!5 Moartea inițiatică și 
tenebrele mistice au deci și ele o valență cosmologică: 


13 R. D. Gray, Goethe the Alchemist, pp. 32-33. 

14 ]. Evola, La tradizione ermetica, pp. 116 şi urm.; C. G. Jung, 
Psychologie und Alchemie, pp. 451 şi urm.; id., The Psychology of 
the Transference, pp. 256 şi urm. Ă 

15 Cf. lucrarea noastră Mythe de l'Eternel Retour, pp. 83 şi urm. 
Şi passim; a se vedea, de asemenea, Tratat de istorie a religiilor, 
pp. 303 și urm. 

reintegrarea stării dintîi, starea germinală a materiei, în 
timp ce „reînvierea““* corespunde creaţiei cosmice. Pen- 
tru a folosi terminologia modemă, moartea iniţiatică 
abolește Creaţia și Istoria, eliberînd de toate păcatele 
și de toate neîmplinirile; adică, pînă la urmă, de uzura 
care însoțește întotdeauna condiţia umană. (A se vedea 
M. Eliade, Nașteri mistice, Humanitas, București, 1995.) 

În această privinţă, alchimistul nu inovează: căutînd 
materia prima, el urmărește reducţia substanţelor la sta- 
rea precosmogonică, fiind conștient că nu putea obţine 
transmutaţia plecînd de la „formele“ deja uzate de 
timp; trebuie mai întâi „dizolvate“ aceste „forme“. În 
contextul inițiatic, „disoluția“ însemna că neofitul ,„mu- 
rea“ pentru existenţa lui profană, uzată, decăzută. Noap- 
tea cosmică a fost asimilată Morţii (= întunericul) și 
regresiei ad uterum: aşa reiese din istoriile religiilor și 
din textele alchimice pe care le-am citat pînă acum. 
Alchimiștii occidentali și-au integrat simbolismul lor 
teologiei creștine : „moartea“ materiei era sanctificată 
prin moartea lui Cristos, care-i asigură astfel mîntuirea. 
C. G. Jung a precizat strălucit paralelismul Cristos-Pia- 
tra Filozofală și curajoasa teologie pe care o implică.!6 


16 A se vedea mai ales Psychologie und Alchemie, pp. 469 şi urm. 
Albert-Marie Schmidt prezenta paralelismul Cristos-Piatra Filo- 
zofală în fericite formule: „Ei profesează credința că, pentru a 
desăvîrşi « Marea Operă », pentru a regenera materia, trebuie să 
urmărească desăviîrșirea sufletelor lor. Această Gnoză se grăbeşte 
să îmbrace o haină creştină. În același fel în care în vasul lor închis 
ermetic materia moare şi reînvie perfectă, tot așa ei doresc ca su- 
fletul lor, cedînd unei morți mistice, să renască pentru a duce întru 
Dumnezeu o existenţă extaziată. Nu ezitau să se conformeze în 
orice exemplului lui Isus care, pentru a o învinge, a trebuit să în- 
dure sau, mai degrabă, să accepte atingerea morții. Pentru ei, imi- 
tarea lui Cristos este nu numai o modalitate de viață spirituală, ci 
și un mijloc de a regla cursul operațiilor materiale din care se va 
ivi magisterul. Celebra sintagmă evanghelică: dacă sămința nu 

Este esenţial să sesizăm bine planul în care se de- 
rulează opera alchimică. Fără cea mai mică îndoia- 
lă, alchimiștii alexandrini au fost conștienți încă de 
la început că, urmărind „,perfecţionarea metalelor“, 
urmăreau de fapt propria lor desăvîrşire.!? Liber Pla- 
tonis quartorum (al cărei original arab nu poate fi poste- 
rior secolului al X-lea) acorda o mare importanță 
sincronismului între opus alchymicum Și experienţa in- 
timă a adeptului. „Lucrurile devin perfecte prin se- 
menii lor, iată de ce operatorul trebuie să participe la 
operaţie“ (oportet operatorem interesse operi).18 Același 
text recomandă folosirea unui occiput ca vas pentru 
transformare, craniul fiind recipientul gîndirii și al 
intelectului (os capitis... vas mansionis cogitationis et 
intellectus; citat de Jung, op. cit., p. 365, n. 3). Adeptul 
trebuie să se transforme el însuși în Piatră Filozofală. 
„„ Transformaţi pietrele moarte în pietre vii filozofale“, 
scria Dom (fransmutemini de lapidibus mortuis in vivos 
lapides philosophicos; citat de Jung, p. 367, n. 1. Mo- 
rienus se adresează în termenii următori regelui Kalhd: 
„Această substanţă (cea care conţine secretul divin) 
este extrasă din tine și tu ești minereul ei (adică ma- 


moare, se referă atît la materie, cît și la suflet. Același vitalism 
ocult, prin harul lui Dumnezeu, stimulează și materia și sufletul.“ 
La Po€sie scientifique en France au XVI-e siecle, p. 319. Cf. şi 
J. Evola, La Tradizione ermetica, pp. 168 şi urm. 

17 A se vedea Arthur John Hopkins, Alchemy, Child of Greek 
Philosophy, pp. 214-215. După Hopkins, primii alchimiști alexan- 
drini credeau că pot ridica metalele comune la demnitatea argin- 
tului și a aurului, imprimîndu-le „corpurilor“ acestora un „spirit 
volatil““, manifestat prin culoare (;bid., p. 69 etc.). Orice am crede 
despre această ipoteză, nu este mai puţin evident că sarcina de a 
impune „corpului“ unor substanţe un „spirit volatil“ presupune o 
valorizare religioasă a Materiei şi deci o semnificaţie soteriologică 
a oricărui opus alchymicum. 

18 Citat de Jung, Psychologie und Alchemie, p. 363. 

teria brută); adepţii o găsesc în tine sau, mai exact, o 
iau din tine“ (Citat de Jung, p. 426, n. 1). Pe de altă 
parte, Gichtel scrie cu privire la operaţia a/bedo (care, 
în anumite contexte, desemnează prima transmutaţie 
ermetică: a plumbului sau a aramei în argint): „Noi nu 
primim numai un Suflet nou o dată cu această regene- 
rare, Ci și un Trup nou [...] Acest Trup este extras din 
Verbul divin sau Sophia celestă [...] El este spiritual, 
mai subtil decît Aerul, asemenea razelor de soare care 
străbat toate trupurile, și tot atît de diferit pe cît este 
Soarele strălucitor faţă de Pămîntul întunecat; și cu 
toate că rămîne în vechiul Trup, acesta nu-l poate con- 
cepe, chiar dacă uneori îl simte.“ 1? 

Pe scurt, alchimistul occidental, în laboratorul lui, 
asemenea colegului său indian sau chinez, opera asu- 
pra lui însuși, asupra vieţii sale psihofiziologice și, în 
egală măsură, asupra experienţei morale și spirituale. 
Textele insistă, de comun acord, asupra virtuţilor și 
calităților alchimistului20: acesta trebuie să fie sănă- 
tos, umil, răbdător, cast, iar spiritul să fie liber şi în ar- 
monie cu opera; trebuie să fie inteligent și savant, să 
muncească, să se roage și să mediteze în același timp 
etc. Se vede de aici că nu e vorba numai de simple 
operații de laborator. Alchimistul se angajează în între- 
gime în opera sa. Aceste virtuţi și calităţi nu trebuie 
înțelese numai în accepțiunea lor pur morală. Ele au 
aceeași funcţie la alchimist precum răbdarea, inteli- 
genţa, egalitatea sufletească etc. în sadhana tantrică sau 


19 Gichtel, Theosophia practica, III, 13, $, citat de Evola, La 
tradizione ermetica, p. 164. Cu privire la corpul „incoruptibil şi ce- 
lest““, a se vedea C. Della Riviera, // Mondo magico de gli Heroi, 
ristampa, Bari, 1932, pp. 123 şi urm. 

20 Cf. Jung, op. cit., pp. 367 şi urm. S-au remarcat instrucțiuni 
asemănătoare la alchimiștii chinezi și hinduși; a se vedea mai sus 
pp. 113, III şi urm. 

în noviciatul care precedă inițierea în Mistere. Nici o 
virtute şi nici o erudiție nu te poate dispensa de expe- 
rienţa iniţiatică, singura capabilă să opereze ruptura de 
nivel implicată în „transmutaţie “. 

Să mărtunsim imediat că nu cunoaștem natura exactă 
a experienţei cruciale care echivala pentru alchimist cu 
obținerea Pietrei Filozofale sau a Elixirului. Excesiv de 
prolixă cînd e vorba de preliminariile și etapele opus-ului, 
literatura alchimică nu face decît aluzii criptice, în cea 
mai mare parte indescifrabile, la mysterium magnum. 
Dar, dacă am avut motive să insistăm asupra rapor- 
turilor şi solidarităților între simbolismul mineralogic, 
ritualurile metalurgice, magiile focului și credinţele în 
transmutația artificială a metalelor în aur prin operații 
care se substituie Naturii și Timpului, dacă ținem cont 
de relaţiile intime între alchimia chineză și tehnicile 
neodaoiste, între alchimia indiană și tantrism și, dacă, 
în sfîrșit, alchimiștii alexandrini, așa cum putem bănui, 
au proiectat asupra substanțelor minerale scenariul ini- 
țiatic al Misterelor — este posibil să descifrăm natura 
experienței alchimice. Alchimistul indian ne fumizează 
un punct de comparaţie: el operează asupra substan- 
țelor minerale pentru „a se purifica“ și „a se trezi“ pe 
el însuși, altfel spus, pentru a intra în posesia puterilor 
divine care somnolau în trupul lui. Alchimistul occi- 
dental, străduindu-se să „ucidă“ ingredientele, pentru 
a le reduce la materia prima, provoacă, foarte plauzi- 
bil, o simpatheia între „situaţiile patetice“ ale substanţei 
și fiinţa lui cea mai intimă. Cu alte cuvinte, el accede 
la experienţe iniţiatice care, pe măsura realizării opusu- 
lui, îi făuresc o altă personalitate, comparabilă cu aceea 
care se obţine după înfruntarea victorioasă a probelor 
unei inițieri. Participarea sa la fazele opus-ului este atât 
de intensă încît, de exemplu, nigredo îi prilejuiește ex- 
perienţe analoage cu cele ale neofitului în ceremoniile 

de iniţiere cînd se simte „înghițit“ în burta monstru- 
lui, „îngropat“ sau simbolic „ucis“ de Măști și de 
Maeștrii iniţiatori. 

Este imposibil să facem în cîteva pagini descrierea 
aprofundată a opus-ului a/chymicum, fără să mai punem 
la socoteală că autorii nu sînt întotdeauna de acord asu- 
pra ordinii operațiilor. Dar este interesant să notăm că 
acea coniunctio şi moartea care-i urmează este uneori ex- 
primată în termenii lui hieros gamos: cele două principii 
— Soarele și Luna, Regele și Regina — se unesc în baia 
mercurială și mor (aceasta este nigredo); „sufletul“ îi 
părăsește pentru a reveni mai tîrziu și a da naștere lui 
Filius philosophorum, fiinţa androgină (= Rebis) care 
anunţă iminenta obţinere a Pietrei Filozofale. Această 
ordine operatorie este sugerată în Rosarium Philoso- 
phorum printr-o serie de gravuri, interpretării cărora Jung 
le-a consacrat cea mai mare parte din lucrarea sa Psycho- 
logie der Ubertragung. Trebuie să subliniem importanța 
pe care alchimiștii o acordă experiențelor „teribile“ și 
„sinistre“, de „,întunecare““, de moarte spirituală, de 
coborîre în Infem : afară de faptul că sînt tot timpul ates- 
tate în texte, le mai putem descifra în arta și iconografia 
de inspirație alchimică, în care acest fel de experienţe 
sînt traduse prin simbolismul satumian, prin „melan- 
colie““, prin contemplarea craniilor?! etc. Figura lui 
Chronos-Satum simbolizează pe Marele Destructor 
care este Timpul, deci în egală măsură moartea (= pu- 
trefactio) şi o nouă naștere. Satum, simbol al Timpu- 
lui, este adesea reprezentat cu o balanţă în mînă; 
se cunoaște importanţa simbolului balanței în herme- 
tism și alchimie (a se vedea pl. 34, Read, Prelude ro 


21 Cf. G. F. Hartlaub, Arcana Artis. Spuren alchemistischer Sym- 
bolik in der Kunst des 16. Jahrhunderts (Zeitsch. f. Kunstgeschichte, 
VI, 1937, pp. 289-324), pp. 316 şi urm. A se vedea Nota R. 

Chemistry): ilustrul Geber (= Jâbir ibn Hayyân) este și 
autorul unei lucrări intitulate Cartea Balantelor.22 
Oare n-ar trebui să căutăm aici, în această „,stăpînire 
a Balanţei“ (care îi face clarvăzători și atotștiutori), în 
familiaritatea cu opera Timpului (putrefactio, Moartea 
care distruge omne genus et formam), în înțelepciunea 
rezervată numai acelora care au anticipat, în viaţă fi- 
ind, experiența morţii, explicația faimoasei „melancolii 
satumiene““ a magilor și alchimiștilor ?23 Oricum ar fi, 
nu trebuie să uităm că acrostihul construit de Basile 
Valentine cu termenul vitriol subliniază implacabila 
necesitate a acelui descensus ad inferos : Visita Interiora 
Terrae Rectificando Invenies Occultum Lapidem (,,Vizi- 
tează interiorul Pămîntului și prin purificare vei găsi 
Piatra secretă“). 

Faza care urmează după nigredo, „adică opera în 
alb“, leukosis, albedo, corespunde, plauzibil, în plan 
spiritual, unei „resurecţii““ care se traduce prin intrarea 
în anumite stări de conștiință inaccesibile condiţiei pro- 
fane. (La nivel operator, este vorba de fenomenul de 
„coagulare“, consecutiv celui de putrefactio iniţial.) Cele 
două faze ulterioare, citrinitas şi rubedo, încoronarea 
operei alchimice, duc spre Piana Filozofală, dezvoltînd 
şi fortificînd această nouă conștiință iniţiatică.24 


22 Asupra simbolismului Balanţei la Jâbir, a se vedea Henri 
Corbin, Le Livre du Glorieux de Jâbir ibn Hayyân, Eranos-Jahrbuch, 
18, 1950, pp. 75 şi urm. 

23 Aşa pare să creadă Hartlaub, op. ciz., p. 322, urmînd exegeza 
simbolismului hermetic al tabloului Melancolia de Diirer, minuţios 
studiat de F. Saxl și Panowski. 

24 Vom găsi un expozeu, în perspectivă tradițională, despre 
albedo şi rubedo în ]. Evola, La Tradizione ermetica, pp. 156 şi urm. 
Interpretarea psihologică a lui Jung, în Psychologie der Ubertra- 
gung, ediţia americană, pp. 271 şi urm. A se vedea de asemenea 
Albert-Marie Schmidt, La Po€sie scientifique en France au XVI-e 
siecle, pp. 331 și urm. 

Insistăm asupra caracterului paradoxal al începutului 
Și al sfirșitului opus-ului alchymicum. Se pleacă de la ma- 
teria prima pentru a se ajunge la Piatra Filozofală, dar 
și una și cealaltă „substanţă“ se refuză oricărei iden- 
tificăn precise, nu atît din cauza laconismului autorilor, 
cît în temeiul chiar al prolixităţii lor. Într-adevăr, sino- 
nimele întrebuințate pentru materia prima sînt extrem 
de numeroase: Lexicon alchemiae al lui Martin Ruland 
(Frankfurt, 1612) înregistrează mai mult de cincizeci, 
și numărul e departe de a fi exhaustiv. Cît despre „,na- 
tura“ precisă a acelei materia prima, ea scapă oricărei 
definiţii. Zacharia scria că nu se înșală declarînd-o spi- 
rituală pe această „materie a noastră“, dar că nu minte 
cînd o declară și corporală; dacă o numim divină, 
„acesta este adevăratul ei nume“, dacă-i spunem 
pămâînteană, este la fel de exact. Analizînd acest text, 
J. Evola remarca, pe bună dreptate, că nu este vorba de 
un concept filozofic, ci de un simbol: el voia să spună 
că alchimistul își asuma Natura sub specie interioritatis 
(op. cit., p. 32). De unde și marele număr de sinonime 
utilizate pentru a desemna materia prima. Anumiți al- 
chimiști o identifică fie cu mercurul, fie cu sulful sau 
plumbul; alții cu apa, sarea, focul etc. și nu puțini cu 
pămîntul, sîngele, Apa Tinereţii, cerul, mama, luna, dra- 
gonul, Venus, haosul și chiar cu Piatra Filozofală sau 
cu Dumnezeu.25 

Această ubicuitate a materiei prima corespunde în 
toate punctele cu aceea a Pietrei Filozofale. Căci, dacă 
Piatra apare la capătul unei fabuloase operaţii („să ştii 
că e o cale foarte lungă“, longissima via, ne avertizează 


25 În legătură cu identificarea materiei prima cu Dumnezeu și 
originea aristotelică a acestui paradox, cf. Jung, Psychologie der 
Ubertragung, ediţia americană, p. 314, n. 23. 

Rosarium), ea este, în același timp, extrem de accesi- 
bilă: într-adevăr, se află pretutindeni. Ripley (circa 
1415-1490) scrie: „Filozofii spun că păsările și peștii 
ne aduc piatra, fiecare om o posedă, ea se află pretu- 
tindeni, în tine, în mine, în orice lucru, în timp și în 
spațiu; chiar dacă se prezintă într-o formă umilă (vii 
figura), din ea izvorăște agua permanens.“ 25 După un 
text din 1526, publicat în Gloria Mundi, Piatra „este fa- 
miliară tuturor oamenilor, tineri și bătrîni, se află în 
cîmp, la ţară, în sat, în oraș, în toate lucrurile create de 
Dumnezeu ; și totuși ea este disprețuită de toți. Boga- 
ţii și săracii o mînuiesc în fiecare zi, servitorii o aruncă 
în stradă, copiii își fac din ea jucărie.27 Dar, cu toate că 
este, după sufletul uman, lucrul cel mai minunat și mai 
prețios de pe pămînt și ar putea face să cadă Regi și 
Prinţi, e considerată cel mai neînsemnat și mai umil 
dintre lucrurile de pe pămînt...““28 Lăsînd deoparte 
acest bogat simbolism al Pietrei pe care nimeni n-o bagă 
în seamă, deși reprezintă piatra unghiulară, să adăugăm 
că ubicuitatea și universalitatea lui Lapis Philosophorum 
sînt o temă fundamentală a literaturii alchimice. Un mic 
studiu apărut în anul 1652 la Londra, The Names of the 
Philosophers Stone, consemnează peste 170 de nume, 
printre care Laptele Fecioarei, umbra Soarelui, Apa usca- 
tă, Saliva Lunii etc. Pernety, în lucrarea sa Dictionnaire 


26 Citat de Jung, Psychologie und Alchemie, p. 442. 

27 O aluzie evidentă la ludum puerorum, simbolism important 
în hermetism (cf. Hartlaub, Arcana Artis, pp. 296 şi urm.). Este 
vorba, fără îndoială, de spontaneitatea şi facilitatea opus-ului alchy- 
micum Care trebuie să se efectueze „natural“, ca un joc de copii. 
Simbolismul alchimic este solidar cu imaginea exemplară a Copilu- 
lui prezent în Evanghelii. 

28 A.E. Waite, The Hermetic Museum; Restored and Enlarged, 
Londra, 1893, 1, p. 180; Read, Prelude ro Chemistry, p. 130. 

mytho-hermetique, Paris, 1787, dă o listă alfabetică in- 
completă de circa 600 de nume. Un fragment atribuit 
lui Zosima vorbește de „„această Piatră care nu este o 
piatră, lucru preţios fără valoare, obiect cu nenumărate 
forme fără formă, necunoscuta cunoscută de toți“ 29. Dar 
așa cum scrie Hortulanus, citat de Rosarium Philosopho- 
rum, „numai cel care știe cum se face Piatra Filozofală 
înţelege cuvintele care o conţin“ 30. Și tot Rosarium ne 
avertizează că „aceste chestiuni trebuie să fie transmise 
mistic (talis materia debet tradi mystice), precum poezia 
prin fabule și parabole““3!1. Dacă ar fi să-i credem pe 
unii dintre autori, există chiar „un jurămînt de a nu di- 
vulga secretul în cărți“ 32. 

Este vorba, foarte probabil, de un „limbaj secret“, 
aşa cum se întîlnește la șamanii societăților arhaice și 
la misticii religiilor istorice; „limbajul secret“ este, în 
același timp, expresia unor experiențe imposibil de 
transmis prin intermediul limbajului cotidian și comu- 
nicarea criptică a sensului ascuns al simbolurilor.33 Mai 
trebuie să observăm că paradoxala ubicuitate și inacce- 
sibilitate a Pietrei Filozofale amintește pînă la un punct 


29 Citat de Read, Prelude to Chemistry, p. 130. 

30 Citat de Jung, Psychologie der Ubertragung, ed. americană, 
p. 288. 

31 [bid., n. 15. 

32 Zadith Senior, citat de Jung, op. cit., p. 215, n. 7. Agrippa de 
Nettesheim vorbește și el despre „jurămîntul tăcerii“, ibid., p. 215 
şi nota 7. „Limbajul secret“ este deja utilizat în rețetele tehnice 
mesopotamiene din secolul al XVIII-lea înainte de Cristos: cf. 
R. ]. Forbes, Studies in Ancient Technology, Leiden, 1955, 1, p. 125. 
Cu privire la secretele meseriei, cf. ibid., p. 127. 

33 A se vedea cărţile noastre, Le Chamanisme, pp. 99 şi urm.; 
Yoga. Nemurire și libertate, pp. 215 şi urm.; 35| și urm. și studiul 
nostru Techniques de l'extase et Langages Secrets. Cf., de aseme- 
nea, Ren€ Alleau, Aspects de l'alchimie traditionnelle, pp. 91 şi urm. 

de dialectica sacrului în general. Hierofaniile, chiar din 
faptul că manifestă sacrul, schimbă regimul ontologic 
al obiectelor; mizere sau neînsemnate, o piatră, un co- 
pac sau un izvor, de îndată ce încorporează sacrul, de- 
vin inestimabile în ochii celor care participă la această 
experiență religioasă. Se poate, într-o anumită măsură, 
compara existenţa alchimistului, atingînd, graţie Pietrei 
Filozofale, un alt plan al existenţei spirituale, cu ex- 
perienţa acelui homo religiosus care asistă la transmu- 
tația Cosmosului prin hierofanii. Paradoxul hierofaniei 
constă în faptul că manifestă sacrul și încorporează 
transcendentul într-un „obiect fără importanță“; cu alte 
cuvinte, efectuează o ruptură de nivel. Același paradox 
se vede şi în raport cu Piatra Filozofală: ea rămîne in- 
sesizabilă ochiului profanilor, copiii își fac din ea jucă- 
rie, servitorii o aruncă pe fereastră ; se află pretutindeni 
și totuși e lucrul cel mai greu de obţinut. 

Experienţa alchimică și experienţa magico-religioa- 
“să împărtășesc elemente comune sau analoage; utiliza- 
rea termenilor religioși de către alchimiștii occidentali 
nu era neapărat o precauţie împotriva cenzurii eclezi- 
astice. Opus alchymicum avea analogii profunde cu via- 
ţa mistică. Georg von Welling scria: „Intenţia noastră 
nu este de a învăţa pe alții cum se fabrică aurul, ci un 
lucru cu mult mai înălțător: să afle cum poate fi văzută 
Și recunoscută natura ca venind de la Dumnezeu și cum 
poate fi identificat Dumnezeu în natură.“3+ Un disci- 
pol al lui Paracelsus, Oswald Croll, afirma că alchi- 
miștii sînt „oameni sfinți care, în virtutea spiritului lor 
deificat, au gustat primele roade ale Reînvierii chiar 


34 Prefaţa la Opus Mago-Cabbalisticum, citat de R. D. Gray, 
Goethe the Alchemist, p. 19. 

din această viaţă şi au pregustat din Regatul Ceresc“ 35. 
În gîndirea multor alchimiști, obținerea Pietrei Filo- 
zofale era echivalentă cu perfecta cunoaștere a lui 
Dumnezeu. lată de ce Piatra face posibilă identificarea 
contrariilor. După Basil Valentine, „răul trebuie să 
devină la fel cu binele“. Starkey descrie piatra ca „,re- 
conciliere a contranilor, ca pacea între Dușmani“ (texte 
citate de Gray, op. cit., p. 34). Regăsim aici foarte 
vechiul simbolism al acelei coincidentia oppositorurm, 
universal răspîndită, atestată deja în stadiile arhaice de 
cultură, slujind, în același timp, realitatea fundamen- 
tală, Urgrund-ul, și starea paradoxală a totalităţii, a per- 
fecţiunii Și, în consecinţă, sacralitatea și pe Dumnezeu. 

Cu toate acestea, cea dintii virtute a Pietrei Filozofa- 
le era transmutarea metalului în aur. Așa cum spunea 
Amold de Villanova, „există în Natură o anumită ma- 
terie care, descoperită și adusă la desăvirșire prin Artă, 
convertește în sine toate corpurile imperfecte pe care 
le atinge“ (citat de J. Read, op. ciz., p. 119). Regăsim 
aici, foarte vie, ideea arhaică a Pietrei sau a Elixirului 
care completează și desăvîrșește opera naturii. Fratele 
Simone da Colonia scria în Speculum minus alchimiae : 
„Această artă ne învaţă să obținem un leac numit Elixir, 
care, tumat pe metalele imperfecte, le desăvîrșește, iată 
de ce a fost inventată.““36 Un codex alchimic studiat de 
Carbonell ne spune că „această materie, dacă ar fi fost 
mai bine dirijată de Natură în viscerele Pămîntului și 
nu s-ar fi amestecat din întîmplare cu impurități, ar fi 


35 Oswald Croll, Philosophy Reformed and Improved, Londra, 
1657, p. 214, citat de Gray, op. cit., p. 21. 

36 Manuscris al Bibliotecii Universităţii din Bologna, citat de 
G. Carbonelli, Sulle fonti storiche della chimica e dell alchimia in 
Italia, p. 7. 


ARCANA ARTIS / 17] 


fost Sfîntul Soare și Luna“ (op. cit., p. 7). Ideea că 
Piatra precipită ritmul temporal al tuturor organismelor 
și că accelerează creșterea se găsește în lucrarea 
Pratique de Lulle: „Primăvara, prin multă și minunată 
căldură, Piatra dă viaţă plantelor; dacă dizolvi un gră- 
unte în apă și, luînd din această apă numai atât cît tre- 
buie ca să umpli o coajă de nucă, stropești un butuc 
de viță, strugurii butucului se vor coace pînă-n luna 
mai. 37 

Alchimiștii arabi sînt cei care, primii, au acordat Pie- 
trei virtuţi terapeutice ; prin intermediul alchimiei arabe 
a ajuns în Occident conceptul de Elixir Vitae.38 Roger 
Bacon, fără să întrebuinţeze expresia de Elixir sau Pia- 
tră, vorbește în al său Opus Majus despre „un leac care 
face să dispară impurităţile și toate alteraţiile celui mai 
corupt metal, spală necurăţeniile trupului și prelungește 
viaţa cu cîteva secole“. După Amold de Villanova, 
„Piatra Filozofală vindecă toate bolile [...] Vindecă 
într-o zi o boală care durează o lună, în douăsprezece 
zile o boală care durează un an, iar una mai îndelun- 
gată într-o lună. Ea redă bătrînilor tinereţea“ 39. Con- 
ceptul alchimic al Elixirului, ajuns în Occident prin 
autorii arabi, s-a substituit mitului unei plante minunate 
sau al unei băuturi a nemuririi, mit atestat, din cea mai 
îndepărtată Antichitate, la toate popoarele indo-euro- 
pene, și a cărui vechime nu poate fi pusă la îndoială. 


37 Fragment reprodus de W. Ganzenmiiller, L'Alchimie au 
Moyen Age, p. 159. 

38 Cf.R. P. Multhauf, The Origins of Chemistry, pp. 135 şi urm. 
Cu privire la elixirul aurului în alchimia occidentală, a se vedea 
J. Ruska, Das Buch der Alaun und Salze, pp. 64 şi urm. Cartea alau- 
nilor și a sărurilor este un text arab din secolul al XII-lea, atribuit 
lui Ibn Râzi. 

39 'Texte citate de Ganzenmiiller, op. cit., p. 158. 

Elixirul nu era deci o noutate în Occident decît în mă- 
sura în care era identificat cu opera alchimică și cu 
Piatra Filozofală. 

De altfel, așa cum era de așteptat, imaginea Pietrei 
a integrat, pînă la urmă, vechile credințe magice: se 
spunea că omul purtător al pietrei era invulnerabil, iar 
Le Livre de la Tres Sainte Trinite ne învăţa că „Piatra 
ținută în căușul palmelor te face invizibil. Dacă e cu- 
sută într-o bucată de pînză foarte fină și se poartă lega- 
tă strîns în talie pentru a fi bine încălzită, te poţi ridica 
în aer cît de sus dorești. Pentru a cobori e destul să mai 
desfaci strînsoarea“ 40. 

Se recunosc aici faimoasele siddhi ale yoginilor și 
ale alchimiștilor indieni: invizibilitatea, levitaţia, zbo- 
rul magic (a se vedea, mai sus, pp. 128 și urm.); yoga, 
asemenea șamanismului universal, le așază printre ,„,pu- 
terile miraculoase“, alături de „stăpînirea focului“?! 
Dar minunăţțiile magicienilor și ale alchimiștilor eu- 
ropeni nu implică, în mod necesar, o origine orientală. 
Miracolele de tip fachiric erau cunoscute în Europa, 
unde derivau, foarte probabil, dintr-o tradiţie magică 
locală.42 În acest caz, ca şi în cel referitor la Elixir Vitae, 
alchimia n-a făcut decît să se substituie unor foarte 
vechi credințe, ale căror rădăcini ajung pînă-n pre- 
Istorie. 


40 Citat de Ganzenmiiller, op. cit., p. 159. Cu privire la acest text, 
a se vedea Denis Duveen, „Le Livre de la Tres Sainte Trinit€“, 
Ambix, Il, 1948, pp. 26-32. 

41 A se vedea Yoga. Nemurire și libertate, pp. 272 şi urm. şi Le 
chamanisme, pp. 365 şi urm. 

42 A se vedea Le Chamanisme, p. 380. Cf. Mefistofel și andro- 
ginul, Humanitas, București, 1995, pp. 152 şi urm. (cu privire la 
„miracolul frînghiei“). 

Nu pretindem a fi spus, în atît de puţine pagini, esen- 
țialul asupra unui subiect imens, din care numeroase 
aspecte rămîn pecetluite. Studiul nostru nu și-a pro- 
pus nici măcar să rezume istoria metalurgiei și a al- 
chimiilor asiatice și occidentale. N-am făcut altceva 
decît să urmărim dezvoltarea cîtorva simboluri și mi- 
tologii tributare acelor tehnici arhaice datorită cărora 
omul își asumă o responsabilitate crescîndă în faţa 
Materiei. Dacă analizele și interpretănle noastre sînt 
fondate, alchimia prelungește şi consumă un vechi vis 
al lui homo faber: să colaboreze la desăvîrşirea Ma- 
teriei, asigurîndu-și propria desăvîrșire. Am descris 
cîteva faze capitale ale acestei colaborări; nu le vom 
repeta. O notă comună se desprinde din toate aceste în- 
cercări: asumîndu-și responsabilitatea de a schimba 
Natura, omul se substituia Timpului: ceea ce ar fi cerut 
mii de ani sau eoni pentru „a se maturiza“ în adîncurile 
pămîntului, metalurgul, și mai ales alchimistul, crede 
că poate obține în cîteva săptămîni. Cuptorul se sub- 
stituie matricei telurice; acolo minereul-embrion își 
desăvîrșește creșterea. Vasul mirabil al alchimistului, 
cuptoarele, retortele sale joacă un rol încă mai ambi- 
țios: aceste aparate sînt sediul unei reîntoarceri în 
Haosul primordial, al unei repetiții cosmogonice; în ele 
substanţele mor și reînvie pentru a fi, în cele din 
urmă, transmutate în aur. Am degajat suficient aspectul 

spiritual al operei alchimice, pentru a o putea privi 
acum din afară, ca pe un efort organizat de modificare 
a Materiei. Din acest punct de vedere, o asemenea ope- 
ră prelungește munca de Art:fex a preistoricelor vîrste 
care se foloseau de foc pentru a schimba Natura, a crea 
forme noi, pe scurt, pentru a colabora cu Creatorul, 
desăvîrșindu-i creaţia. Figura mitică a Făurarului-Erou 
Civilizator african n-a pierdut încă semnificația reli- 
gioasă a muncii metalurgice: Făurarul celest, am văzut, 
completează creaţia, organizează lumea, întemeiază cul- 
tura Și-l conduce pe oameni spre cunoașterea misterelor. 
Natura poate fi schimbată mai ales prin foc și este 
semnificativ faptul că „stăpînirea focului“ se afirmă la 
fel de putemic atît în progresele culturale tributare 
metalurgiei cît și în tehnicile psihofiziologice pe care 
se întemeiază cele mai vechi magii și mistici șamanice 
cunoscute. Din acest stadiu arhaic de cultură, focul este 
folosit ca agent de „,transmutaţie“: incombustibilitatea 
-șamanilor demonstrează că ei au depășit condiţia uma- 
nă, participînd la condiţia „spiritelor“ (de unde pune- 
rea în scenă rituală a acelor firetricks: ea confirmă și 
validează periodic prestigiul șamanilor). Focul este tot 
agent de transmutaţie și în anumite iniţieri a căror urmă 
mai subzistă în miturile și legendele grecești. Cine știe 
dacă ritul incinerării nu traduce prin el însuși speranţa 
unei transmutaţii prin foc? În toate aceste contexte 
magico-religioase, „stăpînirea focului“ indică, pe de 
altă parte, interesul pentru ceea ce numim noi destul 
de aproximativ „spiritualitate“: șamanul și, mai tîrziu, 
yoginul sau misticul sînt specialiști ai sufletului, ai 
spiritului, ai vieţii interioare. Un simbolism extrem de 
complex asociază terifiantele teofanii ale focului celor 
mai suave flăcări ale iubirii mistice și ale epifaniilor 
luminoase, dar, de asemenea, unor nenumărate ,„,com- 

bustii“ și „patimi“ ale sufletului. La niveluri multiple, 
focul, flacăra, lumina orbitoare, căldura interioară ex- 
primă întotdeauna experienţe spirituale, încorporarea 
sacrului, proximitatea lui Dumnezeu. 

Topitorii și făurarii au fost și ei, asemenea alchimiș- 
tilor, „stăpîni ai focului“ — și toţi, ajutînd opera Naturii, 
precipitau ritmul temporal și, pînă la urmă, se substitu- 
iau Timpului. Firește, nu toți alchimiștii aveau conști- 
ința că opera lor înlocuiește opera Timpului. Dar nu 
acest lucru are importanţă: esenţialul este că opera lor, 
transmutaţia, a comportat, sub o formă sau alta, abolirea 
Timpului. Cum spune un personaj al lui Ben Jonson, 
„plumbul şi alte metale ar fi devenit aur dacă ar fi avut 
timp să devină“. lar un alt alchimist adăuga:,,Și tocmai 
aceasta realizează Arta noatră.“ (A se vedea p. 53) 

Convinși că lucrează cu ajutorul lui Dumnezeu, 
alchimiștii își considerau opera o perfecționare a Natu- 
rii tolerate, dacă nu încurajate, de Dumnezeu. Oricît de 
departe s-ar fi aflat de vechii metalurgiști și făurari, 
ei prelungeau totuși atitudinea lor în privinţa naturii: 
pentru minerul arhaic ca și pentru alchimistul occiden- 
tal, Natura este o hierofanie: ea nu este numai „vie“, 
ea este divină sau are cel puţin o dimensiune divină. 
De altfel, datorită acestei sacralități a Naturii — reve- 
lată în aspectul „subtil“ al substanţelor — alchimistul 
credea că va obţine Piatra Filozofală, agentul trans- 
mutaţiei și Elixirul nemuririi. Nu vom mai reveni 
asupra structurii iniţiatice a opus-ului alchymicum. E de 
ajuns să amintim că eliberarea naturii de legea Timpu- 
lui mergea mînă în mînă cu eliberarea adeptului. 

Alchimistul occidental încheie ultima etapă a unui 
foarte vechi program, început de homo faber din clipa 
în care s-a apucat să transforme Natura pe care o con- 
sidera, din perspective diverse, sacră sau susceptibilă 

de a fi hierofanizată. Conceptul transmutaţiei alchimice 

este încoronarea fabuloasă a credinţei în posibilitatea 

de a schimba Natura prin munca umană (munca, să nu 

uităm, comporta întotdeauna o semnificație liturgică). 
* 


Principiile alchimiei tradiţionale, creșterea minereu- 
rilor, transmutaţia metalelor, Elixirul și obligaţia se- 
cretului n-au fost contestate în epoca Renașterii și a 
Reformei. Chiar în secolul al XVII-lea, savanții nu 
puneau la îndoială creșterea minereurilor. Se întrebau 
totuși dacă alchimia putea ajuta Natura în acest proces 
ȘI, mai ales, dacă „cei care pretindeau a fi făcut-o deja 
erau oameni cinstiți, imbecili sau impostori“ 1. Herman 
Boerhaave (1664-1739), considerat cel mai mare chi- 
mist „raționalist“ al timpului său, faimos pentru expe- 
rienţele lui strict empirice, mai credea în transmutația 
metalelor. $i vom vedea importanţa alchimiei în revo- 
luţia științifică săvîrşită de Newton. 

Totuși, orizontul alchimiei medievale s-a modificat 
sub impactul neoplatonismului și al hermetismului, 
cele două gnoze filozofice devenite extrem de influente 
de la redescoperirea lor de către Marsilio Ficino și Pico 
de la Mirandola. Certitudinea că alchimia este capa- 
bilă să secondeze opera Naturii primește o semnifica- 
ue cristologică. Alchimiștii susţin acum că, așa cum 
Cristos a răscumpărat umanitatea prin moartea și re- 
învierea lui, opus alchymicum putea asigura răscumpăra- 
rea naturii. Un celebru hermetist din secolul al XVI-lea, 
Heinrich Khunrath, identifica Piatra Filozofală cu Isus 
Cristos, „Fiul Macrocosmosului“; el credea, între 
altele, că descoperirea Pietrei ar dezvălui adevărata na- 
tură a macrocosmosului, tot așa cum Cristos a acordat 


1 Betty J. Teeter Dobbs, The Foundations of Newton's Alchemy, 
1975, p. 44. 

plenitudinea spirituală omului, adică microcosmosu- 
lui.2 Convingerea că opus alchymicum poate salva atât 
omul cît și Natura prelungea nostalgia unei renovatio 
radicale, nostalgie care obseda creștinismul occiden- 
tal de la Gioacchino da Fiore. 

John Dee (născut în 1527), faimosul alchimist, ma- 
tematician și enciclopedist care-l asigurase pe împă- 
ratul Rudolf al II-lea că poseda secretul transmutaţiei, 
era convins că o reformă spirituală de anvergură mon- 
dială putea fi efectuată datorită forțelor declanșate 
„prin operațiile oculte“ și, în primul rînd, prin ope- 
rațiile alchimice.? Alchimistul englez Elias Ashmole 
vedea în alchimie, astrologie și magia naturalis „„Mîn- 
tuirea“ tuturor științelor. Într-adevăr, pentru partizanii 
lui Paracelsus și ai lui Van Helmont, Natura putea fi 
înţeleasă numai prin studiul „filozofiei chimice“ (adică 
a noii chimii) sau a „adevăratei Medicine“ 4. Chimia 
Și nu astronomia constituia cheia capabilă de a decripta 
secretele Cerului și ale Pămîntului. Pentru că era ex- 
plicată creația ca un proces chimic, fenomenele celeste 
ȘI terestre puteau fi interpretate în termeni chimici. 
Ţinînd cont de raporturile macrocosm-microcosm, 
„filozof-chimistul““ putea descifra secretele Pămîntu- 
lui și pe ale Cerului. Astfel, Robert Fludd prezenta o 
descriere chimică a circulației sîngelui calchiată după 
mișcarea circulară a soarelui. 


2 Cf. ibid., p. S4. 

3 Peter French, John Dee: The World of an Elizabethan Magus, 
Londra, 1972; R. J]. W. Evans, Rudolf 1/1 and his World: A Study of 
Intellectual History, 1975, pp. 218-219. Cu privire la influenţa lui 
John Dee asupra lui Khunrath, a se vedea Frances Yates, The Rosi- 
crucian Enlightment, Londra, 1972, pp. 37-38. 

4 A. C. Debus, „Alchemy and the Historian of Science“ (History 
of Science, 6, 1967, pp. 128-138), p. 134. 

5 A. C. Debus, The Chemical Dream of Renaissance, Cambridge, 
1968, pp. 7, 14-15. 

Asemenea multora dintre contemporanii lor, her- 
metiștii și filozofii-chimiști așteptau — și unii dintre ei 
o pregăteau cu febrilitate — o reformă generală și radi- 
cală a tuturor instituţiilor religioase sociale și culturale. 
Prima etapă, indispensabilă, a acestei renovatio univer- 
sale era reforma ştiinţei. Un mic studiu anonim, Fama 
Fraternitatis, publicat în 1614, cerea un nou model de 
educaţie. Autorul revela existenţa unei societăţi secrete, 
aceea a Rosacrucii. Fondatorul ei, fabulosul Christian 
Rosenkreutz, stăpînise „adevăratele secrete ale medi- 
cinei“ și, plecînd de aici, toate celelalte științe. A scris, 
prin urmare, un număr de cărți, dar ele erau accesibile 
numai membrilor ordinului rosacrucian.* Autorul stu- 
diului Fama Fraternitatis se adresa tuturor savanților din 
Europa, cerîndu-le să se alăture Fratemităţii, cu scopul 
de a săvîrși reforma științei; cu alte cuvinte, pentru a 
accelera acea renovatio a lumii occidentale. Apelul a 
avut un ecou răsunător. În mai puţin de zece ani, pro- 
gramul propus de misterioasa societate Rosacruce a fost 
dezbătut în mai mult de o sută de cărți și broșuri. 

Johann Valentin Andreae, considerat de anumiţi is- 
torici ca autorul acestui studiu Fama Fraternitatis, pu- 
blica în 1619 lucrarea Christianopolis, lucrare care a 
influenţat pe Bacon în New Atlantis. Andreae sugera 
constituirea unei comunităţi de savanți, pentru a 


6 A se vedea, inter alia, Debus, The Chemical Dream of Renais- 
sance, pp. 17-18. Despre Fama şi literatura rosacruciană, cf. Nota 
R. Să observăm în trecere că, la începutul secolului al XVII-lea, se 
redescoperea vechiul scenariu, atît de iubit în textele chineze, 
tantrice și helenistice: o revelaţie primordială, redescoperită recent, 
dar rezervată numai inițiaților. 

7 Cf. Christianopolis, an Ideal State of the Seventeenth Century, 
tradus de Felix Emil Held, New York și Londra, 1916. A se vedea, 
de asemenea, F. Yates, The Rosicrucian Enlightment, pp. 145—146; 
Debus, The Chemical Dream, pp. 19—20; şi Nota R. 

elabora o nouă metodă de educaţie bazată pe „filozofia 
chimică“. În utopica Christianopolis, centrul de studiu 
era laboratorul: acolo unde „,nuntește Pămîntul cu 
Cerul“ și „se dezvăluie misterele divine împînzind 
suprafaţa ţinutului““.5 Printre numeroșii admiratori ai 
reformei ştiinţei cerute de Fama Fraternitatis se nu- 
mără și Robert Fludd, membru în Royal College of 
Physicians, un fervent adept al alchimiei mistice. Fludd 
susținea că era imposibil să stăpînești filozofia naturală 
fără un studiu aprofundat al științelor oculte. Pentru 
Fludd, „adevărata medicină era chiar fundamentul filo- 
zofiei naturale. Cunoașterea microcosmosului — adică 
a corpului uman — ne revelează structura Universului 
și ne conduce, în cele din urmă, lîngă Creator. Mai 
mult, cu cît cunoaștem mai bine Universul, cu atît 
înaintăm în cunoașterea de sine“?. 

Pînă acum cîţiva ani, nu se bănuia rolul lui Newton 
în această mișcare generală, vizînd acea renovatio a re- 
ligiei și culturii europene, prin intermediul unei sinteze 
îndrăzneţe a tradiţiilor oculte şi a ştiinţelor naturale. 
Este adevărat că Newton n-a publicat niciodată rezul- 
tatele acestor experienţe alchimice, cu toate că de- 
clarase că unele dintre ele fuseseră încununate de 
succes. Numeroasele sale manuscrise alchimice, ne- 
cunoscute pînă în anul 1940, au fost analizate minuţios 
de profesorul Betty Teeter Dobbs, în cartea sa The 
Foundations of Newton Alchemy (1975). Profesorul 
Dobbs afirmă că Newton experimenta în laboratorul 
său operațiile descrise de uriașa literatură alchimică 


8 Christianopolis (tradus de Helm), pp. 196-197. 

? Robert Fludd, Apologia Compendiaris Fraternitatem de Rosa 
Cruce Suspicionis et Infamiae Maculis Aspersam, Veritatis quasi 
Fluctibus abluens et abstergens, Leiden, 1616, pp. 88—93, 100-103, 
citat de Debus, The Chemical Dream, pp. 22—23. 

„într-o măsură care nu mai fusese niciodată atinsă, nici 
înainte, nici după el“ (op. cit., p. 88). Cu ajutorul alchi- 
miei, Newton spera să descopere structura microuni- 
versului, pentru a-și omologa sistemul lui cosmologic. 
Descoperirea gravitaţiei, forţa care reţine planetele pe 
orbitele lor, nu-l satisfăcea complet. Dar, cu toate că 
și-a continuat neobosit experienţele din 1669 pînă în 
1696, n-a reușit să descopere forțele care guvemau 
corpusculele. Totuși, cînd în 1670-1680 a început 
studiul dinamicii moţiunii orbitale, el a aplicat Uni- 
versului concepţiile sale „chimice“ ale atracţiei.!0 
Așa cum au arătat McGuire şi Rattansi, Newton era 
convins că, la început, Dumnezeu comunica unor pri- 
vilegiați secretele filozofiei naturale și ale religiei. 
Această cunoaștere a fost apoi pierdută și redescoperită 
pentru a fi încorporată în fabule și formulări mitice, 
unde au rămas ascunse neiniţiaţilor. În zilele noastre, 
această ştiinţă poate fi cunoscută prin experienţă și 
Chiar într-o manieră mai riguroasă.!! Din acest motiv, 
Newton a cercetat, în mod deosebit, secţiunile cele mai 
ezoterice ale literaturii alchimice, sperînd ca în ea să 
găsească adevăratele secrete. Este semnificativ faptul 
că fondatorul mecanicii modeme n-a respins tradiţia 
unei revelații primordiale și secrete, așa cum n-a 
respins principiul transmutaţiei. „Schimbarea Corpu- 
rilor în Lumină și a Luminii în Corpuri este absolut 
conformă cu legile naturii, căci natura pare încîntată 


10 Richard S. Westfall, ,,Newton and the Hermetic Tradition“, 
in: Science, Medicine and Society in the Renaissance. Essays Io 
Honor Walter Pagel, editat de Allen G. Debus, New York, 1972, 
vol. II, pp. 183-198, spec. pp. 193-194; cf. Dobbs, op.cir.,p. 211. 

1! Dobbs, p. 90, citînd articolul lui E. McGuire şi P. M. Rattansi, 
„Newton and the « Pipes of Pan »“, Notes and Records of the Royal 
Society of London, 21, 1966, pp. 108—143. 

de Transmutaţie.“ 12 După opinia lui Dobbs, „gîndirea 
alchimică a lui Newton era atît de bine fundamentată, 
că el nu i-a negat niciodată validitatea generală. Într-un 
anumit sens, întreaga carieră a lui Newton după 1675 
poate fi interpretată ca un lung efort de a integra al- 
chimia și filozofia mecanică“ (op. cit., p. 230). 

După publicarea lucrării sale Principia, adversarii au 
declarat că „forțele“ lui Newton erau în realitate „,cali- 
tăţi oculte““. Profesorul Dobbs recunoaște că, într-un 
anume sens, criticii aveau dreptate: „Forţele lui Newton 
semănau mult cu simpatiile și antipatiile ascunse, de- 
spre care vorbea literatura ocultistă a Renașterii. Totuși, 
Newton dăduse forțelor un regim ontologic echivalent 
celui al materiei și moţiunii. Datorită acestei echiva- 
lenţe, întărită prin cuantificarea forțelor, el a permis 
filozofilor mecanici să se ridice deasupra nivelului 
imaginarului impact mechanism (p. 211). Analizînd 
conceptul newtonian de forță, Richard Westfall ajunge 
la concluzia că ştiinţa modemă este rezultatul unui 
mariaj între tradiția hermetică și filozofia mecanică.!3 

În avântul ei spectaculos, „știința modemă“ a igno- 
rat sau a respins moștenirea hermetismului. Altfel spus, 
triumful mecanicii lui Newton i-a aneantizat propriul 
ideal științific. Într-adevăr, Newton şi contemporanii 
săi așteptau un cu totul alt tip de revoluţie științifică. 
Prelungind și dezvoltînd speranţele și obiectivele neo- 
alchimistului Renașterii, și în primul rînd mîntuirea 
naturii, spirite atît de diferite ca Paracelsus, John Dee, 


12 „Nature... seems delighted with Transmutation“: Opticks, 
Londra, 1704, New York, 1952, ediția a patra, 1730, p. 374; citat 
de Dobbs, p. 231. 

13 Richard S. Westfall, Force in Newton's Physics. The Science 
of Dynamics in the Seventeenth Century, Londra și New York, 1971, 
pp. 377-391; Dobbs, p. 211. 

Comenius, J]. V. Andreas, Fludd sau Newton vedeau în 
alchimie modelul unei întreprinderi nu mai puțin am- 
biţioase, în special desăvîrșirea omului printr-o nouă 
metodă a științei. În perspectiva lor, o asemenea meto- 
dă trebuia să integreze într-un creştinism neconfesio- 
nal tradiţia ermetică și științele naturale, adică medicina, 
astronomia şi mecanica. Această sinteză constituia de 
fapt o nouă creaţie creștină, comparabilă cu rezultatele 
strălucite obținute prin integrările anterioare ale plato- 
nismului, aristotelismului și neoplatonismului. Acest 
tip de „știință“ visată, și partial elaborată în secolul al 
XVIII-lea, reprezenta ultima întreprindere „totală“ 
încercată în Europa creștină. Asemenea sisteme „ale 
științei totale““ au fost propuse în Grecia prin Pitagora 
și Platon, dar ele caracterizează și cultura chineză tra- 
dițională, unde nici o artă, știință sau tehnică nu era in- 
teligibilă fără presupoziţiile și implicațiile cosmologice, 
etice şi „existenţiale “.14 


X* 


Nu în acest moment, în care alchimia dispărea din 
actualitatea istorică, iar suma științei empirice, chimic 
valabile, se integrase în chimie, nu într-un asemenea 
moment şi nici în această tînără ştiinţă, ar trebui să 
căutăm urmele ideologiei alchimiștilor. Noua știință 
chimică nu folosește decît descoperirile empirice care 
nu reprezintă, oricît de importante și numeroase le-am 
considera, adevăratul spirit al alchimiei. Nu trebuie să 
credem că triumful științei experimentale a aneantizat 
visele și idealul alchimiștilor. Dimpotrivă, ideologia 
noii epoci, cristalizată în jurul mitului progresului in- 


14 Vom reveni asupra acestei probleme în volumul al III-lea din 
Istoria credințelor și ideilor religioase. 

finit, acreditat de științele experimentale și de indus- 
trializare, ideologie care domină și inspiră tot secolul 
al XIX-lea, relua și-și asuma, în ciuda radicalei secu- 
larizări, visul milenar al alchimistului. În dogma spe- 
cifică secolului al XIX-lea — conform căreia adevărata 
misiune a omului este de a schimba și transforma Na- 
tura, el putînd să acționeze mai bine și mai repede decât 
Natura, chemat fiind să devină stăpînul Naturii — în 
această dogmă trebuie să căutăm urma autentică a vi- 
sului alchimiștilor. Mitul soteriologic al desăvîrșirii și, 
în cele din urmă, mîntuirea Naturii, supraviețuiește, ca- 
muflat, în programul patetic al societăților industriale 
care vizează „transmutaţia“ totală a naturii, transfor- 
marea ei în „energie“. În acest secol al XIX-lea, domi- 
nat de științele fizico-chimice și avîntul industrial, omul 
reușește să se substituie Timpului, în raporturile sale 
cu Natura. Acum se realizează, în proporţii inimagi- 
nabile pînă atunci, dorinţa lui de a precipita ritmurile 
temporale prin exploatarea din ce în ce mai rapidă și 
mai eficace a minelor, cărbunelui, zăcămintelor de 
petrol; în acel moment, chimia organică, în întregime 
mobilizată pentru a forţa secretul bazelor minerale ale 
Vieţii, deschide calea nenumăratelor produse „,sinte- 
tice“; trebuie să remarcăm că produsele sintetice de- 
monstrează pentru prima oară posibilitatea abolirii 
Timpului, preparării în laborator și uzină a substanţelor 
în asemenea cantități că Naturii i-ar fi trebuit milenii 
să le producă. Se știe cît de mult a visat știința, de-a 
lungul celei de a doua jumătăți a secolului al XIX-lea 
ȘI începutului secolului al XX-lea, la „prepararea sin- 
tetică“ a vieţii, Chiar și sub umila formă a cîtorva celule 
de protoplasmă: și acesta era tot un vis alchimic, acela 
al homunculului. 

Plasîndu-ne în planul istoriei culturale, putem- deci 
afirma că alchimiștii, în dorinţa lor de a se substitui 
Timpului, au anticipat esențialul ideologiei lumii mo- 
deme. Chimia n-a păstrat decît fragmente neînsemnate 
din moştenirea alchimică. Masa acestei moșteniri se 
află în altă parte, în ideologiile literare ale lui Balzac, 
Victor Hugo şi ale naturaliștilor, în sistemele Econo- 
miei Politice capitaliste, liberale și marxiste, în teo- 
logiile secularizate ale materialismului, pazitivismului, 
progresului infinit, în sfîrșit, pretutindeni unde izbîn- 
dește credinţa în posibilităţile nelimitate ale lui homo 
faber, pretutindeni unde străbate semnificația escato- 
logică a muncii, tehnicii și exploatării științifice a 
Naturii. Și, dacă ne gîndim bine, descoperim că acest 
entuziasm frenetic se hrănește mai ales dintr-o certi- 
tudine : stăpînind Natura prin științele fizico-chimice, 
omul se simte capabil să rivalizeze cu natura fără să 
mai piardă Timpul. Ştiinţa şi Munca vor săvîrși de 
acum încolo opera Timpului. Cu ceea ce are mai im- 
portant în el, cu inteligenţa lui aplicată și capacitatea 
de a munci, omul modem își asumă funcția duratei 
temporale, cu alte cuvinte, se substituie Timpului. 

Nu mai dezvoltăm și nici nu mai insistăm asupra 
celor cîteva observaţii privitoare la ideologia și situația 
lui homo faber, din secolele al XIX-lea și al XX-lea. 
Dorim doar, simplu, să arătăm că în credinţa în știința 
experimentală și în grandioasele sale proiecte indus- 
triale trebuie să căutăm urma viselor alchimiștilor. 
Alchimia n-a lăsat moștenire lumii modeme numai o 
chimie rudimentară: ea i-a transmis credinţa în trans- 
mutarea Naturii și ambiția de a stăpîni Timpul. Firește, 
această moștenire a fost înţeleasă și realizată de omul 
modem pe un cu totul alt plan decît cel al alchimis- 
tului care prelungea comportamentul omului arhaic 

pentru care natura era o sursă de hierofanii, iar munca 
un ritual. Știința modemă nu s-a putut constitui decît 
desacralizînd Natura; fenomenele științifice valabile nu 
se revelează decît cu preţul dispariţiei hierofaniilor. 
Societăţile industriale nu se mai ocupă de munca li- 
turgică, solidară cu riturile meseriilor. Acest fel de 
muncă nu putea fi folosit într-o uzină, fie din lipsa unei 
inițieri posibile, fie din lpsa unei „tradiții“ industriale. 

Un fapt merită reamintit: substituindu-se Timpului, 
alchimistul se ferea să și-l asume. El visa să precipite 
ritmurile temporale, să obțină aurul mai repede decît 
Natura, dar ca bun „filozof *“* sau mistic cum era, alchi- 
mistului îi era frică de Timp, nu se considera o ființă 
esenţial temporală, suspina după beatitudinea Paradi- 
sului, visa Etemitatea, urmărea să obțină nemurirea și 
acel Elixir Vitae. Şi în această privinţă, alchimistul se 
comportă asemenea umanității premodeme care, prin 
tot felul de mijloace, escamota conştiinţa ireversibi- 
lități Timpului, fie „regenerîndu-l“ periodic prin repe- 
tiţia cosmogoniei, fie sanctificîndu-l prin liturghie, fie 
„uitîndu-l“, adică refuzînd să ia în consideraţie inter- 
valele profane între două acțiuni semnificative (Și, în 
consecinţă, sacre). Trebuie să ne amintim mai ales că 
alchimistul ,„,stăpînea Timpul““ cînd reitera simbolic, în 
aparatele sale, haosul primordial și cosmogonia (a se 
vedea p. 158), mai ales cînd se supunea „morţii și re- 
învierii“ iniţiatice. Orice iniţiere era o victorie asupra 
morții, adică asupra temporalității: inițiatul se proclama 
„nemuritor“, el dobîndise o existență post-mortem pe 
care o credea indestructibilă. 

Dar din ziua în care visul individual al alchimistu- 
lui a fost realizat de o întreagă societate, în singurul 
plan în care era realizabil — acela al științelor fizi- 
co-chimice și al industriei — apărarea împotriva Timpu- 

lui a devenit imposibilă. Tragica grandoare a omului 
modem este legată de faptul că el a avut primul cura- 
jul de a-și asuma, în privința Naturii, opera Timpului. 
Am văzut cum cuceririle lui spectaculoase realizează, 
în cu totul alt plan, nostalgiile alchimiștilor. Dar mai 
mult: omul societăţilor modeme și-a asumat, în cele 
din urmă, Timpul nu numai în raport cu Natura, ci și 
în raport cu el însuși. În plan filozofic, el s-a recunos- 
cut esenţial și uneori unic ca fiinţă temporală, consti- 
tuită prin temporalitate, destinată istoricității. Lumea 
modermă în totalitatea ei, în măsura în care-și reven- 
dică propria grandoare și își asumă drama, se identi- 
fică Timpului, așa cum și-au dorit ştiinţele și industria 
în secolul al XIX-lea, proclamînd că omul poate acţio- 
na mai bine și mai repede decît Natura, cu condiţia de 
a pătrunde, prin inteligență, secretele naturii și de a su- 
plini, prin muncă, Timpul, multiplele durate temporale 
(acele tempouri geologic, botanic, animal) cerute de 
Natură pentru a-și desăvîrși opera. Tentaţia era prea 
mare pentru ca omul să i se poată împotrivi: mii de ani 
el a visat să acţioneze mai repede decît Natura. Cum 
ne-am putea imagina o ezitare în faţa fabuloaselor 
perspective pe care i le deschideau chiar propriile-i 
descoperiri. Dar nici nu trebuie să ascundem preţul 
ineluctabil: nu se poate substitui Timpului fără să fie 
condamnat, pînă la urmă, a se identifica lui, și a-i făuri 
opera chiar cînd nu mai are nici un chef s-o facă. 
Opera Timpului nu poate fi înlocuită decît prin mun- 
că intelectuală și manuală și, vai, mai ales și cît de 
mult, prin muncă manuală. Fără îndoială, de cînd se 
știe, omul a fost obligat să muncească. Dar există o 
diferenţă, și ea este fundamentală: pentru a fumiza ener- 
gia necesară viselor şi ambițiilor secolului al XIX-lea, 
munca a fost secularizată. Pentru prima oară în isto- 

rie, omul și-a asumat acea muncă extrem de dură „pen- 
tru a izbîndi mai repede și mai bine decît natura“, fără 
să mai dispună de dimensiunea liturgică pe care o 
posedau alte societăți și care făcea munca suportabilă. 
În această muncă, definitiv secularizată, în munca în 
stare pură, dezmembrată în ore şi unități de energie 
cheltuită, într-o asemenea muncă el simte mai impla- 
cabil ca niciodată durata temporală, lentoarea și povara 
ei. Pe scurt, putem spune că omul societăților modeme 
a preluat, în sensul literal al cuvîntului, locul Timpu- 
lui, că a devenit o ființă absolut temporală. Și pentru 
că ireversibilitatea și vacuitatea Timpului au devenit o 
dogmă pentru lumea modemă (să precizăm : pentru toți 
cei care nu se mai recunosc solidari cu ideologia iu- 
deo-creștină), temporalitatea experimentală și asumată 
de om se traduce, în plan filozofic, prin condiţia tragică 
a vanităţii oricărei existenţe umane. Din fericire, pa- 
siunile, imaginile, miturile, jocurile, distracțiile, vise- 
le, — ca să nu vorbim despre religie, care nu aparţine 
orizontului spiritual propriu omului modem —, sînt 
prezente pentru a opri această conștiință tragică de a 
se impune şi în alte planuri decît cel filozofic. 
Aceste consideraţii nu urmăresc o critică a lumii mo- 
deme și nici un elogiu al societăților arhaice sau exo- 
tice. Se pot critica multe aspecte ale societăţii modeme, 
cum poate fi criticat un aspect sau altul al altor socie- 
tăți — dar toate acestea nu privesc studiul nostru. Noi 
am vrut numai să arătăm în ce sens ideile majore ale 
alchimiei, înrădăcinate în protoistorie, s-au prelungit în 
ideologia secolului al XIX-lea şi cu ce consecinţe. În 
ceea ce privește lumea modemă, trebuie să ținem cont 
că această lume inaugurează un tip absolut nou de civi- 
lizaţie. Este imposibil să-i prevedem dezvoltările ulte- 
rioare. Dar e util să ne amintim că singura revoluţie din 

trecutul omenirii, cu care revoluția modemă ar putea fi 
comparată, descoperirea agriculturii, a provocat tulbu- 
Tări ȘI sincope spirituale a căror gravitate cu greu ne-am 
putea-o imagina. O lume venerabilă, aceea a vînătorilor 
nomazi, dispărea cu religiile, mitologiile și concepţiile 
sale morale. Au trebuit mii de ani pentru a se stinge 
lamentaţiile reprezentanților „vechii lumi“ condamnată 
la moarte prin agricultură. Și mai trebuie să bănuim că 
profundei crize spirituale provocate prin decizia omu- 
lui de a se opri și de a se lega de glie i-au trebuit seco- 
le pentru a se integra complet. Nu ne putem imagina 
„răsturnarea tuturor valorilor“ prilejuite de trecerea no- 
madismului la viaţa sedentară; să ne imaginăm măcar 
repercusiunile psihologice și spirituale. 

Or, descoperirile tehnice ale lumii modeme, stăpîni- 
rea Timpului și a Spaţiului, reprezintă o revoluție de 
proporţii analoage și ale cărei consecințe sîntem departe 
de a le fi integrat. Desacralizarea muncii, mai ales, con- 
stituie o plagă vie în trupul societății modeme. Nimic 
nu ne spune că o resacralizare a ei nu va avea loc în 
viitor. Cît despre temporalitatea condiției umane, ea 
reprezintă o descoperire chiar mai gravă. O împăcare 
cu temporalitatea rămîne posibilă, în condiţiile unei 
concepţii mai corecte despre Timp. Dar nu e momen- 
tul să abordăm aceste probleme. Scopul nostru este nu- 
mai să arătăm cum criza spirituală a lumii modeme 
numără printre premisele ei depărtatele vise demiurgice 
ale metalurgiștilor, făurarilor și alchimiștilor. E bine 
pentru conștiința. istoriografică a omului occidental să 
se descopere solidară cu actele și idealurile unor foarte 
îndepărtați strămoşi — chiar dacă omul modem, moşte- 
nitorul tuturor acestor mituri şi al tuturor acestor vise 
din care s-a constituit, n-a reușit să le realizeze decît 
desolidarizîndu-se de semnificaţiile lor originale. 


Nota A 
Meteoriti, pietre fulgerate, începuturile metalurgiei 


Cu privire la mitul bolții cerești făurită din piatră, cf. 
Uno Holmberg, „Der Baum des Lebens, Annales Acade- 
miae Scientiarum Fennicae, Seria B. , vol. XVI, Helsinki, 
„1922-1923, p. 40; H. Reichelt, „„Der Steineme Himmel“, 
Indogermanische Forschungen, 32, 1913, pp. 23-57, 
susţinea că, de altfel, concepţia cerurilor litice și metalice 
era comună indo-europenilor. R. Eisler, „Zur 'Termino- 
logie und Geschichte der jiidischen Alchemie““, Monar- 
schrift fiir Geschichte und Wissenschaft des Judentums, 
1926, N.F., vol. 26, pp. 194-201, susținea că meteoriţii 
au prilejuit prezentarea cerurilor constituite din diferite 
metale (fier, cupru, aur, argint etc.). Cu privire la relaţiile 
între cer, metale, culori, cf. Holmberg, op. cit., p. 49: 
A. Jeremias, Handbuch der altorientalischen Geisteskultur, 
ediţia a doua, Berlin, 1929, pp. 180 și urm. Dar R. J. For- 
bes, Metallurgy in Antiquity, Leiden, 1950, p. 357, ob- 
serva că referirile precise la asocierea între metale, culori 
Și planete sînt mai rare în general decît s-ar părea, chiar 
în epoca babiloniană. 

Cu privire la „pietrele fulgerate“, a se vedea Richard 
Andree, Etnographische Parallelen, Neue Folge, Leip- 
zig, 1880, pp. 30—41 (Der Donnerkeil). P. Scbillot, 
Le Folklore de France, vol. I, Paris, 1904, pp. 104-105; 
W. W. Skeat, „,Snakestone“, Folk-Lore, 23, 1912, 
pp. 45-80; P. Saintyves, Corpus de Folklore prehistorique 
en France et dans les colonies francaises, vol. II, Paris, 

1934: Le Folklore des outils de l'âge de la pierre, 
pp. 107-202; Georg Holtker, „Der Donnerkeilglaube 
vom steinzeitlichen Neuguinea ausgesehen“, Acta Tro- 
pica, |, 1944, 30-51; cu o bogată bibliografie, pp. 40—50. 

Cu privire la meteoriți, a se vedea și G. K. Kunz, The 
Magic of Jewels and Charm, Philadelphia-Londra, 1915, 
pp. 94-—117. 

Cu privire la rolul metalelor în viaţa și religia primi- 
tivilor, se poate consulta bogatul volum al lui Richard 
Andree, Die Metalle bei den Naturvâlkern mit Beriick- 
sichtigung prăhistorischer Verhăltnisse, Leipzig, 1884. 
Cu privire la folclorul plumbului, cf. Leopold Schmidt, 
„Das Blei in seiner volkstiimlichen Geltung“, Miz. d. 
Chemischen Forschungsinstitutes der Industrie Osterreichs, 
II, 4-5, 1948, pp. 98 și urm. Cu privire la istoria meta- 
lurgiei și aspectele ei culturale, a se vedea TI. A. Rickards, 
Man and Metals. A History of Mining in Relation to the 
Development of Civilization, New York, 1932, 2 vol. 
(există și o traducere franceză), J. R. Partington, Origins 
and Development of Applied Chemistry, Londra, 1935 şi, 
mai ales, Leslie Aitchison, A History of Metals, 2 vol. , 
Londra, 1960. Stadiul problemelor privind metalurgia 
în Antichitate este conştiincios trecut în revistă de 
R. J. Forbes, Metallurgy in Antiquity. A Notebook for 
Archaelogists and Technologists, Leiden, 1950, cu o bo- 
gată bibliografie. Cf. de același autor şi: Bibliographia 
Antiqua, Philosophia Naturalis (prima parte, Mines; 
Leiden, 1940; partea a doua, Metallurgy; Leiden, 1942). 
A se vedea acum Charles Singer, E. J. Holmayard și 
A. R. Hall, A History of Technology, vol. IL, Oxford, 1955. 

Despre AN. BAR: Hommel, Grundriss der Geographie 
und Geschichte Vorderasiens, Berlin, 1908-1922, p. 13; 
G. G. Bosson, Les metaux et les pierres dans les inscriptions 
assyro-babyloniennes (disertaţie inaugurală), Miinchen, 

1914, pp. 11-12; Axel W. Persson, „Eisen und Eisen- 
breitung in ăltester Zeit, Etymologisches und Sachliches“, 
Bulletin de la Societe Royale de Lettres de Lund, 1934, 
pp. 111-127, p. 114; Forbes, Mezallurgy in Antiquity, 
p. 565. 

Despre parzillu: Persson, op. cit., 113; Forbes, 465. 

Cu privire la industria și comerțul cuprului și bronzu- 
lui în Onentul Apropiat antic, cf. R. Dussaud, La Lydie et 
ses voisins aux hautes €poques, Paris, 1930, pp. 76 și urm. 

Cu privire la vocabularul bronzului, Georges Dossin, 
„Le Vocabulaire de Nuzi Smn“ (Revue d'Assyriologie, 
1947-1948), pp. 26 şi urm. 

Cu privire la problema fierului în vechiul Egipt și ter- 
menul biz-n. pt, cf. G. A. Wainwnght, „Iron in Egypt“, 
The Journal of Egyptian Archaeology, 18, 1932, pp. 3-15; 
rezumat în articolul lui Persson, pp. 2—3; id., „The Coming 
of Iron“, Antiquity, 10, 1936, pp. 5-25. E. Wyndham 
Hulme, „Early Iron-smelting in Egypt“, Antiquity, II, 
1937, pp. 222-223; Forbes, Metallurgy in Antiquity, 
pp. 425 și urm. H. Quiring, care şi-a rezumat cercetările 
tehnice în articolul: „Die Herkunft des ăltesten Eisens 
und Stahls“, Forschungen und Fortschritte, 9, 1933, 
pp. 126-127, crede că a demonstrat că minereurile de 
fier utilizate, destul de târziu, de egipteni, se extrăgeau din 
nisipurile Nubiei, care ar fi conţinut magnetit cu peste 
60% fier. A se vedea și Jean Leclant, „Le fer dans 
l'Egypte ancienne, le Soudan et l'Afrique“, în: Le Fer â 
travers les âges: Actes du Colloque International, Nancy, 
3—6 octobre 1955, Annales de l'Est, Memoire nr. 16, 
Nancy, 1955, pp. 85-91. 

Cu privire la fier, în Creta minoică: H. R. Hall, The 
Civilization of.Greece in the Bronze Age, Londra, 1928, 
p. 253; A. W. Persson, p. 111; Forbes, pp. 456 și urm. 

Nota B 
Mitologia fierului 


Fierul apotropeic împotriva demonilor și spiritelor: 
I. Goldziher, „„Eisen als Schutz gegen Dămonen“, Archiv 
fiir Religionswissenschaft, 10, 1907, pp. 41—46; S. Selig- 
mann, Der bose Blick, Berlin, 1910, vol. 1, pp. 273-276; 
vol. II, pp. 8—9 etc., id., Die magischen Heil- und Schutz- 
mittel, Stuttgart, 1927, pp. 161— 169 (această ultimă carte 
este extinderea cîtorva capitole din Der bose Blick); Frazer, 
Tabu and the Perils of the Soul, pp. 234 și urm. (trad. franc. 
pp. 195 și urm.); Tawney-Penzer, The Ocean of Story, 
vol. II, Londra, 1924, pp. 166-168; J. ]. Meyer, Trilogie 
altindischer Măchte und Feste der Vegetation, Ziirich-Leip- 
zig, 1937, vol. LI, pp. 130 și urm., vol. II, pp. 118 și um.; 
G. Dume&zil, „„Labrys“, Journal Asiatique, 1929, pp. 237-254, 
spec. pp. 247 şi urm. (cuţitele de fier îndepărtează de- 
mMoONII ; credințe caucaziene) ; J. Filliozat, Le Kumzratantra, 
Panis 1937, p. 64 (rolul magic al cuțitului). Cf. de asemenea 
Handworterbuch des Deutschen Aberglaubens, s.v. Eisen. 

Fierul ca protector al recoltelor (Europa de nord-est): 
A. V. Rantasalo, Der Ackerbau im Volksaberglauben der 
Finnen und Esten mit entsprechenden Gebrăuchen der 
Germanen verglichen, 5 vol. , FF Communications, Sonta- 
vala-Helsinki, 1919-1925, vol. III, pp. 17 și urm. 


Nota C 
Motive antropogonice 


Creaţia omului din argilă sau pămînt: S. Langdon, 
Le Poeme sumerien du Paradis, du Deluge et de la 
Chute de Il homme, Paris, 1919, trad. C. VirolJeaud, 
pp. 22-23, 31-32; id., Semitic Mythology, Boston, 1931 
pp. 111-112; în tradiţiile oceaniene, cf. R. B. Dixon, 

Oceanic Mythology, Boston, 1916, p. 107 (omul creat din 
praful amestecat cu sîngele zeului); a se vedea și Sir 
James Frazer, Folk-Lore of the Old Testament, Londra, 
1919, vol. I, pp. 3—44; id., Creation and Evolution in 
Primitive Cosmogonies, Londra, 1935, pp. 3—35 (studiu 
din 1909, în consecință mai puțin bogat decît prece- 
dentul). Cu privire la tradițiile egiptene, cf. E. A. Wallis 
Budge, From Fetish to God in Ancient Egypt, Oxford, 
1934, pp. 143, 434 (omul creat din lacrimile zeului); 
Adolf Erman, Die Religion der Aegypter, Berlin, 1934, 
p. 66; Maj Sandman Holmberg, The God Ptah, Lund— 
Copenhaga, 1946, pp. 31 şi urm.; Eliade, Istoria cre- 
dințelor și ideilor religioase, 1, $ 26. 

Pentru o viziune generală asupra motivelor antropogo- 
nice, a se vedea Stith Thompson, Motf-Indes of Folk-Lite- 
rature, vol. I, Helsinki, 1932, FF Communications nr. 106, 
pp. 150-159. 

Pentru traducerile ulterioare ale Poemului babilonian 
al creaţiei, a se vedea G. Furlani, II, Poema della creazione, 
Bologna, 1934, pp. 100 și urm. (cf. pp. 34—35, tradiţii 
analoage mesopotamiene); R. Labat, Le Poeme baby- 
lonien de la Creation, Paris, 1935, și bibliografuile înregis- 
trate de M. Eliade, Istoria credințelor, |, pp. 410 şi urm. În 
relație directă cu complexul metalurgic, cf. tradiţia ates- 
tată la populația Toradja: zeul Pue ne Palaburu făurește 
fiecare copil în fierărie (Kruyt, citat de J. W. Perry, The 
Children of the Sun, ediţia a doua, Londra, 1927, p. 207). 


Nota D 
Fertilizare artificială și rituri orgiastice 


Cu privire la fertilizarea artificială în Mesopotamia, cf. 
A. H. Pruessen, „Date Culture in Ancient Babylonia“, 
Journal of the American Oriental Society, 36, 1920, 


194 / FĂURARI ȘI ALCHIMIŞTI 


pp. 213-232; Georges Sarton, „The Artificial Fertili- 
zation of Date-Palms in the Time of Ashur-Nasir-Pal“, 
Isis, 21, nr. 60, aprilie 1934, pp. 8—14; id., „Additional 
Note on Date Culture in Ancient Babylonia“, ibid., 
nr. 65, iunie 1935, pp. 251-252 (aceste două articole 
comportă o bibliografie completă asupra problemei) ; 
Helene Danthine, Le palmier-dattier et les arbres sacres 
dans l'iconographie de | Asie occidentale ancienne, Paris, 
1937, pp. 111-121. 

Cu privire la tradițiile similare la evrei și la arabi, a 
se vedea Salomon Gandz, „,Artificial Fertilization of 
Date-Palms in Palestine and Arabia“, /sis, 33, nr. 65, iu- 
nie 1935, pp. 245-250. 

Cu privire la practicile orgiastice în legătură cu 
altoirea lămiilor, după spusele lui Ibn Wahshya, cf. 
S. Tolkowsky, Hesperides. A History of The Culture and 
Use of Citrus Fruits, Londra, 1938, pp. 56, 129 şi urm. 


Nota E 
Simbolimul sexual al focului 


Simbolismul sexual al focului în vechea Indie a fost 
studiat de K. F. Johansson, Uber die altindische Gâttin 
Dhisană, Skrifter utgifna Vetenskapssafunder i Up- 
psala-Leipzig, 1917, pp. 51-55 și de J. Gonda, „Gods“ 
and „Powers“ in the Veda, Haga, 1957, pp. 23 și urm., 38 
și urm. Cu privire la tradiţiile Indiei moderne, cf. 
W. Crooke, Religion and Folk-lore of Northern India, 
Oxford, 1926, p. 336; J. Abbot, The Keys of Power. 
A Study of Indian Ritual and Belief, Londra, 1932, p. 176. 

Cu privire la simbolismul vetrei (= vulva) în culturile 
protoistorice, a se vedea Oscar Almgren, Nordische Fels- 
zeichnungen als religiose Urkunden, Frankfurt, 1934, 

pp. 244 și urm. La vechii germani și în Europa nordică: 
J. Grimm, Deutsche Mythologie, a patra ediţie, 1876, 
vol. III, p. 175. 

Cu privire la simbolismul sexual al producţiei focului la 
„primitivi“, cf. Sir James Frazer, The Magic Art and the 
Origin of Kings, vol. Il, pp. 208 şi urm., id., Mythes sur 
I origine du feu (trad. fr.), Paris, 1931, pp. 62 şi urm. 
Exemple de orgii sexuale cu prilejul aprinderii solemne a 
focului, ibid., p. 64 (la populaţia mannd-anim, după Wirz). 

Cu privire la simbolismul cosmologic al aprinderii 
focului și la noţiunile de regenerare a Timpului, a se 
vedea lucrarea noastră, Le Mythe de | 'Eternel Retour, 
Paris, 1949, pp. 107 și urm. 

Cu privire la simbolismul „Centrului“, ibid., pp. 30 și 
urm. Și Imagini și simboluri, Humanitas, București, 1994, 
Pp. 33 și urm. 


Nota F 
Simbolismul sexual al triunghiului 


Cu privire la simbolismul sexual al lui del/za, a se 
vedea R. Eisler, Kuba-Kybele, pp. 127, 135 și urm. și 
Uberto Pestalozza, Religione Mediterranea, Milano, 1951, 
p. 246, n. 65. Cu pnvire la asimilarea: „triunghi“ = „ușă“ = 
„femeie“, cf. H. C. Trumbull, The Threshold Covenant, 
New York, 1892, pp. 252-257 (fapte grecești, chineze, 
evreiești etc.). Despre arche geneseoas, cf. Franz Dorn- 
seiff, Das Alphabet in Mystik und Magie, Leipzig, ediţia a 
doua, 1925, pp. 21-22. Cu privire la simbolismul tri- 
unghiului în India: G. Tucci, „Tracce di culto lunare in 
India“, Rivista di Studi Orientali, XII, 1919-1930, 
pp. 419—427, spec. p. 422 și nota (simbolism tantric); 
J. ]. Meyer, Trilogie altindischer Măchte und Feste der 
Vegetation, Ziirich-Leipzig, 1937, vol. III, pp. 133-294. 

R. Eisler, „Kuba-Kybele“, Philologus, vol. 68, 1909, 
pp. 118—151, 161-209, spec. p. 135, interpretează ne- 
fericit simbolismul sexual al lui Ka'aba: în calitate de 
tetragonos lithos, piatra sacră de la Mecca ar fi fost 
„casa“ unui pyramis sau a unui obelisc (Konischer 
Phalosstein). Trebuie să ținem cont totuși că, în 1909, 
cînd R. Eisler își scria studiul, psihanaliza de abia se 
năștea, iar erudiţii care se contaminaseră de ea se lăsau 
ușor sugestionați de simbolismele pansexuale. 


Nota G 
Petra genitrix 


Cu privire la mitunle oamenilor născuți din piatră, cf. 
B. Nyberg, Kind und Erde, Helsinki, 1931, pp. 61 şi umm.; 
M. Eliade, Tratat de istorie a religiilor, Humanitas, Bucu- 
reşti, 1995, p. 192 (elemente de bibliografie). Cu privire la 
pietrele fertilizante Și ritualurile „lunecării““, cf. Tratat, 
pp. 180 și urm. 

Cu privire la nașterea zeilor dintr-o petra genitrix 
(= Marea Zeiţă = matrix mundi), cf. R. Eisler, Weltenmantel 
und Himmelszelt, Miinchen, 1910, vol. II, pp. 411, 727 
Și urm. etc., id., „Kuba-Kybele“, Philologus, vol. 68, 
pp. 118-151, 161—209,: spec. pp. 196 şi urm. 

Cu privire la tradițiile paleosemitice în legătură cu oa- 
menii ieşiţi din pietre, cf. W. Robertson Smith, The Religion 
of the Semites, ediţia a III-a, Londra, 1927, p. 86 (legenda 
arabă); Hans Schmidt, Die Erzăhlung vom Paradies und 
Siindejall, Tiibingen, 1931, p. 38, n. 1 (Vechiul Testament). 

Cu privire la nașterea lui Cristos dintr-o piatră în fol- 
clorul românesc, a se vedea Alexandru Rosetti, Colindele 
românilor, Academia Română, București, 1920, p. 68. 

Nota H 
Alchimia în literatura engleză 


Cu privire la piesa lui Ben Jonson, The Alchemist, a se 
vedea Edgar Hill Duncan, „Jonson's A/chemist and the 
Literature of Alchemy“, PMLA, 61, septembrie 1946, 
pp. 699—710. Autorul scoate în evidenţă remarcabilele 
cunoștințe ale lui Jonson despre alchimie, superioare tu- 
turor celorlalți scriitori englezi, cu excepţia, poate, a lui 
Chaucer și Donne (op. ciz., p. 699). Duncan examinase 
cunoștințele alchimice ale lui Chaucer în „The Yeoman's 
Canon's Silver Citrinacioun““, Modern Philology, XXXVII, 
1940, 241-262; a se vedea și studiile sale „„Donne's 
Alchemical Figures“, ELH, IX, 1942, 257-285 şi „The 
Alchemy in Jonson's Mercury Vindicated“, Studies in 
Philology, XXXIX, 1942, 625-637. Se va găsi prezentarea 
generală în H. Fisch, „Alchemy and English Literature“, 
Proceedings of the Leeds Philosophical and Literary Society, 
VII, 123-136. 


Nota |] 
„Alchimia “ babiloniană 


Documentele asiriene au fost traduse de R. Campbell 
Thompson, On the Chemistry of the Ancient Assyrians, Lon- 
dra, 1925, 158 de pagini dactilografiate; Bruno Meissner, 
Babylonien und Assyrien, vol. Il, Heidelberg, 1925, pp. 328 
și urm.; Robert Eisler, „Der babylonische Ursprung der 
Alchimie“, Chemiker-Zeitung, nr. 83, 11 iulie, 1925, pp. 577 
și urm.; nr. 86, 18 iulie 1925, pp. 602 și urm, id., „„Die 
chemische 'Terminologie der Babylonier“, Zeitschrift fiir 
Assyriologie, Bd. 37, aprilie, 1926, pp. 109—131; id, 
„„L”Origine babylonienne de l'alchimie““, Revue de Synthese 

Historique, 1926, pp. 1—25. Pentru terminologia minera- 
logică și chimică, a se vedea și R. C. Thompson, A Diction- 
ary of Assyrian Chemistry and Geology, Oxford, 1936. 
R. C. Thompson și-a rezumat cercetănle în articolul: „A Sur- 
vey of the Chemistry of Assyria in the VIlth cent. B.C“, 
Ambix, II, 1938, pp. 3-16. 

Interpretarea lui Robert Eisler a fost respinsă, din moti- 
ve diferite, de asirologul H. Zimmerm, ,„Assyrische che- 
misch-technische Rezepte, insbesondere fiir Herstellung 
farbigen glasierter Ziegels, in Umschrift und Ubersetzung““, 
Zeitschrift fiir Assyriologie, Bd. 36, septembrie 1925, 
pp. 177—208; id., „, Vorlăufiger Nachtrag zu den assyrischen 
chemisch-technischen Rezepten“, ibid., Bd. 37, septembrie, 
1936, pp. 213-214; de istoricul științelor Ernst Darm- 
staester, „Vorlăufige Bemerkungen zu den assyrischen 
chemisch-technischen Rezepten“, Zeitschrift fiir Assyrio- 
logie, 1925, pp. 302-304; id., „Nochmals babylonische 
Alchemie““, ibid., 1926, pp. 205-213; și de arabistul și is- 
toricul științelor Julius Ruska, „Kritsches zu R. Eislers che- 
misch-geschichtlicher Methode“, Zeitschrift fiir Assyriologie, 
Bd. 37, 1926, pp. 273-288. 

Ipoteza lui R. Eisler a fost acceptată de Abel Rey, La 
Science orientale avant les Grecs, Paris, 1930, pp. 193 și 
urm.; a se vedea și R. Berthelot, La Pensece de /'Asie et 
I Astrobiologie, Paris, 1938, pp. 43 și urm. 

În al doilea volum din lucrarea sa Entstehung und Aus- 
breitung der Alchemie, Berlin, 1931, pp. Sl și urm., Edmund 
von Lippmann, fără a se pronunța într-o manieră categorică, 
păstrează mai degrabă o atitudine negativă; a se vedea și 
vol. III, Weinheim, 1954, p. 40. 

Ne-ar fi plăcut să vedem abordată această problemă și în 
voluminoasa lucrare a lui Forbes, Metallurgy in Antiquity. 

Nota J 
Alchimia chineză 


Pentru o orientare generală în gîndirea științifică chineză 
integrată în istoria universală a științelor, a se vedea George 
Sarton, An Introduction to the History of Science, vol. I-III, 
cinci volume, Washington, 1926-1948 și, mai ales, Joseph 
Needham, Science and Civilisation in China, vol. I-V, 
Cambridge, 1956. 

Pentru istoria artelor metalurgice şi chimice în China an- 
tică, a se vedea Li Ch'iao Ping, The Chemical Arts of Old 
China, Easton, 1948. B. Laufer a demonstrat că atît pasta /iu 
li (care era întrebuințată la fabricarea vitraliilor) cît și cao- 
linul au fost experimentate pentru prima oară de alchimiștii 
daoiști: cf. The Beginnings of Porcelain in China, Chicago, 
1917, Field Museum, pp. 142, 118 etc. Sărunle de arsenic, 
folosite de alchimiști, și-au găsit întrebuinţarea în agricultură 
ȘI diverse industrii; cf. M. Muccioli, „L'arsenico presso i 
Cinesi“, Archivio di Storia della Scienza, VIII, pp. 65—76, 
spec. pp. 70—71. Cu privire la aplicaţiile descoperirilor 
alchimice în tehnicile ceramice și metalurgice, a se vedea 
E. von Lippmann, Entstehung und Ausbreitung der Alchemie, 
I, p. 156; II, pp. 45, 66, 178 etc. 

Cu privire la alchimia chineză, se va găsi esenţialul 
bibliografiei în cartea noastră Yoga. Nemurire și libertate, 
Humanitas, București, 1993, pp. 357-358, şi mai ales în 
Needham, Science and Civilisation in China, V, 1, Cam- 
bridge, 1974, pp. 2 și urm., 387 și urm. Să notăm operele 
cele mai importante: O. Johnson, A Study of Chinese 
Alchemy, Șanhai, 1928; dar a se vedea și darea de seamă a 
lui B. Laufer, Isis, 1929, vol. 12, pp. 330-332; A. Waley, 
„Notes on Chinese Alchemy“, Bulletin of Oriental School 
of London, VI, 1930, pp. 1—24; W. H. Barnes, „Possible 
Reference to Chinese Alchemy in the Fourth or Third 

Century B. C.“, The China Journal, vol. 23, 1935, pp. 75—79; 
Homer H. Dubs, „The Beginnings of Alchemy“, Isis, 
vol. 38, 1947, pp. 62-86; Ho Ping-Yii şi Joseph Needham, 
„The Laboratory Equipment of the Early Mediaeval 
Chinese Alchemist“, Ambix, VII, 1959, pp. 57-115; Ts'ao 
T'ien Ch'in, Ho Ping-Yii și Joseph Needham, „An Early 
Mediaeval Chinese chemical Text on Aqueous Solutions“, 
ibid., pp. 122-158; Nathan Sivin, Chinese Alchemy : Pre- 
liminary Studies, Cambridge, Mass., 1968; a se vedea da- 
rea noastră de seamă în History of Religion, 10, 1970, 
pp. 178-182; Joseph Needham, Science and Civilisation, |, 1 
(istoria alchimiei va fi continuată în patru volume ulte- 
Tloare, acum în pregătire). 

Printre traducerile textelor alchimice, să amintim mai 
ales: Lu-Ch'iang Wu și Tenney L. Davis, „An Ancient 
Chinese Treatise on Alchemy Entitled Ts'an T'ung Ch", 
Written by Wei Po-Yang about 142 A.D.“, Isis, 1932, 
vol. 18, pp. 210-289; id., „Ko Hung on the Yellow and the 
White“, Proceeding of the American Academy of Arts and 
Science, vol. 70, 1935, pp. 221-284. Această din urmă lu- 
crare comportă traducerea capitolelor IV și VI din tratatul lui 
Ko Hung (Pao P'u Tzu); capitolele I-III sînt traduse de 
Eugen Feifel, Monumenta Serica, vol. 6, 1941, pp. 113-211 
(a se vedea ibid., vol. 9, 1944, o nouă traducere a capitolului 
IV, tot de Feifel), și capitolele VII și XI de T. L. Davis și 
K. F. Chen, „The Inner Chapters of Pao-pu-tzu“, Pro- 
ceedings of American Academy of Arts and Sciences, vol. 74, 
1940-— 1942, pp. 287-325. Despre valoarea traducerilor lui 
T. L. Davis și colaboratorilor săi, a se vedea J. Needham, 
Science and Civilisation, V, 1, p. 6 şi Nathan Sivin, Chinese 
Alchemy, p. 15. James R. Ware a făcut o traducere completă 
a lucrănii Nei P'ien de Ko Hung în A/chemy, Medicine and 
Religion in the China of A.D. 320; The Nei P'ien of Ko Hung, 
Cambridge, Mass., 1966; cf. observaţiile noastre în History 

of Religions, 8, 1968, pp. 84-85. Lucrarea lui Sivin, Chinese 
Alchemy, pp. 145-214, comportă traducerea adnotată a 
lucrării Tan Ching yao chueh („Essential Formulas from the 
Alchemical Classics“), lucrare atribuită lui Sun Ssu-mo 
(secolul al VI-lea după Cristos). A se vedea și Roy Spooner 
și C. H. Wang, „The Divine Nine Tum Tan Sha Method, 
a Chinese Alchemical Recipe“, /sis, 1947, vol. 38, 
pp. 235-242. 

H. H. Dubs crede că originea alchimiei trebuie căutată în 
China secolului -al IV-lea înainte de Cristos. După opinia 
acestui autor, alchimia nu putea să se nască decît într-o 
civilizație în care aurul era puţin cunoscut și unde nu se des- 
coperiseră încă metodele de dozare a cantității de metal 
pur; or, în Mesopotamia, aceste metode erau răspîndite din 
secolul al XIV-lea înainte de Cristos, ceea ce face improba- 
bilă originea mediteraneană a alchimiei (Dubs, pp. 80 și 
urm.). Această opinie n-a fost acceptată de istoricii alchimiei 
(a se vedea, inter alia, F. Sherwood Taylor, The Alchemists, 
New York, 1949, p. 75). Dubs crede că alchimia a fost in- 
trodusă în Occident de călătorii chinezi (op. cit., p. 84). 
Totuși, după Laufer, nu este exclus ca alchimia „științifică“ 
să reprezinte în China o influenţă străină (cf. Laufer, Isis, 
1929, pp. 330-331). Cu privire la pătrunderea ideilor medi- 
teraneene în China, a se vedea Dubs, op. cit., pp. 82-83, 
notele 122-123. Cu privire la probabila origine mesopoto- 
miană a ideologiei alchimice chineze, cf. H. E. Stapleton, 
„The Antiquity of Alchemy“, Ambix, V, 1953, pp. 1-43, 
spec. pp. 15 și urm. Discutînd pe scurt despre originea 
chineză a alchimiei (pp. 19—30), Sivin respinge ipoteza lui 
Dubs (pp. 22-23). Critica cea mai radicală a fost prezentată 
de Needham (vol. V, 1, pp. 44 și urm.), în ciuda faptului că 
el însuși, deși din cu totul alte motive, susține că alchimia 
este o creaţie chineză. După opinia lui Needham, cultura 
Chinei antice era singurul mediu în care se putea cristaliza 

credinţa într-un elixir împotriva morții ca operă supremă a 
chimistului (pp. 71, 82, 114-115). Cele două concepții, cea 
a elixirului și cea a fabricării alchimice a aurului, au fost in- 
tegrate pentru prima oară în istoria Chinei în secolul al 
IV-lea înainte de Cristos (pp. 12 și urm. etc.). Dar Needham 
recunoștea că raportul între aur și imortalitate era cunoscut 
în India înainte de secolul al VI-lea înainte de Cristos 
(pp. 118 și urm.; a se vedea observaţiile noastre privind 
această problemă mai sus, pp. 55, 130). 

Pentru simbolismul alchimic al respirației și actului se- 
Xual, cf. R. H. van Gulik, Erotic Colour Prints of the Ming 
Period with an Essay on Chinese Sex Life from the Han to the 
Ch'ing Dynasty, B.C. 206—A. D. 1644 (publicat în cincizeci 
de exemplare private), Tokio, 1951, pp. 115 și urm. 


Nota K 
Tradiţii magice chineze şi folclorul alchimic 


Cu privire la „zborul magic“ al yoginilor și alchimiștilor, a 
se vedea M. Eliade, Yoga. Nemywrire și libertate, pp. 354-355. 
Cu privire la „zborul magic“ în China, cf. M. Eliade, 
Le Chamanisme, pp. 294 şi urm.; cu privire la zborul Nemu- 
ritorilor daoiști, cf. Lionel Giles, A Gallery of Chinese Immor- 
tals, Londra, 1948, pp. 22, 40, 43, 51 etc.; Max Kalten- 
mark, Le Lie-sien Tchouan (Biographies legendaires des 
Immortels taoistes de l'antiquite), tradusă și adnotată, Pekin, 
1932, pp. 41, 54, 82, 146, 154. 

Un mare număr de foarte vechi mituri și credințe legate 
de Nemurire și mijloacele de a o dobîndi a fost reluat și 
revalorizat de alchimiștii chinezi. Broasca ţestoasă și 
cocorul erau considerate simboluri ale nemuririi. Auto- 
rii antici descriau întotdeauna un cocor aflat în preajma 
Nemuritonilor (J. J. de Groot, The Religious System of China, 

Leiden, 1892 sq., vol. IV, pp. 232-233, 295); se desenează 
cocori pe carele funebre pentru a sugera trecerea în veșnicie 
(ibid., vol. IV, p. 359). În tablourile care-i reprezintă pe cei 
opt Nemuritori în drum spre Insula supranaturală, cocorul 
este cel care poartă barca prin aer (cf. Werner, Myrhs and 
Legends of China, Londra, 1924, p. 302). Or, Pao Pu'tzu 
(= Ko Hung) ne asigură că se poate spori vitalitatea prin 
consumul de băuturi preparate cu ouă de cocor și carapace 
de broască ţestoasă (text citat de Johnson, Chinese Alchemy, 
p. 61). Tradiţia e veche: în Lie-sien Tchouan se povestește că 
nebunul Kuei se hrănea cu scorțișoară și floarea soarelui ames- 
tecate cu creier de broască țestoasă (M. Kaltenmark, p. 119). 

Printre speciile vegetale susceptibile de a procura longe- 
vitatea, tradiția chineză așeza în primul rînd iarba chih 
(„iarba nemuririi““), pinul, chiparosul, piersicul. Pinul și 
chiparosul erau considerați bogați în substanţe yang (cf. 
J. ]. de Groot, op. cit., vol. IV, pp. 294-324). Mîncînd se- 
minţe de pin, Yo Ts'iuan reușea să zboare. „Oatnenii acelor 
vremuri, consumînd aceste semințe, atingeau vîrsta de două, 
trei sute de ani“ (M. Kaltenmark, Le Lie-sien Tchouan, p. S4; 
cf. ibid., pp. 18, 136, 160. Cu privire la pinii—arbori ai 
longevității, cf. Rolf Stein, „Jardins en miniature d'Ex- 
trâme-Orient. Le Monde en petit“, Bulletin de Ecole 
francaise d' Extreme Orient. 42, Hanoi, 1943, pp. 1— 104, spec. 
pp. 84 şi unm.). La rîndul său, Pao Pu'tzu scrie că, dacă se 
freacă călcîiele cu sevă de chiparos, se „poate merge pe 
apă fără pericol de scufundare“; dacă-și freacă trupul tot, 
devine invizibil. Fructul de chiparos uscat și făcut pulbere, 
dacă e pus într-o torță, arde cu o strălucire fără seamăn, iar 
dacă prin apropiere se află aur sau argint îngropat în pămînt, 
flacăra devine albastră și se apleacă spre pămînt. Omul care 
se hrănește cu această pulbere de fructe de chiparos poate 
trăi pînă la o mie de ani (text reprodus de De Groot, vol. IV, 
p. 287). Cît despre piersic, rășşina lui, ne asigură tot Pao 
Pu'tzu, oferă luminozitate trupului uman. 

Și alte plante şi ierburi medicinale sînt faimoase în asi- 
gurarea longevităţii și a transmisei de puteri magice. Lie-sien 
Tchouan menționează prazul (p. 97), scorțișoara (pp. 82, 
119), agaricul (p. 82), seminţele de crucifere (p. 79), omagul 
(p. 154), anghelica (p. 154), floarea-soarelui (p. 119) etc. 
Continuitatea între tradiţiile folclorice, daoism și alchimie 
apare fără ruptură: alchimistul daoist este urmașul căutăto- 
rilor de ierburi medicinale care, din timpuri imemoriale, 
băteau munti, cu o igvă în mînă, strîngînd plante și seminţe 
magice. Cf. în legătură cu această temă, R. Stein, /ardins en 
miniature, pp. 56 şi urm. și passim. A se vedea și Michel 
Soymi€ „Le Lo-Feou Chan, 6tude de gâographie reli- 
gieuse“, Bulletin de l'Ecole Francaise de I'Extreme-Orient 
(Saigon), XLVIII (1956), pp. 1-139, spec. pp. 88—96 („La 
grotte-ciel““), 97—103 („Le soleil de minuit'“). 


Nota L 
Alchimia indiană 


Cu privire la alchimia și prechimia indiană, a se vedea 
P. C. Ray, A History of Hindu Chemistry, vol. I, ediţia a doua, 
Calcutta, 1903, vol. II, ediţia a doua, Calcutta, 1925; cf. și 
Rasacharya Kaviraj Bhudeb Mookerjee, Rasajala-nidhi or 
Ocean of Indian Medicine, Chemistry and Alchemy, 2 vol., 
Calcutta, 1926-1927: compilație fără valoare, dar conținînd 
un mare număr de citate din opere alchimice tradiționale. 
Pentru un expozeu privitor la doctrina acelor siddha alchi- 
miste, a se vedea V. V. Raman Sastri, ,„, Ihe Doctrinal Cul- 
ture and Tradition of the Siddhas“, Cultural Heritage of 
India, Sri Ramakrishna Centenary Memorial, Calcutta, s.d., 
vol. II, pp. 303-319; Shashibbusan Dasgupta, Obscure 
Religious Cults as Background of Bengali Literature, Calcutta, 
1946, pp. 289 și urm.; Mircea Eliade, Yoga. Nemurire și 
libertate, pp. 236 și urm. 

Găsim în Birmania credințe analoage, raportîndu-se la 
yoginii alchimiști. Un om poate deveni zawgey (vocabula 
derivînd din yogi) îngurgitînd substanţe preparate pe bază de 
mercur sau fier. La jumătatea drumului practicii sale, pos- 
tulantul obține „piatra metalului viu“. Cînd aceasta se află 
în posesia lui, el poate zbura și călători sub pămînt; devine 
invulnerabil și poate trăi sute de ani. Piatra aceasta vindecă 
tot felul de boli; atingînd cuprul sau argintul, ea le trans- 
formă în aur. Dacă postulantul înghite piatra, cade în in- 
conștiență șapte zile. În general, se retrage într-o grotă şi 
reapare după șapte zile cu titlul de zawgy. De acum încolo, 
el este asemenea unui zeu; poate trăi milioane de ani, e în 
stare să reînvie morții și să devină invizibil. ] se permit ra- 
porturi sexuale dar nu cu femei, ci cu anumite fructe avînd 
forma și talia unei fete. Zawgy însufleţește aceste fructe și le 
face soțiile lui. A se vedea Maung Hsin Aung, „Alchemy 
and Alchemist in Burma“, Folklore, 44, 1933, pp. 346-354, 
spec. pp. 346—347, şi „Burmese Alchemy Beliefs“, Journal 
Of the Burmese Research Society, 35, pp. 83—91. 

Pentru raporturile între alchimie, tantrism și Hathayoga, 
a se vedea M. Eliade, Yoga. Nemurire și libertate, pp. 239 şi 
urm., 349 și urm. (bibliografii). A se vedea și A. Waley, 
„References to Alchemy in Buddhist Scniptures““, Bulletin of 
the School of Oriental Studies, Londra, vol. VI, pp. 1102-1103. 
Se mai găsesc aluzii la alchimie în Mahzyâna-samgraha- 
bhasya (Nanjio, 1171; tradus în chineză de Hsiian-tsang, în 
jurul anului 650) şi în Abhidharma Mahaăvibhăsă (Nanjio, 
1263; trad. Hsiiang-tsang, 656-659). Cf. și O. Stein, „Re- 
ference to Alchemy in Buddhist Scriptures“, Bull. School 
Orient. Studies, VII, 1933, pp. 262 şi urm. 

Despre Năgărjuna, alchimistul, a se vedea problemele și 
bibliografia în Yoga. Nemurire și libertate, p. 355. 

Despre Albiruni, cf. J. Filliozat, Albiruni et l'alchemie in- 
dienne (Al-Biruni Commemoration Volume), Calcutta, 1951, 
pp. 101-105. 

Cu privire la rolul mercurului în alchimia indiană, 
P. C. Ray, op. cit., I, p. 105 din Introducere; E. von Lippmann, 
Entstehung und Ausbreitung der Alchemie, Berlin, 1919, 
p. 435; vol II, Berlin, 1931, p. 179. Julius Jolly, „Der Stein 
der Weisen'“, Windisch Festschrift, Leipzig, 1914, pp. 98—106. 
În legătură cu acei sittar tamuli, cf. A. Barth, Oeuvres, |, 
Paris, 1914, p. 185; J. Filliozat, Journal Asiatique, 1934, 
pp. 111—112: sittar-ii împărțeau sarakku (substanțe, ingre- 
diente) în ân și pensarakhu, ingrediente masculi și femele, 
grupări care amintesc de binomul yin-yang al speculației 
chineze. L. Wieger (Histoire des croyances religieuses et des 
opinions philosophiques en Chine, ediţia a doua, Hien-hien, 
1927, p. 395) crede că alchimistul daoist Ko Hung (Pao 
Pu'tzu), trăind în secolul al III-lea, imitase tratatul Ra- 
saratnăkara, atribuit lui Năgârjuna. În acest caz, Rasa- 
railnăkara, despre care credeau că ar data din secolul al 
VII-lea sau al VIII-lea (cf. E. Lamotte, Traite de la Grande 
Vertu de Sagesse, I, Louvain, 1944, p. 388, n. 1), „ar putea 
exista realmente încă din epoca lui Nagarjuna, budistul 
din secolul al II-lea“. (J. Filliozat, La Doctrine classique de 
la medecine indienne, Paris, 1949, p. 10) Dar este posibil 
ca alchimia tamulă să fi suportat influenţa chineză 
(cf. J]. Filliozat, „Taoisme et Yoga“, în Dân Viet-Nam, nr. 3, 
august 1949, pp. 113-120, spec. p. 120). 

Cu privire la manuscrisele alchimice din fondul Cordier, a 
se vedea J. Filliozat, Journal Asiatique, 1934, pp. 156 şi urm. 


Nota M 
Sarea amoniacală în alchimia orientală 


Numele sanscrit al sării amoniacale este navasăra, cel 
iranian nâshâdar. H. E. Stapleton a încercat să explice acești 
termeni prin chinezescul nau-sha: a se vedea „,Sal-Ammo- 
niac. A Study in Primitive Chemistry“, Memoirs of the 

Asiatic Society of Bengal, vol. I, nr. 2, Calcutta, 1905, 
pp. 25-42; cf. Stapleton și R. F. Azo, „Chemistry in Iraq 
and Persia in the Xth Century A.D.“, Memoirs of the Asiatic 
Society of Bengal, vol. VIII, nr. 61, 1927, p. 346, nota 1. 
B. Laufer a demonstrat inconsistența acestei ipoteze; a se 
vedea Sino-Iranica, Field Museum, Chicago, 1919, p. 505. 
Sarea amoniacală a fost pentru prima oară utilizată în 
alchimia iraniană și de aici a trecut în alchimia chineză, in- 
diană și arabă. A se vedea cu privire la acest subiect Julius 
Ruska, Sal ammoniacus, Nusâdir und Salmiak, Sitzungs- 
berichte der Heidelberger Akademie der Wissenschaften, 
Heidelberg, 1925; id., Das Buch der Alaune und Salze, 
Berlin, 1931, pp. 111, 195 și urm. Termenul arab nishadir 
deriva din iranianul nâshâdar. Este posibil ca descoperirea și 
aplicarea alchimică a sănii amoniacale să se datoreze uneia 
din acele „școli alchimice ale imperiului sassanid“; cf. 
Henri Corbin, „Le Livre du Glorieux de Jâbir ibn Hayyân“, 
Eranos-Jahrbuch, XVIII, Ziirich, 1950, pp. 47-—114, spec. 
p. 53, n. 15. Sarea amoniacală este atestată în textele 
cuneiforme asiriene; cf. Campbell Thompson, Dictionary of 
Assyrian Chemistry and Geology, p. 12. A se vedea și 
J. R. Partington, Origins and Development of Applied 
Chemistry, Londra, 1935, pp. 147, 317; H. E. Stapleton, „The 
Antiquity of Alchemy“, Ambix, V, 1953, pp. 1—43, spec. 
p. 34, n. 68. E. von Lippmann, Entstehung und Ausbreitung 
der Alchemie, II, Weinhein, 1954, p. 116. 


Nota N 
Generalități despre istoria alchimiei. 
Alchimia greco-egipteană, arabă, occidentală. 
Elemente de bibliografie 


Literatura recentă cu privire la alchimie și începuturile 
chimiei a fost prezentată de Allan G. Debus în studiul său 

„The Significance of the History of Early Chemistry“, 
Cahiers d'histoire mondiale, IX, nr. 11, 1956, pp. 39-58. Din 
monumentala History of Chemistry, în patru volume, de 
J. M. Partington, au fost publicate numai volumele II 
(Londra, 1961) și III (1962). A se vedea și H. M. Leicester, 
The Historical Background of Chemistry, New York, 1956; 
John Read, Through Alchemy to Chemistry, Londra, 1957, 
E. J. Holmyard, A/chemy, Penguin Books, 1957 şi în spe- 
cial P. Multhauf, The Origins of Chemistry, Londra, 1966. 

Operele lui George Sarton, An Introduction to the History 
Of Science, S volume, și ale lui Lynn Thordike, A History of . 
Magic And Experimental Science, 6 volume, New York, 
1929-1941, conțin bogate bibliografii. A se vedea și arti- 
colele critice publicate în /s:s (fondator George Sarton). 

Gerard Heim începuse o „Introduction to the Biblio- 
graphy of Alchemy“, Ambix, I, 1937, pp. 48—60, din ne- 
fericire neterminată. 

Pentru o analiză a cîtorva opere recente asupra originii și 
semnificației alchimiei, a se vedea Wolfgang Schneider, 
„Uber den Ursprung des Wortes, Chemie“, Pharmazeutische 
Industrie, XXI, 1959, pp. 79—81 și „Probleme und neuere 
Ansichten in der Alchemiegeschichte““ Chemiker Zeitung — Che- 
mische Apparatur, LXXXV, nr. 17, 1961, pp. 643-651; a 
se vedea, de același autor,“ Die geschichtlichen Beziehun- 
gen der Metallurgie zu Alchemie und Pharmazie““, Archiv 
fiir das Eisenhiittenwesen, XXXVIII, nr. 7, iulie 1966, 
pp. 533-538, şi mai ales Lexikon Alchemistisch-Pharma- 
zeutischer Symbole, Weinheim, 1962. 

Maurice P. Grossland a avansat sensibil în înţelegerea 
terminologiei alchimice în Historical Studies in the Language 
Of Chemistry, Cambridge, Mass, 1962. Cele mai importante 
contribuții ale lui W. Ganzenmiiler au fost adunate în 
volumul Beitrăge zur Geschichte der Technologie und der 
Alchemie, Weinheim, 1956. 

Majoritatea lucrănilor alchimice grecești au fost editate și 
traduse de Marcelin Berthelot, Collection des anciens alchi- 
mistes grecs, 3 vol., Paris, 1887. Textele lui Stephanos din 
Alexandna, neincluse de Berthelot în Col/lection, au fost re- 
cent editate și traduse în engleză de F. Sherwood Taylor, 
„The Alchemical Works of Stephanos of Alexandria“, 
Ambix, |, 1937, pp. 116-139; II, 1938, pp. 39—49. Papirusuri- 
le alchimice au fost publicate de O. Lagercrantz, Papyrus 
Graecus Holmiensis, Uppsala, 1913 și Marcelin Berthelot, 
Archeologie et Histoire des sciences, Paris, 1906. Pentru re- 
cenzarea manuscriselor, a se vedea Le catalogue des manu- 
scrits alchimiques grecs, Bruxelles, 1924, ss. 

Se va găsi esențialul dosarului și istoriei alchimiei alexan- 
drine în M. Berthelot, Les origines de 1'Alchimie, Paris, 1885; 
id., Introduction a l'etude de la Chimie des Anciens et du 
Moyen Age, Paris, 1889; Edmund von Lippmann, Ent- 
stehung und Ausbreitung der Alchemie, I, Berlin, 1919; II, 
Berlin, 1931; III, Weinheim, 1954; Arthur John Hopkins, 
Alchemy, Child of Greek Philosophy, Columbia University 
Press, New York, 1934; R. P. Festugiere, O. P., „Alchymi- 
ca“, L'Antiquite Classique, VIII, 1939, pp. 71-95; La Revela- 
tion d'Hermes Trismegiste, 1, Paris, 1944, pp. 216-282; 
F. Cumont și ]. Bidez, Les Mages hellenises, Paris, 1938, |, 
pp. 170 şi urm., 198; II, 309 și urm.; F. Sherwood Taylor, 
„The Origins of Greek Alchemy“, Ambix, I, 1937, 
pp. 30-47; id., The Alchemists, New York, 1949; R. Pfister, 
„ Teinture et alchimie dans l'Orient hellenistique““, Semina- 
rium Kondakovianum, VII, Praga, 1935, pp. 1-59; J. Bidez, 
„Dermni€res recherches sur l'histoire de l'alchimie en Gre&ce, 
ă Byzance et en Egypte“, Byzantion, 13, 1938, pp. 383-388; 
G. Goldschmidt, „Der Ursprung der Alchemie“, Ciba 
Zeitschrift, V, 1938, pp. 1950-1988; A. Rehm, „Zur Uber- 
lieferung der griechischen Alchemisten“, Byzantinische 
Zeitschrift, 39, 1939, pp. 394-434; W. J. Wilson, „Ongin 

and Development of Greco-Egyptian Alchemy“, Ciba Sym- 
posia, III, 1941, pp. 926-960; W. Ganzenmiiller, „Wandlun- 
gen in den geschichtlichen Betrachtungen der Alchemie“, 
Chymia, Il, 1950, pp. 143-155); R. J. Forbes, „The Origin 
of Alchemy “, Studies in Ancient Technology, |, Leiden, 1955, 
pp. 121-144. Cf. și C. A. Browne, „Rhetorical and Religious 
Aspects of Greek Alchemy“, Ambix, II, 1946, pp. 129-137; 
III, 1948, pp. 15-25; Egon Wellesz, „Music in the Treauses 
of Greek Gnostics and Alchemists*“, Ambix, IV, 1951, 
pp. 145-158. 

H. E. Stapleton a rezumat și discutat Traite d'Agatho- 
daimon în studiul său „The Antiquity of Alchemy“, Ambix, 
5, 1953, pp. 1-43. 

H. J. Shepard a consacrat mai multe articole raporturilor 
între gnosticism și alchimie; cf. „Gnosticism and Al- 
chemy““, Ambix, VI, 1957, pp. 86-101; „Egg Symbolism in 
Alchemy“, Ambix, VI, 1958, pp. 140-148; „The Redemp- 
tion Theme and Hellenistic Alchemy“, ibid., VII, 1959, 
42-47; „A Survey of Alchemical and Hermetic Sym- 
bolism“, ibid., VIII, 1960, 35—41; ,„„The Ourboros and the 
Unity of Matter in Alchemy: A Study in Origins“, ibid., X, 
1962, 93-96; „„Alchemy: Origin or Origins ?“, ibid., XVII, 
1970, pp. 69 și urm. 

În privința alchimiei arabe, ne vom referi mai ales la 
edițiile textelor și la studiile lui J. Ruska (a căror biblio- 
grafie se află în Festgabe zu seinem 70. Geburtstage, Berlin, 
1937, pp. 20—40. Să le amintim pe cele mai importante: 
Arabische Alchemisten, 1-11, Heidelberg, 1924; Tabula Sma- 
ragdina, Heidelberg, 1926; Turba Philosophorum, Berlin, 
1931; Das Buch der Alaune und Salze, Berlin, 1935. Cf. și ex- 
pozeul general pe care Ruska l-a făcut în două articole: 
„„Quelques probl&mes de litterature alchimique““, Annales 
Gucbhard-Severine, Neuchâtel, VII, 1931, pp. 156-173 și 
„Methods of Research in the History of Chemistry“, Ambix, 
1937, pp. 21-29. A se vedea și „Neue Beitrăge zur Ge- 

schichte der Chemie“, Quellen und Studien zur Geschichte der 
Naturwissenschaften und der Medizin, vol. 8, 1942, pp. 1—131. 

Cu privire la Jâbir, a se vedea E. J. Holmyard, The Arabic 
Works of Jâbir ibn Hayyân, Paris, 1928 şi mai ales Paul 
Kraus, Jâbir ibn Hayyân, contribution ă | histoire des idees 
scientifiques dans l'Islam, I-II, Cairo, 1942-1943, memorii 
prezentate la Institutul din Egipt, tomurile 44-45. 

În legătură cu Râzi: Gerard Heym, „Al Râzi and 
Alchemy““, Ambix, I, 1938, pp. 184-191; J. R. Partington, 
„The Chemistry of Râzi“, ibid., pp. 192-196. 

Cf și J. W. Fiick, „The Arabic Literature on Alchemy 
According to An-Nâdim, A. D. 987“, Ambix, IV, 1951, 
pp. 81-144; Henri Corbin, „Le livre du Glorieux de Jâbir 
ibn Hayyân. Alchimie et Archâtypes“, Eranos-Jahrbuch, 
XVIII, Zirich, 1950, pp. 47-114; H. E. Stapleton, R. T. Azo 
Și H. Hussain, Chemistry in Iraq and Persia, Memoirs of the 
Asiatic Society of Bengal, VIII, 1927, pp. 340 și umm.; 
H. E. Stapleton, „Two Alchemical Treatises Attributed 
to Avicenna“, Ambix, X, 1962, pp. 41-82; A. Abel, „De 
l'alchimie arabe ă l'alchimie occidentale““, Oriente e occi- 
dente nel Medioevo : Filosofia e Scienze, Accademia Nazio- 
nale dei Lincei, Roma, 1971, pp.251-283; Georges 
C. Anawat, „Avicenne et l'alchimie“, ibid., p. 285-341. 

Nu putem semnala aici enorma literatură consacrată 
alchimiei din Evul Mediu și Renaștere. Ne vom referi la 
cele trei volume ale lui M. Berthelot, La Chimie au Moyen 
Age, Paris, 1893, la lucrarea clasică a lui Ed. von Lippmann, 
la W. Ganzenmiller, Die A/chemie im Mittelalter, Paderbomn, 
1938 (trad. franc., Paris, 1940), la R. P. Multhauf, The 
Origins of Chemistry, pp. 116—200. Cf. și Aldo Mieli, Pagine 
di Storia della Chimica, Roma, 1922; John Read, Prelude to 
Chemistry. An Outline of Alchemy, its Literature and Rela- 
tionship, Londra, 1939; F. Sherwood Taylor, The Alche- 
mists, New York, 1949; Albert-Manie Schmidt, La Poesie 
scientifique en France au XVI-e siecle, Paris, 1938, pp. 317 

și urm. (Trois alchimistes poctes: Beroalde de Verville, 
Christofle de Gamon, Clovis Hesteau de Nuysement); Lynn 
Thorndike, ,„Alchemy During the First Half of the Sixteenth 
Century“, Ambix, II, 1938, pp. 26-38; Robert Amadou, 
Raymond Lulle et l'Alchimie, Paris, 1953 (constituie intro- 
ducerea la Codicille, o nouă traducere de Leonce Bouysson). 

În legătură cu Paracelsus şi iatro-chimia Renașterii a se 
vedea: Ernst Darmstaedter, Arznei und Alchemie. Para- 
celsus-Studien, Leipzig, 1931; A. F. Titley, „Paracelsus. 
A Resume of Some Controversies“, Ambix, I, 1938, 
pp. 166-183; C.G. Jung, Paracelsica, Ziirich, 1924; 
T. P. Sherlock, „The Chemical Work of Paracelsus**, Ambix, 
III, 1948, pp.33-63; A. Koyr6, Mystiques, Spirituels, 
Alchimistes du XVI-e siecle allemand, Paris, 1955, pp. 45 și 
urm.; Walter Pagel, Paracelsus: An Introduction to Philo- 
sophical Medicine in the Era of the Renaissance, Bâle și 
New York, 1958, trad. franc. 1963; id., Das medizinische 
Weltbild des Paracelsus, seine Zusammenhânge mit Neu- 
platonismus und Gnosis, Wiesbaden, 1962; id., „Paracelsus 
and the Neoplatonic and Gnostic Tradition“, Ambix, VIII, 
1960, 125-160; Allen G. Debus, The English Paracelsians, 
Londra, 1965; id., The Chemical Dream of the Renaissance, 
Cambridge, 1968; id., „The Chemical Philosophers: 
Chemical Medicine from Paracelsus to van Helmont“, 
History of Science, Il, 1974, pp. 235-259; „The Significance 
of the „History of Early Chemistry“, pp. 48 și urm. (cu o 
bogată bibliografie); Wolfgang Schneider, „Paracelsus und 
die Entwicklung der pharmazeutischen Chemie“, Archiv 
der Pharmazie, CCXCIX, nr. 9, 1966, pp. 737-746. 

Cu privire la alchimia considerată din punct de vedere 
„tradițional““, a se vedea Fulcanelli, Les demeures philo- 
sophales et le symbolisme hermetique dans ses rapports avec 
l'Art sacre et l'Esoterisme du grand-Oeuvre, Paris, 1930; 
J. Evola, La Tradizione ermetica, Bari, 1931, a doua ediţie 

revăzută, 1948; Eugene Canseliet, Deux logis alchimiques, 
Paris, 1945; Alexander von Bernus, Al/chemie und Heilkunst, 
Nimberg, 1940; Ren€ Alleau, Aspeczs de l'Alchimie tradi- 
tionnelle, Paris, 1953, pp. 223-236, bibliografie; Maurice 
Aniane „Notes sur l'alchimie, « yoga » cosmologique de la 
chrâtiente medievale“ (în volumul Yoga. Science de ! homme 
integral, text şi studiu publicat sub direcţia lui Jacques 
Masui, Paris, 1953, pp. 243-273); Claude d'Y g€, Nouvelle 
Assemblee des Philosophes Chymiques. Apercus sur le 
Grand-Oeuvre des Alchimistes, Paris, 1954 (cuprinde textul 
complet al lucrării La parole delaissee a lui Bernard Le 
Trevisan, precum și al lucrăni L Explication tres curieuse a 
lui Gobineau de Montluisant; pp. 225-232, bibliografie). 


Nota P 
C. G. Jung și alchimia 


Cercetările lui C. G. Jung nu datoresc nimic interesului 
pentru istoria chimiei, nici atracției pentru simbolismul her- 
metic în sine. Medic și analist, el studia structurile și com- 
portamentul psyche-ului numai într-un scop terapeutic. 
Dacă, încetul cu încetul, el a ajuns să studieze mitologiile și 
religiile, gnozele și riturile, a făcut-o numai pentru a înțelege 
mai bine procesele psyche-ului, adică, în ultimă instanță, 
pentru a-și ajuta pacienții să se vindece. Or, la un moment 
dat, el a fost frapat de analogia între simbolismul viselor și 
al halucinațiilor anumitor pacienți și simbolismul alchimic. 
Pentru a înțelege sensul și funcţia viselor, Jung și-a propus 
să studieze foarte serios scrierile alchimiștilor, conti- 
nuîndu-și constant cercetările timp de cincisprezece ani, 
fără să spună nimic nici pacienţilor săi, nici colaboratorilor 
apropiaţi. Se ferea cu grijă de orice sugestie sau auto- 
sugestie. Abia în anul 1935 a oferit un studiu revistei Eranos 
din Ascona, privitor la simbolismul viselor și procesul 

individuaţiei (,,Traumsymbole des Individuationsprozes- 
ses““, Eranos-Jahrbuch, III, 1936), urmat, în 1936, de un alt 
studiu: „Die Erlosungsvorstellungen in der Alchemie“ (Era- 
nos-Jahrbuch, IV, 1937). În primul studiu, Jung compara o 
serie de vise care marcau etapele procesului de individuație 
cu operațiile succesive ale opus-ului a/chymicum; în cel de al 
doilea studiu, el se străduiește să interpreteze psihologic 
anumite simboluri esenţiale ale alchimiei, și, în primul rînd, 
complexul simbolic al mîntuirii Materiei. Cele două texte, 
elaborate și considerabil mărite, au fost publicate în anul 
1944 într-o carte: Psychologie und Alchemie, Ziirich, Rascher, 
a doua ediţie revizuită, 1952. După publicarea acestor două 
studii la Ascona, aluziile la alchimie revin din ce în ce mai 
frecvent în lucrănile lui Jung, dar trebuie să semnalăm mai 
ales studiile următoare: „Die Visionen des Zosimos“, 
Eranos-Jahrbuch, V, 1937, pp. 15-54 (o versiune augmen- 
tată a fost publicată în volumul Von den Wurzeln des 
Bewusstseins, Zirich, Rascher, 1954, pp. 139-216); Die 
Psychologie der Ubertragung, Ziirich, 1946, prolegomene la 
monumentalul Mysterium coniunctiones, I-II, Ziirich, 
1955-1956; „Der philosophische Baum“ (o primă redactare 
a fost publicată în Verhandlungen der Naturforschenden 
Gesellschaft, Basel, Bd. LVI, 1945, pp. 411 și urm.; textul 
complet remaniat a fost reluat în volumul Von den Wurzeln 
des Bewusstseins, pp. 353-496). 

Cînd Jung își începea cercetările alchimice, exista o sin- 
gură carte, serioasă și amănunțită, în care subiectul era abor- 
dat din perspectiva psihologiei profunzimilor: Probleme der 
Mystik und ihre Symbolik, Viena, 1914, a lui Herbert 
Silberer, unul dintre discipolii străluciți ai lui Freud. La 
începutul cercetărilor sale, Jung nu-și recunoștea dreptul 
de a depăși nivelul strict psihologic: avea de a face cu 
„fapte psihice“ cărora era pe cale să le descopere anumite 
corespondențe cu simbolurile și operaţiile alchimice. 

„„Hermetiștii“ și „tradiționaliștii““ i-au reproșat mai tîrziu 
lui Jung faptul de a fi tradus în termeni psihici un sim- 
bolism și o operaţie care erau, după propriul lor mod de a fi, 
transpsihice. Reproșuri asemănătoare i-au făcut lui Jung și 
anumiţi teologi și filozofi: îndrăznise să interpreteze fapte 
religioase și fapte metafizice în termenii psihologiei. Se 
cunoaște răspunsul lui Jung în asemenea împrejurări: 
transpsihologul nu are nici o legătură cu psihologul; orice 
experiență spirituală implică o actualitate psihică și această 
actualitate se constituie din anumite conţinuturi și structuri 
de care psihologul are dreptul și chiar datoria să se ocupe. 

Or, importanța și noutatea lui Jung constă exact în faptul 
de a fi stabilit că inconştientul se supunea unor procese 
care se exprimau printr-un simbolism alchimic, ducînd la 
rezultate psihice asociabile rezultatelor operaţiilor hermetice. 
E greu să se minimalizeze dimensiunea unei asemenea des- 
coperiri. Lăsînd pentru o clipă deoparte interpretarea pur 
psihologică propusă de Jung, descoperirea lui demonstrează 
în esenţă următoarele: în adîncurile inconştientului au loc 
procese uimitor de asemănătoare cu etapele unei opere spiri- 
tuale — gnoză, mistică, alchimie — care nu-i este dată lumii 
experienţei profane, Ci, dimpotrivă, se desparte radical de 
lumea profană. Cu alte cuvinte, ne aflăm în faţa unei ciudate 
solidarități de structură între produsele „inconştientului“ 
(vise, vise în stare de veghe, halucinaţii etc.) și experien- 
țele care, prin faptul că depășesc categoriile lumii profane 
și desacralizate, pot fi considerate ca aparţinînd unui 
„trans-conștient““ (experienţe mistice, alchimice etc.). Dar 
Jung remarcase, încă de la începutul cercetănlor sale, că se- 
ria de vise și vise în stare de veghe, al căror simbolism 
alchimic era pe cale să-l descopere, însoțeau un proces de 
integrare psihică pe care el îl numea individuaţie. Deci, ase- 
menea produse nu erau nici arhaice, nici gratuite : ele urmă- 
reau un scop precis: individuația care pentru Jung constituia 


216 / FĂURARI ȘI ALCHIMIȘTI 


idealul suprem al oricărei ființe umane, descoperirea și stă- 
pînirea Sinelui. Dar dacă se ține cont că, pentru alchimiști, 
opus-ul urmărea obținerea acelui elixir vitae și al lapis-ului, 
adică obținerea nemuririi și a libertăţii absolute în același 
timp („piatra filozofală““ permitea, între altele, „transmuta- 
rea în aur'“, deci libertatea de a schimba lumea, de a „o sal- 
va“), atunci procesul de individuaţie, asumat de inconștient 
fără „voia“ conștientului, și aproape întotdeauna împotriva 
voinței sale, conducîndu-l pe om spre propriul lui centru, 
spre Sine, trebuie să fie considerat ca o prefigurare al acelui 
opus alchymicum sau, mai exact, ca o „imitație inconști- 
entă“, în folosul tuturor ființelor, a unui proces inițiatic 
extrem de dificil și deci rezervat unei elite spirituale foarte 
puțin numeroasă. În consecință, ajungem la concluzia că 
există mai multe niveluri de realizare spirituală, dar aceste 
niveluri sînt omologabile și solidare dacă le considerăm 
într-un anumit plan de referință, în acest caz, planul psiho- 
logic. „Profanul“* care are vise alchimice, apropiindu-se 
de o integrare psihică, traversează și el treptele unei 
„inițieri““: dar rezultatul acestei iniţieri nu este același cu al 
unei inițieri rituale sau mistice, cu toate că funcțional el 
poate fi omologat. Într-adevăr, la nivelul viselor şi al altor 
procese ale inconştientului, asistăm la o reintegrare spiri- 
tuală care pentru „profan“ are aceeași importanţă ca o 
„inițiere“ la nivelul ritual sau mistic. Orice simbolism este 
polivalent. Jung a demonstrat o polivalență analoagă pentru 
operaţiile „alchimice“ și „mistice“: acestea sînt aplicabile la 
niveluri multiple și obțin rezultate omologabile. Imaginaţia, 
visul, halucinația, redescoperă un simbol alchimic — și 
chiar prin acest fapt plasează bolnavul într-o situație 
alchimică — obţinîndu-se o ameliorare care, la nivel psi- 
hic, corespunde rezultatului unei operaţii alchimice. 

Jung interpretează altfel propriile sale descoperiri. Pentru 
el, în calitatea lui de psiholog, alchimia, cu toate simbolis- 

mele și operaţiile sale, este o proiecție, în Materie, a arhe- 
tipurilor și proceselor inconştientului colectiv. Opus alchy- 
micum este în realitate procesul de individuaţie prin care se 
ajunge la Sine. Elixir vitae ar însemna obținerea Sinelui, 
căci Jung observase că „manifestănle Sinelui, adică apariția 
anumitor simboluri solidare cu Sinele, aduc cu ele ceva din 
atemporalitatea inconştientului care se exprimă printr-un 
sentiment de eternitate și imortalitate“ (Psychologie der 
Ubertragung). Deci, căutarea dobîndirii nemuririi cores- 
punde, la alchimiști, la nivel psihologic, procesului de in- 
dividuaţie, integrării Sinelui. În ceea ce privește „piatra 
filozofală““, visată de alchimisști, Jung discerne în simbolis- 
mul ei mai multe semnificații. Să amintim mai întîi că, 
pentru Jung, operațiile alchimice sînt reale; dar această 
realitate nu este fizică, ci psihică. Alchimia reprezintă 
proiecția dramei cosmice și spirituale în termeni de „„labo- 
rator““. Opus magnum își propune ca scop atât eliberarea su- 
fletului uman cît și vindecarea Cosmosului. În acest sens, 
alchimia reia și prelungește creștinismul. După părerea 
alchimiștilor, ne spune Jung, creştinismul l-a salvat pe om, 
dar nu și natura. Or, alchimistul visează să vindece Lumea 
în totalitatea ei: Piatra Filozofală este concepută ca Filius 
Macrocosmi care vindecă Lumea, în timp ce, după părerea 
alchimiștilor, Cristos este salvatorul Microcosmosului, adică 
numai al omului. Scopul ultim al opus-ului este apocata- 
staza, salvarea cosmică: iată de ce Lapis philosophorum este 
identificată cu Cristos. După Jung, ceea ce alchimiștii 
numesc ,, Materie“ era în realitate Sinele. „Sufletul lumii“, 
anima mundi, identificat de alchimiști cu spiritus mercurius, 
era prizonierul „materiei““. Iată de ce alchimiștii credeau în 
adevărul materiei, căci materia era, într-adevăr, propria lor 
viață psihică. Or, scopul opus-ului era de a elibera această 
materie, de a o salva, într-un cuvînt, de a obține Piatra 
Filozofală, „trupul glorios“, corpus glorificationis. 

A se vedea articolul nostru despre Jung și Alchimie 
(Le Disque Vert, 1955, pp. 997-109). Semnalăm că istoricii 
ștințelor au primit destul de favorabil tezele lui Jung despre 
alchimie; cf. Walter Pagel, „Jung's Views on Alchemy“, 
Isis, 39, 1948, pp. 44—48 şi studiul lui Gerard Heym (Ambix, 
III, 1948, pp. 64-67). 

Să adăugăm că al treilea volum, Mysterium Coniuctionis, 
publicat în anul 1957, a fost în întregime redactat de dr. Ma- 
rie-Louise von Franz; acesta conţine ediţia și traducerea, ur- 
mate de un lung comentariu, ale lucrării Aurora consur- 
gens, un text din secolul al XII-lea, tradițional atribuit lui 
Toma d'Aquino. Opera a fost tradusă în engleză de 
R.F.C. Hull şi A.S.B. Glover, Aurora consurgens. A Docu- 
ment Attributed to Thomas Aquinas on the Problem of Oppo- 
sites in Alchemy, Londra şi New York, 1966. Abundentul 
comentariu (pp. 153-431 ale traducerii engleze) constituie o 
importantă contribuție la exegeza simbolismului alchimic. 


Nota R 
Alchimia în epoca Renașterii și a Reformei 


În articolul „Prima materia. Das Geheimnis eines Ge- 
măldes von Giorgione“, Die BASF. Aus der Arbeit der 
Badischen Anilin und Soda Fabrik, IX, 1959, pp. 50-54, 
G.F. Hartlaub a propus o nouă interpretare, alchimică, a 
tabloului lui Giorgione „Cei Trei Filozofi“. Autorul vede în 
cele trei personaje nu pe cei trei Magi sosiți din Orient, ci 
personificările unor ranguri inițiatice într-o societate se- 
cretă. După Hartlaub, tabloul reprezintă probabil scenariul 
unei venerații simbolice a interiorului Pămîntului, unde se 
caută materia prima (Cf. faimosul adagio: visita interiora 
lerrae etc.). A se vedea, de același autor, și: Der Stein der 
Wiesen, Miinchen, 1959, Chymische Mărchen, BASF, vol. IV, 

nr. 2 Și 3, 1954; vol. V, nr. 1, 1955 și Symbole der Wandlung, 
BASF, LX, 1959, 123-128. 

Raporturile între teologia luterană și alchimie au fost 
analizate de J.W. Montgomery, în studiul său „„L/'astrologie 
et l'alchimie luth6rienne ă l'&poque de la Reforme“, Revue 
d histoire et de philosophie religieuses, 1966, pp. 323-345. 
Vom cita textul lui Luther, probabil cea mai completă de- 
clarație a sa asupra acestui subiect. 

„Știința alchimiei (ars a/chimica) îmi place mult și, 
într-adevăr, ea este veritabila filozofie naturală a celor vechi. 
utilizare în decocția metalelor, în distilarea și sublimarea ier- 
burilor și a licorilor (în excoquendis metallis, item herbis et 
liquoribus distillandis ac sublimandis), dar şi pentru alegoria, 
cu semnificația ei secretă extrem de seducătoare, privind 
reînvierea morților în ziua judecății de apoi. Căci, tot așa 
cum focul într-un cuptor extrage și separă dintr-o substanță 
componenții acesteia, storcînd din ea spiritul, viața, seva, 
forța, în timp ce materiile impure, drojdia, rămîn la fund ca 
un corp mort, fără valoare (aici Luther ilustrează cu exem- 
ple din prepararea vinului, a scorțișoarei și a nucșoarei), 
tot aşa Dumnezeu, în ziua judecății va separa toate lucrunile 
cu ajutorul focului, pe cei drepţi de cei nedrepţi“ 
(Tischreden, ediția Weimar, I, 1149, citat de Montgomery, 
p. 337). 

Montgomery a scos oportun în evidenţă ideile luterane 
implicite în lucrările alchimice ale lui Andreas Libanius 
(1550-1616) și Khunrath (1560-1605), precum și în Noces 
Chimiques de J.V. Andreae. Cu privire la acest din urmă 
autor, J.W. Montgomery a publicat recent o importantă lu- 
crare: Cross and Crucible, Johann Valentin Andreae 
(1586-1654), Phoenix of the Theologians, I-II, Haga, 1973. 

Fama Fraternitatis a fost reprodusă în lucrarea lui 
Frances Yates, The Rosicrucian Enlightment, Londra, 1972, 

pp. 238-251. Bernard Gorceix a tradus în franceză Fama, 
Confessio Fraternitatis R.C. (1615) şi Noces Chimiques de 
Christian Rosenkreutz, în Bible des Rose-Croix, Paris, 1970. 

Cu privire la John Dee, a se vedea mai ales Peter 
J. French, John Dee: The World of an Elisabethan Magus, 
Londra, 1972; R.J.W. Evans, Rudolf I] and his World: 
A Study of Intellectual History, 1975, pp. 218-228. Influenţa 
lui John Dee asupra lui Khunrath a fost analizată de Yates, 
The Rosicrucian Enlightment, pp. 37-38. 

Cu privire la lucrarea Christianopolis a lui J].V. Andreae, 
a se vedea Yates, op. cit., pp. 145-146; Allen G. Debus, 
The Chemical Dream of Renaissance, Cambridge, 1968, 
pp. 19—20. 

Istoria manuscriselor alchimice ale lui Newton și a recu- 
perării lor parțiale de către John Maynard Keyne în 
1936-1939 a fost relatată de Betty Teeter Dobbs, The 
Foundation of Newton's Alchemy, 1975, pp. 6 şi urm. 

